
(Ntandise) n’erinnya lya Allah Omusaasizi ennyo 
Ow’okusaasira okwenjawulo 

Allah Oweekitiibwa yatwanjulira Omubaka We (Allah 
amusaasire amuwe n’emirembe) bwe yagamba bw’atyi: 

^ o & 4 s a y 

(i • V tf-LJV!) ((^^-LL-U *)/I iiLL-jl Lj)) 

Okuwuunula: 

“Era tetwakutuma (lwa nsonga yonna) okuggyako 
okubeera eky’okusaasira eri ebitonde (byonna)” (An’biyaa-i, 
107) 


.Ijjjjj Ij-jiwa j IaaLL liLLjjl Ll JjLl L^jI U)) 

^ 0 i ^ 

(ti-to c^iy^Sh) ((IL-IJ^j 4JiL <d)l ^l LpLj 


Okuvvuunula: 


“Owange Nnabbi! Mazima Ffe twakutuma ng’oli 
mujulizi, asaasaanya amawulire amalungi, era omutiisa; 
era omukoowooze (akoowoola abantu okudda) eri Allah 
olw’okusalawo kwe, era ng’oli ttaala emulisa”. (Ahzaabu, 
45-46) 

Okuvvuunula: 

“Mazima mwafuna mu Mubaka wa Allah ekifaananyi 
ekirungi (ekyokugoberera) eri oyo alina essuubi okusi- 
sinkana Allah n’Olunaku lw’enkomerero, n’ajjukira nnyo 
Allah”. (Ahzaabu, 21) 




Okuvvuunula: 

“Mazima olina empeera ezitali za kuggwaawo. Era 
mazima ggwe olina ernpisa ez’ekika ekyawaggulu”. (Qalam, 
3-4) 


^j Jjj^l IjXJslj <0)1 II JS\ j,JJl Lgji U)) 



Okuvvuunula: 

“Abange Abakkiriza! Mugondere Allah, era mugon- 
dere Omubaka era temwonoona emirimu gyammwe”. 
(Muhammadi, 33) 









Ot ((liij dJdijl j JJ>-j 


Okuvvuunula: 

“Omuntu agondera Allah ne Omubaka, abo be baliba 
wamu n’abo Allah be yagabira ebyengera mu Bannabbi, 
n’abo abaabakkiririzaawo, n’abaalwana ne bafiira mu 
kkubo lya Allah, n’abalongoofu, era abo be bantu abasinga 
okubeera abalungi okubeera nabo”. (Nisaa-i, 69) 



Okuvvuunula: 

“Mazima Allah ne Bamalayika be basaalira ku Nnabbi, 
abange Abakkiriza mumusaalire era mumusabire n’emi- 
rembe emingi”. (Ahzaabu, 56) 



Allah Oweekitiibwa ayogera mazima 









Ennyanjula 


Tutendereza Allah Oweekitiibwa okutendereza okw’olu- 
beerera ne tumwebaza okwebaza okutakoma olw’okutuwa, 
okutugabira n’okutusitula eddaala bwe yatufuula ekibiina 
ky’Omubaka we era n’atutumira Muhammadi (Allah amu- 
saasire amuwe n’emirembe) engule ya Bannabbi bonna era 
omwagalwa we nga Nnabbi era Omubaka. 

Okusaasira n’emirembe eby’olubeerera bibeere ku muka- 
ma waffe Muhammadi (Allah amusaasire amuwe n’emi- 
rembe) ekitangaala ky’enjuba zonna era ekitangaala ky’ama- 
zima n’okulunngamya okwakayakana era okw’olubeerera mu 
kkubo ly’okwesiima eri abantu bonna. 

Allah Oweekitiibwa yamutuma eri abantu mu biseera 
ebyali bibasingira obuzibu, okubeera ebyakazigizigi, wamu 
n’okubeera ebizito era eby’omutawaana; n’amuwa abantu 
bonna nga kyengera era nga kya kusaasira eri ebitonde mu 
kiseera ekyo ensi we yali ebbidde mu gayanja g’ebizikiza 
n ’ obulyazaamaanyi. 

N’amutugabira ng’emmunyeenye “Shurayya” etangalijja 
ennyo eyava eyo mu bwengula obwawaggulu n’amufuula eki- 
tangaala ekyakira emmunnyeenye entono n’ennene n’enjuba 
zonna ezaali zibikkiddwa essuuka y’ekizikiza ku nsi, eyo ensi 
abantu baayo abaab bawangaala ng’ensolo nga bawangaalira 

mu kiwuubaalo, obugayaavu n’obujeemu. Allah Oweekitiibwa 
yamutumira ebitonde byonna nga kya kusaasira eky’olubee- 
rera ekitakutukawo; nga kya kusaasira eri ebissa n’ebitassa, 
amayinja n’emiti, emigga n’ennyanja, ensi n’eggulu zonna, 
ebiseera n’ebifo, naye okusinga nga kya kusaasira eri abantu. 
Nnabbi n’abeera nga ly’ekkubo erituuka eri emikisa, okulunn- 
gama, okusaasira, wamu n’okuwona. 

Yamutuma nga kya kusaasira kubanga ebintu byonna 
ebiriwo byatondebwa ku lwa kumuwa kitiibwa. Na bwe kityo 
ekitiibwa ebitonde kye biyinza okufuna eri Allah Owaamazima 
kisinziira lcu ngeri gye bissaamu Nnabbi Muhammadi (Allah 
amusaasire amuwe n’emirembe) ekitiibwa n’essa lye bimu- 
teekamu. 


Ye kya kusaasira kubanga okulumirwa kwe n’ekisa bya- 
buutiikira abantu bonna n’ebitonde byonna. 

Ye kya kusaasira kubanga Allah Oweekitiibwa yamulon- 
damu nga y’ensulo ey’amazzi g’obulamu ag’olubeerera eri 
emitima n’amagezi era nga ye nsibuko y’essanyu ery’omu 
mwoyo n’emikisa ebyolubeerera. 

Ye kya kusaasira kubanga Oweekitiibwa Allah yamu- 
gonnomolako ekitiibwa kya Kulaane nga y’endagiriro eri 
obulunngamu obutaggwaawo. 





Ye kwe kusaasira kubanga ye Mubaka Allah gw’asinga 
okwagala era nga kye kitonde ekisinga ekitiibwa gy’ali nga ye 
Mubaka Allah gwe yawa ekitiibwa kya Miraaje (eky’okumu- 
linnyisaako ekiro mu Ggulu). 





ENNYANJULA 


Ye kya kusaasira! Singa si ku lulwe ensi zonna zandi- 
fuuse malungu amakalu agataliimu bantu. 

Ye kya kusaasira kubanga ensi yonna yatondebwa mu 
kitangaala kye. 

Ye kya kusaasira; buli kintu kirungi obulungi bwa kyo 
kibujja ku ye, era n’obulungi bwatondebwa lwa kuwa bulamu 
bwe kitiibwa. 


Buli kimuli mu nsi eno ekitaafuna kitangaala kye 
tekyayanjulukuka. Singa si ye tewali kyanditondeddwa. Ku 
lulwe twasobola okubeerawo. Ye kye kitangaala ekijjuvu 
ekitakendeera wabula okweyongera obweyongezi buli lunaku 
oluyitawo. 

Ye kya kusaasira kubanga Allah yennyini okumusaalira 
olubeerera kwali kulaga ssa na ddaala lye gy’ali. 

Na bwe kityo amawanga gonna nga gali wansi w’akaso- 
lya k’obwannabbi ow’okusaasira n’obulunngamu obw’omu- 
baka wa Allah gaaloza ku ddembe n’obutebenkevu ebyanna- 
maddala, n’abantu abaali babuliddwa we bassiza olw’omukka 
gw’obujeemu mu biseera by’obutamanya. Baatandika okufuna 
obulamu obulungi okuva mu kumanya n’okutegeera okwen- 
jawulo okwo okwaggulibwawo Nnabbi waffe oweekitiibwa 
(Allah amusaasire amuwe n’emirembe) ne kusaasaanira 
n’okutuuka mu bwengula. 


Mu mikono gye egy’ekitiibwa, emitima egyali gifuuse 
emikalubu ng’amayinja gyakyuka ne gifuuka ettaka ebbisi eri- 
gonda. Emitima egyali gibbidde nga gitubidde mu bukyafu ne 

kakiki ne ginaazibwa n’amazzi agava mu nsulo entukuvu ne 
gitukula. Ekitangaala ne kidda awaali ekizikiza n’okufuma. 

Twala ekyokulabirako eky’omusajja eyayitibwanga 
Habashiyyu eyali ava mu bitundu by’e Abisiniya (Abysinia 
- awali Ethiopia olwaleero). Omusajja ono bwe yali tannak- 
kiriza kwegatta ku ggunjuliro ly’omubaka wa Allah (Allah 
amusaasire amuwe n’emirembe) yali muntu wa mpaka, kali- 
butemu era ow’omutima ogwekko. Laba bwe yasiramuka 
n’akeesa enkya nga wa mutima omulungi, omugonvu era 
ebiseera bye ebingi n’atandika okubimaliranga mu kukaaba. 
N’abekika ekyo abaafuuka oluvannyuma lw’okwegatta ku 
ggunjuliro lya Nnabbi bangi tobala. 

Emyoyo gyabwe gyali gisemberedde okusaanawo 
olw’amayisa agasinga okuvumirirwa. Naye bwe baanywa ku 
mazzi ag’ensulo z’obulunngamu baamanya obulamu obutag- 
gwaawo, buli omu n’afuna ekitiibwa n’asituka mu ddaala, era 
amannya gaabwe ne gagattibwa ku linnya lye baawa mukama 
waffe Muhammadi (Allah amusaasire amuwe n’emirembe). 

Ebyo byonna bitulaga nti Omubaka waffe oweekitii- 
bwa (Allah amusaasire amuwe n’emirembe) kye kyamagero 
ekisinga obunene Allah (Oweekitiibwa Owaawaggulu) kye 
yatondawo era n’amutuwa ng’ekirabo. Yali kyamagero ku 
buli ludda lw’oba otunuulidde ku ngulu ne munda. Ye ye 
mujjuvu eyajjuzibwa, oweekitiibwa, assibwamu ekitiibwa, 
ow’omukwano era ayagalwa. 

Olwokubanga yali kusaasira, kulunngamya na kirabo, 
Omutonzi nannyini kitiibwa kye yawa ebitonde bye byon- 
na, abalongoofu bonna, abalondemu bonna, abantu ba Allah 

bonna, abalamuzi, abanunuzi, abakiikirira amazima mu bya- 
faayo by’ensi; abo bonna ndabirwamu eziraga ekifaananyi 
kye, era bitundu ku ye ng’omwezi bwe gulaga ekitangaala 
ky’enjuba. 

N’olw’ekyo, ekkubo ly’okusembezebwa ewa Allah 
(Oweekitiibwa Owaawaggulu) n’okufuna okusiimibwa okuva 
gy’ali, liyita mu kwagala Mubaka (Allah amusaasire amuwe 
n’emirembe) na kugoberera nkola ye. Allah Oweekitiibwa 
ekintu ekyo akitangaaza bw’atyi mu aya ze ezeekitiibwa 
bw’agamba nti: 



Okuvvuunula: 

“Gamba nti bwe muba mwagala Allah kale mungoberere 
olwo Allah alyoke abaagale era abasonyiwe ebyonoono byam- 
mwe. Allah Musonyiyi, Musaasizi”. (Aal-lmran, 31) 

Era Allah Oweekitiibwa mu kifo ekirala agamba 
bw’atyi: 

' ,» o ' - * - 0 ^ A „ * y ' f f 0 

Okuvvuunula 

“Oyo agondera Omubaka aba agondedde Allah naye oyo 
akyuka (n’atamugoberera) tetwakutuma obeere ng’obakuu- 
ma.” (Nisaa-i, 80) 

Nga aya bwe zikirambika, ekipimo kyokka eky’okwa- 
gala Allah (Oweekitiibwa Owaawaggulu) ye muntu okubeera 
ng’agoberera Omubaka we, ng’amwetunzeeko, ng’amwe- 
lippyeko ng’ekiwojjolo bwe kyerippa ku kimuli. Okukola 
ekyennyume ky’ebyo tekubalibwa ng’obukkiriza. Ekipimo 
kyokka eky’okwagala Allah (Oweekitiibwa Owaawaggulu) 
kwe kugoberera Nnabbi we. Ago ge mazima omuntu yenna 
akkiriza Allah Oweekitiibwa g’atateekeddwa kugayaalirira. 
Olw’ekyo kitukakatako mu ngeri eyo okuba nga tubeera ne 
mukama waffe Omubaka wa Allah buli kiseera ne mu buli 
kantu mu bulamu bwaffe era embeera ze ez’enjawulo ez’oku- 
labirako zibeere ekipimo ekyeyawudde mu kubumba embeera 
zaffe. Engeri y’okutuukirizaamu ekyo kye tusinga okwetaaga 
kwe kumanya Omubaka n’okumusembeza okumpi n’okuma- 
nya engeri gye yawangaalamu nakyo ne tukisembeza kumpi 
ddala, okutuusa tumanye n’enzisa gye yassangamu. Mu ngeri 
y’emu emitima gyaffe gisaana gikubire wamu n’omutima gwe 
era tubeere nga Basswahaba ab’ebitiibwa (Allah abasiime) 
abaayagala ennyo Nnabbi, ebibumba byabwe ne bisemberera 
okusiriira olw’omukwano n’okwagala bye baalina gy’ali. 

Wadde nga ffe tetusobola kutuuka ku ddaala erimusaanira 
olw’obulemu bwe tulina, singa tukola kimu kukwata kkubo 
lye n’okuwangaalira ku bulunngamu bwe ekyo kyanditumaze. 
Laba essanyu n’okwesiima eby’amaanyi bye twandifunye 

singa tugoberedde Nnabbi (Allah amusaasire amuwe n’emi- 
rembe) wadde mu ngeri entono etya ne twefaananyiriza n’em- 
beera ye etalina egisemberera ate nga gwe mulyango ogutuuka 
eri okwesiima okutaggwaawo. 

Okusobola okutuukiriza ekyo tufubye okuwandiika eki- 
tabo kino era kye tubateeredde mu maaso gammwe - wadde 
ng’eddimo ddene nnyo era obusobozi butono obusobola oku- 
lituukiriza obulungi. Tuwandiise nga tulina essuubi nti tujja 
kusobola okubamanyisa embeera za Nnabbi oweekitiibwa oku- 
zirabira okumpi. Ebintu ebikwata ku mbeera z’omubaka wa 
Allah ennyingi tubireese mu bufunze nga tubijja mu bintu bye 
twawandiika mu bitabo byaffe ebikadde. Olw’okuba nga ebi- 
gambo byaffe ne bwe biwanvuwa bitya tebisobola kumalayo 
bimukwatako mu butuufu, twesanze nga kitukakatako okweba- 
za Allah Oweekitiibwa Owaawaggulu olw’ekyengera ekinene 
kye yatugabira, nakyo nga ye Mubaka we (Allah amusaasire 
amuwe n’emirembe), kye kimu ng’okwebaza lcuno tukuyisa mu 
kumwogerako, oba kwogera ku byafaayo bye oba okuwangaa- 
lira ku kulunngamya kwe ne sunna ze (enkola ye). 

Ekiriwo kwe kuba ng’omulimo gwaffe ogusinga obukulu 
- wadde nga tulina obunafu - kwe kukola ng’olutindo oluwa- 
nirira n’okusitula okusaasira kwe n’okubeerawo kwe okutaku- 
tukawo, ebyabuutikira amawanga gonna, ne tubireetera omu- 
lembe gwaffe guno ogujjudde ebizibu ebipya n’okumanyisa 
abantu bonna ekyamagero ekyo ekyatuukirira mu kifaananyi 
n’olulimi ebisinga obulungi. N’ekitiibwa kye tusobola okufu- 
na ekisinga kwe kuleeta Nnabbi (Allah amusaasire amuwe 
n’emirembe) mu kifaananyi ekisinga obulungi. 





MUHAMMADI OMUBAKA WA ALLAH M 


Allah tukusaba otuweeyo omugabo mu mbeera y’ekya- 
magero ekyokulabirako ekitalina kikyenkana. Tukusaba mu 
mitima gyaffe oteekemu embiri ezizimbiddwaamu emizim- 
bo gy’okumwagala, otugabire obusobozi n’okuyita ebigezo 
by’okwewala obusungu bwo nga tuyita mu kumwewa n’oku- 
mubeerako. Otufuule abantu abagwanidde okusiima n’okwa- 
gala kwo. Aamiina. 1 





1 Nsaba Allah Oweekitiibwa era muwanjagira, okufuba kw’abayizi 
baffe abeebitiibwa abakoze kyonna ekisoboka era ne bawaayo 
obuyambi bwonna mu kukola omulimu guno, byonna bye bakoze 
abibafuulire saddaaka egenderera. 








GLkitundu (SLkisooka 

® Eky’okulabirako eky’obuntu ekyenjawulo 
# Eky’okugoberera ekirungi/ Ekifaananyi era 
eky’okulabirako ekisinga obulungi 

















Ekyokulabirako eky’obuntu 
ekyenjawulo 


Mukama waffe Muhammadi 

(Allah amusaasire amuwe n’emirembe) 

Allah yawaayo omubaka we Muhammadi (Allah amusaa- 
sire amuwe n’emirembe) nga kye kirabo ekyawaggulu era ekyo- 
muwendo eri abantu, olw’ekifo kye ky’alina ekyawaggulu n’ed- 
daala lye eryawaggulu eri Allah (Oweekitiibwa Owaawaggulu). 
Mu ngeri eyo yatwala okugondera omwagalwa we Muhammadi 
ng’okumwagala, n’okuwera eri omwagalwa we ng’okuwera 
gy’ali. Era okugoberera Nnabbi we (Allah amusaasire amuwe 
n’emirembe) yakufuula akalombolombo okasobozesa omuntu 
okufuna okwagalwa Allah n’okutuuka gy’ab. Waliwo aya za 
Kulaane ezeekitiibwa ezoogera ku nsonga eno: 

(\ « V ipLJVI) ((^^y«-<Jl-LU J *)1 1 LLj)) 

Okuvvuunula 

“Era tetwakutuma (lwa nsonga yonna) okuggyako oku- 
beera eky’okusaasira eri ebitonde (byonna)” (An'biyaa-i, 107) 

Nnabbi (Allah amusaasire amuwe n’emirembe) 
yakoowoolanga Basswahaba ng’ababuulira amakulu g’ebi- 
gambo ebyo waggulu n’abagamba bw’atyi: 




MUHAMMADI OMUBAKA WA ALLAH M 


“Abange abantu! Nze siri kirala okuggyako okusaasira 
n’okulunngama” (Daarimi, ebyanjula, 3) 

(A • 1»LJI) ((J)l ^Usl Aas Jj^j^JI ^Jaj 
Okuvvuunula 

“Oyo agondera Omubaka ddala aba agondedde Allah”. 
(Nisaa-i, 80) 


0 • ((<d)l JjjuLo UjI eiLjjuLl) jjLJl Jl)) 

Okuvvuunula 

“Mazima abo abawera mu maaso go, ddala bawera mu 
maaso ga Allah” (Fat-hi, 10) 


, o o * 


jjiijj J)l jjtJli <0dI Jj-y>*j p-iiS” Jl (JU)) 

Okuvvuunula 


“Gamba nti bwe muba mwagala Allah kale mungoberere 
olwo Allah alyoke abaagale era abasonyiwe ebyonoono byam- 
mwe. Allah Musonyiyi, Musaasizi”. (Aal-Imran, 31) 





Mu ngeri y’emu Allah (Oweekitiibwa era Owaawaggulu) 
yagaanira ddala okukulembera omwagalwa we era Omubaka 
we (Allah amusaasire amuwe n’emirembe) mu kintu kyonna 
bwe yagamba bw’atyi: 





EKITUNDU EKISOOKA 

Okuvvuunula 


“Abange Abakkiriza! Temukulemberanga Allah ne 
Omubaka we (ne musalawo ekintu kyonna nga tebannasa- 
lawo); mwewale obusungu bwa Allah kubanga Awulira era 
Amanyi” (Hujuraati, 1) 

Aya zino ezeekitiibwa ziragira era ne ziteekawo ekkomo 
ery’omuntu okuwangaalira mu nsalo za Kulaane ne sunna za 
Nnabbi nga tewali kubuuka nsalo ezo oba okugayaala obu- 
tazituuka. Bw’osinziira ku ekyo kiba kikakata obutava mu 
nsalo za biragiro bya Allah n’omubaka we, n’endagiriro za 
Kulaane ne Sunna nga ne Omubaka wa Allah (Allah amu- 
saasire amuwe n’emirembe) Basswahaba be yabatambuli- 
zanga ku ndagiriro y’obubaka bwa kulaane. Eyo ye nsonga 
lwaki buli Nnabbi lwe yabuuzanga Basswahaba be ekigambo 
kyonna baamuddangamu bagamba nti, “Allah ne Omubaka 
we be basinga okumanya”. Baddangamu bwe batyo ne bwe 
baabanga ky’ababuuzizza nga bakimanyi. Mu ngeri eyo baali 
batuuse ku ntikko y’empisa ennungi, enneeyisa, obulcwatam- 
pola n’obugonvu. 


Allah yalaalika Abakkiriza okubeera nga bazuukufu nga 
bali mu mbeera esembayo waggulu mu mpisa n’obugonvu 
mu ngeri gye boogeramu era n’enneeyisa gye beeyisaamu nga 
bali ne Omubaka wa Allah n’okulema okusitula amaloboozi 
nga boogera ne Omubaka oba nga bamuyita era n’abatiisa 

nti okuva oba okwawukana ku nkola ebalagiddwa kwali kwa 
kwonoona emirimo gyabwe. Aya ezoogera ku nsonga eyo 
nnyngi nga mwe muli zino: 



Okuvvuunula 

“Abange mmwe Abakkiriza! Temusitula maloboozi gam- 
mwe kusuklca ddoboozi lya Nnabbi era temumwatuliranga 
bigambo ngabwe mwatuliragana, ekyo nga kijj a kuvaako okwo- 
nooneka kw’emirimo gyammwe nga temumanyi”(Hujuraati, 2) 

Mu ngeri y’emu Allah Oweekitiibwa Owaawaggulu abantu 
yabafuulira okuwa ekitiibwa Nnabbi (Allah amusaasire amuwe 
n’emirembe) ekibagezesa eddaala lye baba batuuseeko mu kutya 
kw’emitima gyabwe. Allah Oweelcitiibwa era Owaawaggulu 
yabala okuwa ekitiibwa omwagalwa we Nnabbi Muhammadi 
n’okumugulumiza nga kye kisobozesa omuntu okutuuka ku 
ddala ly’obuddu eryegombwa era eryettanirwa. Yatwala obu- 
teekwata ku mpisa z’okwogera obulungi ne Omubaka okubeera 
emu ku mpisa z’Ebiseera eby’obutamanya” 

Okuvvuunula 


“Mazima abo abakkakkanya amaloboozi gaabwe awali 
Omubaka wa Allah abo Allah be yagezesa emitima gya- 
bwe (basobole) okumutya. Balina okusonyiyibwa n’empeera 
ennyingi. Mazima abo abakukoowoolera emabega w’ebisenge 
abasinga tebategeera.” (Hujuraati, 3-4) 

Mu mulyango guno tusobola era okwesembesa aya eyee- 
kitiibwa eno: 


((L/?*j jt-Swa^j s-IpAS" Jj^i^Jl f-Lbi Iji^j>sjj/)) 

(tr ^jJl) 


Okuvvuunula 


“Temufuula okukoowoola Omubaka ng’engeri mmwe 
gye mwekoowoolamu”. (Nuuru, 63) 


Ibn Abaasi (Allah amusiime ye ne taata we) aya eno 
aginnyonnyola bw’atyi: “Nga aya eno tennaba kukka abantu 
Nnabbi baamuyitanga bakozesa mannya ge bwe batyi: “Ggwe 
Muhammadi! Ggwe Abu Kasimu (Taata Kasimu)!” Ekyo 
Allah kwe kukibagaana basobole okussa elcitiibwa mu Nnabbi 
n’abalagira bagambe bwe bw’atyi: “Mugambe nti: “Owange 

Nnabbi wa Allah!” oba “Owange Omubaka wa Allah!” (ibn 
Kathiir, okunnyonnyola Nuur, 63) 

Ng’oggyeeko ebyo, Allah (Owaawaggulu Oweekitiibwa) 
bwe yabanga ayogera ku Nnabbi Muhammadi (Allah amusaa- 
sire amuwe n’emirembe) teyamwogerako ng’akozesa erinnya 
lye wadde erinnya eryamuweebwa abantu nga bwe yako- 
langa ku Bannabbi abalala be yabanga ayogeddeko. Bano bo 
yabayitanga mannya gaabwe. Kino kiraga bukulu bwa ddaala 
lya Nnabbi Muhammadi. Mu ngeri eyo Allah yali asomesa 
abaddu be essomo eryamaanyi mu mpisa ne mu nneeyisa ku 
bikwata ku mwagalwa waffe era Nnabbi waffe Muhammadi 
(Allah amusaasire amuwe n’emirembe). 

Allah (Oweekitiibwa era Owaawaggulu) yalabula abo 
abatategeera kifo kya Mubaka we n’eddaala ly’aliko bwe 
yalayira obulamu bw’omwagalwa we. Ekyo kyali kinnyon- 
nyola Kulaane eyeekitiibwa mu ngeri eyenkukunala. Allah 
yagamba nti: 


Ji % 

(VY I) ((iJ^jj*J)) 

Okuvvuunula: 

“Ndayidde obulamu bwo abo ddala bali mu butamiivu 
bwabwe babungeeeta” (Hijri, 72) 





Kw’ebyo byonna gattako nti Allah yafuula Nnabbi (Allah 
amusaasire amuwe n’emirembe) asinga Bannabbi ne Ababaka 
ekitiibwa era n’amussa mu ddaala erisinga okubeera waggulu 
era n’amuwa ekifo ekyenjawulo wakati waabwe. Ekyo kyeyo- 
lekera mu kigambo kya Allah Oweekitiibwa: 

Okuvvuunula: 


“Abo Ababaka abamu twabasukkulumya ku bannabwe. 
Mulimu eyayogera ne Katonda (obutereevu), abalala n’abasi- 
tula mu madaala” (Baqara, 253) 

OkusinziirakululimiOiuwalabu,ekigambo“Ba-adhuhum” 
ekyakozesebwa mu aya eno kitegeeza “omu ku bo”, era nga 
mu aya eno bategeeza Nnabbi Muhammadi (Allah amusaasire 
amuwe n’emirembe). 

Ibn Abaasi (Katonda amusiime) anyumya bw’atyi: 
“Waliwo abantu mu Basswahaba ba Nnabbi (Allah amusaa- 
sire amuwe n’emirembe) abaatuula nga bamulindirira, Nnabbi 
n’ajja. Naye aba ali kumpi kubatuukako kwe kubawulira nga 
boogera n’awuliriza bye baali boogera. Kwe kuwulira omu 
ng’agamba: “Temulaba nga kyewuunyisa Allah mu bitonde 
okweteerawo owoomukwano: Bulayimu ye mukwano gwe”. 
Omulala n’agamba: “Tolaba ng’ekisinga okwewuunyisa nti 
“Allah yayogerera ddala ne Musa”. Omulala kwe kugamba: 
“Naye ate Yisa kigambo kya Allah era mwoyo ogwava gy’ali”. 
Omulala n’agamba nti: “Adamu ye nno Allah yamulonda n’am- 
weyawulira”. Nnabbi (Allah amusaasire amuwe n’emirembe) 
yabatuukako n’abatoolera Salaamu oluvannyuma n’agamba: 


“Bye mubadde mwogera mbiwulidde ne bye mubadde 
mwewuunya nti ‘Bulayimu munywanyi wa Allah era ekyo 

kituufu; nti Musa yayogera naye era bw’atyo bw’ali; nti Yisa 
mwoyo ogwava gy’ali naye bw’atyo bw’ali; nti ne Adamu 
Allah Oweekitiibwa yamwawula naye era bw’ali. Naye abo 
bonna ng’obatadde ku bbali nze mwagalwa wa Allah, era teri 
kitiibwa kisinga ekyo; nze agenda okusitula bendera y’Oku- 
tendereza ku Lunaku lwenkomerero Adamu n’abamuddirira 
bonna mwe bagenda okubeera; ekyo nakyo teri kikisinga 
kitiibwa. Nze ngenda okusooka okuwolereza era agenda oku- 
sooka okukkirizibwa okuwolereza kwe; n’ekyo teri kikisinga 
kitiibwa. Nze nngenda okusooka okunyeenya ekizibawo ky’e 
Jjana. Ekyo nakyo teri kikisinga kitiibwa. Allah aliggula ekizi- 
bawo ekyo n’annyingiza Ejjana nga ndi n’Abakkiriza abaavu; 
ekyo nakyo kitiibwa teri kikisinga. Era nze wa kitiibwa asinga 
abaasooka n’abalijja; ekyo nakyo kitiibwa teri kikisinga. 
(Tirmidhi, al-Manaaqib. 1/13616, al-Daarimi, al-Muqaddima, 8) 

Omubaka wa Allah (Allah amusaasire amuwe n’emi- 
rembe) era yagamba bw’atyi: 

“Nze mukama wa batabani ba Adamu ku Lunaku lwe 
nkomerero era ekyo ekitiibwa teri kikisinga. Mu mikono 
gyange mwe mugenda okubeera bendera y’Okutendereza, 
ekyo nakyo teri kitiibwa kikisinga. Teri Nnabbi okutandikira 
ku Adamu n’okukka wansi atalibeera wansi wa bendera yange 
ku Lunaku olwo. Nze muntu ensi gw’erisooka okubejjukira, 
ekyo nakyo teri kitiibwa kikisinga. (Tirmidhi, okuvvuunula Kulaane, 
17/3148) 





Olw’ebitendo ebyo byonna bye twogedde n’embeera ze 
ezettendo ebikwata ku Mubaka wa Allah (Allah amusaasire 
amuwe n’emirembe), ky’ova olaba nga Allah Oweekitiibwa 

yalagira abantu okusaanawo n’okusebengerera olw’omuba- 
ka (Allah amusaasire amuwe n’emirembe) n’okuwangaa- 
lira mu mbeera nga balinga abanjulira Omubaka wa Allah 
Oweekitiibwa emirimu gyabwe. N’obujulizi obwenkukuna- 
la obulaga ekyo kwe kuba nga Allah yalagira Abakkiriza 
okutoolera Omubaka (Allah amusaasire amuwe n’emirembe) 
salaamu mu sswala mu kiseera we babeerera nga batudde nga 
basoma tashahhudu (tahiyaatu) mu sswala zonna nga Nnabbi 
alinga ayimiridde awo mu maaso gaabwe abatunuulidde nga 
bagamba bwe batyi: “Emirembe gibeere ku ggwe owange 
Omubaka wa Allah n’okusaasira kwe n’emikisa Gye” So 
ng’asaala okutoolera omuntu omulala salaamu ng’ali mu 
sswala esswala ye efa tebalibwa. 

Ye Imaamu Abu Hamidu al-Ghazali ng’annyonnyola 
amakulu agali mu kino yagamba bw’atyi: 

“Bw’oba otudde ng’osoma tashahhudu tuula nga 
weewombeese olangirire nti byonna by’oyogerako “oku- 
saasira okungi n’ebirungi ebingi” amakulu empisa zonna 
entukuvu nti n’obufuzi bya Allah. Ago ge makulu agali mu 
kigambo “tahiyyaatu” (Ebiramuso ebingi). Sembeza Nnabbi 
(Allah amusaasire amuwe n’emirembe) wamu n’embeera ze 
ez’ekitiibwa mu mutima gwo ogambe nti: “Emirembe gibeere 
ku ggwe, owange Nnabbi n’okusaasira kwa Allah n’emikisa 
Gye”. Kakasa era osuubire nti salaamu gy’otoola emutuulcako 
era nti akuddamu mu bigambo ebisinga okuba ebimngi (Abu 
Hamidu al-Ghazali, Ihyaa Uluum Ddiini, 1/224) 

Seeka Khalid al-Baghdad (Ekyama kye kitukuzibwe) mu 
bbaluwa ye eyookuna mu kitabo kye al-Maktuubaati ng’ebi- 

gambo abijja ku kakensa Seeka Shihab mutabani wa Hajari 
al-Makkiy ng’annyonnyola amakulu g’ebigambo ebiri mu 
tashahhud yayogera bino: 

“Ne boogera ne Nnabbi (Allah amusaasire amuwe n’emi- 
rembe) nga kiringa ekiraga nti Allah Oweekitiibwa amubikku- 
lira abasaaze mu kibiina kye abeere ng’ali nabo abajulire ku 
mirimo egisinga obulungi mu mirimo gyabwe, era okujju- 
kira okubeerawo kwe ebeere ensonga ebongera obukkakkamu 
n’okutya (nga basaala ). 2 

Ekiva mu bino ye Muhammadi (Allah amusaasire amuwe 
n’emirembe) okuba nga y’asinga obuganzi mu bitonde byonna 
eri Allah era nga y’abasinga ekitiibwa engeri gy’ali nga kye 
ky’okwewuliza eky’oku nsi n’Olunaku lwe nkomerero, nga 
ye mulunngamya era omununuzi w’abantu mu nsi mimo, 
era nga ye muwolereza waabwe ku Lunaku lwenkomerero. 
Era nti Adamu, taata w’abantu (Allah amuwe emirembe) 
bwe baamala okumwesambisa Ejjana yeenenya eri Allah we 
n’amusaba okumusonyiwa, era Allah n’amusonyiwa kubanga 
yayita mu Nnabbi Muhammadi (Allah amusaasire amuwe 
n’emirembe). Era oluvannyma lwa Allah Oweekitiibwa 
okumutuma yafuuka eky’okulunngamya eri abantu bonna. 
N’ekiringa ekyo bye byayogerwa mu hadiisi eyeekitiibwa nti: 
“Adamu bwe yamala okusobya yagamba nti: “Allah wange! 
Nkusaba onsonyiwe olwa Muhammadi. Allah yamubuuza 
engeri gye yamanyaamu Muhammadi nga yali tannamutonda. 
Adamu yaddamu: “Mukama wange! Kubanga bwe wama- 

2 Maktuubaati Maulaana Khalid, olup. 118; Kitab Rashihaati, Mau - 
ana Swafiyyu Ddiini, olup. 225-226. 

- 

la okuntonda n’omukono gwo n’onfuuwamu omwoyo Gwo 
nnasitula omutwe nngenda okulaba ku bikondo bya Arishi 
nga kuwandiikiddwaako “Laa ilaaha illa Laahu Muhammadu 
rasuulu Llaahi” (Teri asinzibwa mu butuufu okuggyako Allah; 
Muhammadi Mubaka wa Allah). Bwe nnalaba ekyo ne mmanya 
nti ku linnya lyo tewagattako linnya okuggyako ery’ekitonde 
ekisinga okubeera ekiganzi gy’oli”. Allah kwe kumugamba 
nti: “Adamu oyogedde mazima, Muhammadi kye kitonde kye 
nsinga okwagala. Onsabye ku lulwe, kati nkusonyiye. Singa si 
Muhammadi sandikusonyiye ”. 3 

Bw’atyo mukama waffe Adamu (Allah amuwe emi- 
rembe) yasobola okusaba ng’ayita mu Mubaka wa Allah, 
Oweekitiibwa Allah n’amusonyiwa. Wuuno Omubaka owee- 
kitiibwa eyali ettondo bwe yajjulukuka ne yeetondeka ku 
mugongo gwa mukama waffe Bulayimu (Allah amuwe emi- 
rembe) Abakaafiiri bwe baamusuula mu muliro okumwo- 
kya Allah yagumufuulira bunnyogovu na mirembe. Ekkula 
ery’ekitiibwa bwe lyayingira ku mugongo gwa Semayiri 
(Ismail) (Allah amuwe emirembe), kitaawe bwe yali agenda 
okumusala Allah yaweereza ekimununula okuva mu ggulu ku 
lwa Muhammadi. 

Nga bwe twalabye, Bannabbi bonna baafiina okulabiri- 
rwa okwenjawulo olw’ensonga y’Omubaka oweekitiibwa (Allah 
amusaasire amuwe n’emirembe). Mu ngeri eyo mukama waffe 
Musa yayagala abeere mu kibiina kya Muhammadi asobole 
okufuna emikisa n’obulungi ebyateekerwateekerwa ekibiina kya 


3 Haakimu, Mustadraku alaa Swahiihayni, Beirut, 1990, ekitabo 2, 
672/4228. 

Muhammadi (Allah amusaasire amuwe n’emirembe). Kataddaata 
mutabani wa Nu’man (Allah amusiime) anyumya nti mukama 
waffe Musa (Allah amuwe emirembe) yagamba bw’atyi: 

“Katonda wange! Mu byawandiikibwa ndabamu eki- 
biina nga kye kibiina ekisinga obulungi ku bibiina by’abantu 
byonna ebyali bitondeddwa: balagira okukola obulungi ne 
baziyiza okukola obubi. Ekyo kifuule kibiina kyange”. Allah 
yamuddamu nti: ‘Ekyo kibiina kya Ahmada (Muhammadi)’. 

Musa yayongerako: 

“Katonda wange! Mu byawandiikibwa ndabamu ekibiina 
nga kye kyenkomerero - amakulu ekyenkomerero mu kutonda 
naye nga kye kiri ku mwanjo mu kuyingira Ejjana - Katonda 
wange! Ekyo kifuule ekibiina kyange”. Allah yamuddamu nti: 
“Ekyo kibiina kya Ahmada”. 

Musa n’agamba nti: 

“Katonda wange! Mu byawandiikibwa ndabamu abantu 
enjiri zaabwe baazikwata zibali mu bifuba byabwe bazisoma. 
So nga bannaabwe abaabasooka ebitabo byabwe baabiso- 
manga nga babitunulako nga ne bwe babisitula tebasobola 
kukwata kintu kyonna wadde okukimanya. Abantu abo Allah 
yabawa okukwata kw’ataawa bantu ba kibiina kirala. Katonda 
wange! Abo bafuule ekibiina kyange. Allah yamuddamu: 
‘Ekyo kibiina kya Ahmada”. 

Musa kwe kweyongerayo n’agamba nti: 

“Katonda wange! Mu byawandiikibwa nsangamu ekibii- 
na ky’abantu abakkiriza ebyawandiikibwa ebyasooka n’ebya- 

sembayo ne balwanyisa obubuze ne batuuka n’okulwanyisa 
‘Owettulu omulimba’. Ekyo ky’oba ofuula ekibiina kyange. 
Allah kwe kumuddamu nti: ‘Ekyo kibiina kya Ahmada’. 

Musa kwe kugamba nti: 

“Katonda wange! Mu byawandiikibwa ndabamu abantu 
nga saddaaka zaabwe bazimalira mu mbuto zaabwe ate ne 
bazisasulwamu empeera, so ng’abaabasooka oli bwe yasad- 
daakanga saddaaka n’ekkirizibwa Allah yaweerezanga omu- 
liro ne gugirya. Naye saddaaka bwe yagaanibwanga ng’ere- 
kebwa ensolo n’ebinyonyi ne bigirya. Abantu b’ekibiina ekyo 
Allah saddaaka zaabwe azijja ku bagagga mu bo n’aziwa 
abaavu. Allah abo bafuule ekibiina kyange”. Allah kwe kumu- 
gamba nti: ‘Ekyo kibiina kya Ahmada”. 

Musa n’agamba nti: 

“Katonda wange! Nsanga mu byawandiikibwa ekibiina 
ky’abantu nga omu mu bo bw’awankawanka okukola ekintu 
ekirungi n’atakikola olwo bamuwandiikako ekirungi kimu, 
so nga bw’akikola olwo bamuwandiikako ebirungi kkumi 
ebikyenkana okutuukira ddala ku birungi lusanvu (700) lulam- 
ba. Allah abo bafuule ekibiina kyange”. Allah kwe kumu- 
gamba nti: ‘Ekyo kibiina kya Ahmada”. 

Musa n’agamba nti: 

“Katonda wange! Mu byawandiikibwa nsangamu eki- 
biina ky’abantu nga abawolerezebwa nga n’abawolereza ali 
mu bo. Abo bafuule ekibiina kyange”. Allah kwe kumugamba 
nti: ‘Ekyo kibiina kya Ahmada”. 

Kataddaata ayongerako: Baatugamba nti Nnabbi wa Allah 
Musa yasuulawo embaawo n’agamba: “Allah nfuula ow’omu 
kibiina kya Ahmada”. 4 

Kye tujja mu bino kwe kuba nga buli muzingo mu lujege- 
re lwa Bannabbi abalunngamya aboomukisa, yali mulanzi era 
nga muwi wa mawulire ag’essanyu olw’okujja kw’omwawule 
(Allah amusaasire amuwe n’emirembe) oyo eyatumibwa nga 
kya kusaasira eri ebitonde. 

Kyaddaaki ekitangaala ki mulindwa kyajja mu nsi. 
Ng’enjuba eneetera okuvaayo ey’olunaku olw’okusooka nga 
12 Rabbil Awwal omwaka ogwa 571 okuva Yisa lwe yazaali- 
bwa yasaasaanira ebbanga lyonna, n’esaasaanira na buli kifo 
kyonna. 

N’okujja kwa Nnabbi (Allah amusaasire amuwe n’emi- 
rembe) okusaasira kwa Allah kwajjula mu nsi eno. Embeera 
z’okumakya n’olweggulo ne zikyuka, emitima ne gitereera, 
eby’ogerwa ne bikkakkana n’ebinyumizibwa ne biwoome- 
rera, buli kintu ne kifuna amakulu amapya n’obulungi obu- 
lala. Amasanamu gaajugumira ne gawanukayo ne gagwa ku 
ttaka. Empagi z’embiri n’obusolya mu mbiri za Bakabaka 
ba Bufaarisi ne bimenyeka. Ennyanja ye Saawah n’ekala. 
Emikisa n’okutukula ne bibuutikira ensi eno yonna n’ebiseera 
byonna n’ebitonde byonna. 

Singa mukama waffe Muhammadi (Allah amusaa- 
sire amuwe n’emirembe) eyakunngaanya ebirungi byonna 


4 Ibn Kathir, tafsiirul Qur’anil Adhwim, Beirut, 1988 A.D., ekitabo 
2, Aaraaf, 154. 

teyayamba nsi eno na kujja kwe, abantu bandisigadde mu 
kizikiza na kiwuubalo okutuusa Olunaku lwe nkomerero lwe 
lwandituuse; abanafu bandikeesezza enkya nga bawambe 
b’ababasinga amaanyi era ekibi kyandiwangudde ekirungi; 
ensi eno yandifugiddwa balyazaamaanyi na bannakyemalira. 

Omutontomi yatontoma bulungi bwe yagamba nti: 

• Singa Omubaka wa Allah teyajja ku nsi eno 

• Ebimuli tebyandyeyanjuluzza, ebinyonyi tebyan- 
diyimbye era amannya (g’ebintu) gandiisigadde ga 
nkiso eri Adamu. 


• Okubeerawo tekwandibadde na makulu gonna era 
ensi yandibadde mu nnaku na buvune. 

Mukadde waffe Jalaluddini al-Ruumi (Ekyama kye 
kitukuzibwe) yayogera ku bwetavu okuba nga tuwulira ekyen- 
gera n’obulungi olw’okujja kwa Omubaka wa Allah (Allah 
amusaasire amuwe n’emirembe) eyateemateema amasanamu, 
ensi n’agijjuza obwenkanya, obulyazaamanyi n’abujja mu 
bifuba, yagamba bw’atyi: 

“Musiraamu ggwe owo ku mulembe guno! Singa si 
kunyiikira kwa mukama waffe Muhammadi (Allah amu- 
saasire amuwe n’emirembe), kussaamu maanyi na kussamu 
birowooozo mu kutemaatema amasanamu, ggwe olwaleero 
wandibadde nga bajjajja bo ng’oli ku masanamu g’osinza”. 


Mazima omuntu ono eyali teyasoma ng’ate awangaalira 
ku mulembe gw’abantu abaali batamanyi kusoma na kuwan- 
diika nga baali wala nnyo n’obugunjufu, nga bwe yayitirirako 

abantu b’oku mulembe gwe olw’okumanya kwe yalina n’ama- 
gezi, era yajja ne Kulaane eyeekitiibwa ekyamagero ekyale- 
mesa omuntu yenna era nga tewali alisobola kukigezaako oku- 
tuusa ensi lw’eriggwaawo. Kulaane eyo eyeekitibwa eyogera 
ku bintu ebyazuuka mu byafaayo mu biseera ebyemabega, 
ng’ate mu kiseera kye kimu eyogera ku bintu ebikwata ku 
Sayansi n’amagezi agatali ga Sayansi ebirizuuka mu biseera 
eby’omu maaso so nga teri muntu mu myaka gyonna olukumi 
mu ebina gy’emaze eyali asobodde okugirimbisa. So nga mu 
bifo by’abayivu ebisinga obwatiikirivu, buli mwaka abaayo 
bakakibwa okutereeza ebyasoba n’okubizza obuggya ng’eno 
bwe bongeramu ekitabo ekipya ekirala. 

Ono Nnabbi mulekwa ate nga teyasoma atalina muntu 
yenna gwe yasomako oba gwe yajjako ebigambo, wabula eya- 
jja okutaasa abantu bonna alyoke abeere nga y’annyonnyola 
ebikusike era nga ye musomesa omukulu mu ssomero lya 
Allah (Oweekitibwa Owaawaggulu). 





Mukama waffe Musa (Allah amuwe emirembe) yajja n’et- 
tundutundu ly’amateeka. Mukama waffe Dauda (Allah amuwe 
emirembe) ye yajja na dduwa (bigambo bisaba), eby’oku- 
tendereza wamu n’okulaajanira Omutonzi Oweekitibwa. Ate 
mukama waffe Yisa (Allah amuwe emirembe) ye baamutuma 
ayigirize abantu empisa ezisinga obulungi n’okukyawa ensi. 
Wabula ye mukama waffe omulondemu Muhammadi (Allah 
amusaasire amuwe n’emirembe), Nnabbi w’Obusiraamu, ye 
ebyo byonna yabikukumba n’ajja nabyo. Yayigiriza ama- 
teeka n’ebigambo ebyamagezi, n’ayigiriza abantu okutukuza 
emyoyo, n’abayigiriza okusaba Allah n’omutima omutukuvu, 
n’abamanyisa empisa ennungi ezisinga, n’ababeerera ekyoku- 

labirako mu ngeri gye bawangaalamu, n’abalaamira obutee- 
sigula na byakwewunda kwa nsi eby’ekiseera. Mu bufunze, 
Nnabbi yagatta emirimo n’obuvunaanyizibwa ebya Bannabbi 
bonna wamu n’obusobozi bwabwe bwonna era nga muye mwe 
mwakunngaanira ensibuko y’olulyo n’empisa n’eddembe eriri 
mu bujjuvu n’obulungi. 

Omubaka (Allah amusaasire amuwe n’emirembe) yawan- 
gaalira mu bantu abataasoma emyaka amakumi ana malamba 
era ng’ebintu ebisinga obungi ebikwata ku bujjuvu bw’empisa 
n’obulungi bye yaleeta oluvannyuma byali tebimanyiddwa 
bantu mu bitundu ebyo ate ng’omubaka (Allah amusaasire 
amuwe n’emirembe) yali tamanyidwa nga munnabyabufuzi 
oba omubuulize oba omulyoyi w’emyoyo. Yali tamanyiddwa 
ng’omulwanyi namige oba omuduumizi kayingo. 

Naye awatali kubuusaabuusa, okuweza kwe emyaka 
amakumi ana ye yali entandikwa y’okutuuka ku ntikko eri 
obuntu. 


Nga tannaweza myaka egyo, Nnabbi (Allah amusaasire 
amuwe n’emirembe) yali talina muntu yenna gw’awuliriza 
ng’ayogera ku byafaayo by’amawanga ne Bannabbi abaayita, 
oba ng’ayogera ku Lunaku lwenkomerero, oba Ejjana oba 
Omuliro, okuggyako okubeera nti ye yali awangaala obulamu 
obwawaggulu obujjudde empisa ez’ettendo. Naye oluvannyu- 
ma lw’okudda okuva mu mpuku esangibwa e Hira ng’afunye 
obuvunaanyizibwa obuva eri Allah ebyo byonna byakyuka. 


Bwe yatandika okutuusa ekigambo kya Allah eri abantu 
n’okubakoowoola badde eri Allah, Ekizinga kya Buwalabu 
kyonna kyawuniikirira ne kijjula okutya. Ensengeka ya Nnabbi 

ey’ebigambo wamu n’okubuulira okutasobolwa mulala byaba- 
malako ebigambo, ne bukya ng’empaka ezaabeerangawo mu 
nnyimba n’okutontoma n’okusengeka ebigambo nga biwed- 
demu amaanyi tebikyafiibwako. Omuwanguzi eyawanikanga 
ekitontome kye ku ntimbe za Kaaba n’aba nga takyasobola. 
Bwe butyo bwakya ng’eby’ennono ebyajja bijjululwa mu 
mirembe egyenjawulo ngabisigadde kufiimizibwa. Banyumya 
nti mwannyina w’omutontomi nakinku eyayitibwanga Imru-ul 
Qaysi olwawulira aya eyeekitiibwa egamba nti: 


(^J J*'-* ^ J^j)) 

£ ✓ 0 


Okuvvuunula: 


“Ekiragiro ne kiyisibwa nti: ‘Ggwe nsi mira amazzi go; 
naawe ggulu komya okuyiwa amazzi. Amazzi ne gakala. 
Ekigambo ne kisalibwawo. Eryato ne litereera ku lusozi Juudi. 
Olwo ne kirangirirwa nti: okwesamba kuli eri abo abantu aba- 
lyazaamaanyi” (Huudu, 44) 

Nakyala oyo olwawulira ebyo yagamba bw’atyi: 





‘Teri muntu yali asobola kuddayo kwogera kintu, era 
tewakyali kiwanisa luyimba lwa mwannyinaze ku bisenge 
bya Kaaba, kubanga omutontomi yenna takyalinawo kisobola 
kumwewuliza.’ 

Yawanulayo ebitontome bya mwannyina n’ennyimba ku 
kisenge kya Kaaba so nga bye byali ku mwanjo mu nnyimba 
z’abayimbi omusanvu ezaali zookya. Oluvannyuma n’en- 
nyimba endala abazirinako obuvunaanyizibwa baagenda nga 
baziwanulayo lumu ku lumu. 5 

Omubaka wa Allah (Allah amusaasire amuwe n’emirem- 
be) yayigiriza abantu bonna amakulu agannamaddala agali mu 
muntu okubeera nga ye musigire wa Allah ku nsi. Yateekawo 
emisingi mu bintu ebitali bimu okugeza ku bikwata ku mpan- 
gaala y’abantu, ebyenjigiriza, ebyenfuna, okukola ku nsonga 
z’abatuuze n’enkolagana y’amawanga. Ebintu ebyo byonna 
abamanyi abalondemu bye bataasobola kutuuka ku kumanya 
bigendererwa byabyo ebyannamaddala okuggyako oluvan- 
nyuma lw’okunoonyereza ennyo okwabatwalira obuwangaazi 
bwabwe kumpi bwonna era oluvannyuma lw’okugezesa oku- 
gazi kwe baakolanga ku muntu n’ebintu. Naye ng’ekikakafu 
kiri nti abantu gye beeyongera okumanya nga bayita mu kuko- 
zesa amagezi wamu n’okugezesa gye bakoma okuvumbula 
ebikwata ku mazima agakwata ku Muhammadi. 

Omubaka waffe oweekitiibwa (Allah amusaasire amuwe 
n’emirembe) eyali teyeetabangako mu lutalo okuggyako omu- 
lundi gumu ate nga yalwetabamu ng’omutunuulizi kyokka ate 
nga teyakwatako kitala mu mukono gwe, yakeesa enkya nga 
tewali amutendese mu bya kijaasi, nga muduumizi oweekitalo, 
era nga muserikale enjasabiggu, omuzira nnamige atatya nga 
tasigala mabega mu ntalo ezisinga obuzibu nga zaali tezee- 


5 Ahmada Jaudat Pasha, Qisasul Anbiyaa wa Tawaariikhul Khul - 
faa, Istanbul 1976 A.D., ekitabo 1, olup. 83. 

beereka (olw’okulwanirira ekigambo kya tawuhiidi) wamu 
n’okulongoosa embeera z’abantu nga bino abikola awamu 
n’ekisa ekyamaanyi kye yalina ekyabuutikira abantu bonna. 

Omubaka waffe (Allah amusaasire amuwe n’emirembe) 
yabeeranga akonkona mulyango ku mulyango (nju ku nju) 
asobole okutuusa eddiini ya Allah Oweekitiibwa ku mwana 
w’omuntu. Naye ababi era baagaana okukkiriza obulunn- 
gamu, emiryango gyabwe ne bagiggala baleme kubatuu- 
kako, ne batya enjuba n’ekitangaala ky’obulunngamu oku- 
baakira, ne basigala mu bizikiza olubeerera, okutuusa abamu 
olw’obukalubu bw’emitima gyabwe baasalawo Nnabbi (Allah 
amusaasire amuwe n’emirembe) okumukolako n’obukambwe 
n’okumutuusaako obulabe. Awamu n’ekyo Nnabbi (Allah 
amusaasire amuwe n’emirembe) yabeeranga ayisibwa bubi 
olw’obugayaavu n’obutamanya bwabwe so si lwa bukambwe 
n’ebikolobero bye baamukolanga. Ab’engeri eyo yabagam- 
banga bw’atyi: 

y> liI Loj y>-\ P jt^sJlLwnl La JJ)) 

(A1 

Okuvvuunula: 

“Gamba nti ekyo (Kulaane gye mbasomera) sikibasabi- 
rako rnpeera era siri mu abo (abalimba) abeeyita kye batali” 
(Swad, 86) 

Kino kitegeeza nti Nnabbi (Allah amusaasire amuwe 
n’emirembe) yali ayagala kusiimibwa Allah (Oweekitiibwa 
Owaawaggulu). Omubaka wa Allah (Allah amusaasire amuwe 

n’emirembe) yasobola mu bbanga ery’emyaka omwenda 
okuwangula Ekizinga kya Buwalabu kyonna ng’akozesa erya- 
nyi ery’amagye mu biseera ebisinga eryenkana kimukyakusatu 
kyokka eky’eryanyi ly’omulabe. Wabula yasobola okutuuka 
ku buwanguzi obw’omuggundo mu ntalo olw’engeri gye 
yawaamu abantu obukodyo bwe baali batamanyi era n’abalii- 
kiriza n’amaanyi ag’omwoyo, so nga bo tebaali bateeketeeke 
nga n’amagye gaabwe bagaddukanya mu ngeri ya ffujjo. Mu 
ngeri eno yasobola okuwangula entalo zonna ez’okununula 
naye ng’afiiriddwa abantu batono ddala b’otayinza na kwo- 
gera. Mu ngeri eyo yawangula bubi nnyo obwakabaka obwa 
Bafaarisi n’obwa Baruumi nga bwe bwali businga obunene 
n’obwatiikirivu mu kiseera ekyo. 

Bw’atyo Omubaka wa Allah (Allah amusaasire amuwe 
n’emirembe) bwe yasobola, ng’ayita mu bizibu ebitali bimu, 
okuleeta enkyukakyuka esingira ddala mu byafaayo by’obun- 
tu, n’okusangulawo obulyazaamaanyi, n’okusangula amaziga 
g’abalyazaamaanyizibwa. Omukono gwe ogw’ekitiibwa gwa- 
beeranga gusangula ku mitwe gya bamulekwa. Ebitangaala 
by’okusaasira kwe ne biwonya emitima ennaku. 

Omutontomi Omuturuuki Muhammadi Akifu bino yabyo- 
gerako mu ngeri esinga obulungi bw’agamba bw’atyi: 

• Ekiseera bwe kyatuuka nga mulekwa akuze n’aweza 
emyaka emakumi ana 

• Ebigere ebitobye omusaayi ebyatambuliranga ku 
mitwe byatukula. 

• Oyo eyakuumibwa yanunula abantu ng’ayita mu 
kufuuwa obukkiriza mu mitima gyabwe. 

• N’amegga Bakayisaari ne Baqayiswari mu lulumba 
lumu n’ababetenta olubetenta. 

• N’anunula abanafu n’abalinnyirirwa abaali batalina 
ddembe okuggyako okukkakkanyizibwa n’okunyoo- 
mebwa. 

• Kyali tekisuubirwa nti obulyazaamaanyi bwali buyin- 
za okuvaawo, wabula bwafa bufi ne bubulawo. 

• Ye. Amateeka ge ameeyolefu ge yaleeta ne gafuuka 
eky’okusaasira eri ebitonde. 

• Abantu bonna ne kinnoomu balina ebbanja lye 

• Obuntu bwonna bubanj ibwa oyo eyakuumibwa (Allah 
amusaasire amuwe n’emirembe). 

• Katonda wange! Tuteeke mu abo abajja okuzuukirira 
ku kukakasa okwo ku Lunaku lw’amazuukira. 





Ekkubo lya mukama waffe Muhammadi (Allah amusaasire 
amuwe n’emirembe), omukama wa Bannabbi n’Ababaka lyali 
nnyanja engazi, ate ng’amakubo ga Bannabbi abalala nga gye 
migga egiyiwa mu nnyanja eyo. Omubaka wa Allah yalina ebi- 
tendo n’ebintu ebimwawula ebimanyiddwa n’ebitamanyiddwa 
ku Bannabbi n’Ababaka abaamusooka okujja abawerera ddala 
124,000 - okusinziira ku njogera ezimu - era ebyali bikunngaa- 
nya entikko y’empisa n’embeera ennungi. Ng’ogasseeko oku- 
genda mu maaso obuntu kwe bwali butuuseeko okutuuka ku 
mulembe gwe bw’otunuulira endowooza n’obulamu, embeera 
ze ezikiikirira akabonero akasobola okwennganga ebyetaago 
by’obuntu ebisobola okuzuuka okutuusa ku Lunaku lwen- 
komerero. Olw’ensonga eyo, Nnabbi yatumibwa eri abantu 
bonna nga “Nnabbi ow’omulembe ogukomererayo”. 

Olw’ensonga eyo, Omubaka Nnabbi (Allah amusaasire 
amuwe n’emirembe) yatenda empisa ze ezettendo mu bigam- 
bo ebyangu bino: 

“Mazima nze nnatumibwa kujjuza mpisa ezisinga obu- 
lungi” (Muwattwaa, Empisa ennungi, 8) 

N’ekisembayo, Nnabbi (Allah amusaasire amuwe n’emi- 
rembe) teyaleka byabugagga bya nsi bisikirwa ng’avuddewo. 
Wabula abantu bonna yabalekera ebyobugagga ebisinga obu- 
lungi era ebisinga obunene. Bye yaleka ze mbeera ze wamu 
n’empisa ze ebyettendo. 









Eky’okugoberera ekirungi/ Ekifaananyi 
era eky’okulabirako ekisinga obulungi 


Nnabbi Muhammadi (Allah amusaasire amuwe n’emi- 
rembe) ye muntu yekka era Omubaka yekka ebyafaayo gwe 
byawandikako kalonda yenna akwata ku bulamu bwe mu 
bujjuvu. Ekituufu kiri nti Bannabbi mu bujjuvu bwabwe bawa 
ebifaananyi ebyenjawulo mu kulunngamya abantu eri ama- 
zima n’ebirungi. Empisa zaabwe n’enneeyisa n’engeri gye 
baakolangamu ebintu byabwe byajja bijjululwa okutuuka eno 
gye tuli naye mu ngeri eyenjawulo era ng’ababijjulula balina 
we bakoma. Wabula ye Nnabbi ow’omulembe ogw’enkome- 
rero (Allah amusaasire amuwe n’emirembe) kalonda akwata 
ku bulamu bwe yawandiikibwa oba okukwatibwa ddakiika 
ku ddakiika, mu ngeri eraga ebikolwa bye yakola n’ebigambo 
bye yayogera byonna ebitono, ebinene, n’ebijjuvu byajjululwa 
obutalekaayo kantu. Ebintu bino byawandiikibwa mu byafaayo 
ng’akabonero akalaga ekitiibwa. Ng’oggyeeko ebyo, kwali 
kusaasira kwa Allah Oweekitiibwa ebikolwa n’ebigambo oku- 
jjululwa okuva mu mulembe gwe (Allah amusaasire amuwe 
n’emirembe) era nga bijja kutuuka ku muntu alisembayo nga 
Olunaku lwe nkomerero lubulako katono okutuuka. 




Engeri gye tusobola okwewaza emyoyo gyaffe ebikemo 
by’omu nsi nga twennganga obubenje, okugezesebwa, n’ebi- 

gwa bitalagaannye, tuteekwa okussa mu nkola empisa za 
Nnabbi (Allah amusaasire amuwe n’emirembe) ezettendo 
ng’okwebaza, okwesiga Allah, okumatira ne Allah by’aba 
asazeewo, okugumiikiriza nga Allah atugezesezza, okumali- 
rira, obuzira, okwewaayo, okwekkusa, obugagga mu mwoyo, 
okukolerera abalala, okugaba, okwetoowaza, n’okunyweera 
n’okukakata mu kwannganga ebigwawo mu bulamu bwaffe. 
Ebinhi ebyo nga tubissa mu nkola mu ngeri esinga obulungi 
n’obunyirivu. 

Era olw’okusobozesa ekyokulabirako okubeerawo mu 
bintu bino byonna, Allah Oweekitiibwa Owawaggulu yawee- 
reza ekirabo eri abantu bonna ng’ekirabo ekyo ye mukama 
waffe Muhammadi Omubakka wa Allah (Allah amusaasire 
amuwe n’emirembe) omulunngamya omujjuvu, ng’okulunn- 
gamya akuyisa mu bulamu bwe obutukuvu obuwa ekyokula- 
birako. 

Obulamu bwa Nnabbi ke kabonero eri abantu b’emi- 
rembe gyonna nga bwe giriddinngana okutuuka ku Lunaku 
lw’enkomerero. Kulaane eyeekitibwa yo Nnabbi yamwoge- 
rako bw’etyi: 

((jt-JaP eiLlj . jjko^o jS' lj>-j/ siiJ jlj)) 

(t-r t( jia]i) 


Okuvvuunula: 

“Mazima ddala ggwe olina empeera ezitali za kukoma. 
Era ddala ggwe (otambulira) ku mpisa ennungi. (al-Qalam: 3-4) 

Embeera za Nnabbi (Allah amusaasire amuwe n’emirem- 
be) wamu n’okulunngamya kwe ebyemikisa bye bikunngani- 
ramu entikko y’empisa n’enneeyisa eby’obuntu, ebiteeketeeke 
obulungi, ebisobozesa omuntu okubimanya n’okubitegeera 
mu bujjuvu. Embeera za Nnabbi (Allah amusaasire amuwe 
n’emirembe) eziwa ekifaananyi ekirungi zaamalayo eddi- 
mu ly’okulunngamya. Ye yennyini Nnabbi (Allah amusaa- 
sire amuwe n’emirembe) yali kabonero akalamu akalabwako 
ng’awangaalira mu nda mu bantu. 

Allah Oweekitiibwa Owaawaggulu yawa embeera ya 
Nnabbi (Allah amusaasire amuwe n’emirembe) eri abantu 
bonna ng’ekyokulabirako ekirungi ng’akozesa Kulaane. Allah 
Oweekitiibwa agamba nti: 


jlS” oj^*>l ^l jlS" 

Okuvvuunula: 


“Omubaka wa Allah mwamulinamu ekyokugoberera eki- 
rungi eri oyo alina essuubi okusisinkana Katonda n’Olunaku 
lwe nkomerero n’ayogera nnyo ku Katonda” (Ahzaab, 21) 





Buli kitendo mu bulamu bwa mukama waffe Omubaka 
wa Allah (Allah amusaasire amuwe n’emirembe) kitwanjululi- 
za bulungi engeri endala ezenjawulo mu ngeri enzijuvu ne mu 
bulungi. Bwe butyo obulamu bwa Nnabbi (Allah amusaasire 
amuwe n’emirembe) butwanjululiza enneeyisa ennungi zonna 
mu kifaananyi eky’okutwalira awamu oba mu kifaananyi eki- 

talekaayo kantu. Olw’ensonga eyo buli muntu asobola okwe- 
loboza okufuna mu bulamu bwa Nnabbi obwekitiibwa ne mu 
sunna ze ezitangaala empisa ezisinga obulungi n’obujjuvu ezo 
mw’asobola. 

Omubaka wa Allah (Allah amusaasire amuwe n’emirem- 
be) kye kyokulabirako ekirungi eri omukulembeze w’eddiini, 
era ye (Allah amusaasire amuwe n’emirembe) kye kyokula- 
birako ekirungi mu kukukulembera eggwanga. Kye kyoku- 
labirako ekirungi eri abaagala okuyingira mu kwagala kwa 
Allah. Kye ky’okulabirako mu kwebaza kwe, n’okwewom- 
beka ng’atuukiddwaako ebigezo bya Allah. 

Kye kyokulabirako mu bugumiikiriza bwe n’okwewaayo 
kwe mu biseera n’ebifo ebyakanaayokyani. Kye kyokulabirako 
mu kugaba kwe n’okulaga okwekkusa mu kiseera ky’okuga- 
bana. Kye kyokulabirako mu kusaasira kwe n’okulumirwa 
kwe abantu b’awaka. Kye kyokulabirako mu kusaasira ng’ali 
n’abanafu, n’abaddu n’abatambuze. Kye kyokulabirako mu 
kusonyiwa kwe n’okulembeekereza abamenyi b’amateeka. 

Bw’oba oli mugagga binojjo, lowooza ku bwetoowaze 
bwa Nnabbi (Allah amusaasire amuwe n’emirembe) Nnabbi 
oweekitiibwa eyalamula Ekizinga kya Buwalabu kyonna 
n’aduumira abanene b’Abawalabu naye n’abasembeza gy’ali 
ng’ayita mu mukwano. 

Bw’oba ng’oli omu ku Bannansi abanafu, funa ekifaana- 
nyi mu bulamu bwa Omubaka wa Allah kubanga yawangaa- 
lira wansi wa Bamushirikiina b’e Makka abalyazaamaanyi. 

Bw’oba omununuzi awangula lowooza ku bulamu bwa 
Nnabbi (Allah amusaasire amuwe n’emirembe) eyeewaayo 
mu buzira n’awangula mu lutalo lw’e Badiri ne Hunayini. 

Bwe baba bakuwangudde - Allah akikukingirize - jjukira 
ekiseera Nnabbi (Allah amusaasire amuwe n’emirembe) eyee- 
siga Allah lwe yeetoloola mu bugumiikiriza ng’akebera emi- 
rambo gya Basswahaba be abaali battiddwa ng’abajulizi oba 
nga bafunye ebisago ebyaamaanyi mu lutabaalo lw’e Uhudi. 

Bw’oba omusomesa, lowooza ku Nnabbi eyasomesa 
abantu ebiragiro bya Allah emikisa gy’omutima gwe omu- 
gonvu ogulumirwa ne gikulukutira abantu abaali mu muzigiti 
nga tebalina ke balina. 

Bw’obeera muyizi, kubamu akafaananyi k’omubaka 
wa Allah (Allah amusaasire amuwe n’emirembe) ng’atudde 
n’empisa n’okuwuliriza n’okwagala mu maaso ga Jibuliilu 
Omwesigwa oyo eyamuleeteranga Obubaka. 

Bw’obeera omubuulize abuulirira abantu era omulunnga- 
mya omwesigwa, wuliriza n’okutu okwogi eri Nnabbi (Allah 
amusaasire amuwe n’emirembe) omuwe amatu go n’omutima 
gwo owulirize eddoboozi lye esseeneekerevu ng’afukumula 
ebigambo ebyamagezi ng’ayogera ne Basswahaba be mu 
muzigiti gw’obwannaabi. 





Bw’oba mulwanirizi wa mazima ng’ogatuusa ku be 
kikwatako era ng’oganyweererako, n’otafuna muntu akutaasa 
akuyambako ku lutalo olwo, tunuulira obulamu bwa Nnabbi 
(Allah amusaasire amuwe n’emirembe) eyalangirira amazima 

mu maaso g’abalyazamaanyi e Makka n’abayita badde eri 
obulunngamu naye nga tasobola kufiina buyambi bwonna. 

Bw’oba ng’ogezaako kuwangula mulabe n’okumuku- 
tula enkizi n’okumugolola ettumba n’okumulinnya ku nfeete, 
bw’oba oyagala okuyuza obulere obulimba olangirire amazi- 
ma, amaaso gasimbe ku Mubaka wa Allah (Allah amusaasire 
amuwe n’emirembe) eyali omuduumizi awangudde mu lunaku 
lw’okununula Makka; naye awamu n’ekyo yasigala nga yee- 
baza. Jjukira bwe yayingira mu kibuga Ekyemizizo ng’ali ku 
nsolo ye ng’ali mu bwetoowaze obwekitalo ng’alinga ali mu 
kuvunnama. 

Bw’oba omulimi ng’oyagala kuteekateeka n’okutereeza 
emirimo gyo mu nnimiro yo Omubaka (Allah amusaasire 
amuwe n’emirembe) mutwale ng’ekyokulabirako bwe yafuna 
abantu abamulabirira emirimo gye mu ngeri ennungi olu- 
vannyuma lw’okutwala ennimiro za Babanu Nadwiri, ne 
Khaybar, ne Fadak. 

Bw’oba ng’oli omu oli mu kiwuubaalo tolina akutaasa, 
lowooza ku mulekwa oyo atangalijja, mutabani wa Abdalla 
ne Amina. 

Bw’oba oli muvubuka mbulakalevu, tunuulira obulamu 
bw’omuvubuka eyali ow’okufuuka Omubaka wa Allah naye 
ng’alundira kitaawe omuto Abu Talib embuzi mu Makka. 

Bw’oba musuubuzi weetegereze embeera z’omuntu 
eyafuluma n’agendera mu safaali ey’abasuubuzi ng’omuntu 
oyo ye yali abasinga empisa nga safaali abasuubuzi bagiraza 
Siriya ne Yamani. 





MUHAMMADI OMUBAKA WA ALLAH M 


Bw’obeera omulamuzi oba omufuzi lowooza ku mpisa 
ez’obwenkanya era n’amagezi ag’ekika ekyowaggulu Nnabbi 
(Allah amusaasire amuwe n’emirembe) bye yalaga bwe yayin- 
gira mu Makka ng’abanene b’e Makka bateesa era nga baali 
basemberedde okuyomba n’okulwana. Ensonga ezo yazi- 
gonjoola na kuddira Ejjinja Eriddugavu n’aliteeka ku Kaaba 
mu kifo we lyali lirina okugenda. Kino nga kiraga amagezi 
amangi aga Omubaka wa Allah (Allah amusaasire amuwe 
n’emirembe). 

Kati nno ddamu otunule mu byafaayo. Tunuulira Nnabbi 
(Allah amusaasire amuwe n’emirembe) omulundi omulala, 
ofune ekifaananyi kye (Allah amusaasire amuwe n’emirem- 
be) ng’atudde mu muzikiti ogw’obwannabbi ogwe Madiina 
ng’afulumya amateeka mu ngeri n’ekifaananyi ekisinga 
obwenkanya eri abantu, ng’alamula n’obwenkanya wakati 
w’omugagga n’omwavu, wakati wa binojjo n’omunkuseere. 

Bw’obeera omwami awaka kati laba engeri Nnabbi gye 
yalunngamyangamu ennunngamya entukuvu n’okulumirwa 
okuwanvu bye yalaganga bwe yali bba w’omukyala Hadiija 
n’omukyala Ayisa (Allah bonna abasiime). 

Bw’obeera omuzadde yiga embeera za Nnabbi (Allah 
amusaasire amuwe n’emirembe) wamu n’enneeyisa ye we 
yabeerera taata wa Fatuma Zaharaa (Allah abasiime) ne we 
yabeerera jajja w’abazzukulu Hasane ne Huseyini (Allah 
bonna abasiime). 

Kyonna ky’oba oli n’engeri yonna gy’obeeramu ekiseera 
kyonna ojja kusanga mukama waffe Omubaka wa Allah 

(Allah amusaasire amuwe n’emirembe) nga ye mulagirizi era 
omulunngamya w’omwoyo atuukiridde. 

Tugamba nti mulungamyawo kubanga oba osobola oku- 
tereeza buli nsobi gy’oba oguddemu olwo n’osobola okulon- 
goosa emirimo gyo egiba gikyamye ne giva ku kituufu, era 
n’olongoosa ebintu ng’ogoberera enkola ya Nnabbi eyeeki- 
tibwa. Ng’oli wansi w’ekisiikirize ky’ekitangaala kye wamu 
n’endagiriro ye, gye biggweera oba ojja kusobola okubuuka 
enkonge ezeekiise mu bulamu wamu n’ebiremesa obulamu 
obulungi era kyaddaaki olifuna essanyu n’okwesiima ebyan- 
namaddala. 

Kyaddala ensi ye ey’omunda mu mutima yali nnimiro 
eyeefaanaanyirizaako amalimiro agali mu Jjana agawun- 
diddwa n’ebimuli ebirabika obulungi ebinyirira n’ebimuli 
ebimulisizza ebirina olusu oluwunya akawoowo akalungi 
(akaamisiki). 

Nga bwe twalabye, obulamu bwa Nnabbi (Allah amu- 
saasire amuwe n’emirembe) kye kyokulabirako eri abantu 
ab’embeera ezenjawulo era abawangaala obulamu obwen- 
jawulo obuli wakati w’okussibwamu ebitiibwa n’okunyoo- 
mebwa ekitasoboka mu bantu balala. Okugeza empangaala 
y’omuntu gwe balamula teyinza kuwa mulamuzi kifaananyi 
kituufu, ng’era empangaala y’omulamuzi bw’etasobola kuwa 
kifaananyi kituufu omuntu atali mulamuzi. 

Embeera y’omwavu awangadde obulamu bwe bwonna 
ng’alwanagana na kufuna kyakulya ng’era abonaabona na 
mbeera ya butasobola kwetuusaako by’ayagala, teyinza kuwa 

mugagga eby’okwejalabya awugamu ebiwuge kifaananyi 
kirungi. 

Naye obulamu bwa Nnabbi (Allah amusaasire amuwe 
n’emirembe) buwa ekifaananyi ekirungi eri abantu b’enjuyi 
zombi kubanga Allah Oweekitiibwa Owaawaggulu yamu- 
tandikiza mu kubeera mulekwa nga ye mbeera esembayo mu 
bwetavu mu mbeera y’obuntu, ate oluvannyuma n’amusitula 
n’amulinnyisa ng’amuyisa mu madaala gonna mu bulamu 
bwe okutuusa lwe yatuuka ku ddaala erisembayo mu madaala 
g’okusobola n’ebisaanyizo nga lino ly’eddaala ly’okukulem- 
bera eggwanga ate n’obwannabbi. Emitendera obulamu bwa 
Nnabbi (Allah amusaasire amuwe n’emirembe) mwe bwayita 
gituwa ekifaananyi ekyamaanyi ku mpisa ezitalojjeka mu 
bulamu bw’omuntu. Olw’ensonga eyo obulamu bwa Nnabbi 
(Allah amusaasire amuwe n’emirembe) buweera ddala ekifaa- 
nanyi ekyanamaddala ekijjuvu eri omuntu, eddaala lye ka libe 
litya oba ekifo kye ka kibe kitya - ekisobozesa bonna okumu- 
goberera buli omu okusinziira ku busobozi bwe ne waakoma. 

Kye tufunamu kiri nti Omubaka (Allah amusaasire 
amuwe n’emirembe) yali ekyamagero Allah Oweekitibwa kye 
yagemulira abantu era kye kyokulabirako ekyettendo eri buli 
kkubo nga mw’otwalidde n’erisembayo okubeera wansi oku- 
tuusiza ddala ku ddaala erisembayo waggulu. Era Omubaka 
wa Allah (Allah amusaasire amuwe n’emirembe) yali minzaa- 
ne eggibwako ekyokukola eri Abakkiriza abo abagenda ewala 
ennyo mu kunoonyereza ebifaananyi by’obuntu ebyenjawulo. 

Abo bonna abeeraga nti be basobola okulaga ekkubo 
erisobola okutaasa omuntu era mbu bo kye kyokulabirako eri 

abantu abasigadde - naddala Abafilosoofi abennganga okulaga 
buli kintu n’amagezi gaabwe agakoma n’okulengera kwabwe 
okunafu - ekintu kye beeregako tebakisobolera ddala. Kino 
Bannabbi n’Ababaka n’abo abalongoofu abatambulira mu 
buntu bwabwe be bakisobola. Olwokubanga Bannabbi ebintu 
byabwe baabyesigamyanga ku bubaka obuva eri Allah, bajjan- 
ga balagirira eri obulunngamu obuva eri Allah obwo obuba- 
kakasa bonna. Bonna amateeka ge baafuna ne bagatuusa eri 
abantu baagajjanga wa Allah, era bo olubeerera baagambanga 
nti “Allah bw’atyo bw’alagira”. Ne ku nsonga eyo Bafilosoofa, 
yadde nga baali bagenderera kubeera balunngamya eri abantu 
mu kkubo eryamazima, olw’okubulwa obuwagizi okuva eri 
Allah, wamu n’ebintu byabwe okubyesigamya ku kulowooza 
nga bakozesa amagezi gaabwe agakoma okumpi era agazim- 
biddwa ku bo bye basobola, amateeka n’okulamula bye bakola 
babyesigamya ku ndaba yaabwe. Ky’ova osanga nga bulijjo 
oli agamba: “Bwe ntyo bwe ndaba” oba nti: “Nga bwe ndaba 
....’. Olw’enjawukana eyeekika ekyo kye tuva tulaba ng’omu 
anafuya endaba ya munne, ate omulala n’alimbisa munne. 
Ekiva mw’ekyo bo be nnyini tebasobola kulunngamya balala 
mu bitundu byabwe. 

Twala ekyokulabirako ekya Aristo. Aristo teyalina buwa- 
gizi bwa bubaka awamu n’okubeera nga yateekawo emisingi 
okuzimbirwa ebintu ebiwera mu filosofe w’empisa wamu 
n’amateeka agafuga empisa. Olw’ensonga eyo teyasobola 
kufunayo muntu n’omu bw’atyi akkiririza mu bintu bye, oba 
eyafuna essanyu olw’okussa ebigambo bye mu nkola. Ensonga 
evaako kino kwe kubanga Abafilosoofa tebaasengejja mitima 
gyabwe era tebaagitukuza; era ebirowoozo byabwe n’ebiko- i 

lwa byabwe tebyakula kutuuka kwengera wadde okutuuki- 
rira nga biyambibwako obubaka. Ekikakafu kiri nti, Kulaane 
eyeekitiibwa ly’ekkubo lyokka eriyinza okuwonya abantu 
ebizibu ebireetera amatwale g’ebirowoozo wamu n’obwagazi 
bw’emitima gyabwe egitaagunjulwa oba okulabirirwa n’obu- 
baka. Kulaane lwe lusozi olunywevu Allah Owaawaggulu 
lwe yatonera ebitonde ne Nnabbi we owenkomelero (Allah 
amusaasire amuwe n’emirembe). Ekiriwo kiri nti ebyokula- 
birako mu bikolwa n’ebigambo ebya ddala ebiri mu Kulaane 
bisangibwa mu mpisa n’ebyafaayo ebingi ebya mukama waffe 
Muhammadi (Allah amusaasire amuwe n’emirembe). Mu 
ngeri eyo, emirimo egisingira ddala obungi nga giteekeddwa 
buteekwa okukolebwa abantu abakulu basobole okutuukiriza 
ebyabatondesa, kwe kutereera n’okutambula n’amazima ne 
Kulaane eyeekitiibwa ne suna entukuvu. 

Omubaka (Allah amusaasire amuwe n’emirembe) yatu- 
teekerateekera ensulo enkulu ebbiri nazo nga ye Kulaane ne 
Ssuna; kubanga Kulaane eyeekitiibwa ne Ssuna za Nnabbi 
we - lye kkula eddungi ery’olubeerera eri “Ekitangaala 
Ky’okubeerawo”. 

Ku ludda olulala mukama waffe Muhammadi (Allah 
amusaasire amuwe n’emirembe) yawangula emitima gy’aban- 
tu nga tannafuuka na mubaka. Abantu baakakibwa okumutuu- 
ma “al-Saadiqu al-Amiinu” (omwogera mazima, omwesigwa) 
nga bwe bagamba: “Ggwe mwesigwa era ggwe mwogera 
mazima”. Omubaka (Allah amusaasire amuwe n’emirembe) 
yatandika okutuusa okukoowoola (da’awa) ku bantu ng’ekintu 
kino kimaze okukakata mu mbeera ze ezeekitiibwa. 

Abantu baamanya obubumbwa bwe obulungi, empisa ze 
ennungi, obwesimbu n’amazima nga n’obwannabbi tebun- 
naba, ekintu ekyamubaagazisa. Abantu baamutuuma “al-amii- 
nu” (omwesigwa) ne bakkiriza ky’asalawo ne ky’alamula nga 
tebamuwakanyizzanamu, mu kiseera we baayawukanira mu 
kusalawo ku ani eyali ow’okussa Ejjinja Eriddugavu mu kifo 
we lyali nga tebannaba kuddamu kuzimba kisenge kya Kaaba. 
Ekirala ekiraga amazima ga Nnabbi (Allah amusaasire amuwe 
n’emirembe) ye Hiraqilu, Kabaka we Rooma, bye yabuuza 
Abu Sufuyaani, era nga mu biseera ebyo Abu Sufyaani yali 
mulabe wa Nnabbi (Allah amusaasire amuwe n’emirembe) 
kayingo nga yali tannaba kusiramuka. Hiragilu yabuuza Abu 
Sufyaani bw’atyi: “Mubadde mumumanyi ng’omulimba nga 
tannagamba by’ayogedde?” Abu Sufuyaani teyafuna kyakud- 
damu kirala okuggyako okugamba nti: “Nedda”. Kabaka 
Hiragilu yabuuza: “Akola obukuusa?” Abu Sufuyaani anyu- 
mya nti: “Ne ngamba nti: “Nedda”. Agamba nti: “Saafuna 
kigambo kirala kye nnyinza kuyingizaawo ng’ate twali naye 
mu kiseera nga tetumannyi ky’agenda kuzzaawo ”. 6 

Mazima abantu be Makka baabano bamukakasa mu buli 
ky’agamba kubanga tebamumanyiiko kirala okuggyako ama- 
zima n’emirembe. Waliwo n’olunaku Abu Jahali ne banne 
nga baali basaale mu kuyigganya Nnabbi era nga be balabe 
be abasinga obubi lwe yagamba Nnabbi (Allah amusaasire 
amuwe n’emirembe); 





6 Bukhari, Bad-ul Wahy, 6, Swalah, 1„ Swadaqaat, 28; Muslim, 
Jihad, 74. 






MUHAMMADI OMUBAKA WA ALLAH M 


“Muhammadi! Ndayira Allah nti tetugamba nti olimba 
era tukimanyi nti ggwe eno ggwe mwogeramazima. Wabula 
ffe by’ozze nabo bye tulimbisa”. 

Ku nsonga eno, aya eno eyeekitiibwa kwe kukka egamba 
nti: 

Okuvvuunula: 


“Tukimannyi nti bye bagamba bikwasa ennaku naye 
tebagamba nti oli mulimba wabula abalyazaamanyi bali ku 
bubonero bwa Allah (amateeka ge) bwe bawakanya” (An- 
aamu, 33) 7 

Mu birala ebyagwawo ebiwa ekitangaala ku nsonga 
ezaawaliriza abantu nga mw’otwalidde n’abatakkiriza 
(Abashiriki) okuwa Nnabbi (Allah amusaasire amuwe n’emi- 
rembe) erinnya “Muhammadi omwesigwa” ky’ekyo ebitabo 
bya Siira kye byogera bwe bityi: nti waliwo omulunzi w’em- 
buzi Omuyawudi eyajja ew’Omubaka wa Allah (Allah amu- 
saasire amuwe n’emirembe) n’ayogera naye era Omuyawudi 
ng’amusaba amukkirize ayingire Obusiraamu kyokka Nnabbi 
(Allah amusaasire amuwe n’emirembe) namulagira addize 
bannyini mbuzi amagana gaabwe oluvannyuma abeeyun- 

7 Waahidi, Asbaab Nuzuuli, Tahqiq: Kamaal Busyuuni Zaghluul, 
Beirut, 1990 A.D., olup. 219. 

- 

geko . 8 So ng’olutalo lwali lututte ekiseera kiwanvu era nga 
Abasiraamu baali mu bbula lya bya ndya. Ekiragiro kya 
Nnabbi kino kiwa ekifaanannyi ekyamalculu ekiraga okuwu- 
lira obuvunaanyizibwa n’obukulu bw’okufa ku bwesigwa ne 
bwe kiba kiseera kya kazigizigi. 

Era tusobola okuganyulwa okwannamaddala mu mpisa 
za Nnabbi (Allah amusaasire amuwe n’emirembe) n’embeera 
ze ezettendo bwe tufuna ekyokuyiga mu kyafaayo kye Isra 
ne Miraaje (Olugendo lwe yatambula mu kiro kimu okuva 
e Madiina okugenda e Yerusalem n’okulinnya mu Ggulu). 
Ekiseera ky’okukkiriza n’okukakasa oba ddala Nnabbi (Allah 
amusaasire amuwe n’emirembe) yali abikoze Abubakari 
Siddiiq (Allah amusiime) ye yagamba bugambi ekigambo kye 
ekiteerabiwa: 

“Bw’aba nga bw’agambye ago ayogedde mazima.” 

Ekiriwo kiri nti obwenkanya, ekisa n’okusaasira ebirabi- 
kira mu bulamu bwa Nnabbi (Allah amusaasire amuwe n’emi- 
rembe) by’otayinza kukomekkereza biwa ensi ekifaananyi 
eky’okusigalawo okutuusa ku Lunaku lwenkomerero. 

Eriiso lyonna eritalina kyekubiira eriraba ekitangaala 
ekyakaayakana, ekyakira ebitonde nga kiva mu ttaala eyen- 
jawulo, terisobola kuwakanya mazima agabirimu waakiri mu 
nda muli. 

Nga bwe tulabye era mu ngeri y’emu abamanyi aba- 
gwira abalina amagezi amalamu bakkiririza muli mu ddaa- 


8 Ibn Hisham, Siirah Nabawiyyah, Beirut, Daarul Fikri, 1937 A.D., 
ekitabo 3, 397-398. 

la lya mukama waffe Omubaka (Allah amusaasire amuwe 
n’emirembe) n’okuwangula kwe. Tomasi Kalayire (Thomas 
Carlyle) ebya Nnabbi (Allah amusaasire amuwe n’emirembe) 
yabyogerako bw’atyi: 

“Okuvaayo kwe kwali kweyubula kwa kitangaala okuva 
mu kizikiza”. 

Ate mu Encyclopedia Britannica nga boogera ku bulungi 
bwa Nnabbi (Allah amusaasire amuwe n’emirembe) baagam- 
ba nti: “Ekyo Muhammadi kye yatuukako teri Nnabbi, yadde 
omulongoosa, oba munnaddiini yenna yali akituuseeko bukya 
nsi ebaawo”. 

B. Smith ye yagamba bw’atyi: “Awatali kubuusabuusa 
kwonna, Muhammadi ye munnankyukakyuka asinigra ddala 
obukulu.” 

Kino n’omuwandiisi Stanule Lane-Paulo yakikkiriza 
n’agamba bw’atyi: 

“Olunaku Muhammadi lwe yasobola okuwangula oku- 
singa obunene eri abalabe, ekiseera ekyo kye kimu yafuna 
obuwanguzi obwomuggundu ku ludda lw’okussaawo empisa 
ennungi bwe yata abawambe bonna, n’asonyiwa Abakulayisi 
nga talina na ky’abaggyeeko, n’azingiramu Bannamakka 
bonna mu lunaku olwo.” 

Omuwandiisi Atha Girimaani (Arthur Gilman) ye yagam- 
ba bw’atyi: 

“Eddaala lye eryowaggulu twarirabira mu kiseera we 
yawangulira Makka bw’ataafaayo ku bye baali baamukola 

n’engeri gye baamuyisaamu mu biseera ebikadde ng’ebyo 
byali biyinza okumutuma okuwolera eggwanga mu ngeri embi 
ennyo. Wabula Muhammadi yagaana eggye lye okuyiwa omu- 
saayi ogw’ekika kyonna n’ayolesa okusaasira okwekika ekyo- 
waggulu, ekyo n’akyebaza Allah Oweekitibwa Owaawaggulu 
era n’amutendereza”. 

Ye La Fayette, Omufdosoofa era omu ku baateekawo 
emisingi egyendowooza eyenkyukakyuka mu Bufalansa mu 
1789 ng’eddembe ly’obuntu terinnalangirirwa, bwe yali ayi- 
taayita mu misingi okwesigamizibwa amateeka yaleekaana 
nga bw’agamba: “Muhammadi Omwatiikirivu....! Otuuse ku 
ddaala erisembayo mu bwenkanya eritatuukikako ate nga 
tewali alisobola kulituukako”. 9 

Zino ze mpisa ezannamaddala omulabe ze yakkiriza 
era n’awalirizibwa okuzikkiriza n’okuzikakasa. Abatakiriza 
Nnabbi (Allah amusaasire amuwe n’emirembe) bulijjo bak- 
kiririzanga mu bulungi bwe obuzira bwe wamu n’obutegee- 
vu bwe, kubanga empisa ezitalabikalabika zaayanukula buli 
kigambo mu bigambo ebyenjawulo ne zikunngaanya mu 
nda obutuukirivu bwe mpisa. Ekyo kyasaasaanya ekitangaala 
mu kkubo lya abo abanoonyereza ekitangaala, era ekyo kye 
kyateekawo omusingi ogw’okuyigiriza abantu bonna ku nsi 
kuno. 

Okulunngamya kwa Nnabbi (Allah amusaasire amuwe 
n’emirembe) kitangaala ekitakendeera ekyatangaaza ekkubo 


9 Kaamil Miiraath, Tarjumatu Tahriid Swariih, Ankarah, 1972, 
ekitabo 9, 289. 

ettuufu eri oyo yenna alinoonya era nga ye yali endagiriro 
etalina egifaanana eri abantu bonna. 

Emisomo egyeyawulidde Nnabbi (Allah amusaasire 
amuwe n’emirembe) n’okulunngamya gyakunnganyanga ebi- 
binja by’abantu abava mu madaala ag’enjawulo ag’abantu 
bonna. Abantu ab’engeri ezitali zimu bajjumbira emisomo 
egyo era ne gibagatta awamu n’okuba ng’ennimi ze boo- 
gera, obugunjufu bwabwe, awamu n’ennyimirira yaabwe mu 
kitundu, byawukana. 

Tewabeeranga kakwakkulizo konna wadde akalombo- 
lombo akaziyiza omuntu yenna okuyingira mu masomero 
gano. Amasomo gano gaali tegeeyawulidde bantu ba njawulo 
wabula yali ntabiro ey’ebyenjigiriza n’okumanya etasosola, 
ejjumbirwa omuntu ng’omuntu era nga mwalimu owaamanyi 
n’omunafu. 

Mutunuulire mulabe ani eyagoberera mukama waffe 
Muhammad (Allah amusaasire amuwe n’emirembe) ojja kula- 
bamu abanene nga Najjaashi Kabaka we Abisinia (Ethopia), 
Dhil Kailat eyakuliranga Himyar, Fairuuz Dailamu, Fariwat 
omunene w’e Mian, Ubeid bin Ja-afari omu ku bakulu b’e 
Oman, ne Markabuudi omu ku banene b’e Yamani. 

Bw’oddamu okutunula omulundi omulala ojja kusan- 
ga nga wabbali w’abanene abo watuddewo abasajja nga 
Bilaali, Yasir, Suhaibu, Khabab, ne Ammaar ng’abo baali 
bantu baabulijjo, era wandisanze abazaana ne bannamwandu 
nga Summayyah, Lubainah, Zinniirah, Nahadiyyah ne Umm 
Ubayisi. 

Nga bw’osanga mu Baswahaba ba Nnabbi (Allah amu- 
saasire amuwe n’emirembe) abantu abagezi era abeebuzii- 
bwako ensonga abaamagezi ag’owaggulu, mu ngeri y’emu 
osangayo abantu abasaanira okukola emirimo egy’okwegen- 
dereza ennyo abamanyi ebyama by’omu nsi muno abasobola 
okuddukannya ensi mu bumanyi n’obukenkufu. 

Mu bagoberezi ba Nnabbi (Allah amusaasire amuwe 
n’emirembe) mwavaamu abantu abaafuga ne balamula ebi- 
tundu n’obutebenkevu ne beetabula n’abantu nga balinga 
baganda baabwe, ensi n’efuna eddembe mu biseera by’obufu- 
zi bwabwe, era n’ekomba ku buwoomerevu bw’obwenkanya 
nga balamula. 

® Empisa za Omubaka wa Allah (Allah amusaasire 
amuwe n’emirembe) ez’ekika ekyawaggulu 

0 Ebipimo ebyawaggulu ebiyisa emmunyeenye 

















Empisa za Omubaka wa Allah (Allah 
amusaasire amuwe n’emirembe) Ez’ekika 
Ekyawaggulu 


Bwe tutunuulira ebyafaayo by’obuntu tetuyinza kusan- 
gayo muntu gwe baali bataganjudde ne bafuukuuza, era ne 
bajjayo kalonda yenna akwata ku bulamu bwe mu mpuyi 
zonna, n’okujjumbira okungi n’obwegendereza n’okweken- 
neenya, nga bwe baakola ku bulamu bwa Omubaka wa 
Allah (Allah amusaasire amuwe n’emirembe). Kino baakiko- 
la nga bayita mu kubusoma okunoonyereza n’olcuwandiika. 
Singa tugezezaako bugeza okwogera ku bintu ebyeyawulidde 
Omubaka wa Allah (Allah amusaasire amuwe n’emirembe) 
era ebikola obuntu bwe obumufuula ekyokugoberera, entuu- 
mu y’ebitabo ebinene teyandibimazeeyo kubyogera. 

Ekiriwo kiri nti ebyokuyiga eby’ekisiraamu mu musingi 
gwabwo 10 obuntu bwa Nnabbi (Allah amusaasire amuwe 


10 Ekikolo ekyesigamizibwako amasomo ag’ekisiraamu ye Kulaane 
ne Sunna ezinnyonnyola n’okutaputa Obubaka. Sunna kye kigam- 
bo kyonna oba ekikolwa kyonna oba ekintu kyonna Omubaka 
(Allah amusaasire amuwe n’emirembe) kye yaleka ne kikolebwa 
ng’akimanyi oba akiraba naye n’atakigaana, oba engeri yonna oba 
empisa Omubaka wa Allah (Allah amusaasire amuwe n’emirembe) 
bye yaleeta. Mu ngeri eyo okunyiikira kwonna tekukkirizibwa ku 
kintu Kulaane ne Sunna bye kyalambika obulungi. 

- 

n’emirembe) n’embeera ze zonna byali byazifuula obujulizi 
kwe byesigama. Mu ngeri eyo y’emu eby’okyiga eby’eki- 
siraamu byakolanga ekintu kye kimu nga byesigama ku 
buntu bwa Nnabbi (Allah amusaasire amuwe n’emirembe) mu 
bintu bya Ijtihaadi (okunyiikira) 11 . Olw’ensonga ezo, amatabi 
g’amasomo gonna agenjawulo gaatwala omutawaana okunoo- 
nyereza ebintu byonna ebikwata ku Nnabbi (Allah amusaasire 
amuwe n’emirembe) n’okubisoma. 

Ebitabo byonna ebyekisiraamu ebyawandiikibwa oku- 
viira ddala eyo mu myaka egisukka mu lukumi mu bina, 
byatwala obuvunaanyizibwa era ne byetaba ne mu kunnyon- 
nyola Ekitabo nga ye Kulaane eyeekitiibwa n’okunnyonnyola 
ebikwata ku muntu naye ye Mukama waffe Omubaka wa 
Allah (Allah amusaasire arnuwe n’emirembe). 

Tekisoboka n’akamu, n’obusobozi bwaffe obutono 
n ’ okwetegeka kwaffe okw ’ obuntu, okutegeerera ddala ne tuma- 
layo mu bujjuvu Mukama waffe Muhammadi (Allah amusaa- 
sire amuwe n’emirembe), oyo eky’okweyagala kw’ebitonde 
byonna ebiriwo, era eyali eky’amagero eri ebitonde. Okugeza 
tetusobola kutegeera “Ekitangaala ekyobwa Muhammadi” 
nga bwe tuteekeddwa kubanga embeera zaffe eziva mu nsi 
yaffe ey’obuntu zisigala nga tezimala kumumalayo n’okumu- 
tegeera (Allah amusaasire amuwe n’emirembe). 

Naffe wano tujja kufuba nga bwe tusobola okumanyisa 
obuntu obwokulabirako obwa Omubaka wa Allah (Allah amu- 


11 Ijtihaad: Kitegeeza okunoonya ennamula y’amateeka mu bintu 
Kulaane ne Sunna bye bitaayogerako mu bulambulukufu. Naye 
kino okubaawo kirina kutambulira ku mateeka agaawamu ageesi- 
gamiziddwa ku bikolo ebimanyiddwa Abamanyi Abanyikivu. 

- 

saasire amuwe n’emirembe) nga tuyita mu kulaga - okusin- 
ziira ku busobozi bwaffe - ebifaananyi ebiwera ebyo ebikola 
ennyanja engazi. 


Obunyirivu bw’ekyenyi kya Omubaka wa Allah 

(Allah amusaasire amuwe n’emirembe), obutonde bwe 
wamu n’empisa ze 


Omubaka wa Allah (Allah amusaasire amuwe n’emi- 
rembe), awatali kubuusabuusa kwe kubeerawo okwomuki- 
sa awatali kitonde kimufaanana. Yali afaanana bulungi era 
ng’ajjudde empisa n’obulunngamu. Mu ngeri eyo tetuyinza 
kufuna bigambo bimala bye tuyinza kukozesa kwogera mu 
bujjuvu nga bwe yali afaanana oba kwogera ku mpisa ze 
(Allah amusaasire amuwe n’emirembe) kuzimalayo. 

Imam Qur’tubi ku nsonga eno agamba bw’atyi: 

“Mazima ddala obulungi bwa Omubaka wa Allah (Allah 
amusaasire amuwe n’emirembe) tebweyoleka mu bujjuvu 
bwabwo, kubanga singa Nnabbi yalabikira mu kifaananyi kye 
ekyakunngaanya obulungi bwonna Basswahaba be tebandiso- 
bodde kufuna maanyi na busobozi kumutunuulira” 12 


Basswahaba (Allah abasiime) batono ddala - olw’empisa 
zaabwe ennungi - abaasobola okulaba ekitangaala ky’obu- 
lungi bwe (Allah amusaasire amuwe n’emirembe) ne baso- 
bola okumukkuta n’okumuggwa ennyalwe n’amaddu, ng’ate 
Omubaka wa Allah (Allah amusaasire amuwe n’emirem- 


12 Ali Yaardim, Ebikwata ku Mubaka waffe (Allah amusaasire 
amuwe n’emirembe) Istanbul, 1992 ekitabo 4, 199) 

be) y’ababeerangamu era nga lubeerera awangaala nabo. 
Bagamba nti Nnabbi (Allah amusaasire amuwe n’emirembe) 
bwe yavangayo nga Basswahaba be batudde, ng’otwaliddemu 
Bamuhajiruuna (abaasenguka okuva e Makka) ne Ba-answari 
(be baasanga e Madiina) nga mulimu Abubakari ne Umaru 
(Allah abasiime) nga tewali mu Basswahaba ayinza kusitula 
maaso ge kumutunuulira okuggyako Abubakari ne Umaru. 
Bano baamutunuuliranga nga naye abatunuulira, nga bamum- 
wenyera naye n’abamwenyera (Tirmidhi, al Manaaqibu, 16/3668). 

Amru bin Al-Aasi (Allah amusiime) eyanunula Misiri, 
bwe yali annatera okufa embeera eno yagyogerako bw’atyi: 

“Tewali muntu gwe nnali nsinga kwagala nga Omubaka 
wa Allah (Allah amusaasire amuwe n’emirembe) era tewali 
gwe nnali ntiisa maaso nga ye. Amaaso gange gaali tegaso- 
bola kumwetegereza olw’ekitiibwa kye gaali gamuwa. Singa 
bambuuza mutende nga bw’afaanana ekyo sandikisobodde” 
(Muslim, Imaani, 192; Ahmada 4, 199). 


Ekyenyi kya Nnabbi (Allah amusaasire amuwe n’emi- 
rembe) eky’emikisa, ekyabunyisanga abaamulabanga obute- 
benkevu n’obusirifu, kyabeeranga nga kye kyenyi ekisinga 
ebyenyi byonna obulungi n’obutukuvu. 





Nga ne Sswahaba omu ayitibwa Abdalla bin Salaamu, 
eyali omu ku bamanyi b’Abayawudi nga tannasiramuka, bwe 
yatuuka e Madiina (eyakaayakana era ensi eyawa Abasiraamu 
obubudamu) n’alaba ekyenyi kya Nnabbi (Allah amusaasire 
amuwe n’emirembe) eky’omukisa yagamba bwatyi: 

“Mazima ddala kino tekiyinza kuba kyenyi kya mulimba” 
(Tirmidhi, al-Qiyaama, 42/2485; Ibn Maajah, al-Atw-imah, 1; Ahmada, 
5/451). 

Mu mazima ddala endabika ya Nnabbi ennungi, ekitiibwa 
kye, n’okwakayakana kwe, n’ekitangaala kye, n’obulungi 
bwe (Allah amusaasire amuwe n’emirembe), byali ku ddaala 
n’ekigero ebyawaggulu nga tekyetaagisa (Allah amusaasire 
amuwe n’emirembe) kubeera na kabonero konna oba kyama- 
gero kyonna kiraga nti Mubaka wa Allah (Allah amusaasire 
amuwe n’emirembe). 

Ekyenyi kya Omubaka wa Allah (Allah amusaasire 
amuwe n’emirembe) kyakyukirangawo ng’alina ekintu kyon- 
na ky’alabye ekitamusanyusizza, so ng’ate bwe yayagalanga 
ekintu kyonna, okusiima kwe nga nakwo kumulabikako mu 
kyenyi kye. 

Omubiri gwe omuweweevu gwabeeranga gujjudde obu- 
lamu, ensonyi, obumalirivu, eby’ekika ekyawaggulu. So 
ng’ate obunnyikivu bw’obugonvu bw’omutima gwe tewali 
ngeri muntu gy’ayinza kubutendamu. 

Ekitangaala ky’obulungi mu kyenyi kye, era nga tubu- 
sanga mu ngeri gye yasengekangamu ebigambo n’engeri gye 
yabifulumyangamu, mu buwoomu bw’engeri gye yeenye- 
nyangamu, olulimi lwe engeri gye lwayatulangamu, emboozi 
ze engeri gye zaategeerekekangamu, wamu n’engeri gye yan- 
nyonnyolangamu ebigambo. 

Nnabbi (Allah amusaasire amuwe n’emirembe) teyayoge- 
ranga muwawa. Ebigambo bye byabeeranga bijjudde magezi 

mereere na kubuulirira. Enkuluze y’ebigambo bye temwabee- 
rangamu n’akamu bigambo bya nsimattu, oba ebigambo ebita- 
linaako musingi, oba ebitalina makulu. Ekigambo ky’ayogera 
yakipimanga okusinziira ku kutegeera kw’omuntu n’eddaala 
lye yabangako mu kumanya. 

Omubaka (Allah amusaasire amuwe n’emirembe) yabee- 
ranga mwetoowaze omugonvu. Teyasekanga nseka etyetye- 
muka wabula okuseka kwe kwabeeranga kumwenya. Ekyenyi 
ky’omuntu eyagwanga ku Mubaka wa Allah (Allah amusaa- 
sire amuwe n’emirembe) w’abadde tamusuubira kyakyukan- 
gako olw’okutya n’ekitiibwa kya yalinga amuwa. Ate omuntu 
eyamwagalanga, nga naye (Omubaka) amussa mu mutima 
n’omwoyo gwe. 

Yawanga nnyo ekitiibwa abantu abaabeeranga n’ebitone 
ebyenjawulo buli omu okusinziira ku ddaala lye. Yagabiranga 
nnyo abooluganda lwe okusinga ku bantu abalala. Abantu 
bonna yabakwatanga bulungi n’obukwatampola n’obwegen- 
dereza mu ngeri nga gye yayisangamu obulungi abantu b’omu 
maka ge ne Basswahaba be. 


Bo abakozi be yabayisanga bulungi nnyo n’agenda wala 
era ng’abalabirira bulungi. Engoye ze yayambalanga nabo 
kwe yabafuniranga nga n’emmere gy’alya kwe balya. So 
ng’ekisa kye, obulungi, okusaasira, obukwatampola n’oku- 
lumirwa tebyamugaananga kubeera muzira enjasabiggu. Buli 
kimu yakikolanga we kyetaagisanga ne mu kiseera kyakyo. 





Ekirala ekitasoboka kwe kugeraageranya, mu ngeri 
ematiza, engeri gye yagabangamu n’ebintu bye yagabanga. 
Omubaka wa Allah (Allah amusaasire amuwe n’emirembe) 

yagabanga engaba y’omuntu atatya kwavuwala. Mukama 
waffe Jabbeeri (Allah amusiime) kino yakyogerako bwatyi: 

“Omubaka wa Allah (Allah amusaasire amuwe n’emi- 
rembe) tebaamusabaako kintu n’agamba nti nedda” (Muslim, 
Fadhwailu, 56). 

Nnabbi (Allah amusaasire amuwe n’emirembe) yabee- 
ranga wa mpisa ezisinga obulungi. Yalambulanga nnyo 
ab’ennganda. Yalaganga okulumirwa n’okusaasira ebisem- 
bayo eri buli kitonde. Abantu yabayisanga mu mpisa ezisinga 
obulungi, era lubeerera yeewaliranga ddala amayisa amabi. 
Yagamba bwati: 

“Teri kintu kirizitowa ku minzaane y’Omukkiriza ku 
Lunaku lwe nkomerero kusinga mpisa nnungi. Era mazima 
ddala Allah akyawa omuntu akozesa olulimi olubi era amo- 
kkola agagambo” (Tirmidhi, Birr, 62/2002) 

Omubaka (Allah amusaasire amuwe n’emirembe) yatuu- 
kirizanga endagaano gye yabanga akoze, nga by’aba ala- 
gaanyisizza abituukiriza era ng’ekigambo ky’aba awadde 
omuntu kiba kye kyo. Omubaka (Allah amusaasire amuwe 
n’emirembe) yali nga y’asinga abantu okutegeera. Ebintu bye 
byonna byali bisaana okuwaana n’okutederezebwa. Omubaka 
(Allah amusaasire amuwe n’emirembe) yabeeranga ng’alaga 
ennaku era nga buli kiseera abeera alowooza. Yabeeranga 
musirise naye nga bw’ayogera ayogera n’amalayo. Ebigambo 
bye byabeeranga bitono naye nga birina amakulu mangi. Kino 
kitegeeza nti yaweebwa ebigambo ebikungaanya. Ebigambo 
bye byasobolanga okubaliwba ku ngalo. Yeewalanga ebi- 
gambo ebitalina makulu ka bibe bingi oba bitono. Mu bubum- 

bwa bwe yali mugonvu, alina ekitiibwa kye era nga muvumu. 
Teyanyiiganga okuggyako nga waliwo gwe bayiikirizza oba 
gwe banyigirizza ate ne wataba afaayo kumalawo kuyiikiriza 
na kunyigiriza okwo. Bwe waabangawo anyigiriziddwa nga 
Nnabbi (Allah amusaasire amuwe n’emirembe) anyiiga era 
ng’asigala mu mbeera eyo okutuusa ayiikiriziddwa lwe yad- 
dizibwanga ebibye oba ekintu kye bakumpanyizza ne bakizza 
we kyabadde. Yaddanga mu mbeera n’atebenkera ng’ekintu 
obulyazaamaanyi buweddewo. Ku nsonga ezize ng’omuntu, 
Omubaka (Allah amusaasire amuwe n’emirembe) yali tanyii- 
ga n’akamu era nga teyeerwanako mu kintu kyonna ekikwata 
ku buntu bwe obw’ekitiibwa. Teyayingiranga mu kukuba- 
ganya birowoozo wadde mu kuwaanyisiganya bigambo na 
muntu yenna. 

Omubaka (Allah amusaasire amuwe n’emirembe) 
teyayingiranga nnyumba yonna nga tebannamukkiriza. So nga 
bwe yaddanga awaka we oweekitibwa, ng’ebiseera bye bye 
yabeeranga awaka abigabanyaamu emirundi esatu. Ekiseera 
ekimu yakimalanga mu kusinza Allah Oweekitiibwa; ekiseera 
ekyokubiri kye yawanga abantu be (abaawaka), n’ekiseera 
ekyokusatu kye yeewanga. Ekiseera kye yeewanga ekyo kye 
yawanga abantu bonna nga tafuddeeyo ku madaala gaabwe. 
Tewali gwe yammanga mukisa kumulaba oba okwogera naye, 
era ng’abantu bonna abaggulirawo omutima gwe awatali 
kusosola. 

Mu muzikiti teyabangamu na kifo kya nkalakkali- 
ra era ng’atuula mu bifo ebyawaggulu. Kino yakikolanga 
olw’okwewala embeera y’okwemanyiiza okutuula mu kifo 
ekimu. Yali tayagala kuwa kifo kyonna butukuvu ng’akyawud- 

de ku birala. Teyayagalanga kuteekawo kintu kuanjawulo mu 
mizikiti ekyo kireme kufuuka nsonga ya kwetwala ng’ekikulu 
n’okwekuza. Bwe yayingiranga awantu ekifo kye yasanganga 
nga temuli muntu nga mw’atuula era kino yakigambanga buli 
muntu ng’ayagala ky’aba akola. 

Omuntu bwe yamusabanga okumukolera ekintu, teyawee- 
ranga nga tannakimukolera kye kimu kyabeeranga kikulu oba 
nga ssi kikulu, oba nga kinene oba lcitono. Ne bw’atasobo- 
langa kumala kizibu ekyo era omuntu teyamuddizangayo awo 
ngalo nsa, wabula ng’amubudaabuda n’ekigambo ekirungi 
ekivubiriza omutima. Omubaka (Allah amusaasire amuwe 
n’emirembe) yeegattanga wamu n’abantu mu bulumi bwa- 
bwe era ng’ababeesabeesa n’okulaga okulumirwa awamu 
nabo. Abantu bonna yabalabanga nga benkana era yabayi- 
sanga kyenkanyi nga tafa ku bifo byabwe oba bwe bayimi- 
ridde mu kitundu, oba oli yabeeranga mugagga oba mwavu, 
muyivu oba si muyivu. Embuga ze (Allah amusaasire amuwe 
n’emirembe) zaabeeranga bifo eby’okussa mu nkola empisa 
ennungi: okugeza ekisa, okumanya, ensonyi, okugumiikiriza, 
okwesiga Mukama, n’obwesigwa. 

Omubaka (Allah amusaasire amuwe n’emirembe) teyako- 
limiranga muntu yenna olw’obumogo oba obulemu omuntu 
oyo bwe yalina, mpozzi ate bwe yasanganga omuntu nga yee- 
taaga amuwabula oba amuyigiriza, yamuyigirizanga ng’ayita 
mu kukozesa obubonero era mu ngeri ennungi, nga tamuwee- 
buula oba okumuswaza. So ng’ate obumogo bw’abantu n’obu- 
lemu omuntu by’atayagalanga balala babirabe tebyamutwali- 
ranga biseera wabula era yagaaniranga ddala omuntu yenna 
okunonooza ebintu ebifaanana ng’ebyo. 

Omubaka, ekyokweyagaza ky’ebitonde (Allah amusaa- 
sire amuwe n’emirembe), yali tanyumya wabula ng’anyumya 
ku bintu bikulu era ebivaamu empeera. Ebifo mwe yasisinka- 
niranga Basswahaba be byabeeranga bifo ebijjudde omukwa- 
no n’okwagala. Bwe yanyumyanga ng’amuli okumpi amuwu- 
liriza n’okutu okwogi ng’alinga gwe baloze. Empisa n’obuk- 
kakkamu byabuutiikiranga abo abaabeeranga ne Omubaka wa 
Allah (Allah amusaasire amuwe n’emirembe) era nga bwe 
batyo bwe baabeeranga. Embeera eyo baagyogerangako bwe 
batyi: 

“Nga ku mitwe gyaffe kulinga okuli akanyonyi” (Abu 
Dawuda, al-Sunna, 23-24/4753). 

Empisa n’ensonyi ebya Omubaka wa Allah (Allah amu- 
saasire amuwe n’emirembe) byabbulukukira mu Basswahaba 
be. Bano batuukanga n’okufuna obuzibu obunene nga ban- 
diyagadde okumubuuza naye nga tebafuna buvumu bumala 
okwolekeza omubaka ekibuuzo. Eyo ye yabeeranga ensonga 
eyabalindisanga akakisa munnamalungu eyavanga mu ddungu 
abuuze Omubaka wa Allah (Allah amusaasire amuwe n’emi- 
rembe) ekibuuzo olwo balyoke baganyulwe mu bigambo 
ebimuva mu kamwa (Allah amusaasire amuwe n’emirembe); 
ebigambo ebizimba wamu n’ebimuva ku mwoyo ebyabuutii- 
kiranga ekifo. 

Bw’atyo Omubaka (Allah amusaasire amuwe n’emi- 
rembe) bwe yabeeranga obulamu bwe bwonna nga kyakulabi- 
rako era eky’okugoberera, ekifaananyi ekiramu era akabonero 
ak’obutukuvu bw’omwoyo. Teyayogeranga kintu kitali mu 
mutima. Empisa ze n’enneeyisa yabeeranga Kulaane era- 

bikako. Teyalagiranga muntu kukola kintu ye kye yabanga 
takola. 13 

Obwetoowaze bwa Omubaka wa Allah 

(Allah amusaasire amuwe n’emirembe) 

Wadde nga Omubaka wa Allah (Allah amusaasire amuwe 
n’emirembe), yasobola, mu kaseera katono ddala okufuna 
obufuzi obwamaanyi omufuzi omulala yenna bw’atasobola 
kutuukako mu nsi, era n’atwala ekifo mu mitima gy’abantu 
bonna ng’omusomesa era omugunjuzi alabirwako eri abantu 
bonna, (wadde ebyo byonna yabituukako) naye teyafa ku 
kintu kyonna mu byengera ebyali wansi w’ebigire bye, wabula 
yasigala nga yeenywerezza ku mbeera ze ez’obwetowaze 
nga bwe yali nga bino tannabituukako. Yasigala nga bwe yali 
ng’asula mu kasenge ak’ekyavu akaabulijjo ke baazimbi- 
sa ebikuta by’omuti omutende. Yeebakanga ku kifaliso kye 
bajjuza ebikoola. Yayambalanga engoye ennyangu. Olumu 
yabulwanga ekyokulya era mu ngeri eno nga yeebaza Katonda 
we, olwo n’asiba ejjinja ku lubuto lwe olw’ekitiibwa olw’en- 
jala eyabanga emuluma. Era wadde nga Allah Oweekitiibwa 
Aliwaggulu (w’ebyo bye bamugattako) yali yamusonyiwa 
amazambi ag’omu maaso n’ag’emabega naye yabeeranga 
takutuka na kwebaza na kunoonya ngeri gy’asembereramu 
Omutonzi. Yasaalanga ekiro okutuusa ebigere bye lwe bya- 
zimbanga. 





13 Laba: Ibn Saadi, Attwabaqatul Kubrah, Beirut, Daru Swadir, 
ekitabo 1, 121,365, 422-425. 

Yasembezanga omwavu, n’abudaabuda mulekwa n’oyo 
atalinaako mwasirizi. Awamu n’ekitiibwa kye (Allah amu- 
saasire amuwe n’emirembe) ebiseera bye ebisinga obungi 
yabimaliranga mu bantu abasinga okulemwa n’obwavu era 
ng’abalaga okulumwa n’okusaasira. 

Olunaku Makka lwe yanunulwa, abantu lwe baalaba erya- 
nyi lye baali batalabangako, okutya n’entiisa ne bibuutiikira 
emitima gyabwe, amannyo ne gakubagana olw’okutya, omu 
ku Banamakka yajja ewa Nnabbi (Allah amusaasire amuwe 
n’emirembe) ng’akankana olw’okutya n’amugamba bwatyi: 

“Omubaka wa Allah (Allah amusaasire amuwe n’emi- 
rembe)! “Njigiriza Obusiraamu” Omubaka yatandika oku- 
muyigiriza Obusiraamu nga bw’ajjukiza Munnamakka ono 
bwe yali mu bisera we yabeerera e Makka nga munafu ng’eno 
bw’amugamba bw’atyi: “Kakkana! Nze siri Kabaka. Nze ndi 
mwana wa mukazi eyalyanga omukalo”. 14 

N’ebigambo ebyo Omubaka wa Allah (Allah amusaasire 
amuwe n’emirembe) yatuuka ku ntikko y’obwetowaze omu- 
nene yenna ly’atasobola kutuukako wadde okutuuka ku ddaala 
erisingayo obutono mu kwetowaza. 

Ku lunaku olwo lwennyini (Makka lwe yanunulwa), 
Omubaka (Allah amusaasire amuwe n’emirembe) yalaga 
Abubakari Swiddiq, mukwano gwe era omuntu gwe baali 
bombi mu mpuku, ekigambo, Abubakari bwe yayingira mu 

14 Laba: Ibn Maajah, al-Atw-imah, 30 (2); Twabraani, al-Mu-ujamul 
Awsatwu, ekitabo 2, 64. 

- 

muzikiti ng’aleese kitaawe. Omubaka (Allah amusaasire 
amuwe n’emirembe) bwe yamulaba yamugamba bw’atyi: 

“Kale singa musajjamukulu tomutawaanyizza n’omuleka 
eka, nze ne mulumba eka” 15 . 

Omubaka wa Allah (Allah amusaasire amuwe n’emirem- 
be) lubeerera yeeyogerangako ng’omuntu alina by’atasobola. 
Mu kweyogerako yagambanga nti: 

o / £ O > 

Okuvvuunula: 

“Bagambe nti nze ndi muntu nga mmwe” (Kahfu, 110). 

Abantu b’ekibiina kye yabakuumanga butiribiri baleme 
kugwa mu bubuze ng’abantu b’ebibiina ebirala bwe baakola. 
Kino yakikola ng’ayita mu kulemera ku kukozesa kigambo 

“Abdullah” (Omuddu wa Allah) nga kyakulembeza ku 
bigambo ebikakasa obutume bwe. 

Eyayagala okumuyisa w’akoma mu kumuwa ekitiibwa 
ekisukkiridde yamuwabula bw’ati: 

“Temunsuuta (kumpisa we nkoma) ng’abagoberezi ba 
Kristo bwe baasuuta mutabani wa Mariyamu (ne bamuyisa 
w’akoma). Nze ndi muddu. Kati mugambe bwe mutyi: 
“muddu wa Allah era mubaka we” (Haythami 9/21). 

15 Laba: Ahmada ekitabo 6/349, Haithami, ekitabo 6/164; Ibn Saadi, 
ekitabo 5, 451. 

- 

Nnabbi (Allah amusaasire amuwe n’emirembe) yalina 
entamu nga bagiyita Gharraa ng’esitulwa abasajja bana. Lumu 
ku makya nga bamaze okusaala swala ya Dhuha, entamu baa- 
gireeta nga mulimu ennyama abantu ne beegyetooloola. Bwe 
baayitirira Omubaka (Allah amusaasire amuwe n’emirembe) 
yafukamira ne wabaawo munnamalungu eyagamba: 

“Eyo ntuula ki?” Nnabbi (Allah amusaasire amuwe 
n’emirembe) kwe kugamba: 

Nze Allah yanfuula omuddu omugabi omuntumulamu 
n’atanfuula nakyemalira atafa ku bantu”. Oluvannyuma 
yagamba bw’ati: mulye okwetoolola muleke waggulu watee- 
kebwemu omukisa”. (Abu Dauda, Atwi-imatu, 17/3773). 

Mu bino tuyigamu nti Omubaka (Allah amusaasire amuwe 
n’emirembe) teyeeyisanga n’akamu nga bantu abeekuza n’abo 
abazibwa amaaso ebintu bye balina era ne bibeeyinuza. 

Olulala kino yakinnyonnyola n’agamba bw’atyi: 

“Mwogere ebituufu, musembeze abantu, mubawe amawu- 
lire ag’essanyu, kubanga mazima ddala teri aliyingira Jjana 
olw’emirimo gye”. Kino Basswahaba abeebitiibwa (Allah 
abasiime) kyabayitirirako kwe kumubuuza: “Naawe Mubaka 
wa Allah?”. Omubaka (Allah amusaasire amuwe n’emirem- 
be) yabaddamu nti: “Nange. Okuggyako Allah okumbuddu- 
gulirako okusonyiwa n’okusaasira. (Bukhari, Riqaq, 18; Muslim, 
Munaafiquuna, 71, 72; Ibn Maajah, Zuhud, 20; Ddaarmi, Riqaq, 24). 

Olulala Omubaka (Allah amusaasire amuwe n’emirembe) 
abantu b’ekibiina kye yabalabula nti oyo yenna ayambala 
olugoye ng’ali mu kifananyi kya kwekuza, kweraga na kwe- 

matira, Allah ajja kumwambaza olugoye lw’okunyoomebwa 
n’obukkakkamu ku Lunaku lw’enkomerero. Ensonga eyo 
Omubaka (Allah amusaasire amuwe n’emirembe) agyogerako 
bwatyi: 

“Ku Lunaku lwe Qiyamah, Allah tajja kutunuulira muntu 
awalula nkutu ye olw’okweyagala” (Bukhari, Libaasi, 1,5) 

Era yagamba bw’atyi: 

“Omuntu ayambala olugoye ng’anoonya kwatiikirira 
mu nsi, Allah ajja kumwambaza olugoye lw’okunyoomebwa 
ku Lunaku lw’enkomerero, ate oluvannyuma lukumibwemu 
Omuliro” (Ibn Maajah, Libaasi, 24) 

Mu ngeri y’emu Omubaka (Allah amusaasire amuwe 
n’emirembe) yagabanyanga eminyago mu bantu n’omugabo 
ogugwe ku bubwe nagwo n’agutwaliramu. Era yawangalanga 
obulamu omunaku asembayo wansi mu ngeri y’eby’enfuna 
mu bantu b’Ekibiina kye bwe yawangaalanga. 

Okugaba kw’omubaka wa Allah 

(Allah amusaasire amuwe n’emirembe) 

Omubaka wa Allah (Allah amusaasire amuwe n’emirem- 
be) yeeyogerangako nga gwe baalagira okugaba. Yagambanga 
nti Allah Ali waggulu (ne bye bamugattako) ye Muwi era 
Omufuzi (afuga ebintu byonna). 

Nga tannasiramuka, Swafuwaani bin Umayyah yeetaba 
mu lutalo Iw’e Elunayni ne Twaif ng’alwanira wamu ne 
Omubaka wa Allah (Allah amusaasire amuwe n’emirembe). 
Mu kiseera ekyo Swafuwaani yali omu ku banene b’e Makka. 

Ng’olutalo luwedde yali ne Nnabbi (Allah amusaasire amuwe 
n’emirembe) e Ji-iraanah. Omubaka (Allah amusaasire amuwe 
n’emirembe) aba atambula ng’alambula eminyago nga bali ne 
Swafuwaani bin Umayyah, Swafuwaani yatunuulira nnyo 
ekiwonvu nga kijjudde enngamiya, embuzi, endiga n’ama- 
gana n’alwawo nnyo ng’abyekaliriza, ng’eno ne Omubaka 
wa Allah (Allah amusaasire amuwe n’emirembe) amwegese 
amaaso. Kwe kumubuuza: 

“Taata Wahabi ekiwonvu ekyo kikusanyusizza?” 
Swafuwaani kwe kukkiriza. Nnabbi (Allah amusaasire amuwe 
n’emirembe) kwe kumugamba nti: “Kati kikyo n’ebikirimu”. 

Swafuwaani awo we yagambira nti: ‘Teri mutima guyin- 
za kwerekereza bintu ng’ebyo okuggyako nga mutima gwa 
Nnabbi. Kati nzikiriza n’omwoyo ne nkakasa n’olulimi nti 
teri asinzibwa mu butuufu okuggyako Allah; era njulira nti 
Muhammadi muddu we era Mubaka we’, era n’asiramuki- 
rawo . 16 

Swafuwaani bwe yadda mu bantu b’ekika kye yaba- 
gamba bw’atyi: 

“Bantu bange! Musiramuke, kuba ndayira Allah nti mazi- 
ma ddala Muhammadi agaba ng’omuntu atatya kwavuwala”. 
(Muslim, Fadha-il, 57-58; Ahmada, 3, 107) 

Olulala waliwo omuntu eyagenda ewa Omubaka wa 
Allah (Allah amusaasire amuwe n’emirembe) n’abaako ne kye 
yamusaba nga takirina. Omubaka kye yakola kwe kugwa ku 

16 Waaqidu, Maghazi, Beirut, 1989, ekitabo 2, olup. 854-855. 

- 

bbanja ne yeewola asobole okumalira omusajja ono ekizibu 
kye, ne yeeyama okusasula ebbanja . 17 

Okugaba Omubaka wa Allah (Allah amusaasire amuwe 
n’emirembe) yatwala kwa jajja we Bulayimu (Allah amuwe 
emirembe). Yali tasobola kulyako mugenyi mmere. So nga 
n’omuntu eyafanga ng’alina ebbanja ly’atannasasula yalimu- 
sasuliranga, oba ng’asaba abantu balimusasulire. Yali tasaa- 
lira janaza ya muntu afudde nga tebanamusasulira bbanja. 
Omubaka (Allah amusaasire amuwe n’emirembe) yalina 
hadiisi eyeekitiibwa egamba nti: 

“Omugabi ali kumpi ne Allah, ali kumpi n’Ejjana. Abantu 
bamusembeza, era yeesambye nnyo Omuliro. Omukodo aba 
wala nnyo ne Allah, yeesambye e Jjana. Abantu bamwesamba 
ate asemberedde nyo Omuliro (Tirmidhi, Birru, 40/1961) 

Mu hadiisi endala Omubaka (Allah amusaasire amuwe 
n’emirembe) agamba bw’atyi: “Engeri bbiri teziyinza kukunn- 
gaanira mu Mukkiriza: obukodo n’empisa embi” (Tirimidhi, 
Birri, 41/1962) 


Taquwa ya Omubaka wa Allah 

(Allah amusaasire amuwe n’emirembe) 

Omubaka (Allah amusaasire amuwe n’emirembe) ye 
yali asinga abantu bonna taquwa (okwewala ebibonerezo 

17 Haythami, 10/2/242; Era kebera mu: Abu Dauda, Kharaj, 
33-35/2055; Ibn Hibbaan, Sahiih, Beirut, 1993 A.D. ekitundu 14, 
262 - 264. 

bya Allah ng’ayita mu kukola bye yalagira n’okwewala bye 
yaziyiza). Yasaba Allah amuwe taquwa n’agamba bw’atyi: 

“Allah! Nkusaba omwoyo gwange oguwe taquwa era 
ogutukuze kubanga Ggwe mulungi okugutukuza. Ggwe 
agufuga era Ggwe agulabirira” (Muslim, Dhikri, 73) 

Era yagamba bw’atyi: 

“Allah! Nkusaba ompe obulunngamu, ompe taquwa, 
ensa, n’okumatira” (Muslim, Dhikri, 72) 

Taquwa yaviirako Omubaka wa Allah (Allah amusaa- 
sire amuwe n’emirembe) okuwangaala ng’omunaku. Aisha 
Maama wa Abakkiriza (Allah amusiime) agamba bw’atyi: 

“Ab’omu maka ga Muhammadi (Allah amusaasire 
amuwe n’emirembe) tebakkutako mugaati gwa nngano 
ogukozebwa mu nva okumala ennaku essatu eziddinnganye 
okutuusa lwe yafa” (Bukhari, Imaan, 22; Muslim, Zuhud, 20-22; Ibn 
Maajah, Atw-imah, 84) 

Abantu b’ekibiina kye Omubaka (Allah amusaasi- 
re amuwe n’emirembe) yabawagiranga okwenywereza ku 
taquwa ng’agamba: 

“Abantu abasinga okubeera abantu bange beebo abalina 
taquwa nga sifuddeeyo ku be baani oba bali ludda wa” (Ahmad 
7, 235; Haythami, 9/22) 

Era agamba nti: 

“Abantu bange beebo abalina taquwa” (Abu Dauda, Fitanu, 
1/4242) 

Awalala n’agamba nti: 

“Beera ne taquwa awo wonna w’oba obadde. Ekibi kigo- 
bereze ekirungi kijja kukisangulawo. Abantu kolagana nabo 
ng’obayisa mu mpisa ennungi. (Tirmidhi, Birru, 55/1987) 

Omubaka wa Allah (Allah amusaasire amuwe n’emirem- 
be) yalambulula engeri omuntu gy’ayinza okufunamu taquwa 
eyannamaddala n’agamba bw’atyi: 

“Omuddu (wa Allah) tayinza kubeera mu balina taquwa 
okutuusa lw’aleka ebintu ebitalina mutawaana, olw’okwe- 
kengera okugwa mu birina omutawaana”. (Tirmidhi, Qiyaamah, 
19/2451’ Ibn Maajah, Zuhud 24) 

Omubaka wa Allah (Allah amusaasire amuwe n’emi- 
rembe) teyasosolanga mu bantu era bonna yabalabanga nga 
benkana ng’agamba: 

“Omuwalabu talina nkizo ku atali Muwalabu, n’atali 
Muwalabu talina nkizo ku Muwalabu. Omumyufu talina nkizo 
ku muddugavu yadde omuddugavu okubeera n’enkizo ku 
mumyufu, okuggyako taquwa (y’ewa omuntu enkizo)” (Ahmad 
5/411) 

Waliwo ebigambo ebinnyonnyola taquwa obulungi nga 
Mukama waffe Yisa (Allah amuwe emirembe) ye yabyyogera. 
Waliwo omusajja eyagenda gy’ali n’amugamba bw’atyi: 

“Omusomesa w’ obulungi! Nj igiriza ekintu ggwe ky’ oma- 
nyi nga nze si kimanyi; ekingasa ng’ate ggwe tekikuyisa 
bubi.” Nnabbi Yisa kwe kumubuuza nti: “Kiki ekyo?” Ono 
kwe kumuddamu nti: “Omuntu abeera atya ne taquwa eyan- 

namaddala?” Yisa yamuddamu nti “Ng’akoze ekintu ekitono: 
Oyagala Allah mu mutima gwo okwagala okwannamaddala, 
n’okola n’amaanyi go gonna n’okutegana nga bw’osobola, 
n’osaasira abantu b’omutindo gwo ng’oyita mu kwesaasi- 
ra”. Omusajja yagamba bw’atyi: “Musomesa w’obulungi! 
B’ani abantu b’omutindo gwange”. Yisa yamuddamu nti: 
“Abaanaadaamu bonna. Era ekintu ky’otayagala bakukole 
tokikola munno. Bw’onookola ebyo ojja kuba olina taquwa 
ey anamaddala ”. 18 

Lumu mukama waffe Umaru bin Khattaab (Allah amusii- 
me) yabuuza Ubayy bin Kaabi bw’atyi (Allah amusiime) nti: 

“Taquwa kye kiki?” Ubayy yamuddamu bw’atyi “Amiiru 
w’Abakkiriza! Wali oyiseeko mu kkubo eririmu amaggwa?” 

Umaru yaddamu nti “Nnali ndiyiseemu”. 

Ubayyi yamubuuza: “Olwo wakola otya?” 

Ko Umaru: “Nneegenderezanga ne nfuba obutanfumita”. 
Ko Ubayyi nti: “Ne taquwa bw’etyo ”. 19 

Abantu abaasinganga okubeera ku mwanjo mu mutima 
gwa Omubaka wa Allah (Allah amusaasire amuwe n’emi- 
rembe) beebo abalina taquwa. Mawaazi bin Jabali anyumya 
nti Omubaka wa Allah (Allah amusaasire amuwe n’emirembe) 
bwe yali amusindika e Yaman yatambula naye ng’agenda 
amulaamira nga Mawaazi yeebagadde ensolo ng’ate Omubaka 




18 Ahmada, Zuhudu. Tekuli baafulumya kitabo wadde nnaku za 
mwezi, olup. 59. 

19 Laba: Ibn Kathir, Tafsiirul Qur’an al-Adhwim, Beirut, 1988 A.D., 
ekitabo ekisooka 1, 42. 

wa Allah (Allah amusaasire amuwe n’emirembe) atambulira 
wansi w’ensolo ya Mawaazi. Bwe yamala okumulaamira kwe 
kumugamba bw’atyi: 

“Mawaazi oyinza obutaddayo kundaba omwaka omulala 
oba oyinza okuyita ku muzigiti gwange guno oba entaana 
yange”. Mawaazi eky’owulira nti yali ayinza obutaddayo 
kulaba Mubaka wa Allah (Allah amusaasire amuwe n’emi- 
rembe) kyamutengula emmeeme n’akaaba. Oluvannyuma 
Omubaka wa Allah (Allah amusaasire amuwe n’emirembe) 
yakyuka n’atunula ku ludda lw’e Madiina n’agamba nti: 

“Abantu abasinga okumbeera ku lusegere beebo abalina 
taquwa, nga sifudde ku be baani oba bali ludda wa ” 20 

Zuhudu (Okwesonyiwa ensi) ya Omubaka wa Allah 

(Allah amusaasire amuwe n’emirembe) 

Amawanga agasinga obungi n’ensi byakkiriza ne bidda 
wansi w’obukulembeze bwa Mukama waffe Omubaka wa 
Allah Muhammad (Allah amusaasire amuwe n’emirembe) nga 
zisiimye. Olwo Nnabbi (Allah amusaasire amuwe n’emirem- 
be) n’abeera nga y’alamula ekizinga kya Buwalabu kyonna. 
Awamu n’okubeera nga yali asobola okukola buli kintu kye 
yandiyagadde wabula yasigala ng’awangaala obulamu bwe 
obwangu. Yategeezanga nga buli kintu bwe yali takifuga ku 
lulwe. Yayogera kaati nti buli kintu kibeerawo lwa buyinza 
bwa Allah, kugera kwe, na busobozi bwe. Ebiseera byayi- 





20 Laba: Ahmada ekitabo 5, 235, Haythami, Majma-i Zawaa-idi, 
Beirut 1988 A.D., ekitabo 9, 22. 

tawo ebyobugagga obufukunya ne byeyongera. Enngamiya 
ne ziyingira Madiina etangalijja nga zitisse ebyobusuubuzi 
n’ebyobugagga. Naye ebyobugagga byonna Omubaka wa 
Allah (Allah amusaasire amuwe n’emirembe) yabigabanyi- 
zanga abantu abaalinanga obwetaavu. Ye olwo n’asigala mu 
bulamu bwa zuhud (okwesonyiwa ensi) bwe yali awangaala. 
Yagambanga nti: 

“Nze tekinsanyusa okubeera ne zaabu eyenkanankana 
olusozi lw’e Uhudi ne mmala ennaku ssatu nga nkyalinawo 
eyenkana dinaar okuggyako nga mba dinaari eyo ngiterese 
kusasula bbanja lye bammanja (Bukhari, Tamanni, 2; Muslim, 
Zakat, 31) 


Ennaku zeekulungulanga nga mu nnyumba ya Omubaka 
wa Allah (Allah amusaasire amuwe n’emirembe) temuku- 
middwamu kiyitibwa muliro kufumba mmere. Era emirundi 
gyawera Nnabbi (Allah amusaasire amuwe n’emirembe) gye 
yasulanga enjala (Ahmada 6/217; Ibn Saad 1/405) 

Anas bin Maalik anyumya bw’atyi: 





“Nayingira ewa Omubaka wa Allah (Allah amusaasire 
amuwe n’emirembe) ng’agalamidde ku kifaliso ekyebikoola 
nga yeezizise akatto akapakiddwa ebikoola by’omutende. 
Basswahaba baayingira omwali ne Umar (Allah amusiime). 
Omubaka (Allah amusaasire amuwe n’emirembe) kwe kukyu- 
ka enkyuka eyasobozesa Umaru okulaba embiriizi ze nga 
tekuli lugoye lwonna lwawula mubiri gwa Nnabbi (Allah 
amusaasire amuwe n’emirembe) ku kifaliso. Yalaba ekifa- 
liso nga kimutaddeko obulambe. Umar (Allah amusiime) 

kwe kukaaba. Nnabbi (Allah amusaasire amuwe n’emirembe) 
yambuuza ekimukaabya, Umaru kwe kugamba bw’atyi: 

“Ndayira Allah! Sandikaabye wabula lwa kuba mmanyi 
nti ggwe asinga okugaba ku lwa Allah okusinga (Bakabaka) 
Kisira ne Qaysar. Naye nga bo ebyobugagga by’ensi bawu- 
gamu biwuge ggwe, Mubaka wa Allah, n’obeera ng’oli mu 
kifo nga bwe ndaba. Nnabbi (Allah amusaasire amuwe n’emi- 
rembe) kwe kumugamba bw’atyi: 

“Ggwe tomatira okuba nga bo balina ensi nga ffe tulina 
Enkomerero”. Umar kwe kugamba nti: “Kituufu”. Nnabbi 
(Allah amusaasire amuwe n’emirembe) kwe kugamba nti: 
“Bwe kityo nno bwe kiri ”. 21 

Omubaka (Allah amusaasire amuwe n’emirembe) yage- 
raageranya bw’atyi embeera ye n’engeri gye yali atwalamu 
ensi: 

“Nze ensi njaagaza ki? Nze mu nsi nfaanana ng’omun- 
tu eyeebagadde ensolo ng’alina gy’alaga n’awummulirako 
mu kittuluze ky’omuti oluvannyuma n’avaawo n’agenda 
n’agulekawo ”. 22 

Empisa z’omubaka wa Allah (Allah amusaasire amuwe 
n’emirembe) bwe zityo bwe zaabeeranga. 


21 Ahmad ekitabo 3, 139; Twabraani, Jami-ul Kabiiri, kyakakasibwa, 
Harndi Abdul Majiid Assalafi, Beirut, Daru Ihyaa-I Turaathil Ara- 
biyy, ekitabo 10, 162. 

22 Tirmidhi, Zuhdi, 44/2377; Ibn Maajah, Zuhd 3; Ahmada ekitabo 
1,301. 

Omubaka wa Allah (Allah amusaasire amuwe n’emirem- 
be) yatiisanga nnyo omwoyo gwe okubuuzibwa ku Lunaku 
lwe nkomerero ku byengera by’ensi bye yafuna. Yasabanga 
bw’atyi: 

“Allah! Nkusaba ompangaaze nga ndi munaku, era onzite 
nga ndi munaku, onzuukize nga ndi mu kibinja ky’abanaku 
ku Lunaku lwe nkomerero”. (Tirmidhi, Zuhud, 37/2352; Ibn Maajah, 
Zuhud, 7) 

Awamu n’okuba nga Bannabbi bonna baali bakimanyi 
bulungi nti ebyabwe byaggwa dda, era Allah Oweekitiibwa 
yabawa dda Ejjana ng’era baakugiyingira, wabula era baali 
bakimanyi bulungi nti bajja kwokebwa kajojijogi w’ebibuuzo 
ebikwata ku Bubaka n’ebyengera Allah bye yababundagguli- 
ra: Abaffe Obubaka baabutuusa ku bantu nga bwe kyetaagisa? 
Allah baamutenderezanga era ne bamwebaza nga bwe kyalu 
kyetaagisa olw’ebyengera bye yabawa? Ku nsonga eno Allah 
Oweekitiibwa agamba bw’atyi. 



(7 u_il 


Okuvvuunula: 

“Kale tujja kubuuliza ddala abo be baatumira Ababaka. Mu 
ngeri y’emu tujja kubuuza Ababaka abaatumwa”. (A-araaf 6) 

Ekiriwo kiri nti ebigambo nga Zuhud, Taquwa ne Ihsaan, 
byawula njatula naye nga kyenkana biwa amakulu ge gamu. 

Ekigendererwa mu bigambo ebyo byonna mwe byegattira era 
nga gwe mulamwa gw’engunjula ey’ekisuufi kwe kukoma 
ku mwoyo bye gwegomba. Mu ngeri eyo, okweteekatee- 
ka kw’omwoyo kweggula, omuntu n’atuuka ku ddaala erya 
“okusembera kw’omutima n’okutukula kw’omwoyo”. Kino 
kitegeeza obulambulukufu bwa “omutima omulamu”, ogwe- 
taagisa mu kutuukiriza eky’obuddu eri Allah (Oweekitiibwa). 
Kino aya eyeekitibwa ky’eyogerako nti: 



Okuvvuunula: 

“Okuggyako oyo aliba azze ewa Allah n’omutima omu- 
lamu”. (Shuaraa-i, 89) 

Obugonvu bw’omutima gwa Omubaka wa Allah 

(Allah amusaasire amuwe n’emirembe) 

Omubaka wa Allah (Allah amusaasire amuwe n’emi- 
rembe) yalina omutima ogwesittala. Lumu yalaba omusajja 
ng’awanda ku ttaka ekyenyi kye ne kimyukirira n’ayimirira 
nga teyeenyenya. Basswahaba abaaliwo kwe kwanguwa ama- 
lusu ne bagabikkako ettaka, olwo Omubaka wa Allah (Allah 
amusaasire amuwe n’emirembe) n’alyoka yeeyongerayo gye 
yali alaga. 

Omubaka wa Allah (Allah amusaasire amuwe n’emi- 
rembe) yalagiranga abantu okubeera mu kifaananyi ekirungi 
era nga beerongoosezza. Teyasiimako ebyambalo by’omutnu 
okubeera nga si birongoose mu ngeri esaanira. Teyayagalanga 

kirevu kubeera kikyafu oba nga tekirabiriddwa. Lumu 
Omubaka wa Allah (Allah amusaasire amuwe n’emirembe) 
yali mu muzikiti omusajja n’ayingira ng’omutwe n’ekire- 
vu bitankuuse, kwe kulaza n’omukono omusajja afulume. 
Omusajja yafuluma n’amala okulongoosa envirri ze n’ekirevu 
olwo n’alyoka komawo. Omubaka wa Allah (Allah amusaa- 
sire amuwe n’emirembe) kwe kugamba bw’atyi: 

“Ekyo tekirabika bulungi okusinga omu mu mmwe oku- 
jja ng’omutwe gutankuuse nga yenna alinga sitaane ”. 23 

Olulala Omubaka wa Allah (Allah amusaasire amuwe 
n’emirembe) yalaba omusajja ng’agubye ng’enviiri ze zisasa- 
madde okwe kugamba bw’atyi: 

“Oyo teyafunye ky’asaniriza nviiri?!”. Ate olulala n’ala- 
ba omusajja omulala ng’ayambadde engoye enkyafu kwe 
kugamba bw’atyi 

“Ono teyafunye mazzi g’ayozesa lugoye lwe?!” (Abu 
Dauda, Libaasi (Ebyambalo), 14/4062; Nisaai, Ziinah (Okwenyiriza), 60) 

Olulala omusajja yayingira ng’ali mu ngoye nga tezi- 
mutuuka kwe kumubuuza bw’atyi: “Olina ekyobugagga?” 
Omusajja kwe kuddamu nti: “Yye”. Nnabbi (Allah amu- 
saasire amuwe n’emirembe) yamubuuza “Kyabugagga ki?” 
Omusajja yaddamu nti: “Allah yampa enngamiya, embuzi 
n’endiga, ennyumbu n’abaddu”. Wano Nnabbi (Allah amu- 
saasire amuwe n’emirembe) kwe kugamba bw’atyi: 

23 Muwattwa, Sha-ar (Enviiri), 7; Baihaqi, Shuabul Imaani, Beirut, 
1990 A.D. ekitabo, 5, 225. 

- 

“Kati nno Allah bw’akuwanga ebyobugagga leka ekyen- 
gera kya Allah n’eby’eyakuwa bikulabikeko” (Abu Dauda, 
Libaasi, 14/4063; Nisaa-i, Ziinat, 54; Ahmada, ekitabo 4/147) 

Olulala Omubaka (Allah amusaasire amuwe n’emirembe) 
yagamba bw’atyi: “Mazima ddala Allah ayagala ekyengera 
ky’awadde omuddu we kimulabikeko (Tirmidhi, Adab (Empisa), 
54/2819; Ahmada, 11,311) 

Embera ez’obuntu eza Mukama w’ebitonde Muhamadi 
(Allah amusaasire amuwe n’emirembe) zaali nga ze zikiikirira 
entiklco y’obugonvu n’obubumbwa obulungi, n’obulcwatam- 
pola n’obukkakkamu. 

Waliwo omusajja ow’obubumbwa obubi eyayingira ewa 
Omubaka wa Allah (Allah amusaasire amuwe n’emirembe) 
ne boogera naye. Naye omulundi ogusukka ku gumu omu- 
sajja yayitanga Nnabbi nga bw’ayatuukiriza erinnya lye nti: 
“Ggwe Muhammadi, ggwe Muhammadi”. Nnabbi (Allah 
amusaasire amuwe n’emirembe) kino tekyamujja mu mbeera 
wabula yayogera naye mu bukkakkamu, n’obukwatampola 
nga bw’amugamba: “Mutawaana ki ?” 24 

Ebiseera bingi, olw’obugonvu, obukwatampola, n’empisa 
ez’ekika ekyawaggulu Omubaka wa Allah (Allah amusaasire 
amuwe n’emirembe) bye yalina, yaweerezanga abagenyi be 
era ye yennyini n’abagabula. (Baihaqi, Shiab, 6/518, ekitabo, 7/436) 

Ne mu buto bwe teyawakananga wadde okukaayana na 
muntu ebitalina gye biraga. Era n’abantu be yabakuliza mu 


24 Muslim, Nadhru (okweyama), 8; Tirmidhi, Zuhud, 50; Ahmada, 
ekitabo, 4, 239. 

mpisa ez’ekika ekyawaggulu, n’obugonvu n’obukwata mpola 
nga ye bye yalina. 

Zo embeera za muzzukulu wa Nnabbi (Allah amusaasire 
amuwe n’emirembe) mukama waffe Hasane zituwa ekifaana- 
nyi ekinene era ekirungi ku nsonga eno: 

“Hasan bin Ali (Allah amusiime) baamulabanga yeeto- 
loola Kaaba. Bwe yatuuka ku Maqaam yasaala laaka bbiri, 
oluvannyuma oluba n’alussa ku Maqaamu n’abeera awo 
ng’akaaba nga bw’agamba nti: 

“Akaddu ko kali ku mulyango gwo. Akaweereza lco kali ku 
mulyango gwo. Akusaba ali ku mulyango gwo. Omunaku wo 
ali ku mulyango gwo”. Kino yakiddinngana emirundi egiwera 
era bwe yamala n’agenda. Mu kkubo yasanga Bamasikiini 
(abanaku) nga balina ekitundu ky’omugaati nga bakirya. 
Yabatoolera salaamu, ne bamuyita balye bonna. Yatuula wamu 
nabo n’abagamba bw’atyi: 

“Singa simanyi nti eyo gye mulya saddaaka twandi- 
ridde ffenna”. Oluvannyuma n’abagamba nti: “Mujje tugende 
eka”. Baasituka ne bagenda n’abagabula n’abawa n’engoye 
ez’okwambala n’alagira ne babawa ne ku ssente ”. 25 

Obugonvu buno, obukwatampola, n’okulumirwa, kye 
kifaananyi ekisinga obunene ku ngeri ekitonde gye kiyinza 
okuwa ekifaananyi ky’okusaasira n’ekisa Omutonzi by’ako- 
zesa mu ngeri gy’ayisaamu abantu. 

25 Laba: Abshayhiyy, Mustatwrafu, Beirut, 1986 A.D., ekitundu 1, 

Ekifaananyi ekirala ekiraga engeiri eyo ku mukama waffe 
Hasane (Allah amusiime) kye kino: Lumu yali ayitaayita 
mu malimiro ageetoolodde Madiina kwe kulaba omusajja 
Omuddugavu ng’akutte omugaati ng’eno asunako n’alya ate 
n’aliisa n’embwa ku mugaati gwe gumu okutuusa lwe baa- 
gugabana n’embwa. Hasane yeewuunya engeri erinnya lya 
Allah erya Rahmaani (Omusaasizi) lwe lyeyolokera mu kiko- 
lwa eky’ekisa eky’omusajja ono omuddu eyali aliisa embwa. 
Yamugamba bw’atyi: 

“Kiki ekikutuusizza ku kugabana omugaati n’embwa 
n’otagikutulirako bukutulizi?” Omusajja yumuddamu nti: 
“Ensonyi zinkutte ng’embwa ensimbye eriiso okugikutulirako 
obukutulizi”. 

Hasane (Allah amusiime) kwe kumubuuza: “Ani Mukama 
wo?” Omusajja yamuddamu nti: “Ndi muddu wa Abaan bin 
Uthman”. “Ate ennimiro?” Omusajjan’addamunti: “Nnimiro 
ya Abaan bin Uthman” 

Wano Hasane (Allah amusiime) we yayagalira ennyo 
okubeera n’omuddu ono eyali omuddu obuddu ku ngulu 
naye nga mu butuufu yali mwagalwa wa Allah era ng’amuli 
kumpi. Olwo kwe kumugamba nti: “Ndayidde! Tovaawo 
wano. Kwatirirako nkomewo”. 


Yagenda n’agula omuddu n’ennimiro n’agigulirako. 
Oluvannyuma yamala yakomawo ew’omulenzi n’amugamba 
bw’atyi: 


“Mulenzi ggwe nkuguze”. Omuddu yayimirira butenge- 
rera n’agamba nti: 

“Nja kugondera Allah, Omubaka we naawe mukama 
wange”. Hasane (Allah amusiime) olwawulira ebigambo ebyo 
yeeyongera mu mutima okwewuunya amazima g’omuddu 
ono. Olw’obutukuvu bw’omutima gw’omuddu, n’obutaba na 
kakiki yenna mu nda ye, Hasane yamugamba bw’atyi: 

“N’ennimiro nayo nagiguze. Naye kati nkutadde ku lwa 
Allah n’ennimiro kirabo kyange gy’oli”. 

Omuvubuka yamuddamu, “Mukama wange! Ennimiro 
eyo ngigabidde Oyo afuuse ensonga yo okugimpa”. (Ibn 
Mandhur, Makhtasar Taarekh Dimashq, ekitundu 7/25) 


Empisa n’ensonyi ebya Omubaka wa Allah 

(Allah amusaasire amuwe n’emirembe) 




Omubaka (Allah amusaasire amuwe n’emirembe) teya- 
situlanga ddoboozi ng’anyumya era abantu yabasisinkananga 
ng’ataddeko akamwenyumwenyu wamu n’obukkakkamu. 
Ekigambo bwe kyamuyitirirangako nga takyagadde teyakya- 
sanguzanga mu maaso g’abantu. Olw’okuba ng’ekyenyi kye 
ye yali endabirwamu eraga ebiri mu mutima gwe n’engeri gye 
yali awulira mu nda, abamwetoolodde bonna beeyisanga mu 
ngeri y’emu yaabwegendereza mu ngeri gye baanyumyanga- 
mu n’enneeyisa yaabwe gye beeyisangamu. Ensonyi zaamu- 
gaananga okusekera waggulu oba okutyetyemuka era okuseka 
kwe kwabeeranga mu ngeri ya kumwenya. Basswahaba (Allah 
abasiime), Omubaka (Allah amusaasire amuwe n’emirembe) 
bamwogerangako nga eyalina ensonyi ezisinga n’omuwala 
embeerera ng’ali mu lugoye olumubuna. 

Omubaka (Allah amusaasire amuwe n’emirembe) yan- 
nyonnyola ensonga eno n’agamba nti: kubanga ddala 

ensonyi za mu Bukkiriza” (Bukhari, Imaan, 16) 

“Mazima ddala ensonyi n’Obukkiriza bigendera wamu 
tebyawukana. Bw’oggyawo ekimu n’ekirala kivaawo”. 
(Bukhari, Adabul Mufradu, namba: 1313) 

“Mazima ddala obugonvu (oba obukwatampola) tebuyin- 
za kubeera mu kintu okuggyako bunyiriza kinyirize. Ate 
tebuyinza kuva mu kintu okuggyako nga kyonooneka” (Muslim, 

-Birri; Abu Dauda, Jihad, 1) 

Ensonyi ezanamaddala zibeerawo na “kujjukira kufa” 
ckkubo erijja omuntu ku kwagala edduniya mu mutima. 
Omubaka wa Allah (Allah amusaasire amuwe n’emirembe) 
yalagiranga Basswahaba okukwatibwa Allah Oweekitiibwa 
ensonyi ezannamaddala. 

Lumu Omubaka wa Allah (Allah amusaasire amuwe 
n’emirembe) yagamba Basswahaba bw’atyi: “Mukwatibwe 
Allah ensonyi mu butuufu bw’okumukwatibwa ensonyi.” 
Basswahaba baamugamba nti: “Naye ffe Allah, amatendo 
amajjuvu gage, tumukwatibwa ensonyi”. Omubaka wa Allah 
(Allah amusaasire amuwe n’emirembe) kwe kubagamba 
bw’atyi: 

“Si ky’ekyo. Naye okukwatibwa Allah ensonyi ezan- 
namaddala: lcwe kukuuma omutwe n’ebiguliko, okulcuuma 
olubuto n’ebiruyingiramu, n’okujjukira okufa n’okuvunda. 
Omuntu ayagala enkomerero (emiungi) aleka eby’okwewunda 
by’oku nsi. Omuntu akola ebyo aba akwatiddwa Allah enso- t 

nyi mu bwennyini bw’okuzimukwatirwa” (Tirmidhi, Qiyaamah, 
24/2458) 

Omubaka wa Allah (Allah amusaasire amuwe n’emi- 
rembe) teyatunuuliranga muntu nkaliriza mu maaso, wabula 
yabeeranga mukkakkamu wa maaso. Ebiseera bye yamalanga 
ng’atunudde ku ttaka byabanga biwanvu okusinga bye yatu- 
nulanga waggulu. Olw’ensonyi za Omubaka wa Allah (Allah 
amusaasire amuwe n’emirembe) n’obuntu bwe obwenjawulo 
obwawaggulu teyayatuukirizanga bumogo bwa muntu oba 
bunafu bwe nga waali wadde okubeera nnamwatulira. 

Aisha (Allah amusiime) yagamba nti Omubaka (Allah 
amusaasire amuwe n’emirembe) bwe baamubuuliranga ekintu 
ku muntu nga tagamba nti “Omuntu gundi abadde ki” wabula 
ng’agamba bw’atyi: “Abantu abagamba kino na kino babadde 
ki? (Ibn Dauda, Adab, 5/4788) 

Omubaka wa Allah (Allah amusaasire amuwe n’emirem- 
be) bwe yayagalanga okuwabula abantu be yabanga ayogera 
nabo ku nsobi gye baabanga bakoze ng’ayagala okubajjukiza 
nti ekintu kye bakoze tekisaana, yabagambanga bw’atyi: “Nga 
mbalaba bwe mutyi ne bwe mutyi!” 26 . 

Omubaka wa Allah (Allah amusaasire amuwe n’emi- 
rembe) nnannyini kifo ekyawaggulu, bwe yabanga abuulirira 
omuntu, yafubanga nnyo okulaba nga gw’abuulira tava mu 
mbeera wadde okwennyamira kuba yabeeranga kifaananyi 
ekyawaggulu mu kusaasira. 


26 Laba: Muslim, Swalat, 119; Ibn Hibbaan, ekitabo 4, 538) 

Mu ngeri eyo Mukama waffe Jalaalu Ddiini Habibul 
Haqq eyeeyisanga okusinziira ku mpisa za Nnabbi ng’ayogera 
ku bintu bino ng’ebigambo bye abisibye mu bigambo bino 
eby’ekyewuunyo, yagamba bw’atyi: 

“Amagezi gange gaagamba nga gabuuza omutima gwan- 
ge nti Obukkiriza (Imaan) kye ki? Omutima gwange ne 
gukyukira amatu g’amagezi gange ne gagamba nti Imaani 
ze mpisa”. 

Obuzira bwa Omubaka wa Allah 

(Allah amusaasire amuwe n’emirembe) 

Tetuyinza kufumiitiriza nti waliwo omuzira asinga 
Omubaka wa Allah (Allah amusaasire amuwe n’emirembe) 
kubanga mu bulamu bwe tebaamulabako ng’ajugumira oba 
ng’atidde. Omubaka waffe (Allah amusaasire amuwe n’emi- 
rembe) yabeeranga munywevu nga mugumu ataterebuka mu 
mbeera zonna ne mu bifo byonna. Tewali kiseera okutya 
n’okutiribira lwe byamusinza maanyi. 

Mu buvumu obungi, Omubaka wa Allah (Allah amusaa- 
sire amuwe n’emirembe) yayita mu kaseera we baali baagalira 
okumutta ng’asoma busomi aya zino ebbiri. 

Okuvvuunula: 

“Mazima Ffe twateeka mu nsingo zaabwe enjegere 
ez’ebyuma ebituukira ddala ku bulevu bwabwe emitwe gya- 
bwe gibeere nga gireegeddwa. Ne tuteekawo mu maso omu- 
ziziko, n’emabega waabwe ne tuteekayo omuziziko, olwo ne 
tubabikka (ekifu ku maaso) nga tebasobola kulaba (Yasin 8-9) 

Mukama waffe Ali (Allah amusiime) ye Omubaka yamu- 
tenda bw’atyi: 

“Twalinga mu lutabaalo lw’e Badri ng’obubudamu tubu- 
noonya wa Mubaka wa Allah (Allah amusaasire amuwe 
n’emirembe), nga y’atusinga obuzira n’okulwana era nga 
y’atusinga okubeera omulabe okumpi. (Ahmada, ekitundu 1, 86) 

Ye Barraa-u (Allah amusiime), obuzira bw’omwagalwa 
ow’ekitiibwa (Allah amusaasire amuwe n’emirembe) yabwo- 
gerako bw’atyi nate: “Ndayira Allah nti ekigambo bwe kye- 
tindanga mu lutalo, embeera n’ekaawa, twewogamanga mu 
Mubaka wa Allah. Era omuzira mu ffe, y’oyo eyasinganga 
okuba okumpi ne Nnabbi (Allah amusaasire amuwe n’emi- 
rembe). (Muslim, Jihad, 79) 

Mu ntalo Nnabbi (Allah amusaasire amuwe n’emirembe) 
lubeerera yabeeranga mu maaso asobole okubunyisa eki- 
gambo kya Allah Oweekitiibwa. Mu lutabaalo lw’e Hunayini 
olwayuuguumya eggye ly’Abasiraamu ku ntandikwa, 
Omubaka wa Allah (Allah amusaasire amuwe n’emirembe) 
teyajugumira wabula yalaga obuvumu n’amaanyi n’alum- 
ba omulabe n’agenda omulabe gy’ali ng’ali ku nsolo olwo 
Basswalaba ne bafuna obuvumu era gye byaggweera ng’olu- 

talo balulinyeeko olw’obulungi bwa Allah n’obuyambi okuva 
gy’ali (Muslim, Jihad, 76-81) 

Omubaka (Allah amusaasire amuwe n’emirembe) 
yagambanga bw’atyi: “Ndayira Oyo afuga obulamu bwa 
Muhammadi! Neegomba nnyo okutabaala mu kkubo lya Allah 
ne banzita, (ne nzuukira) oluvannyuma ne ntabaala ne banzita 
(ne nzuukira) n’era ne ntabaala ne banzita”. (Muslim, Jihad, 103) 

Ekisa kya Omubaka wa Allah 

(Allah amusaasire amuwe n’emirembe) 

Omubaka wa Allah (Allah amusaasire amuwe n’emi- 
rembe) yali muntu mwangu , 27 mukama waffe Aisha (Allah 
amusiime) gwe yaywogerako bw’atyi: 

“Teri muntu yali asinga Mubaka wa Allah (Allah amu- 
saasire amuwe n’emirembe) mpisa. Buli Sswahaba yenna oba 
omuntu we lwe yamuyitanga ng’amuyitaba n’obwewombeefu 
(nti “wangi”). Olw’empisa ze ez’ettendo Kulaane eyeekitii- 
bwa yamutenda bw’etyi: 



Okuvvuunula: 

“Mazima ddala oli ku mpisa za ttendo” (Qalam, 4)” (Waahidi, 
Asbaabu Nuzuul, 463) 





27 Muslim, Hajj, 137. 

Omubaka wa Allah (Allah amusaasire amuwe n’emirem- 
be) ku bimukwatako, talina lwe yawolera ggwanga wabula 
lubeerera yalekanga era n’asonyiwa. 

Olulala Mukyala Aisha yanyumya ebintu bingi ebira- 
ga embeera z’obugonvu n’obukakamu ebyali mu mpisa za 
Omubaka wa Allah (Allah amusaasire amuwe n’emirembe) 
ez’ekika ekyawaggulu n’agamba bw’atyi: 

Omubaka wa Allah (Allah amusaasire amuwe n’emi- 
rembe) teyakubako kintu kyonna oba omukyala yenna, oba 
omukozi, okuggyako entalo ze yalwananga mu kkubo lya 
Allah. Tewali kintu kibi kye baamukola ne yeesasuza akikoze 
okuggyako ng’omuntu yetantadde bintu Allah by’avunaa- 
na, olwo Omubaka (Allah amusaasire amuwe n’emirem- 
be) ng’asasula akikoze ku lwa Allah Oweekitiibwa. (Muslim, 
Fadhwail, 79) 


Ye mukama waffe Anasi (Alla amusiime) ayogera ku 
Mubaka wa Allah (Allah amusaasire amuwe n’emirembe) 
bw’atyi: 

“Siwunyirwanga kawoowo nga mw’otwalidde Anbar ne 
Miski kasinga lusu lwa Mubaka wa Allah (Allah amusaasire 
amuwe n’emirembe) kuwunya bulungi. Era sikwatanga ku 
satiini oba liiri aweweera era omugonvu okusinga omubiri 
gwa Omubaka wa Allah (Allah amusaasire amuwe n’emi- 
rembe). Thabit agamba nti kwe kumubuuza bwe ntyi: 





“Taata Hamza tolaba ng’olinga atunuulira Omubaka wa 
Allah (Allah amusaasire amuwe n’emirembe) era ng’owuli- 
riza ebigambo bye ebiseeneekerevu”.Ye kwe kugamba nti: 

“Bwe kiri. Ndayira Allah, neesunga okumusisinkana ku 
Lunaku lwe nkomerero ne mugamba bwe ntyi: ‘Mubaka 
wa Allah! Akakozi ko kali wano’”. Yayongerako bw’atyi: 
‘Namukolera emyaka kkumi miramba e Madiina nga ndi 
mulenzi nga situukiriza buli kintu nga bw’akyagala naye 
teyankaayuukirako wadde okunngamba nti, ‘Lwaki okoze 
kino oba singa okoze bw’otyi” (Ahmada, 3, 222; Bukhari, Swawm, 
53; Manaaqib, 23; Muslim, Fadhwail, 82) 

Omubaka wa Allah (Allah amusaasire amuwe n’emirem- 
be) alina omu ku Basswahaba be gwe yawaana n’amugamba 
nti olina engeri bbiri Allah azaagala: ekisa n’obukwatampola” 
(Muslim, Imaan, 25-26) 

Ye Abu Huraira (Allah amusiime) yanyumya ku mun- 
namalungu eyakunkumula mu muzikiti abantu ne baagala 
okumulyamu maaso, Omubaka wa Allah (Allah amusaasire 
amuwe n’emirembe) n’abagamba bw’atyi: 

“Mumuleke! Omusulo muguyiweeko akalobo k’amazzi. 
Mmwe temwatumwa kukalubya wabula mwatumibwa kugon- 
deza bantu”. (Bukhari, Adab, 80; Wudhu, 61) 

Oluvannyuma Omubaka wa Allah (Allah amusaasi- 
re amuwe n’emirembe), ng’akozesa ebigambo ebiwoomu, 
yabuulira omusajja oyo obukulu bw’omuzikiti n’empisa ezi- 
suubirwa mu muzikiti. 


Anasi (Allah amusiime) anyumya ku kisa kya Nnabbi 
(Allah amusaasire amuwe n’emirembe) n’agamba bw’atyi: 


“Nnali ntambula ne Omubaka wa Allah (Allah amusaa- 
sire amuwe n’emirembe) nga yeebikkiridde esuuka enzito 

(eyawuulu) ekolebwa e Najraani era ng’erina ebijwenge ebizi- 
towa. Omusajja munnamalungu yamuva emabega n’amusanga 
n’akwata essuuka n’agisika n’amaanyi mangi nnyo nagenda 
okulaba ng’eno gy’ekoma wali ku bulago bwa Nnabbi era 
ng’emusaze olw’engeri omusajja gye yagisikamu. Bwe yama- 
la n’agamba: 

“Muhammadi! Nange lagira bampe mu mmaali ya Allah 
nga kino ky’olina”. Omubaka yakyuka n’amutunuulria n’am- 
wenya. Oluvannyuma yalagira omusajja bamuwe essuuka. 
(Bukhari, Libaasi, 81; Khumsu, 91; Adab, 86; Muslim, Zakat, 241) 

Omubaka wa Allah (Allah amusaasire amuwe n’emi- 
rembe) okusobola okutuukiriza obulungi eddimo ly’okutuusa 
ku bantu ekigambo kya Allah, okyitamu obulungi kyava ku 
mukisa gw’empisa zino ennungi. 

Kino Allah oweekitiibwa yakyogerako bw’atyi: 

Okuvvuunula: 


“Ku Iw’okusaasira kwa Allah wafuuka mugonvu gye 
bali. Singa wali mukambwe ng’olina omutima omukalubo 
bandikwesambye”. (Aali-Imran, 159) 





Mu butuufu abantu ab’oku mulembe gwa Jahiliyya 
(ebiseera nga Nnabbi tannatumwa) baasaanuukanga ng’omu- 
subbaawa nga bagoolekaganye n’obuntu bwa Omubaka wa 

Allah (Allah amusaasire amuwe n’emirembe), obugonvu bwe, 
ne mu maaso g’okusonyiwa kwe, n’empisa ennungi, n’ekisa 
kye, n’okulekera kwe. Mu ngeri eno baasobola okwetaasaako 
empisa ez’ensolo n’obubumbwa bwabwe obubi ne bakeesa 
enkya nga balinga ebiwojjolo nga byetooloolera ku kitangaala 
eky’obuntu ekyeyolefu. Bino byonna byasobokanga kubanga 
Nnabbi (Allah amusaasire amuwe n’emirembe) teyayagalanga 
bantu kufaafaaganirwa ng’abasaba kulunngama era yali takii- 
kirira bibonerezo wabula ng’akiikirira kusaasira. 

Okulumirwa kwa Omubaka (Allah amusaasire amuwe 

n’emirembe) n’okusaasira kwe 

Mu hadiisi eyeekitiibwa, Omubaka (Allah amusaasire 
amuwe n’emirembe) agamba bw’atyi: 

“Abasaasizi, (Allah) Omusaasizi (asembayo) ajja kuba- 
saasira. Musaasire abali mu nsi ali mu ggulu alyoke abasaa- 
sire”. (Tirmidhi, Birr, 16/1924) 

Lwe yali asaaza abantu n’awulira omwana ng’akaaba 
yatya maama we okuyisibwa obubi kye yava ayita mu byan- 
guwa n’akendeeza okusoma maama w’omwana asobole oku- 
sanga omwana we. Omubaka yasaalanga ekiro n’awangaala 
nnyo mu sswala amaaso ge ne gattulukuka amaziga mangi 
ng’ensogna eva ku kusabira bantu ba Kibiina kye. Ebiseera 
bye ebisinga obungi yabimalanga ng’alafuubana asobole 
okuwonya abantu Omuliro. Obwo bubonero obulaga obuwan- 
vu bw’okusaasira kwa Omubaka wa Allah n’okulumirwa bye 
yalina eri abantu. 

Olw’okuba nga yatumibwa nga kya kusaasira eri ebi- 
tonde okusaasira kwe n’okwagala byabuna emyoyo gyonna. 
Lumu baamusaba (Allah amusaasire amuwe n’emirembe) 
asabire Bamushiriku (abasinza ebifaananyi) n’agamba nti: 
“Nze tebantuma kubeera kakolimira. Nze bantuma nga ndi 
kya kusaasira” (Muslim, Birr, 87; Tirmidhi, Da-awaat, 118) 

Omubaka wa Allah (Allah amusaasire amuwe n’emirem- 
be) bwe yagenda e Twaifa asobole okuyita abaayo okuyingira 
Obusiraamu, Bamushriku baayo n’abasinza ebifaananyi aba- 
lala baamukasuukirira amayinja. Malayika afuga ensonzi yajja 
ne Mukama waffe Jibriilu (Emirembe gibeere kubo) n’agamba 
Omubaka wa Allah (Allah amusaasire amuwe n’emirembe) 
bw’atyi: 

“Oyagala nkuzikiririze abantu abo? Singa oyagala nja 
kubamerengulirako ensozi ebbiri”. 

Naye Nnabbi (Allah amusaasire amuwe n’emirembe) 
yagaana nga bw’agamba bw’atyi: 

“Nedda! Wabula nsuubira Allah okujja ku migongo gya- 
bwe oyo amusinza n’atamusinzizaako kintu kirala kyonna”. 
(Bukhari, Bad-ul Khalqi, 7); Muslim, Jihad, 111) 

Bannatwaifa, Omubaka wa Allah (Allah amusaasire 
amuwe n’emirembe) yabasabira bw’atyi: “Allah nkusaba 
Bathaqiifu obalunngamye era bonna obaleete”. Bw’atyo 
yabanga abasabira okutuusa Bannataaifa gye byaggweera ne 
bajja e Madiina ayakaayakana ne beesoga eddiini ya Allah 
ey’Obusiraamu (Ibn Hisham, 4/134; Tirmidhi, Manaqib, 73/3942). So 
nga Bannatwaifa bano baali baalumya Omubaka wa Allah 

(Allah amusaasire amuwe n’emirembe) mu ngeri yonna 
gye baali basobola, ne bamugobaganya mu nsi yaabwe, ne 
bamukolako ebikolwa eby’obukambwe okutuusiza ddala eyo 
mu mwaka ogw’omwenda ogwa Hijra (okuva Nnabbi lwe 
yasenguka), ne bafiiriza Abasiraamu ebintu enkuyanja, bo 

Ye Abu Usayidi yajja ewa Nnabbi (Allah amusaasi- 
re amuwe n’emirembe) n’abanyage mu lutabaalo okuva e 
Bahrain, Nnabbi (Allah amusaasire amuwe n’emirembe) 
n’alabamu omukazi ng’akaaba, kwe kumubuuza ekyali 
kimutuuseeko nga bw’agamba nti: “Ate ggwe mutawaana 
ki?” Omukazi kwe kumuddamu nti: “Oyo yatunze mutabani 
wange”. Nnabbi (Allah amusaasire amuwe n’emirembe) kwe 
kugamba Abu Usayidi: “Watunze mutabani w’omukazi ono?” 
Abu Usayidi n’akkiriza nti: “Yye”. Nnabbi (Allah amusaasire 
amuwe n’emirembe) kwe kumubuuza gye yali amutunze era 
Abu Usaid n’amubuulira nti: “Namutunze mu ba Bani Absi”. 
Nnabbi kwe kumulagira bw’atyi: “Ggwe wennyini linnya 
ensolo ogende omunone ”. 28 

Okusaasira n’olculumirwa kwa Omubaka wa Alah (Allah 
amusaasire amuwe n’emirembe) byasaasaanira ensi yonna. 
Yagambanga bw’atyi: 

“Temujja kubeera Bakkiriza okutuusa lwe munaayaga- 
lana. Abange mbalagirireyo ekintu nga bwe munaakikola kijja 
kubafuula abaagalana?” Abaaliwo baddamu nti: “Ate lwaki 
totubuulira Omubaka wa Allah?” 




28 Ali Muttaqi al-Hindiyy, Kan’zul Ummaali, Birut, 1985, 4, 
176/10044. 

Omubaka kwe kubagamba bw’atyi: “Mwesaasaanyeemu 
Salaamu. Mbalayirira Oyo afuga obulamu bwange, temu- 
jja kuyingira Jjana okutuusa lwe munaasaasiragana”. 
Baamugamba nti: 

“MubakawaAllah! Buli omu muffe musaasizi”. Omubaka 
kwe kubaddamu nti: “Mmwe okusaasiragana si kwe kusaasira, 
wabula okusaasira kwe kusaasira abantu baabulijjo, okusaa- 
sira abantu baabulijjo”. (Haakim, ekitundu4, 185/7310) 

Okusonyiwa kwa Omubaka 

(Allah amusaasire amuwe n’emirembe) 

Allah Oweekitiibwa ayagala okusonyiwa era singa omud- 
du yeenenya muli n’awulira okwejjusa n’obulumi olw’ebi- 
sobyo bye yakola n’ebyonoono bye, Allah yamulagaanyisa 
okukkiriza okwenenya kwe. N’olw’okuba nga Allah muso- 
nyiyi akkiriza okwenenya kw’abakoze ensobi, ayagala abaddu 
be okubeera mu abo abasonyiwa. 

Okusonyiwa kujja ng’omuntu amaze okwejjusa, ng’agon- 
dedde ebiragiro bya Allah era nga yeewaze Allah bye yagaana. 
Ebifaananyi ebisinga obulungi ebikwata ku kusonyiwa tubi- 
sanga mu bulamu bwa Nnabbi (Allah amusaasire amuwe 
n’emirembe) eyasonyiwa Hindu bwe yakkiriza Obusiraamu 
olunaku Makka lwe yanunulwa. So nga Hindu oyo yali 
yaluma n’amannyo ekibumba kya taata omuto owa Nnabbi 
(Allah amusaasire amuwe n’emirembe) eyayitibwanga muka- 
ma waffe Hamza mu lutabaalo lw’e Uhudi. 

Ye Habaar bin al-Asw’adi yali mu balabe abasinga obubi 
eri Obusiraamu. Lumu yafumita enngamiya eyaliko mukama 
waffe Zainabu muwala wa Omubaka wa Allah (Allah amusaa- 

sire amuwe n’emirembe), enngamiya n’emusuula ate nga yali 
lubuto. Kino kyamuviirako olubuto okuvaamu n’okuvaamu 
omusaayi omungi ennyo era nga kyali kiwundu ekyava mu 
bino ekyamuviirako oluvannyuma okufa. Habbaar ono yakola 
ebikolobero ebirala bingi tobala. Kyokka Makka bwe yanu- 
nulwa Habbaar yadduka ne batasobola kumukwata. Naye 
lumu Omubaka wa Allah (Allah amusaasire amuwe n’emirem- 
be) yali atudde ne Basswahaba be e Madiina (eyakaayakana) 
ng’ono Habbaari zimuleese. Yayimirira n’agamba bw’atyi: 

“Emirembe gibeere ku ggwe Mubaka wa Allah. Nzikiriza 
mu mwoyo era ne nkakasa n’olulimi nti: ‘Teri asinzibwa mu 
butuufu okuggyako Allah era nti ggwe oli Mubaka wa Allah’. 
Nakudduka ne nngenda mu nsi eyo ne njagala okuwangaala 
ne Bannamawanga naye oluvannyuma ne nzijukira endagaano 
zo, obulungi okuva gy’oli, okuyisa obulungi kw’oyisa abantu, 
n’okusonyiwa by’olina ku muntu akuyisizza obubi. Twali 
bantu abaawangaaliranga mu shiriki (nga tutabiikiriza ebintu 
ebirala ku Allah ne mu kumusinza), Allah Oweekitiibwa 
n’atulunngamya, era n’atuwonya okuzikirira ng’ayita mu 
ggwe. Sonyiwa bye nnakukola mu bukambwe na byonna bye 
babadde banjogerako. Nze nzikirizza obubi bw’ebintu bye 
nnakola era nzikiriza ebyonoono byange”. Omubaka (Allah 
amusaasire amuwe n’emirembe) kwe kugamba bw’atyi: 

“Nkusonyiye, era Allah yakukolera ekyettendo bwe yaku- 
lunngamya eri Obusiraamu ate ng’Obusiraamu busangulawo 
ebyayita”. 


Omubaka wa Allah (Allah amusaasire amuwe n’emi- 
rembe) kwe kuziyiza omuntu yenna okuvuma Habbaar wadde 
okumulumbagana mu ngeri yonna (Waaqidi, ekitabo 2, 857 - 858) 

Ye Ikrimah bin Abi Jahal yali mu balabe b’Abasiraamu 
abasinga obubi n’omutawaana. Naye ku lunaku lw’okununula 
Makka yadduka. Mukazi we eyayitibwanga Ummu Hakiimu 
muwala wa Haarith bin Hisham yali mukyala mukalabakalaba. 
Yasiramuka, oluvannyuma n’asaba Omubaka wa Allah (Allah 
amusaasire amuwe n’emirembe) awe bba ekisonyiwo. Nnabbi 
yamulagira agende akime bba gye yali addukidde. Omukyala 
yagenda okunoonya bba. Bwe yamufuna yamugamba: 

“Nzize eno ng’anva ew’omuntu asinga okuyunga olugan- 
da era asinga okuyisa obulungi ng’era y’asinga abantu bonna 
obulungi. Mmusabye akuwe ekisonyiwo n’akkiriza”. 

Ikrimah kwe kudda n’omukyala Bwe baasemberera 
Makka Omubaka wa Allah (Allah amusaasire amuwe n’emi- 
rembe) kwe kugamba Basswahaba be bw’atyi: 

“Ikrimah agenda kujja ng’afuuse Mukkiriza era ng’ali 
mu abo ababa basenguse. N’olw’ekyo temugeza ne muvuma 
kitaawe kubanga okuvuma omufu kiyisa bubi omulamu ate 
ng’ebivumo ebyo omufu tebimutuuka”. 

Bwe yatuuka ku mulyango gwa Omubaka wa Allah, 
Omubaka (Allah amusaasire amuwe n’emirembe) yasituki- 
ramu okumwaniriza nga yenna abugaanye essanyu olw’oku- 
tuuka kwa Ikrimah. (Haakim, Mustadraku, 3, 269) 

Yamugamba nti: “Tukusanyukidde azze yeebagadde, 
omusenguse ”. 29 Olwo n’amusonyiwa era teyamujjukiza kintu 
kyonna ku bisobyo bye yali yakola. 


29 Tirmidhi, Isti-idhan, 34/2735. 

Ebiseera bingi Omubaka wa Allah (Allah amusaasire 
amuwe n’emirembe) yayogeranga ebigambo bino: “Allah! 
Nkusaba osonyiwe abantu bange kubanga tebamanyi”. (Laba: 
Bukhari, Anbiyaa-i, 52; Ibn Maajah, Manaasiku, 56; Ahmada, ekitabo 
1,441) 

Ye Thumaamah bin Uthaali, eyali atwala Yamaamah, bwe 
yasiramuka yagamba bw’atyi: 

“Nkakasa nti: Tewali asinzibwa mu butuufu okuggyako 
Allah era nti Muhammadi Mubaka wa Allah. Muhammadi! 
Ndayira Allah nti ku nsi kuno tekwali kintu kye nnali nsinga 
kutamwa nga kyenyi kyo ekyo, naye bukedde enkya nga kye 
kyenyi kye nsinga okwagala okusinga ebyenyi ebirala byon- 
na. Tewali ddiini gye nnali nsinga kukyawa ng’eddiini yo, 
naye bukeesezza enkya nga y’eddiini gye nsinga okwagala. 
Ndayira Allah nti tewali kibuga kye nnali nakyawa ng’ekibuga 
kyo kino. Naye ne bukya enkya nga kye nsinga okwagala oku- 
singa ebibuga ebirala byonna. Njagala ensolo yo entwale nga 
ngenda okukola Umra (okulambula Makka), olabye otya?” 

Omubaka wa Allah (Allah amusaasire amuwe n’emi- 
rembe) yamuwa amawulire ag’essanyu n’amulagira okuko- 
la umra. Bwe yatuuka e Makka waliwo eyamugamba nti: 
“Ofuuse kireebwereebwe (obuze)”. Wabula Thumaamah 
yamuddamu bw’atyi: “Nedda! Naye nasiramuse wamu ne 
Muhammadi Omubaka wa Allah (Allah amusaasire amuwe 
n’emirembe), era ndayira Allah nti tewali mpeke ya nngano 
gye mujja kufuna okuva e Yamaamah okutuusa nga Nnabbi 
(Allah amusaasire amuwe n’emirembe) amaze kukkirizza”. 
(Bukhari, Maghazi, 70) 

Thumaamah yakutulawo enkolagana ey’eby’obusuubuzi 
ne Bamushiriku (Bannamakka). Ekyalingawo kye ky’okuba 
nga Abakulayishi b’e Makka bye baali beetaaga byonna 
n’ebyali bitambuza obulamu bwabwe bwonna baabijjanga 
Yamaamah. Enjala yagwa ne bafuna ekyeya kwe kuwanjagira 
Omubaka wa Allah (Allah amusaasire amuwe n’emirembe) 
abayambe, abataase bave mu mbeera eyo. Omubaka wa 
Allah (Allah amusaasire amuwe n’emirembe) kwe kuwan- 
diikria Thumaamah azzeewo enkolagana y’ebyobusuubuzi 
n’Abakulayishi . 30 So nga Abakulayishi abo baali beerabidde 
nti baali bammako Abasiraamu emmere n’eby’okunywa bwe 
babassaako nnati ne babasibako boyikooti nga babafundizza 
mu lusenyi lwa Abu Twalib okumala emyaka esatu miramba. 
Naye Omubaka wa Allah (Allah amusaasire amuwe n’emi- 
rembe) ebyo yabireka n’abasonyiwa. 

Era mu mwaka ogw’omusanvu nga Nnabbi (Allah 
amusaasire amuwe n’emirembe) amaze okuwannganguka, 
nga bamaze okununula Khaibar, Omubaka baamutegeeza 
ng’abantu b’e Makka bwe baali mu buzibu, enjala, obwe- 
taavu, n’ekyeya. Yabaweereza enngano, zaabu n’ebirala bye 
yatikka Amru bin Umayyah al-Dhumarri. Abu Sufuyaani 
byonna n’abitwala n’abigabanyiza mu Bakulayishi abanaku, 
era ne yeebaza Nnabbi (Allah amusaasire amuwe n’emirem- 
be) omwoyo ogwo ogw’obwasseruganda nga bw’agamba nti: 




30 (Ibn Abdul Barri, Isti-aabu, Cairo, tekuli nnaku za mwezi, ekitabo 
2,214-215; Ibnul Athiir, Asadul Ghabah, Cairo, 1970, ekitabo 1, 
295) 

“Allah asasule mutabani wa muganda wange ebirungi 
kuba ddala amanyi nnyo okuyunga oluganda” (Ya’quubi, Tarikh, 
ekitabo 2, 56) 

Bwe kityo nga wayise akaseera abantu b’e Makka bee- 
sogga Obusiraamu ng’emitima gyabwe gimaze okugonda 
n’okuweweera mu maaso g’ebirungi ebingi. 

Ate e Hudayibiyyah akabinja k’abalwanyi Bamushiriki 
kaalumba Omubaka wa Allah (Allah amusaasire amuwe n’emi- 
rembe) nga kamaliridde okumutta, kyokka bonna babakwata, 
naye Omubaka wa Allah (Allah amusaasire amuwe n’emi- 
rembe) bonna n’abasonyiwa (Muslim, Jihad, 132,133). 

So nga oluvannyuma lw’okununula Khaibar waliwo omu- 
kazi eyateera Omubaka wa Allah (Allah amusaasire amuwe 
n’emirembe) obutwa mu mmere gye yali agenda okulya. 
Omubaka (Allah amusaasire amuwe n’emirembe) bwe yasi- 
tula ekifi ky’ennyama okukiteeka ku mumwa, teyakirya, 
n’azzaawo kizze. Oluvannyuma omukazi Omuyawudi baa- 
mukwata n’akkiriza nga bwe yali atadde obutwa mu mmere 
ya Omubaka wa Allah (Allah amusaasire amuwe n’emirem- 
be). Naye Omubaka (Allah amusaasire amuwe n’emirembe) 
yamusonyiwa kuba yali akkirizza kye yali akoze. 

Era awamu n’okuba nga Omubaka wa Allah (Allah 
amusaasire amuwe n’emirembe) yakitegeerako ng’ayita mu 
Bubaka bwe yafuna nti Lubayidi Omuyawudi omunnan- 
fuusi yali agezezzaako okumuloga era ng’ekyo kirina engeri 
gye kyamukosaamu ne kimuviirako n’obulwadde, ate era 
nga yamanya omuntu eyamusindika okukola ekintu ng’ekyo. 
Kyokka Omubaka wa Allah (Allah amusaasire amuwe n’emi- 

rembe) teyajjukira kikolobero ekyo era teyamutta olw’ekiko- 
lwa ekyo era talina muntu n’omu gwe yatta mu Bayawudi ba 
Bani Zurayiq omusajja oyo Lubayidi mwe yali asibuka . 31 

Ensonga y’okusonyiwa aya ya Kulaane eyeekitiibwa 
egyogerako bw’etyi: 

Okuvvuunula: 

“Laga okusonyiwa. Era lagira okuyisa obulungi. Ove ku 
basiru” (Aaraaf, 199) 

Bo Abasinzi ba Allah era Abamumanyi - abo abaaso- 
bola okusemberera Omubaka wa Allah (Allah amusaasire 
amuwe n’emirembe) n’okwagala era nga baagabana ekitun- 
du mu kusonyiwa kwe - lubeerera beekwatanga ku kkubo 
ly’okusonyiwa nga basuubria okuyita mu kino bafune oku- 
sonyiwa Okwakatonda. Okugeza Mansuur al-Hallaaj, bwe 
baali bamukuba amayinja yasabanga Allah Oweekitiibwa 
ng’agamba nti: 

“Katonda wange! Nkusaba osonyiwe oyo yenna ankuba 
amayinja nga tonnansonyiwa.” 


0 


31 Laba: Ibn Saadi, ekitabo 2/197; Bukhari, Twibb (Obusawo), 47 - 
49; Muslim, Salaam, 43; Nisaa-I, Tahriim, 20; Ahmada, 4/367. 

Okufaayo kwa Omubaka (Allah amusaasire amuwe 

n’emirembe) okutuukiriza eddembe lya muliraanwa 

Omubaka wa Allah (Allah amusaasire amuwe n’emirem- 
be) yajjumbiranga nnyo okulaba nga muliraanwa by’ateekwa 
okukolerwa bituukirizibwa. Eyo y’ensonga lwaki mu hadiisi 
emu eyeekitiibwa yagamba bw’atyi. 

“Jibriilu yabeeranga annaamira ku bikwata ku muli- 
raanwa okutuusa lwe nnalowooza nti yali agenda kumuteeka 
mu basikira ornuntu ng’afudde.” (Bukhari, Adab, 28; Muslim, Birr, 
140-141) 

Mu hadiisi endala Omubaka wa Allah (Allah amusaasire 
amuwe n’emirembe ) agamba bw’atyi: 

“Baliraanwa balimu ebika bisatu: waliwo alina by’abanja 
eby’emirundi esatu; waliwo abanja eby’emirundi ebiri, waliwo 
n’abanja eby’omulundi ogumu. Muliraanwa nga Musiraamu 
ate nga wa luganda (olwokumpi) aba alina ku muntu ebbanja 
ly’omuliraano, ebbanja ly’Obusiraamu n’ebbanja ly’oluganda. 
Alina ku muntu by’abanja ebibiri ye muliraanwa Omusiraamu. 
Ono omuntu amulinako ebbanja ery’omuliraano n’ery’Obusi- 
raamu. 

Ye alina ebbanja erimu ye muliraanwa atali Musiraamu. 
Ono alina ebbanja ery’omuliraano ”. 32 

Okutyoboola eddembe lya muliraanwa kuzingiramu oku- 
lingiza mu ddirisa lye, n’okumunakuwaza ng’omuwunyiriza 




32 Bayihaq, Shi-bu, 7/83; Suyuutwi, Jami-u Swaghiru, Egypt, 1321 
A.H., 1/146) 

akawoowo k’emmere, n’okukola ekintu kyonna ekitamusa- 
nyusa. 

Eyo y’ensonga eyagambisa Omubaka wa Allah (Allah 
amusaasire amuwe n’emirembe) bw’atyi: 

“Ow’omukwano asinga obulungi y’oyo asinga obulungi 
eri mukwano gwe; ate muliraanwa asinga obulungi y’oyo asin- 
ga okuba omulungi eri muliraanwa we”. (Tirmidhi, Birri, 28) 

Mu hadiisi endala, Omubaka (Allah amusaasire amuwe 
n’emirembe) agamba bw’atyi: 

“Tayinza kuba mukkiriza oyo asula ng’akkuse naye nga 
muliraanwa amusula mu mabbali asuze njala”. (Haakim, ekitabo 
2,15/2166) 

Abu Dharri al-Ghafaariyy (Allah amusiime) yagamba nti: 
Omubaka wa Allah (Allah amusaasire amuwe n’emirembe) 
yamulagiranga bw’aba akoze emmere okwongera mu nva 
asobole okutoolako agabire baaliraanwa. Omubaka (Allah 
amusaasire amuwe n’emirembe) kwe kugamba nti: 

“Abu Dharri! Bw’oba ofumbye enva teekamu amazzi 
mangi osobole okuyita muliraanwa wo” (Muslim, Birr, 142) 

“Bw’oba okoze enva teekamu amazzi mangi osenereko 
muliraanwa”. (Ibn Maajah, Atw-imah, 58) 

Abu Dharri ono yali omu ku Basswahaba abaali basin- 
ga obwavu. Kino kitegeeza nti n’omwavu aba talina kya 
kwekwasa ku bikwata ku ddembe lya muliraanwa. 

Abu Hurairah naye yanyumya nti Omubaka wa Allah 
(Allah amusaasire amuwe n’emirembe) lumu yagamba bw’ati: 





EKITUNDU EKYOKUBIRI 


“Ndayira Allah! Ndayira Allah! Ndayira Allah, nti tayinza 
kubeera Mukkiriza”. Basswahaba abeebitiibwa baamubuuza 
nti: “Omubaka wa Allah! Ani oyo?!” Omubaka, mukama wa 
bantu bonna, kwe kuddamu nti: “Oyo muliraanwa we atayinza 
kufuna mirembe olw’okutya ebizikiriza bye”. (Bukhari, Adab, 29; 
Tirmidhi, Qiyaamah, 60) 

Mu njogera ya hadiisi eno endala yagamba bw’atyi: 
“Taliyingira Jjana oyo muliraanwa we atafuna mirembe 
olw’okutya ebizikiriza bye” (Muslim, Imaan 73) 

Engeri Omubaka wa Allah (Allah amusaasire amuwe 

n’emirembe) gye yayisangamu abaavu 

Omubaka wa Allah (Allah amusaasire amuwe n’emirem- 
be) yalumirwanga omwavu, mulekwa, namwandu, n’omupya 
mu kitundu, ng’ababudaabuda era ng’abakwata ng’ekyatika . 33 
Yabeegenderezanga nnyo baleme muli kukosebwa mbeera 
ya bwavu gye baaberangamu. Abu Said al-Khudhriyy (Allah 
amusiime) anyumya bw’atyi: 

Natuula mu kabinja k’abantu Bamuhaajiruuna (abaava e 
Makka okunoonya obubudamu e Madiina) abanaku ng’omu 
ayinza okwekweka mu munne ng’alina ebitundu ebitayam- 
badde. Waaliwo omusomi wa Kulaane atusomera ku Kulaane. 
Twalabira awo nga Omubaka wa Allah (Allah amusaasire 
amuwe n’emirembe) atutuuseeko n’atuyimiriramu. Omubaka 
wa Allah (Allah amusaasire amuwe n’emirembe) bwe yatuuka 
omusomi n’ayimiriza mu kusoma Kulaane. Omubaka wa Allah 

33 Bukhari, Nafaqat; Muslim, Zuhud, 41-42 

(Allah amusaasire amuwe n’emirembe) yatoola Salaamu n’atu- 
buuza: “Mubadde mukola ki?” Twamutegeeza nti: “Mubaka 
wa Allah! Omusomi waffe abadde atusomera Ekitabo kya 
Allah nga tuwuliririza”. Omubaka wa Allah (Allah amusaasire 
amuwe n’emirembe) kwe kugamba bw’atyi: “Amatendo ga 
Allah Oyo mu Kibiina kyange eyateekamu abantu be nnala- 
girira okugumiikiriza awamu nabo ”. 34 Abu Said agamba nti: 
Omubaka wa Allah (Allah amusaasire amuwe n’emirembe) 
n’akkakana ne tutuula ffenna. 

Oluvannyuma yalaza tukole embuga bwe tutyi olwo n’ala- 
ba ebyenyi byaffe. Abu Said agamba nti: Nnalaba Omubaka 
wa Allah (Allah amusaasire amuwe n’emirembe) nga talina 
gw’amanyiimu okuggyako nze. Olwo Omubaka wa Allah 
(Allah amusaasire amuwe n’emirembe) n’agamba bw’atyi: 

“Mbawa amawulrie ag’essanyu mmwe abaavu ba 
Bamuhaajiruuna n’ekitangaala ekijjuvu ku Lunaku lw’enko- 
merero; mujja kuyingira Ejjana ekitundu ky’olunaku kiramba 


34 Yali ayogera ku aya ya Allah egamba nti: 

4_£^-j bj-tjjd J^AjJIj ojljjdlj jjP-ij Jjj-iJ! AL-jIj y**j?lj)) 

LUpI b!j LjjJl oLAJl Lj Aj 3 )«p dlllp Vj 

(\ A tU^idl) ((lis)! oJjjal jtS”j oljjO £pl j lj 

Okuvvuunula: “Beera mugumiikiriza awamu n’abo abasinza 
Allah waabwe ku nkya n’olweggulo nga baluubirira kudda 
gy’ali era amaaso go togabaggyako ng’onoonya eby’okwewunda 
by’obulamu bw’oku nsi. Togonderenga oyo gwe twagayaaza 
omutima n’atatwogerako wabula n’agoberera omwoyo gwe bye 
gwagala era ebintu bye ne kubeera kufaafaganirwa. (Kahfu, 28) 

Gxgpza - 

ng’abagagga tebannayingira, egyo gy’emyaka nga ebikumi 
bitaano” (Abu Dauda, ILM, 13/3666) 

Lumu Omubaka wa Allah (Allah amusaasire amuwe 
n’emirembe) yali atudde e Madiina ne wabaawo ekibiina 
ky’abantu abajja gy’ali nga tebalina kantu mu bigere nga 
kumpi bali bwereere, nga n’amagumba gayiseemu olw’en- 
jala n’ebuggumu. Ekyenyi kya Omubaka wa Allah (Allah 
amusaasire amuwe n’emirembe) kyakyukako olw’ekifaananyi 
ky’obwavu kye yalaba. Yayingira mu nnyumba oluvannyuma 
n’afuluma n’alagira Bilaali n’ayaziina era n’akima sswa- 
la. Bwe yamala yabuulirira n’akuutira Basswahaba (Allah 
bonna abasiime) okugaba n’okuyamba abanaku abo. Olwo 
Basswahaba ne banguwa okubayamba. Omubaka wa Allah 
(Allah amusaasire amuwe n’emirembe) olwalaba ekyo ekye- 
nyi kye kyatangalijja n’addamu okuwulira emirembe” (Muslim, 
Zakat, 69-70; Ahmada, 4/358-361) 

Obulamu bwa Omubaka bwali buzimbiddwa ku mbeera 
ez’okuwaayo, obwesimbu, amazima, okusaasira, okulumirwa, 
n’obukwatampola. Mu ngeri eno Omubaka wa Allah (Allah 
amusaasire amuwe n’emirembe) yalaamiranga mukama waffe 
Aisha (Allah amusiime) ng’amugamba bw’atyi: 

“Aisha! Tommanga munaku ne waakubadde ng’osobola 
kumuwa lubajjo lwa ntende. Aisha! Yagalanga abanaku era 
obasembeze; bw’onookikola Allah ajja kukusembeza kumpi 
ku Lunaku lw’enkomerero” (Tirmidhi, Zuhdu, 37/2526) 





Ye Abbaad bin Shurahabiil anyumya bw’atyi: 

“Lumu enjala yannuma ne nyingira mu emu ku nni- 
miro z’e Madiina ne mpanula ekirimba ky’entende ne ndya 
ne nzisaako ne mu lugoye. Nnyini nnimiro kwe kungwiki- 
riza n’ankuba n’olugoye lwange n’aluwamba. Nagenda ewa 
Omubaka wa Allah (Allah amusaasire amuwe n’emirembe) ne 
muloopa. Omubaka (Allah amusaasire amuwe n’emirembe) 
kwe kugamba bw’atyi omusajja: 

‘Tewamusomesezza we yabeeredde nga tamanyi. 
Tewamuwadde kyakulya we yabeeredde omuyala’. Yamulagira 
anzirize olugoye era nampa n’ekisero kiramba eky’emmere 
oba ekitundu ky’ekisero”. (Abu Dauda, Zuhdu, 93/2623; Nisaa-i, 
Qudhwat, 21) 

Hadiisi eno etulaga nti Obusiraamu busooka kunoo- 
nyereza ekivuddeko ensobi n’obumenyi bw’amateeka era 
ne bagezaako okugolola ensobi n’okutereeza aboonoonyi. 
Mu ngeri eno ebibonerezo bya Shariya byefaananyirizaako 
maama oba taata bwe bagezaako okubonereza abaana baabwe. 
Ekigendererwa mu kubonereza tekibeera kugoba boonoo- 
nyi mu bulamu bw’abantu obwabulijjo, wabula omwonoonyi 
bugenderera kumuzimba buggya asobole okugya obulungi mu 
bulamu. 

Engeri Omubaka wa Allah gye yayisangamu 

abawambe n’abakozi b’awaka 

Okulumirwa n’okusaasira kwa Omubaka wa Allah (Allah 
amusaasire amuwe n’emirembe) kwazingiramu n’abawambe. 
Omubaka wa Allah (Allah amusaasire amuwe n’emirembe) 
yalagiranga abantu bano okubakwata obulungi. Abu Aziiz, 

muganda wa Mus-abu bin Umayru, anyumya ekyafaayo 
kino: 

“Nnali omu ku bawambe mu lutalo lw’e Badri Omubaka 
wa Allah (Allah amusaasire amuwe n’emirembe) n’agamba: 

‘Mbalaamira okuyisa abawambe obulungi’ 

Nze banzisa mu kabiina ka Baansaari. Naye bwe baa- 
baleeteranga ekyenkya n’ekyeggulo nga balya ntende nze ne 
bampa omugaati basobole okutuukiriza Omubaka kye yaba- 
laamira. Teri mu bo eyagwikirizanga ekitundu ky’omugaati 
n’atagumpa. Nange kye nnakolanga nga nguddiza agumpadde 
naye eyagugaananga nga tayinza kugukwatako (Laba: Haythami, 
6/86; Ibn Hishami, 2/288) 

Wadde nga Omubaka wa Allah (Allah amusaasire amuwe 
n’emirembe) we yatumirwa yasanga obuddu busimbye ama- 
kanda, kyokka yafuba nnyo okubumalawo ng’ayita mu mpen- 
da ennyingi ze yatema mu kkubo lino ery’okubulwanyisa. 
Buli Mubaka wa Allah (Allah amusaasire amuwe n’emi- 
rembe) lwe yafunanga akakisa yakakozesanga okuwagira 
abantu okuta abaddu. Yagambanga nti eky’okuta abaddu yali 
Ibaada (kitundu mu kusinza) nkulu nnyo. Okuta abaddu 
kwakwatanga kifo kisooka mu kusasula engassi (omutango) 
ey’ettundutundu eddene mu byonoono. So ng’era Omubaka 
wa Allah (Allah amusaasire amuwe n’emirembe) lubeerera 
yalaamiranga abantu okuta abaddu ekyatuusa munywanyi we 
era omuntu gwe yasinganga okwagala era ng’era y’asinga 
okumubeera ku lusegere, Abubakari Swiddiq (Allah amu- 
siime) okusaasaanya ettundutundu mu byobugagga bye mu 

kkubo ly’okununula n’okuta abaddu, nga kino akikola ku lwa 
Allah Oweekitiibwa. 

Ma’aruur bin Suwaid (Allah amusiime) yagamba bw’atyi: 
“Nasanga Abu Dharri (Allah amusiime) e Rabadhah nga yee- 
naanise ekikomo nga n’omuddu we amunaanise ekikomo kwe 
kumubuuza ekimukozesa kityo. Yannyumiza bw’tyi: 

‘Lumu navuma omusajja ne mulangira nnyina okubee- 
ra omuzaana (omuddu omukazi). Nnabbi (Allah amusaasire 
amuwe n’emirembe) kwe kunngamba bw’atyi: 

‘Abu Dharri! Omulangidde nnyina?! Mazima ddala ggwe 
oli muntu alimu empisa z’ekijaahiliyya (omulembe gw’obutali 
bugunjufu obwaliwo ng’Obusiraamu tebunnasimba makan- 
da). Baganda bammwe baweereza bamwme Allah be yatee- 
ka wansi wammwe. Omuntu alina muganda we ali wansi 
we, amuliise lcu byalya amwambaze mu ngoye z’ayambala. 
Temubawalirizanga kukola bye batasobola. Era bwe muba 
nga mubakase okubikola mubayambengako (Bukhari, Imaan, 22; 
Muslim, Imaan, 38) 

Ye omulala yaddira omuddu we n’amuwa omuzaana 
we amuwase. Kyokka oluvannyuma yayagala okubagattu- 
lula. Omuddu kwe kugenda ewa Omubaka wa Allah (Allah 
amusaasire amuwe n’emirembe) n’amwanjulira ensonga. 
Omubaka (Allah amusaasire amuwe n’emirembe) kwe kugam- 
ba bw’atyi: 

‘Abange abantu! Omu mu mmwe ayinza atya okufumbi- 
za omuzaana we omuddu we ate oluvannyuma n’ayagala oku- 
bagattulula. Omuntu akwata ku ntumbwe (awasa) ye yekka 

alina omukisa okugaba talaka’ (Ibn Maajah, 21, Talaaq 31; Twabraani, 
Kabiiru, ekitabo 11, 300) 

Okusobola okuyita mu mbeera eno n’ebirala ebigifaana- 
na, Basswahaba (Allah abasiime) baasalangawo okuta abaddu. 
Era mpolampola obuddu bwasaanawo okutuusa n’olwaleero. 

Amakulu nti Obusiraamu bwasumulula ekifundikwa 
ky’obuddu mu nsingo y’omuntu, obuddu obwo obwali ekimu 
ku bintu ebyaliwo nga bya ddala mu byafaayo by’obuntu 
olw’okuba nga kaali kamu ku bulombolombo obufuga entalo. 

Bwo Obusiraamu omuntu bwamulagiranga lunye omud- 
du amuliise ku byalyako era amwambaze nga ye bw’ayam- 
bala, era aleme okumutikka by’atasobola. Bwannyonnyola nti 
okununula abaddu mulimu mulungi era nti, awatali kubuusa- 
buusa, kkubo erituusa Abakkiriza eri okwesiima. Obusiraamu 
bwateerawo abaddu eddembe eririna okukuumibwa obutiribiri 
n’okukwatibwa n’obwegendereza, ng’omuntu akisanga nga 
obutabeera na muddu kukirako okubeera naye (ng’amutadde 
asinga). Eddembe ly’omuddu lino lyafuulanga omuntu amulina 
nga naye kyenkana alinga awangaalira mu bufuge ng’omuddu 
gw’afuga. Era Omubaka wa Allah (Allah amusaasire amuwe 
n’emirembe) bwe yali ataawa yalaama bw’atyi: 

“Mwekuume Esswala! Mwekuume Esswala! Mwewale 
obusungu bwa Allah ku bikwata ku abo emikono gyammwe 
egyaddyo be gifuga (abaddu)”. (Abu Dauda, Adab, 123-124/5256; 
Ibn Maajah, Waswaya, 1) 


Ebigambo ebyo biri mu bintu ebisinga okugenda ewala 
mu bintu Nnabbi (Allah amusaasire amuwe n’emirembe) bye 
yalaamira abantu b’Ekibiina kye. 

Kino kitegeeza nti Omubaka wa Allah yaggalawo emi- 
ryango gyonna egyali gisobozesa omuntu okufuna omuddu 
ate n’aggulawo emiryango eginunula abaddu okutuusa okubu- 
malawo. Yawagira era n’akuutira abantu okumalawo obuddu. 
Buli lwe yafunanga akakisa ng’awagira era n’akuutira abantu 
okununula abaddu n’abazaana. Olaba waliwo ekkubo erisin- 
gako ku eryo mu kulwana okusaanyaawo obuddu?! 

Enyimirira y’Obusiraamu eyannamaddala etumala okutu- 
nyonnyola eddaala n’ekifo mwe bwateeka abaddu: 

N ga bwe kimanyiddwa mukama waffe Bilaali Omuhabasha 
(Ethiopia) (Allah amusiime) yali muddu nga tanneesogga 
Busiraamu naye bwe yayingra Obusiraamu Omubaka wa 
Allah (Allah amusaasire amuwe n’emirembe) yamufuula aku- 
lira abaaziinyi era Seeka waabwe. N’ekisinga okulaga ekyo 
kwe kuba nga n’olwaleero ku bisenge by’ebifo by’abaa- 
ziinyi tulabako ebigambo ebiwandiikiddwaako nti “Bilaali 
Omuhabasha!” 

Omulundi omulala Zaid bin Haaritha yali muddu, mukya- 
la Khadiija (Allah amusiime) gwe yagabira Omubaka (Allah 
amusaasire amuwe n’emirembe), Nnabbi (Allah amusaasire 
amuwe n’emirembe) n’amuta, ne bukya enkya nga Swahaba 
oyo gwe tukubirako ekifaananyi ng’akabonero ak’omuntu 
eyayagala ennyo Omubaka (Allah amusaasire amuwe n’emi- 
rembe). Ate era mutabani we Usaamah bin Zaid, Omubaka 
wa Allah (Allah amusaasire amuwe n’emirembe) yamufiiula 
omuduumizi w’eggye ly’Abasiraamu wadde nga yali akyali 
muvubuka. 

Ne Twariq bin Ziyad, eyanunula Andaluusiya (Spain), 
naye yasooka kubeera muddu gwe bateekako enjegere mu 
bulago nga bamugula ne bamutunda. Naye mu Busiraamu 
eddaala ly’omuddu oyo lyalinya ne lituuka mu kifo ekigya mu 
kitibwa kye ekyobwebange n’essa lye, era n’akeesa enkya nga 
ye muduumizi w’eggye ly’Abasiraamu. 

Mu bufunze, Obusiraamu bw’alinnyisa omuddu nafuna 
ekifo ky’omuntu oweekitiibwa ekyabeerangamu mukama we 
era eyo y’ensonga enkulu eyaviirako Abakulayishi okulwanyi- 
sa Obusiraamu. We twogerera abawakanya Obusiraamu teba- 
gezaako kukola kintu kye kimu? Abanyuunyusi mu nsi ya kaa- 
kano tebadda ku bantu abaanabaaboobwe abangi ne babafuula 
abaddu? Tebanyaga bantu abatalina musango n’abanafu ne 
babaggyako eddembe lyabwe eryobwebange nga bayita mu 
kye bayita okwenunula basobole okuganyulwa mu busobozi 
bwabwe? Abaffe enkola ey’obuddu obw’omulembe guno obu- 
taliimu kasaasira konna gye tuwagaaliramu olwaleero erina 
weeyawukanira n’obulyazaamaanyi obumanyiddwa obwako- 
lebwa mu byafaayo by’obuntu, wadde nga ku luno bakozesa 
amannya agavuga obulungi mu matu, agasikiriza era aga- 
nyuma okuwulira? 

N’olw’ekyo Obusiraamu obwasobola okumalawo obuddu 
eggulo nga buyita mu misingi gyabwo n’enzikiriza ebyawagg- 
gulu era ne busitula eddaala ly’omuntu, ekigero kye n’obu- 
lungi bwe, n’olwaleero busobolera ddala bulungi okuleeta 
ebikolo by’eddagala ebisobola okuvumula obuntu. 

Singa obuntu bukola ekitali ekyo bwandyesanga nga 
busanyeewo era nga bubulidde mu njala za kye bayita okwa- 
gala emigaso. 

Tewali ngeri gy’oyinza kugeraageranya ebikolobero 
ebyakolebwa enkola y’abafuzi b’amatwale abaanyuunyutanga 
emisaayi gy’abanafu ne babafuula abaddu, n’ebikolo, n’emi- 
singi gy’Obusiraamu egiri waggulu era egy’olubererera, egyo 
egyayitira ku lulimi lwa Omubaka (Allah amusaasire amuwe 
n’emirembe) bwe yagamba nti: 

“Omuntu, muganda we bw’aba ng’ali wansi w’emiko- 
no gye (nga y’amufuga) amuliise ku mmere gy’alyako era 
amwambaze engoye nga z’ayambala. (Bukhari, imaan, 22; Muslim, 
Imaan, 36-38) 

Ebyo bye bigambo Obusiraamu bye bwakozesa okulin- 
nyisa eddaala ly’omuntu n’ekifo kye nga tebufudde ku y’ani, 
ava wa era kiseera ki! 

Ekituufu kiri nti ekkubo lyokka erimu erisobola okuwo- 
nya obuntu olwaleero lye kkubo lyennyini eryataasa omuntu 
mu bisera eby’edda era nga kwe kugoberera okulunngamya 
kwa Omubaka wa Allah (Allah amusaasire amuwe n’emirem- 
be) n’okumulemerako. Omubaka (Allah amusaasire amuwe 
n’emirembe) yateekawo ebipimo ebitegeke obulungi okupi- 
mirwa enkolagana y’abantu, n’awa omuntu ekitiibwa kye, 
n’atasosola muntu yenna k’abeere mwavu oba mugagga, 
mukulembeze oba muntu wa bulijjo, mukozesa oba bamuko- 
zesa. N’olumu omu ku Basswahaba abeebitiibwa bwe yajja 
okumubuuza emirundi omuntu gye yandisaanye okusonyiwa 

omukozi mu lunaku olumu, Omubaka wa Allah (Allah amu- 
saasire amuwe n’emirembe) yamuddamu nti 

“Mumusonyiwe buli lunaku emirundi nsanvu: (Abu Dauda, 
Adab, 123-124/5164; Tirmidhi, Birri 31/1949) 

Okusaasira kwa Omubaka wa Allah (Allah amusaasire 
amuwe n’emirembe) kwabeeranga ng’ennyanja etalina luba- 
lama. Obuntubulamu bwe n’okubudaabuda bye yalina eri 
emitima gy’abantu byali tebirina kibyenkana. N’ekiraga ekyo 
kye kigambo kye yagamba nti: 

“Omukozi bw’aleeteranga omu ku mmwe emmere, 
bw’abanga tamutuuzizza w’ali (nga tatudde naye ku lujjuliro 
lumu) amuliise ennoga emu oba bbiri oba ekitole kimu oba 
bibiri, kubanga ye ye yagumidde omuliro era nga ye yateese- 
teese emmere. (Bauhari, Atw-imah, 55; Tirmidhi, Atw-imah, 44) 

Singa kwe kwali okwagala kwe, Allah Oweekitiibwa 
omukozi gwe yandifudde omukozesa ate amukozesa 
n’amufuula omukozi. Olw’ensonga eyo twandibadde tutee- 
keddwa okwebaza Allah Oweekitiibwa ne tumutendereza nga 
bwe kyetaagisa, n’abatuli wansi nga tubalabirira ne tubayisa 
bulungi. 


Engeri Omubaka wa Allah (Allah amusaasire amuwe 
n’emirembe) gye yayisangamu abakyala 


Omukazi, mu biseera ebya Jaahiliyya, yayisibwanga mu 
ngeri etyoboola ekitiibwa kye ng’omukazi era ng’omukyala. 
Abantu b’ebiseera ebyo baazikanga abaana baabwe abawa- 
la mu ttaka nga balamu awatali kusaasira nga batya mbu 

bajja kubaswaza. Emitima gyabwe egyakakanyala ng’ejjinja 
gyakolanga ebikolobero ebyo ebyekivve basobole okwekuu- 
ma obutatuukibwako mutawaana ekintu kye baafumiitirizanga 
obufumiitiriza. Allah Oweekitiibwa atukubira ekifaananyi mu 
Kulaane eyeekitibwa n’agamba nti: 




Okuvvuunula: 

“Omu mwabo bwe bamuwa amawulire ag’okufuna 
omwana omuwala ekyenyi kifuma yenna n’ajjula ennaku 
(ey’omu mutima)”. (Nahli, 58) 

Abantu mu biseera bya Jaahiliyyah, abakyala n’abawa- 
la baabayisanga mu ngeri ebakkakkanya. Baabakozesanga 
ng’ekyokwesanyusa mu ngeri eweebula ekitiibwa kyabwe 
okutuusa Omubaka wa Allah (Allah amusaasire amuwe 
n’emirembe) lwe yajja n’ateekawo omusingi gw’eddembe 
ly’abakyala, omukazi n’afuuka nga ke kabonero ak’ensa n’em- 
pisa ezisembayo obulungi mu bantu. Obwamaana ne kafuuka 
nga ke kabonero ak’ekitiibwa eri omukazi, omukazi n’atuuka 
ku ddaala n’ekigero ebimusaanira ku lw’okulumirwa okwa 
Muhammadi okuli mu hadiisi eyeekitiibwa egamba nti: 

“Ejjana eri wansi wa bigere bya bamaama ”. 35 





35 Nisaa-i, Jihad, 62; Ahmada, ekitabo 3, 429; Suyuutwi, ekitabo 1, 
125) 

Omubaka wa Allah (Allah amusaasire amuwe n’emi- 
rembe) yayolesa ekifaananyi ekirungi ekiraga okulumiwa 
n’obukwatampola eri abakyala. Lumu omubaka wa Allah 
(Allah amusaasire amuwe n’emirembe) yali mu lugendo ng’ali 
n’omuvubuka gwe baayitanga An’jasha. An’jasha ono yatam- 
buzanga enngamiya ng’aziyimbira ne zanguwa nnyo olw’ed- 
doboozi lye eddungi . 36 Kyokka Omubaka wa Allah (Allah 
amusaasire amuwe n’emirembe) yatiisa abakyala emisinde 
olw’emibiri gyabwe eminafu kye yava agamba omuddu ono: 

“Mpolampola An’jasha. Ennyimba zireke”. (Bukhari, Adab, 
95; Ahmada ekitabo 3, 117) 

Mu hadiisi endala, Omubaka wa Allah (Allah amusaasire 
amuwe n’emirembe) yagamba bw’atyi: 

“Allah! Mpisibwa bubi ng’eddembe ly’abanafu ababiri 
lirinyiriddwa: mulekwa n’omukazi” (Ibn Maajah, Adab, 6) 

Era agamba bw’atyi mu hadiisi ye eyeekitibwa endala. 

“Omukkiriza omusajja takyawanga Omukkiriza omukazi 
bw’amutamwamu empisa emu amusiimemu empisa endala” 
(Muslim, Ridwa-i, 18) 

Kubanga omukazi mu butuufu si nsiko ya maggwa olwo 
alyoke asaanire obulabe n’obukyayi; omukazi nnimiro esaana 
okuganza n’okwagala. Okumwagala kirabo okuva ewa Allah 
Oweekitiibwa. Omubaka wa Allah (Allah amusaasire amuwe 
n’emirembe) ayogera bw’atyi mu hadiisi eyeekitiibwa: 

3 6 Enngamiya zaayagalanga nnyo eddoboozi eddungi n’okukooloobya 
okulungi. Era atambuza enngamiya yaziyimbiranga eddoboozi 
eddungi zisobole okwanguwa. 

“Mu nsi nnayagazibwa abakyala n’ebiwunya obulungi 
era okutebenkera kwange ne kuteekebwa mu sswala”. (Nisaa-i, 
Ishratu Nisaa-i, 10; Ahmada ekitabo 3, 128, 199) 

Tekisaanira okwagala kuno okukupima n’obutali bwegen- 
dereza. Omukazi kye kifo omugenda ettondo eryo erifuuka 
omusigire wa Allah mu nsi muno . 37 

Tuteekwa okumanya nti okwagala okwo Allah yaku- 
teeka mu bubumbwa, obubumbwa obwo n’abuteeeka mu 
kifo n’eddaala eryategekerwa okwagala okwo okwawaggulu. 
N’olw’ensonga eyo okwagala kwa Omubaka wa Allah (Allah 


37 Tetusobola kulaba kukyama oba buluvu mu kintu kyonna mu 
mbeera za Omubaka wa Allah Owekitiibwa. Ekisooka Nnabbi 
teyawasaako muwala muto mu buvubuka bwe. Mukyala we 
eyasooka yali nnamwandu ng’alina emyaka amakumi ana, era 
Mukyala Khadiija (Allah amusiime) teyamuwasizaako mukazi 
mulala yenna nga mulamu. Yawangaala n’omukazi oyo omu 
emyaka gye egisinga okubeera egy’omuwendo. Khadiija we 
yafiira Omubaka wa Alalh yali atandise okukaddiwa. Abakyala 
bonna be yawasa oluvannyuma yabawasa amaze okuweza emyaka 
amakumi ataano mwena. So ng’ate tekwali kwesiimira wabula, 
ng’oggyeko Allah ebintu by’amanyi ebingi, byabanga biragiro 
okuva ewa Allah ebyagendeera okusomesa abakyala abo eddiini. 
Ebiseera ebisinga abakazi omubaka be yawasa babeeranga bakad- 
diye era nga tebalina mwasirizi, nga balina n’abaana. Kye tufuna 
kwe kuba ng’okulunngamya mukama waffe Omubaka wa Allah 
(Allah amusaasire amuwe n’emirembe) okusobola okutuukiriza 
obuvunaanyizibwa obw’obwannabi obungi, n’obuvunanyizibwa 
obw’obufumbo ku myaka egyo emikulu kikulaga n’obweyolefu 
nti embeera ezo zaali zajjula era ne zituukirira na kulondebwa kwa 
Allah ng’ekyazigendererwamu ekikulu kwe kutuusa Obusiraamu 
n’eddembe n’obwangu eri ebibinja by’abantu ebingi. Okumanya 
ebisingawo soma ekitabo kya Osman Nuri Topbas, mukama waffe 
Muhammadi (Allah amusaasire amuwe n’emirembe) Omulon- 
demu (ekitabo 1, 130-140) 

Gxgpza - 







EKITUNDU EKYOKUBIRI 


amusaasire amuwe n’emirembe) eri abakyala tekwali kintu eki- 
mussa wansi, wabula ate kyali kyennyume ky’ekyo. Omubaka 
yawa abakyala eddaala eryawaggulu eribagwanira. Omukyala, 
mu byafaayo by’obuntu ekifo ekyo yakifuna wansi w’ekisii- 
kirize ky’Obusiraamu, eddiini ekkiririza mu bwannamunigina 
bwa Allah. Ekituufu kiri nti, enkola zonna ezeeyogerako 
ng’ezaawa omukazi ekitiibwa - ng’oggyeeko Obusiraamu 
- omukazi zaamuwa ekifo ng’ekintu eky’okwewunda kyo- 
kka. Ekitali ekyo - era ng’abantu abeerimbilca mu nkola ezo 
kye bakolera ddala - omukazi baamukozesenga ng’ekyama- 
guzi eky’obusuubuzi era eky’okweyagala eky’okumalirako 
ennyonta y’obwagazi. 

Nga bugoberera ekifaananyi ekyo, obuntu obw’oku 
mulembe gwaffe guno buteekeddwa okuddamu okutunuulira 
omukazi mu ngeri entuufu, era ekyo kituukirizibwe bupya 
nga bukozesa endowooza ey’ekisiraamu eyaawaggulu erimu 
emikisa. Omukazi n’omusajja okuviira ddala ku ntandikwa 
y’okutonda bombi bawangaalira mu nsi bbiri engazi nga 
buli omu ajjuuliriza munne. Naye mu kujjuuliriza kuno, 
Allah Oweekitiibwa yawa omukazi eddimo erisinga obunene 
erikwata ku bulamu bw’abantu. Kino kiri bwe kityo kubanga 
omukazi y’asobola okwonoona ebibiina by’abantu oba oku- 
bizimba. N’ekyomuwendo ekyo, omukazi abeera n’ekifaa- 
nanyi ekisinga obunene n’okubeeera ekyawaggulu mu ndaba 
y’Obusiraamu nga n’omulimu gwabwo (Obusiraamu) gwe 
gw’okuteekateeka omukazi oyo alongoosa embeera z’abantu. 
Ensonga eyo hadiisi eyeekitiiwba egyogerako bw’etyi: 


“Oyo yenna abeera n’abaana aboobuwala abasatu oba 
bannyina abasatu, oba abawala ababiri oba bannyina ababiri, 

n’awangaala nabo bulungi, ne yeewala obusungu bwa Allah 
mubo oyo waakusasulwa jjana. (Tirmidhi, Baabu Swilat, 13/2040; 
Abu Dauda, Adab, 131/5147; Ahmada, ekitabo 3, 97) 

Awalala Omubaka wa Allah (Allah amusaasire amuwe 
n’emirembe), mu hadiisi eyeekitiibwa, agamba nti: 

“Omuntu ayola abawala ababiri abato okutuusa lwe baku- 
la ajja kujja ku Lunaku lw’enkomerero nga nze naye tuli bwe 
tutyi (awo n’awumba engalo ze)”. (Muslim, Birr, 149; Tirmidhi, 
Birr, 13/2038) 

Omubaka wa Allah (Allah amusaasire amuwe n’emirem- 
be) bwe yamala n’akkaatiriza ekifo ky’omukazi omulongoofu 
n’agamba bw’atyi: 

“Ensi byakweyagala naye ekintu ekisinga mu by’okweya- 
gala by’omu nsi ye mukazi omulongoofu”. (Muslim, Ridwa-i, 64; 
Nisaai, Nikaah, 15, Ibn Maajah, Nikaah, 5) 

N’okutwalira awamu, buli mabega wa munene waliyo 
omukyala omulongoofu, okugeza mukama waffe Khadiija 
(Allah amusiime) mukyala wa Nnabbi (Allah amusaasire 
amuwe n’emirembe) ye mukyala asinga ekitiibwa era nga ye 
yasookera ddala okumuyamba ng’atandika okukola Da-awa 
(okusikiriza abantu okuyingira Obusiraamu). Omubaka wa 
Allah (Allah amusaasire amuwe n’emirembe) teyeerabi- 
ra Khadiija obuwangaazi bwe bwonna. Ne mukama waffe 
Fatumah al-Zaharaa (Allah amusiime) alina ekyamaanyi kye 
yakola mu buwanguzi bwa mukama waffe Ali (Allah amu- 
siime). 

Kye tuggyamu kwe kuba ng’omukazi omulongoofu kye 
kyengera ky’omu nsi ekisingira ddala obunene. Eyo y’enson- 
ga lwaki Nnabbi (Allah amusaasire amuwe n’emirembe) mu 
hadiisi ye eyeekitiibwa yassaamu akakwakkulizo ke tuyinza 
okulabirako omuddu omulongoofii nga n’akakwakkulizo ako 
kwe kuyisa abakyala obulungi. Yagamba bw’atyi: 

“Omukkiriza alyamu banne akendo mu bujjuvu bwa 
Imaan y’oyo abasinga empisa; ate ababasinga obulungi beebo 
ababasinga obulungi eri bakyala baabwe” (Tirmidhi, Ridhwa-I, 
11/1162, 1195) 

Mu ngeri eyo kuba kwezza nnyo mabega na kwekkakka- 
nya nnyo okukeera enkya ng’omukazi kintu kya kuliisa maaso, 
era n’okumutunuulira ng’ekyokufuna era ekyokwemalirako 
ennyonta y’omukwano. Obutawa mukazi kitiibwa kuba kuzi- 
ba maaso eri ebintu ebmweyawulidde eby’ekika ekyawaggulu 
byonna Allah bye yamuwa ng’omukazi. Kubanga olwaleero 
omukazi, mu nsi y’okunyuunyuuta, bamulaba nga eky’okuko- 
zesa mu kulanga ebyamaguzi ng’ali bukunya. Kiki ekisin- 
ga okukkakkanya ekitiibwa ky’omukazi n’okumuwewula 
ng’okumuteeka mu kifo ekimussa mu ddaala erisinga olcubee- 
ra eryawansi! Ekifo ekyo kikkakkanya ekitiibwa ky’abakyala 
era nga ly’eddaala ly’okunyomoola erisembayo. 

Omukazi ateekeddwa okulabirirwa nga yinginiya era 
omutandisi owannamaddala ow’ekibiina ky’abantu, n’oku- 
beera nga kirerero ekyava mu ggulu ekirabirira abanunuzi 
kubanga omukazi tebaamutondera kifo kirala ekimusaanira 
- ekisaanira okussibwamu ekitiibwa n’okwagala okwanamad- 
dala - ekisinga okubeera maama. 

Maama owannamaddala oyo eyatwetikka mu lubuto lwe 
ebbanga eriwera, oluvannyuma n’atusitula mu mikono n’atu- 
teeka ne mu mutima okutuusa okuva mu nsi. N’ayimirira 
yekka, obulamu bwe bwonna n’abugabira awaka; olw’en- 
songa eyo, omukazi oyo asaanira okwagalibwa okuwanvu 
n’okuweebwa ekitiibwa eky’amaanyi n’okwebazibwa obu- 
lamu bwonna. 

Bwe tudda ku lusu olulungi olwa Omubaka wa Allah 
(Allah amusaasire amuwe n’emirembe), olusu lwe oluwu- 
nya obulungi, n’obugonvu, n’obukwatampola ebyaweebwa 
omwoyo gwe bye byamuviirako okwagalibwa. Olusu olu- 
lungi kaabeeranga kawoowo kalungi Bamalayika ke baayaga- 
langa era kaali kabonero akalaga obuyonjo, kubanga omuntu 
avaamu olusu olulungi era abeera muyonjo. Okugeza omubiri 
gwa Omubaka wa Allah (Allah amusaasire amuwe n’emi- 
rembe) ekiseera kyonna gwabeeranga guwunya kalifuuwa, 
nga n’akawoowo kawunya mu ntuuyo ezaatonnyanga okuva 
ku mubiri gwe. Omubaka wa Allah (Allah amusaasire amuwe 
n’emirembe) bwe yasiimulanga mu mutwe gw’omwana omuto 
ng’akawoowo ka misiki kajja kumubeerako okumalira ddala 
akaseera. 

Ku nsonga eyo al-A’amash ng’abijja ku Bulayimu yagam- 
ba nti: “Omubaka wa Allah (Allah amusaasire amuwe n’emi- 
rembe) yamanyikanga ekiro olw’akawoowo ke akawunya 
obulungi”. (Daarimi, Muqaddimah, 10) 

Bwe mdda ku mutima gw’esswala tusanga ng’okuteben- 
kera kwa Nnabbi (Allah amusaasire amuwe n’emirembe) kwa- 
teekebwa mu sswala. Kino kiri kityo kuba esswala y’etuyunga 

era nga y’esisinkanya omuntu ne Omutonzi Oweekitiibwa. 
Olw’ensonga eyo, esswala eteekeddwa okusaalibwa mu ngeri 
nti Ibaada esobozesa omuddu okutuukirira Omutonzi we ne 
kiba ng’omusaaze alinga alaba Allah Oweekitiibwa kubanga 
bw’aba tamulaba ye, Allah, amulaba. Olw’ensonga eyo sswala 
bwe butebenkevu bwa Nnabbi (Allah amusaasire amuwe 
n’emirembe). 

Engeri Omubaka wa Allah (Allah amusaasire amuwe 

n’emirembe) gye yayisangamu ba mulekwa 

Allah oweekitiibwa yatuma omwagalwa we Muhammad 
(Allah amusaasire amuwe n’emirembe) eri ensi nga mulekwa, 
omuntu okubeera mulekwa kifunyise ekifo ekyenjawulo. 
Omubaka wa Allah (Allah amusaasire amuwe n’emirembe) 
yalinga alumirwa ba mulekwa, ng’ababudaabuda n’okubalabirira 
n’obukwatampola obw’ekika ekyawaggulu. Mu Kulaane eyee- 
kitiibwa aya nnyingi ezikwata ku kwegendereza eddembe lya 
bamulekwa. Allah Oweekitibwa mu Kitabo kye ekyekitiibwa ala- 
girira abantu bye bateekwa okukolera bamulekwa n’agamba nti: 



Okuvvuunula: 

“Mulekwa tomutuntuzanga”. (Dhuha, 9) 

Ye Omubaka wa Allah (Allah amusaasire amuwe n’emi- 
rembe) mu hadiisi eyeekitiibwa agamba nti: 

“Ennyumba esinga obulungi mu nnyumba z’Abasiraa- 
mu ye nnyumba omuli mulekwa gwe bayisa obulungi. Ate 

cnnyurnba y’Abasiraamu esinga obubi y’ennyumba omuli 
mulekwa gwe bayisa obubi” (ibn Maajah, Adab, 6) 

Mu hadiisi endala Omubaka wa Allah (Allah amusaasire 
amuwe n’emirembe) agamba: 

“Omuntu, mu Busiraamu, atwala mulekwa n’amuga- 
bula emmere n’eby’okunywa, awatali kubuuabuusa, Allah 
ajja kumuyingiza Ejjana okuggyako ng’akoze ezzambi erita- 
sonyiyika”. (Timidhi, Birri 14/1917) 

Mu hadiisi endala Omubaka (Allah amusaasire amuwe 
n’emirembe) yagamba nti omuntu asiimuula mu mutwe gwa 
mulekwa, nga kino takikola okuggyako lwa Allah, buli luviiri 
omukono gwe kwe guyita afuna ebirungi. Ate oyo ayisa obu- 
lungi mulekwa ali ewuwe (omuwala oba omulenzi) nze naye 
tujja kuba bwe tuti mu Jjana” n’ayawula wakati w’olunwe ne 
kyawakati. (Ahmada, ekitabo 5/250) 

Omubaka wa Allah (Allah amusaasire amuwe n’emirem- 
be) yalaamiranga abantu ab’emitima emisaasizi mu bibiina 
bya bantu, nga talekera awo era ng’akola n’amaanyi mangi, 
batuukirize emirimo gyabwe egikwata ku bantu egiteekeddwa 
okukolebwa ku bamulekwa n’agamba nti: 

‘Nze n’omuntu ayola mulekwa tujja kubeera bwe tuti 
mu Jjana’. Olwo n’alaza n’engalo ze olunwe ne kyawakati”. 
(Bukhari, Adab, 24) 




Waliwo Swahaba eyali yeemulugunyiza Omubaka 
wa Allah (Allah amusaasire amuwe n’emirembe) nga ye 
(Swahaba) bwe yalina omutima omukalubu, Omubaka kwe 
kumulaamira bw’atyi: 

“Bw’oba oyagadde okufuula omutima gwo omugonvu, 
liisa omunaku, osiimuule mu mutwe gwa mulekwa (Ahmada, 
ekitabo 2, 263, 387) 

Omulundi omulala Nnabbi (Allah amusaasire amuwe 
n’emirembe) yatuuka ku ntikko y’okulumirwa n’okusaasira 
bwe yagamba nti: 

“Nze nsinga okubeera Omukkiriza okumpi n’okumu- 
singa. Omuntu aleka ebyobugagga ebyo bya bantu be, naye 
aleka ebbanja oba ekintu ekibuze ebyo bidda wange era nze 
mbirinako obuvanaanyizibwa” (Muslim, Jum’ah, 43; Ibn Maajah, 
Muqaddimah, 7) 


Engeri Omubaka wa Allah (Allah amusaasire amuwe 
n’emirembe) gye yayisangamu ebisolo 


Enneeyisa ya Nnabbi oweekisa (Allah amusaasire amuwe 
n’emirembe) yazimbirwanga ku kusaasira n’omukwano. 
Ebitonde byonna yabisemberera na kulumirwa n’aggyawo 
obwetaavu bwa buli abulina. Ebiramu nabyo byafuna omuga- 
bo gwabyo mu nnyanja y’okusaasira okugazi okwo. Okugeza 
abantu mu biseera eby’ekijaahiliyya baali beeyisa mu ngeri 
eteriimu kusaasira era eteriimu bwenkanya eri ebiramu n’ebi- 
solo. Mu butasaasira buno baayinzanga ensolo okugiryebu- 
lako ekiyungula ky’ennyama nga nnamu etambula ne bakirya. 
Bateekangawo okuvuganya wakati w’ensolo mwe zaalwani- 
ranga. Omubaka wa Allah (Allah amusaasire arnuwe n’emi- 
rembe) kwe kuziyiza ebifaananyi bino byonna ebikontana 
n’emitima egy’ekintukiramu n’obubumbwa bw’omuntu obu- 
tuufu. 


3 

Abu Waqidi al-Laythi anyumya bw’atyi: 

“Omubaka wa Allah (Allah amusaasire amuwe n’emi- 
rembe) yatuuka e Madiina ng’abantu baayo basalako amaban- 
go g’enngamiya nga bakutulako ebikira by’endiga (babirye) 
Omubaka wa Allah (Allah amusaasire amuwe n’emirembe) 
ebyo n’abibagaana n’agamba nti: 

“Ekyo kyonna kye baba bakutudde ku nsolo nga nnamu 
kibalibwa ng’ekifudde kyokka: (Tirmidhi, Swaydu, 12/1480; Ahmada 
5, 218) 

Jabir ye anyumya nti Nnabbi (Allah amusaasire amuwe 
n’emirembe) yalaba endogoyi nga bagirambye rnu maaso kwe 
kugamba bw’atyi: 

“Saabagaana okukola ekyo? Allah akolimire omuntu aba 
akikoze”. Era yagaana okukuba mu kyenyi (Abu Ya’ala, Musnadu, 
4,76). Ye Abdu Rahmaani bin Abdallah yanyumya nga by’anyu- 
mya ebijja ku kitaawe eyagamba bw’atyi: “Twali mu lugendo 
ne Omubaka wa Allah (Allah amusaasire amuwe n’emirembe) 
n’akyamako okumala ekyetaago ne tulaba akanyonyi nga 
kalina obwana obuto bubiri ne tubukajjako. Akanyonyi ne 
katandika okukubaganya ebiwawaatiro. Nnabbi (Allah amu- 
saasire amuwe n’emirembe) bwe yatuuka nabuuza 

‘Ani atwalidde akanyonyi kano obwana bwako n’aka- 
tawaanya? Mukaddize abaana baako’. Ate n’alaba ekituli 
ky’ensanafu nga tukyokezza n’agamba nti” Ani ayokezza 
ebiyumba by’ensanafu bino?’Twaddamu nti: ‘Ffe’! Omubaka 
kwe kugamba nti: ‘Allah nannyini Muliro ye yekka asaana 

okubonereza n’omuliro”. (Abu Dauda, Jihad, 112/2675; Adab, 163- 
164/5268) 

Olulala Omubaka wa Allah (Allah amusaasire amuwe 
n’emirembe) yava e Madiina ng’ali mu mbeera eya Ihram, 
ng’agenda Makka ekibuga eky’ekitiibwa. Bw’atuuka ku kifo 
ekiyitibwa Uthaaya yalaba entulege ng’egalamidde yeebase 
wansi mu kittuluze ky’omuti. Omubaka wa Allah, akulira 
ebitonde, (Allah amusaasire amuwe n’emirembe) kwe kula- 
gira omu ku Basswahaba okuyimirira okumpi nayo waleme 
kubaawo muntu yenna agitawaanya ng’agiyitako”. (Muwatta-a, 
Haaji, 79; Nisaa-i, Haaji, 78) 

Olulala Omubaka wa Allah (Allah amusaasire amuwe 
n’emirembe) yali ayolekedde e Makka okuginunula ng’aku- 
lembedde eggye eriweza abalwanyi omutwalo mulamba. Baba 
bali wakati wa Araji ne Twalbi kwe kulaba embwa ng’ekunn- 
gaanyiza obwana bwayo ebuyonsa, Nnabbi (Allah amusaasire 
amuwe n’emirembe) kwe kulagira omu ku basajja be eyayiti- 
bwanga Ju-ailu bin Suraaqat okuyimiria okumpi n’embwa eno 
waleme kubaawo mujaasi yenna agitawaaanya oba atawaanya 
obwana bwayo (Waaqidi, ekitabo 2, 804) 

Ate olunaku lumu Omubaka wa Allah (Allah amusaasire 
amuwe n’emirembe) yayita ku nngamiya ng’olubuto lugudde 
ku mugongo kwe kugamba bw’atyi: 

“Mwewale obusungu bwa Allah mu nsolo zino ezitaso- 
bola kwogera. Muzeebagalenga nga ziri mu mbeera nnungi, 
era muzirye nga ziri mu mbeera nnungi”. (Abu Dauda, Jihad, 
44/2548) 

Abdallah bin Ja’far ye yanyumya bw’atyi: Omubaka 
wa Allah (Allah amusaasire amuwe n’emirembe) olunaku 
lumu namuvaako emabega ku nsolo n’annyumiza emboozi 
naye n’agamba ngikuume ng’ekyama sigibuulirako muntu 
yenna. Bwe yayagalanga okukyamako ebweru nga yeesiiki- 
riza n’ekikuta ky’omuti omutende. Yayingira mu nnimiro 
emu n’asangamu enngamiya eyattulukusa amaziga ng’emu- 
labye. Nnabbi (Allah amusaasire amuwe n’emirembe) yagen- 
da we yali n’asiimula emabega w’okutu kwayo, enngamiya 
n’erekera awo okuttulukusa amaziga. Nnabbi kwe kubuuza 
bw’atyi: “Ani nannyini nngamiya eno? Ani nnanyini nnga- 
miya eno” Omuvubuka Munnamadiina Omu-Ansaari kwe 
kuvaayo n’agamba nti: “Yange, Mubaka wa Allah”. Omubaka 
kwe kugamba nti: 

“Totya busungu bwa Allah mu kisolo kino kye yakuso- 
bozesa okufuga?! Kindoopedde engeri gy’okirumyamu enjala 
n’engeri gy’okitikkamu”. (Abu Dauda, Jihad, 44/2549) 

Olulala Omubaka wa Allah (Allah amusaasire amuwe 
n’emirembe) ng’ali mu lugendo yayita ku bantu nga bayi- 
miridde waggulu ku nsolo zaabwe banyumya n’abagamba 
bw’atyi: 

“Muzeebagalenga nga nnamu era muziveeko nga nnamu. 
Temuzifuula ntebe ze mutuulako kwe munyumiza emboozi 
zammwe mu makubo ne mu butale. Oboolyawo ng’ensolo 
emu esinga nnyini yo, era nga yeesinga okutendereza Allah 
Oweekitiibwa okusinga nnyiniyo”. (Ahmada, ekitabo 3,439) 

Olulala Omubaka wa Allah (Allah amusaasire amuwe 
n’emirembe) yagwikiriza omusajja ng’agenda kusala mbuzi 

ng’agyebasizza. Bwe yamala okugyebasa olwo n’atandika 
okuwagala ekiso. Omubaka wa Allah (Allah amusaasire 
amuwe n’emirembe) kwe kumuwabula ku neeyisa eno ete- 
riimu busaasizi nga bw’amugamba nti: “Ensolo eno oyagala 
kugitta emirundi mingi? Singa wawagadde ekiso kyo nga 
tonnaba kugigalamiza?!” (Haakim 4, 257,260) 

Omubaka wa Allah (Allah amusaasire amuwe n’emirem- 
be) atunnyonnyola ekifo ky’abantu abalina okusasira n’abata- 
lina n’agamba nti 

“Omusajja omu yali atambula enkalamata n’emuyitiri- 
rako n’akka mu luzzi n’anywa n’avaamu. Kwe kulaba embwa 
ng’esowose olulimi ng’erya ettaka olw’ennyonta. Muli omu- 
sajja kwe kugamba nti embwa eno erabika efunye ekizibu 
ky’ennyonta kye kimu ng’ekimbaddeko”. Yateeka amazzi mu 
ngatto n’ayasamya embwa n’aginywesa oluvannyuma Allah 
n’amusiima n’amusonyiwa amazambi ge”. Abaaliwo kwe 
kubuuza Nnabbi: “Omubaka wa Allah! Ne mu bisolo tulinamu 
empera?” Omubaka kwe kugamba nti: 

“Mu buli kirina ekibumba ekibisi mulinamu empeera” 

(Bukhari, Musaaqaat, 10) 

Mu hadiisi endala: 

“Omukazi yabonyaabonyezebwa nga kino kiva ku kkapa 
gye yasiba n’efa era eyo n’emufuukira ensonga eyamuyin- 
giza Omuliro. Teyagiwa mmere wadde amazzi ng’agisibye; 
so ng’ate era teyagireka erye mu bisubi by’omu nsi muno: 
(Bukhari, Anbiyaa-I, 54; Muslim, Salaam, 151, 145, Birr, 133; Nisaa-I, 
Kusuufu, 14) 

N’ebipimo ebyo, Omubaka wa Buwalabu n’obuntu bwon- 
na, Muhammadi bin Abdallah, okusaasira n’emirembe ebi- 
singa obulungi bibeere ku ye, yakyusa abantu abaali bawan- 
gaalira mu biseera by’ekijinga, n’abafuula ekibiina ky’abantu 
ekisinga obulungi, era n’omulembe n’agufuula omulembe 
ogusinga emirembe emirala obulungi,okutuusa abantu abaali 
baziika abaana baabwe aboobuwala nga balamu ne bakeesa 
enkya nga be bajjudde okusaasira okwasaasaanira n’ebisolo. 

Ekyo kyali bwe kityo kubanga Omubaka wa Allah (Allah 
amusaasire amuwe n’emirembe), eky’okugoberera ekirungi 
eri abantu, yali yeegendereza nnyo obutatyoboola ddembe 
lya kintu kyonna nga mw’otalidde n’akanyonyi akatono. 
Basswahaba yabalunga n’ekisa ky’otayinza kutenda, okutuusa 
Omubaka wa Allah (Allah amusaasire amuwe n’emirembe) 
bwe yalagiranga ayagala okutta ssigga oba omusota akiku- 
benga akitte n’olukuba lumu, alemenga kubibonyabonya. 
Ekyo akyogerako bw’atyi mu hadiisi eyeekitiibwa: 

“Omuntu atta omusota mu lukuba olusooka afuna ebi- 
rungi bwe biti ne bwe biti; agukuba n’agutta mu lukuba 
olwokubiri afuna ebirungi bwe biti ne bwe biti nga bitonoko 
okusinga by’afuna ng’agusse mu lukuba olusooka; so ng’ate 
agukuba n’agutta mu lukuba olwokusatu oyo afuna ebirungi 
bwe biti ne bwe biti nabyo nga bitonoko okusinga by’afuna 
ng’agusse mu nkuba ebbiri ezisooka (Muslim, Salaamu, 147; Abu 
Dauda, Adabu, 162-163/5263) 





Kino kitegeeza nti Omubaka wa Allah (Allah amusaasire 
amuwe n’emirembe) yali alaamira abantu okukwata empola 
n’okusaasira okutuusa n’ebiramu ebyomutawaana ennyo eri 

omuntu ebiteekeddwa okuttibwa ng’omusota ne ssigga. Ekyo 
tekimala bumazi ng’akabonero akalaga okulumirwa, Omubaka 
wa Allah (Allah amusaasire amuwe n’emirembe) kwe yalina 
mu kifuba kye eky’ekitiibwa omuntu owaabulijjo kw’atasbola 
kutuukako?! 

Omubaka wa Allah (Allah amusaasire amuwe n’emirem- 
be) yali talina lw’ayagala kumuwaana. Kino yakikolanga oku- 
tuukiriza okukola obuddu eri Allah wamu n’empisa ezo wag- 
gulu ze yalina. Yayogeranga ku byengera Allah bye yamuwa 
nga bw’agamba mu buwombeefu obw’ekika ekyawaggulu 
nti “Si kwewaana”. (Tirmidhi, Manaaqib, 1; Ibn Maajah, Zuhud, 237; 
Ahmada ekitabo, 1, 5, 281) 

Olw’okuba ng’ensibuko y’okwematira kwe kusuuta 
omuntu n’okumutendereza, ate ng’eyo y’ensonga ereetera 
abantu okufuuka bannakyemalira, ate awamu ne Omubaka wa 
Allah (Allah amusaasire amuwe n’emirembe) okubeera nga 
yali nga y’asinga ebitonde ekitiibwa era awamu n’okuba nga 
Allah Oweekitiibwa yamutenda, wabula ye Omubaka (Allah 
amusaasire amuwe n’emirembe) yagambanga bw’atyi: 

“Temunsuutanga nga abagoberezi ba Kristo bwe baakola 
mutabani wa Mariamu. Nze ndi muddu wa Allah. Mugambe 
nti: “Muddu wa Allah era Mubaka we”. (Bukhari, Anbiyaa-i, 48; 
Ahmda, ekitabo 1, 23) 

Ekiriwo kiri nti ekitendo ky’obuddu kisangibwa mu buli 
muntu; omuntu ayinza okusalawo okubeera omuddu w’ebintu 
by’afunamu emigaso ne bye yeetaaga, oba okusalawo oku- 
beera omuddu eri Mukama we. Omuntu asalawo okubeera 
omuddu wa Katonda we abeera akuumibwa n’atabeera muddu 

wa byetaago bye, n’ebintu by’afunamu emigaso egy’omwoyo 
n’omubiri era ekyo n’akiwona. 

Mukama waffe Omubaka wa Allah (Allah amusaasire 
amuwe n’emirembe) teyalagako bukendeevu bwonna, kule- 
mererwa oba obutasobola kupima mu butuufu emisingi gye 
yateekawo mu njuyi zonna ez’obulamu ezenjawulo. Mu ngeri 
eyo, tetuyinza kufuna mu byafaayo muntu mulala ayinza 
okuba ng’ekyokulabirako asemberera obuntu bwa Omubaka 
wa Allah (Allah amusaasire amuwe n’emirembe). 

Mu bibiina by’abantu tusobola okusangamu abazira aba- 
lina ebitone ebyawaggulu n’obukugu obwenjawulo mu bintu 
ebimu oba ebirala mu bulamu. Naye Omubaka wa Allah yali 
kyakulabriako ekyenjawulo era nga yasobola okukunngaanya 
mu buntu bwe entikko ya buli kintu. 

Okutwalira awamu, Nnabbi (Allah amusaasire amuwe 
n’emirembe) yali obuntu obwokulabirako obwenjawulo mu 
ddaala erisingayo okubeera waggulu mu madaala obuntu ge 
bwali bulabye okutuukira ddala olwaleero mu mpuuyi zonna 
ezenjawulo. 

Omubaka wa Allah (Allah amusaasire amuwe n’emi- 
rembe) yagabira obuntu bwonna ettundutundu mu bulungi 
n’engeri endala awatali muntu yali abisemberedde mu bintu 
by’okusinza, enkolagana n’abantu n’empisa. Mu bufunze, 
obuntu yabuwa ebirungi ebituukiridde eby’amakulu n’ebi- 
rabwako oba okukwatibwako eby’enkomeredde ebitalina 
bibyenkana wadde ebibifaanana. 

Olw’ensonga eyo Omubaka (Allah amusaasire amuwe 
n’emirembe) yali mulunngamya ow’olubeerera eyamanya 

n’okutegeera kwe obuvunaanyizibwa bw’okubeera omuntu 
awa ekyokulabirako eri ensi. 

Wano we twagala okutegeereza nti Omubaka wa Allah 
(Allah amusaasire amuwe n’emirembe) yajjumbiranga nnyo 
esswala era ng’agitwala ng’ekikulu okusinga ebintu ebirala. 
Ekiro yeebakangako katono ng’omubiri gwe ogwomukisa 
ebiseera bitono bye guwummula ku mufaliso. Abalala we 
baawoomererwanga otulo ekiro ye amaziga g’amaaso ge 
nga gakulukuta ng’asaala okutuusa nti ne bwe yali abuzaayo 
akaseera katono nnyo afe, obulwadde bwe ne bwe bwayitiri- 
ranga nga bw’afunamu akalembereza ng’afuluma mu kisenge 
kye n’agenda mu muzikiti asaale Jama n’abantu abalala. 

Ono Abdallah Ibn Shikhiri anyumya ku bugonvu n’oku- 
tya kwa Omubaka wa Allah (Allah amusaasire amuwe n’emi- 
rembe) ng’ali mu Sswala n’agamba bw’atyi: “Najja ewa 
Omubaka wa Allah (Allah amusaasire amuwe n’emirembe) 
ng’asaala (ng’akaaba) nga munda ye mulimu eddoboozi nga 
liringa eddoboozi ly’ekintu ekitokota”. (AbuDauda, Swalaat, 156, 
157/904; Nisaa-i, Sahaw, 180) 

Ng’ozze ku kusiiba, ng’ogyeeko Lamanzaane, tewaayi- 
tangawo mwezi oba sande nnamba nga Omubaka wa Allah 
(Allah amusaasire amuwe n’emirembe) tasiibye lusiiba lwa 
sunna. Maama wafffe mukyala Aisha (Allah amusiime) kino 
akyogerako bw’atyi: “Omubaka wa Allah (Allah amusaasire 
amuwe n’emirembe) yasiibanga ne tutuuka okulowooza nti 
taliryamu; ate ng’alya ne tulowooza nti taddemu kusiiba”. 
(Bukhari, Swawmu, 52) 

Omubaka wa Allah (Allah amusaasire amuwe n’emirem- 
be) yasiibanga olunaku olw’ekkumi n’essatu, ekkumi n’ennya, 
n’ekkumi n’ettaano buli mwezi. Yasiibanga ennaku mukaaga 
mu mwezi gwa Shawaali, n’asiiba olunaku olw’omwenda 
n’ekkumi, oba olw’ekkumi n’ekkumi n’olumu mu mwezi gwa 
Muharramu. So nga yali mbeera ye okusiiba olunaku olwa 
bbalaza n’olw’okuna mu buli sande. 

Aya eraalika Zakat bwe yakka, Omubaka wa Allah (Allah 
amusaasire amuwe n’emirembe) yalagira Abakkriiza okutoola 
Zakat n’okuaasaanya bye balina mu makubo amalungi. Naye 
ekyo ye ye yasooka okukissa mu nkola era n’awa ekifaananyi 
ekisinga obulungi mu kugaba. Yawangaala obulamu mu ngeri 
esinga obulungi ku kigambo kya Allah Oweekitiibwa nti: 


(V yi* Jl) ((JjjLSIj U~*j)) 

Okuvvuunula: 

“Nga ne mu bye tuba tubawadde (babisaasaanya nga) 
babigabako”. (Baqara, 3) 

Yatendanga era n’atendereza emmaali esaasaanyizibwa 
mu mirimu emirungi era yawaananga abasuubuzi abatya Allah 
abo abasaasaanya emmaali yaabwe mu kkubo lye. 







Ebipimo ebyawaggulu ebiyisa 
emmunyeenye 


Omubaka wa Allah (Allah amusaasire amuwe n’emi- 
rembe) teyatereka kintu mu by’okweyagala by’oku nsi, era 
buli kintu kye yafunanga ng’akisaasaanya mu kkubo lya Allah 
Oweekitiibwa. Naye kino kyali mu bintu ebimweyamwulidde 
yekka. Sswahaba omukulu Abu Dharri al-Ghafaariyy (Allah 
amusiime) yanyumya bw’atyi: 

“Nnali ntambula ne Nnabbi (Allah amusaasire amuwe 
n’emirembe) mu nsalosalo za Madiina ne twolekera Uhudi 
Omubaka kwe kumpita nti: “Abu Dharri” nange ne mpitaba 
nti: “Wangi Mubaka wa Allah”. Olwo kwe kunngamba nti: 
‘Tekinsanyusa okuba nga nnyina zaabu eyenkanankana olu- 
sozi olwo ne wayitawo ennaku ssatu ne nsigazaako ne dinaari 
emu bw’etyi okuggyako akatono ennyo ke mba nterese oku- 
sasula ebbanja, okuggyako okugamba abaddu ba Allah bwe 
muti ne bwe muti ne bwe muti’ kuddyo ne ku kkono we ne 
mabega we. Oluvannyuma yatambula n’agamba nti: ‘Abangi 
be balibeera abatono ku Lunaku lwe nkomerero, okuggyako 
eyagamba bw’ati ne bw’ati ne bw’ati’ ku kkono ne ddyo 
n’emabega we ‘ate ng’abo batono nnyo...’ (Bukhari, Riqaaq, 14; 
Istiqraadhu, 3; Muslim, Zakaat, 32) 

Ebiseera ebimu Omubaka wa Allah (Allah amusaasire 
amuwe n’emirembe) yasiibanga n’atasiibulukuka okumala 
ennaku bbiri oba ssatu. Abantu bwe baamusabanga basiibe 
nga ye bwe yakolanga yabagaana nga bw’abagamba nti: 
“Temuyunga kusiiba”. Baamuddamu nti: “Naye ggwe tuku- 
laba oyunga”. Ye kwe kubaddamu bw’atyi: “Nze siringa omu 
ku mmwe. Nze ndisibwa era ne nywesebwa”. Kino yakiba- 
gaana olw’okubasaasira n’okufa ku bulamu bwabwe”. (Bukhari, 
Swawumu 48) 

Wano tuteekeddwa okunnyonnyola ekintu ekirala nti: 
tuteelceddwa okumanya nti Mukama waffe Nnabbi (Allah 
amusaasire amuwe n’emirembe) mulunngamya owenjawulo 
era nga kyakugobera ekyenjawulo. Era tutekeddwa okumanya 
we tukoma mu kumugoberera kubanga eneeyisa ye n’ebiko- 
lwa biteekululwamu ebiti bibiri: 

• Ebikolwa n’embeera ebimweyawulidde 

• Ebikolwa n’embera ebikolebwa n’Abasiraamu aba- 
lala. 





Mu ngeri eyo tetusobola kugoberera Nnabbi mu birungi 
ebyawaggulu ebyo ebimweyawulidde yekka. Kubanga ezo 
embeera, engeri, n’ebilcolwa eby’eddaala eryawaggulu biri mu 
bitnu ebirina ebigero n’ebipimo ebiyisa emunyenye, ng’ate 
embeera ezo tetutsobola kuzifuumiitiriza n’okuzituukako. Naye 
ebigambo, embeera n’empisa ebiri mu kitundu ekyokubiri 
kisoboka okubigoberera n’okutambulira mu kitangaala kyabyo 
n’okubikola, buli omu okusinziira ku nneetegeka gy’alimu, 
okufuba kwe, n’obusobozi. 

Wadde nga tewali asobola kutuuka ku ddaala lya Muhammadi 
omulondemu (Allah amusaasire amuwe n’emirembe) wabula 
buli muntu asobola okubeera “muhammadi” omutono mu ngeri 
ye, okusinziira ku ngeri gy’atambuliramu ku kulunngamya kwe 
(Allah amusaasire amuwe n’emirembe). 

Okugeza kwali kubikkulirwa kwa kika kya waggulu ba Otto- 
mani, abajaasi abazira abalwanirira ensi yaabwe, okubayita “Bu- 
muhammadi”, ekitegeeza “Obusirikale bwa Muhammadi”. 

Tulina obuteerabira nti tusobola okumanya ekigero ky’em- 
maali gye tuteekeddwa olcuwaayo ne tusobola okutuukiriza 
ekitukatakatako mu kukola Ibaada (okusinza) eya zaka. Naye 
tetusobola kumanya kigero kya mirimo gye tuteekeddwa kukola 
tusobole okutuukiriza ebitukakatako okukola okusinziira ku 
busobozi n’obweteefuteefu Allah bye yatuwa. Olw’ensonga eyo, 
tusigala nga tukakatibwako, okutuusa okussa ornukka ogusem- 
bayo, okuwangaala obulamu bw’okusinza Allah (obwobuddu) 
nga bwe tusobola. 

Mu ngeri eyo minzaane n’ebipimo bye tusobola okupimisa 
embeera zaffe be Ba-ansari ne Bamuhaajiriina abo Omubaka 
wa Allah (Allah amusaasire amuwe n’emirembe) be yayola 
n’abagunjula era nga bo, olw’okusobola okutuukiriza okwe- 
baza ebyengera bye baafuna, baatambula ne batuuka e China 
ne Samarkard (Makkati ga Asia) era nga tebaalaga kukoowa 
oba kukaluubirirwa mu kaseera konna mu kutambula kwabwe 
n’amaanyi n’obuvumu bye baalaga nga bettanira kimu kusaa- 
saanya ddiini eno era obwo bwe Bukkiriza. 






GLkitundu GLkpakusatu 


Okutereera kw’omutima mu kugoberera 
Omubaka wa Allah (Allah amusaasire amuwe 
n’emirembe) 

Okugoberera Omubaka wa Allah (Allah amusaa- 
sire amuwe n’emirembe) mu kumwagala n’okuki- 
nywererako. 

Omulembe gw’okwesiima: ye ndabirwamu ey’em- 
pisa ez’empisa za Omubaka wa AHah (Allah amu- 
saasire amuwe n’emirembe) n’okumwagala. 

Okukyamuka okuyitirivu mu kwagala Omubaka 
wa Allah (Allah amusaasire amuwe n’emirembe). 

Okusaalira ku Nnabbi (Allah amusaasire amuwe 
n’emirembe) n’okumwagaliza emirembe 















Okutereera kw’ omutima mu 
kugoberera Omubaka wa Allah 

(Allah amusaasire amuwe n’emirembe) 


Basswahaba ab’ebitiibwa (Allah abasiime) baaganyulwa, 
mu ngeri enkukunavu, mu Mubaka wa Allah (Allah amusaa- 
sire amuwe n’emirembe) bwe baamanya nti ye kyokulabirako 
ekisinga obulungi. Naffe bwe tuba twagala okutuuka ku 
ddaala lya Basswahaba abeebitiibwa eryawaggulu n’oku- 
tuuka ku bye baatuukako, tulina okutereeza emitima gyaffe, 
nga tetunnakola kintu kyonna, tusobole okutuuka ku kintu 
ekifaanana bwe kityo. Kino kiri kityo kubanga aya eyeekitii- 
bwa eyogera ku kufuula Omubaka ekyokulabirako ekirungi 
n’egamba bw’etyi: 


' ' , *, -f ^ a > A f ' *' - ' o '' 

(jlS o j^j\ dA)l J ^ OLS' -ki!)) 

(t t u_'ijp-Vi) ((I1 j <d)l 

Okuvvuunula: 

“Mulina ekyokulabirako ekirungi mu Mubaka wa Allah 
eri oyo asuubira okusisinkana Allah n’Olunaku lw’enkome- 
rero n’atendereza nnyo Allah” (Ahzaab, 21) 

- 

Nga aya bw’ekirambika, okusuubira okusisinkana Allah 
n’okutuuka ku Lunaku lw’enkomerero, n’okujjukira ennyo 
Allah, makubo makulu nnyo ge tulina okukwata tusobole oku- 
goberera obuntu bwa Omubaka wa Allah (Allah amusaasire 
amuwe n’emirembe) obutuufu. 

Emirimu gyonna egikwatagana n’okusinza gibeerawo mu 
biseera ebigere. Naye eky’okwenywereza ku Bukkiriza kyo 
kiteekeddwa kubeerawo mu kiseera ekitalina kkomo. Buli 
kaseera akaliwo kateekeddwa kubeera mu kukkiriza Allah 
Oweekitiibwa na kunoonya kusiima kwe. Olw’ensonga eyo, 
Omukkiriza okutuukiriza ebyo ateekeddwa lubeerera okubeera 
mu mbeera y’okujjukira Allah, omutima gwe guleme kuba 
munafu era asobole okwennganga okulabankanya kwa Sitaani, 
n’omwoyo mu ngeri esaanira era mu ngeri y’emu aleme kwera- 
bira Allah wadde olutemya lw’eriiso olumu bwe lutyi. 

Eyo y’ensonga lwaki Allah Oweekitiibwa agamba mu 
Kitabo kye ekyekitiibwa nti: 


((I ytS I^S".} ‘dll IJ ji.il I jL«T (jj'kll l-gjl lj)) 

Okuvvuunula: 

“Abange mmwe Abakkiriza! Mutendereze nnyo Allah 
okutendereza okungi” 3 ^ 

Engeri aya eno lw’etaatuteera kkomo yadde okutuwa eki- 
faananyi ekirambulukufu ku kigero n’omuwendo gw’emirundi 
gye tuteekedwa okwogera ku Allah, ate ng’ekintu ekitawee- 





38 Ahzaab 41. Laba Jum’ah, 10. 

reddwaako kkomo okutuukirira obulungi kiteekwa kukolebwa 
mu bujjuvu bwakyo . 39 Omuntu ayagala okubeera omuddu 
omujjuvu ateekeddwa okwogera n’okujjukira Allah emirundi 
mingi buli w’afunira akakisa ne w’akoma mu kusobola. 

Mu aya endala Allah agamba bw’atyi: 



Okuvvuunula: 

“Abo Abakkiriza era emitima gyabwe ne gitebenkera 
olw’okutendereza Allah. Abange! Okutendereza Allah kuvii- 
rako emitima okutebenkera”. (Ra’adu, 28) 

Ekigendererwa mu kwogera ku Allah Oweekitiibwa si 
kuddinngana bigambo kyokka, nga tebinnyikidde mu muti- 
ma, wabula okutenderereza n’omutima ogwo okwetooloo- 
lera okuwulira okw’omu nda, era omuntu n’awulira muli 
obuwoomi ng’ayogera ku Allah Oweekitibwa. N’ekiva mu 
kutendereza ekitaliimu kuwannaanya kwonna kwe kuba 
ng’okwogera ku Allah n’okukkalira mu mutima gw’Omukki- 
riza kuwonya omuntu endwadde, ne lcutukuza omutima oku- 
guggyamu obukyafu n’ekko ne kugujjuzaamu ekitangaala era 
ne kuguwa ebogonvu n’okuwulira okwomunda obulungi, ne 
kuguwa ennyonta y’okwagala okumanya ebyama ebyawaggu- 

39 Ekintu kyonna ekitoogeddwa kkomo lyakyo oba ekigero kyakyo 
ekigendererwa kiba kirina kukolebwa mu bujjuvu bwakyo oku- 


tuuka gye kikoma nga bwe kisoboka. 

lu. Okukuba kw’omutima bwe kugendera awamu n’ekigambo 
“Allah”, nniya y’omuddu n’emirimu gye bifuna obuzito ne 
birinnya mu ddaala era eyo y’ensonga lwaki Omubaka wa 
Allah (Allah amusaasire amuwe n’emirembe) yagamba mu 
hadiisi eyeekitiibwa nti: 

“Akabonero akalaga okwagala Allah, kwe kwagala oku- 
mwogerako”. (Baihaqi, Shi-ab, 1, 367; Suyuutwi, ekitabo 2, olup. 52) 

Abantu abalina be baagala tewali kaseera we beerabirira baa- 
galwa baabwe, era tebabava ku mumwa ne ku mitima. Mu ngeri 
eyo, omuntu ayagala okufuna obuwoomerevu bw’Obukkiriza, 
alina okwemanyiiza okutendereza Allah okw’omunda n’abeera 
ng’atendereza Allah bu kiseera: ng’ayimiridde oba ng’atudde oba 
ng’agalamidde. Era abaagala Allah balina okulowooza ennyo ku 
nsonga ezitali zimu ez’omunda n’ezekwese lwaki Allah yakola 
eggulu zonna n’ensi, ng’eno bwe bagamba nti: 

Okuvvuunula: 


“Katonda waffe! Bino tewabitonda watali nsonga. 
Wayawukana ku birala byonna. Tukusaba otuwonye ebibone- 
rezo by’Omuliro”. (Aali-Imran, 191) 




Gyo emitima egitaafuna bugonvu bwa kika kino n’obun- 
nyikivu bw’Obukkiriza ng’obwo, egyo gye mitima egitaya- 
n gala Allah. Olw’ekyo Allah Oweekitiibwa agamba nti: 

Okuvvuunula: 


“Okuzikirira kuli eri (abantu) abo abalina emitima emika- 
kanyavu egitatendereza Allah. Abo bali mu bubuze obweyo- 
lefu”. (Zumaru, 22) 

Omuntu yenna eyeesamba okutendereza Allah nga aya 
bw’egamba aba takyalina nda era obuntu bwe buba bwonoo- 
nese. 


Ekiva mu bino, kwe kuba ng’omuntu okusobola okubeera 
agoberera Omubaka wa Allah (Allah amusaasire amuwe 
n’emirembe) n’okumuganyulwamu nga bwe kyetaagisa, omu- 
tima gwe ateekeddwa okugujjuza okwagala Allah n’okwewala 
okugoberera obwagazi bw’omwoyo n’ebyokweyagala by’oku 
nsi, ne gubeera ogunoonya n’okusuubira okudda eri Allah 
n’okwesunga Olunaku lw’enkomerero era ne gwenyiriza 
n’okutendereza ennyo Allah. 






Okugoberera Omubaka wa Allah (Allah 
amusaasire amuwe n’emirembe) ng’oyita 
mu kumwagala n’okukinywererako 


Ebibala by’okwagala okwannamaddala n’okufuula 
Nnabbi (Allah amusaasire amuwe n’emirembe) omuganzi 
kwe kufuula ettaka ly’ekkubo ly’omuntu nga ye ngule eri 
emitwe, n’okugonderwa n’okumwewa nga bino biviira ddala 
ku ntobo ya mutima n’omwoyo. Kubanga obuntu obw’ekika 
ng’ekyo butegeeza kusaasira okw’olubeerera eri abantu bonna 
mu buli ngeri yonna. 

Aya ejja ekulaga Omutima gwa Nnabbi (Allah amusaa- 
sire amuwe n’emirembe) bwe gwali gujjudde okulumirwa 
n’okusaasira okusembayo eri Abakkiriza. Aya egamba nti: 

Okuvvuunula: 


“Mazima ddala Omubaka yabajjira ng’ava mu mmwe 
mwennyini. Kimuyisa bubi mmwe okutuukibwako omu- 

tawaana. Abalumirwa nnyo. Ate nga musaasizi eri Abakkiriza 
era ng’abakwatirwa ekisa”. (Tauba, 128) 

Era ne hadiisi eyeekitiibwa ejja erambika bulungi okusaa- 
sira kwa Nnabbi (Allah amusaasire amuwe n’emirembe) eri 
abantu b’ekibiina kye n’okubalumirwa. Abdalla bin Masuudi 
(Allah amusiime) anyumya bw’atyi: 

“Omubaka wa Allah (Allah amusaasire amuwe n’emi- 
rembe) yatuwa ekyebikiro ng’abuzaayo omwezi mulamba afe. 
Bwe yasemberera okutwawukanako, yatukunngaanyiza mu 
nnyumba ya maama waffe Aisha (Allah amusiime) oluvan- 
nyuma n’atutunuulira nga bw’akulukusa amaziga, n’agamba: 

“Nsanyuse okubalaba. Allah abawe obulamu obulungi. 
Allah abasaasire. Allah ababudamye. Allah abataase. Allah 
abasitule mu kigero. Allah abawe ebibagasa. Allah abalunnga- 
mye. Allah abagabirire (abawe riziki). Allah abanguyize buli 
kimu. Allah abawe emirembe. Allah abakkirize. Mbalaamira 
okutya Allah era nsaba Allah abanyweze ku kyo era mmuba- 
lekedde ...” 40 

Mazima ddala Omubaka wa Allah (Allah amusaasire 
amuwe n’emirembe) yali mulunngamya, muwabuzi era 
eky’okusaasira, okwabuutikira ne kubuna obuntu nga kuyita 
mu bikolwa bye, ebigambo bye, wamu n’empisa ze. Omubaka 
(Allah amusaasire amuwe n’emirembe) yeetikka ku kibe- 
gabega kye obuzito bw’ebizibu n’okutegana ebingi ng’ali 
mu kkubo lya Da-awa (okusaasaanya ekigambo kya Allah). 


40 Twabraani, al-Awsatw, ekitabo 4, 208; Abu Na-eem, Hilyatul 
Awliyaa-I, Beirut, 1967, ekitabo 4, 168. 






MUHAMMADI OMUBAKA WA ALLAH M 


Obugumiikiriza bwe n’okujjumbira byamutuusa wala nga 
n’ebiseera bingi yatuukanga okussa obulamu bwe mu katya- 
baga naye ng’ekimutta kye Kibiina kye okufuna obulunngamu 
n’okusaasira. 

Allah yatuuka n’okumwekesa okwewaayo eri okufa olwa 
Da-awa n’amugamba mu Kulaane ye eyeekitiibwa nti: 

Okuvvuunula: 

“Oboolyawo ennaku ebula okukutta ng’ogoberera 
obuwufu bwabwe ng’olumwa olw’okuba nga tebakkiriza 
kigambo kino.” (Kahfi, 6) 

Mu aya endala Allah agamba nti: 

Okuvvuunula: 


“Oboolyawo obula kwetta olw’okuba nga sibakkiriza”. 
(Shu-araa-u, 3) 





Aya ezo zimala bumazi okulaga nti Nnabbi (Allah amu- 
saasire amuwe n’emirembe) yali ayagala nnyo buli muntu 
awangaalira mu nsi muno abeere ng’akkiriza Allah, era nga 
yettanira nnyo okuwonya abantu b’Ekibiina kino Omuliro 
olw’okubasaasira n’okubalumirwa. 

Olw’okulumirwa, okusaasira, n’okwagala ebingi 
Omubaka wa Allah (Allah amusaasire amuwe n’emirembe) 
bye yalaganga abantu b’ekibiina kye, kitukakatako ng’ekibii- 
na okulowooza ku kintu kye tuteekeddwa okumuwa ng’okusa- 
sula okwagala kwe yatulaga. 

Mu butuufu, ekigero ky’okwagala kwaffe eri Omubaka 
wa Allah (Allah amusaasire amuwe n’emirembe) kisobola 
kweragira mu kugoberera Kulaane ne ssunna za Omubaka, 
n’embeera zaffe okuzikyusa nga tugendera ku mbeera ze, nga 
twebuuza nti Basswahaba (Allah abasiime) kiki kye baawu- 
liranga muli mu nda era baali bamumanyi batya okusobola 
okumwagala ne bawaayo buli kintu mu kkubo lye. Embeera 
za Omubaka zaakyusa zitya embeera zaabwe? Empisa ze 
zaafuuka zitya endabirwamu y’obulamu bwabwe? Era ffe 
tutuuse wa mu mbeera ezo? Okwagala kwaffe eri Omubaka 
(Allah amusaasire amuwe n’emirembe) tuteekwa okukupimi- 
sa ebipimo ebyo era n’emitima gyaffe ne tugipima n’empisa 
ze. Era emyoyo gyaffe tuteekeddwa okuginaaza ne tugig- 
gyamu ebyonoono, ebisobyo n’obukendeevu, nga tweyambisa 
empisa ze ezeekitiibwa, entukuvu, nga bwe tunaaza ne tutuku- 
za emibiri gyaffe nga tukozesa amazzi ga Zamzamu. Era 
tuteekwa okuwangaala obulamu obulina amakulu n’okuzuu- 
kira okw’amakulu nga tugoberera obulamu bwe (Allah amu- 
saasire amuwe n’emirembe). 

Ekyama ekituusa omuntu eri Allah Oweekitiibwa kiri mu 
kusembera n’omutima omutukuvu ogutalinaamu kakiki yenna 
eri Ekitabo kya Allah n’eri ssunna za Nnabbi we ennungi. 
Amakulu okugoberera empisa za Nnabbi (Allah amusaa- 
sire amuwe n’emirembe) n’okulunngamya kwe okwawag- 

gulu. N’ekyama ekirala ekitutuusa eri Allah Oweekitiibwa 
kwe kwagala buli ayagala Allah Oweekitiibwa ne Omubaka 
(Allah amusaasire amuwe n’emirembe) n’okukyawa kyonna 
ekyawukana kw’ekyo. 

Kubanga okwagala Katonda kuwa emitima obulamu 
n’ekugireetera emirembe, ne kugifuula egitambulira ku 
mulamwa omulungi. So nga okwagala n’okukyawa, nga kye 
kyennyume ky’okwagala, tebisobolabyombi kubeera mu muti- 
ma gwe gumu mu kiseera kye kimu. Ekitegeeza nti omutima 
ogubulamu ekimu ku bino (okwagala oba okukyawa) guba 
ekitegeeza nti guba gujjuddemu kinnaakyo, ng’ate enjawulo 
wakati w’ebibiri eringa ebbanga eritalina we likoma eriri 
wakati w’ekintu ekisembayo okubeera waggulu n’ekisembayo 
okubeera wansi. 

Omutontomi Kamal Adiib Kurkcoglu yalabula Abakkiriza 
abagayaavu eri ssunna za Omubaka wa Allah (Allah amusaa- 
sire amuwe n’emirembe) n’okumwagala n’ebigambo ebirungi 
bino: 

Kyakusaalirwa nnyo! Kyakusaalirwa nnyo eri oyo atasaa- 
siddwa Nnabbi. Obugayaavu bwe bumufiirizza kubanga aba 
atiiriddwa ensi n’Enkomerero. 

Yee! Kyakusaalirwa eri oyo ammiddwa obukwatampola 
bwa Omubaka wa Allah (Allah amusaasire amuwe n’emi- 
rembe) n’akeesa enkya ng’ali mu bantu abagayaavu olwo 
n’afiirwa ensi n’Enkomerero. 

Katonda waffe! Tufuule ekibiina ekisaanira okwagala 
kwe (Allah amusaasire amuwe n’emirembe) kubanga naye 

yali ludda mu kusaasira n’okulumirwa awatali muntu yenna 
eyali amusemberedde. 

Engeri Omubaka wa Allah (Allah amusaasire amuwe 
n’emirembe) gye yakwatamu abantu abaamuyisa obubi yali 
ya kyewuunyo! Omubaka yatwala obuvunaanyizibwa n’ako- 
zesa amaanyi ge gonna n’okufuba asobole okuyita abaali 
bamuyigganya okudda eri Allah n’okubalunngamya, naye bo 
kye baamusasulamu kwe kumulaga okunyooma kwonna ne 
bamukasuukirira amayinja wabula ye n’abasabira busabizi 
bulungi n’atabasabira bubi. Kino Zaidi bin Haaritha kyamuyi- 
tirirako kwe kugamba bw’atyi: “Omubaka wa Allah bakulya- 
zaamaanyizza okulyazaamaanya okusinga obubi, singa obasa- 
bidde ebibonerezo kati!” Naye ye Omubaka (Allah amusaa- 
sire amuwe n’emirembe) nga bwe yali enkola ye yabasabira 
kulunngama na kulongooka kubanga ye yatumibwa nga kya 
kusaasira eri ebitonde; teyatumibwa kusabira bantu kuziki- 
rira. 

Waliwo omuntu yenna eyali atuuse ku ntikko esembayo 
mu kwewaayo okwawaggulu, okutuukiriza okutalabikalabi- 
ka, obulungi bw’omutima, okusaasira, n’okulumirwa, ebyo 
Omubaka wa Allah (Allah amusaasire amuwe n’emirembe) 
bye yalina?! 

Okutumibwa kwa Nnabbi Muhammadi (Allah amusaa- 
sire amuwe n’emirembe) kwatuusa obuntu eri omulunngamya 
ajjudde gwe bwali bulindirira asobole okubulunngamya eri 
ensi eyaawaggulu. Olw’ensonga eyo, omuntu yenna asiga- 
la ng’awangaalira mu bulamu obw’obwagazi oluvannyuma 
lw’okulaba obuntu bwa Omubaka wa Allah (Allah amusaasire 

amuwe n’emirembe) obwenjawulo obw’ettendo obw’okugo- 
berera, ow’ekika ekyo avunaanibwa n’okusinga oyo eyawan- 
gaala obulamu bw’ebiseera bya Jaahiliyya nga Omubaka 
(Allah amusaasire amuwe n’emirembe) tannaba kutumibwa. 

Ku ludda olwo, obuntu olwaleero buwangaalira mu bwa- 
kabaka bw’omwoyo ne gubusinza amaanyi. Olw’ensonga eyo 
bubeera bwetaaga nnyo okutandikawo obuntu n’ekyokula- 
birako ebyefaanaanyirizaako obuntu bwa Omubaka (Allah 
amusaasire amuwe n’emirembe). 

Ekiriwo kiri nti ekintu ekyasinga okubaako kye kiyamba 
ku bulamu bw’abantu mu mirembe eminene mu byafaayo 
byaffe, kwali kubeerawo Bakkiriza abakozi b’emirimu emi- 
rungi abasika abannamaddala abaasikira Nnabbi (Allah amu- 
saasire amuwe n’emirembe), ow’ekigero ekyawaggulu n’ed- 
daala eddene. Abasika abo baafuuka obuntu obw’okulabirako 
eri abantu b’ebiseera byabwe. 

Mu mbeera eyo, ekintu ekisinga okunakuwaza nga tutu- 
nuulidde embeera zaffe, kwe kulaba okufaafaaganirwa abantu 
baffe kwe bawangaaliramu mu nsi ey’omunda, nga kino kiva 
ku bbula ly’abantu abalina obuntu obw’okulabirako ng’obwo 
bwe twogeddeko. 

Omulundi omulala, tuteekeddwa okubeera abantu aba- 
lina abantu ab’okukoppa tulyoke tusobole bupya okutuuka ku 
ddaala ly’abazira b’Obukkiriza abo abaagoberera okulunn- 
gamya kwa Nnabbi (Allah amusaasire amuwe n’emirembe) 
era abo emitima gyabwe egyajjula obugagga obw’omwoyo, 
amaanyi n’obuvumu, eby’okulabirako ebyo ebisinga ebin- 
tu byonna ebyokukoppa ebyali bitegeerekese mu byafaayo. 

Olw’ensonga eyo tuteekeddwa okubawuliza, ne tubategeera, 
ne tubawulira mu nda, era ne tufuna omugabo mu nsi zaabwe 
ez’omunda. 


Amakulu nti kitukakatako okumanya obulungi butya bwe 
beeyisa mu nsi eno ey’okuggwaawo, era butya bwe baakozesa 
amagezi n’okugonda n’okutegeera, n’omwoyo, n’emmaali, na 
byonna Allah bye yabawa basobole okutema empenda z’essa- 
nyu n’okwesiima, ebyabwe n’ebyabantu bonna. 








Omulembe gw’okwesiima: ye 
ndabirwamu ey’empisa za Omubaka 
wa Allah (Allah amusaasire amuwe 
n’emirembe) n’okumwagala 


Okugunjula kwa Omubalca wa Allah (Allah amusaasire 
amuwe n’emirembe) okw’okungulu ne munda kwakola kinene 
okukyusa abantu b’oku mulembe gw’obutamanya (ogw’eki- 
jaahiliyya) ogw’abantu abaawangaalanga kumpi ng’ensolo, 
era abaali batamanyi bingi ku mbeera z’obuntu, n’agutuusa 
mu kaseera mpa we kaaga ku ddaala eryawaggulu omuntu 
ly’atayinza kufumiitiriza, era nga n’okutuusa kati gusaaliza 
abantu mu byafaayo by’obuntu bwonna. Ekibiina ky’aban- 
tu ky’ekibiina kya Basswahaba. Yabafuula abakolagana era 
abeegattidde awamu wansi w’eddiini ne bbendera n’obugun- 
jufu n’obuyigirize, n’amateeka, n’okulamula okumu. 

Abantu abaali batamanyi, okugunjula kuno kwabafuula 
abantu abagunjufu. Bo abagyemu abawangaala ng’ensolo, 
abatemu ne kubafuula abantu abalongoofu, so nga n’abamenyi 
b’amateeka abagwagwa okugunjula kwabafuula abantu abatya 
Allah. Amakulu nti kwabafuula abantu abalongoofu abawan- 
gaalira ku kwagala Allah n’okumutya. 

Omulembe ogwo ogw’obutamanya ogutaasobola kulee- 
S> tayo muntu ayogerekekako omu bw’atyi mu byafaayo bya- 

gwo, gwalaba abantu abangi ennyo nga bagenda bavaayo 
nga bannyikidde ebitendo ebyawaggulu ebyo bye baayonka 
okuva mu bintu eby’omwoyo n’enjigiriza ya Omubaka wa 
Allah (Allah amusaasire amuwe n’emirembe). Era abo abaa- 
situla Obukkiriza n’ebintu ebingi bye baamanya, eri ensonda 
z’ensi ennya ne bafuuka omumuli gw’okumanya n’obugun- 
jufu. Ekiriwo kiri nti ekitangaala ekyo ekyakka mu ddungu 
kyatwala embeera ey’olubeerera ne kigissa wansi w’ekisiiki- 
rize kyakyo, ne kigabanya amazima n’obwenkanya mu buntu 
bwonna, ekyama kya “Singa ssi ggwe! Singa ssi ggwe!” ne 
kikiggyayo ne kirabika, era ng’eyo y’engeri eyasobozesa 
ekigendererwa kya Allah Oweekitiibwa okutonda ebitonde 
okutuulcirira. 


Abantu abo Omubaka wa Allah (Allah amusaasire amuwe 
n’emirembe) be yayola baakola ekibiina ky’abantu abamanyi 
Allah. Omulembe gwabwe ne gufuuka omulembe gw’okufu- 
miitiriza okuwanvu, era omulembe gw’okumanya Omubaka 
wa Allah (Allah amusaasire amuwe n’emirembe) n’okuma- 
nya Allah Oweekitiibwa ng’omulabidde kumpi. Basswahaba 
(Allah abasiime) baafuula Tawuhiidi (okwawula Allah) nga 
gwe mulamwa okwetooloolera okulowooza n’okufumiitiriza 
kwabwe ne basobola okuwonya emitima gyabwe emigaso 
gy’ensi, ne bakomba ku buwoomerevu bw’Obukkiriza, ebyo- 
bugagga n’omwoyo ne bifuuka amakubo naye nga si bye 
bintu bye bettanira. Okusaasira ne bakwongeramu amaanyi 
era ekigendererwa kyabwe ekikulu ne kifuuka kya kuweereza 
na kukolerera balala. So nga okusobola okutuukiriza ebyo 
byonna baalina okwefiiriza ebintu ebingi nnyo era nga bwe 
baasobola okutulaga ekifaananyi ky’obuntu bw’Omusiraamu. 

Bagamba nti omu ku baali ku ddimu ly’okukunngaanya 
hadiisi yatambula eggendo eryakulungula omwezi omulamba 
ng’agcnzc kunoonyereza ku hadiisi emu bw’etyi ate n’ata- 
gitwala kubanga gwe baali bagamba nti ye yali agimanyi 
yasanga akwenyakwenya embalaasi n’okugirimba. 

Ka twebuuze nti: ki ki Basswahaba kye bajja ku Mubaka 
wa Allah (Allah amusaasire amuwe n’emirembe)? Basswahaba 
baamujjako bino: 

1. Embeera zaabwe zaakyuka olw’embeera za Omubaka 
wa (Allah amusaasire amuwe n’emirembe) ze baalaba. 

2. Baafuna okusembera ewa Allah Oweekitiibwa 


Nga bali mu kisiikirize ky’ebintu ebyo ebibiri, Basswahaba 
abeebitiibwa baasobola okwenaazaako obukyamu n’ebibi byonna, 
era ne basobola obulamu bwabwe okubutambuliza ku bulungi 
bw’amazima n’ebirungi byonna. Allah Oweekitiibwa baamu- 
tegeera mu ngeri mpya, era mu ngeri y’emu ebitonde n’omwoyo 
nabyo baabifuna mu ngeri mpya. Ekigendererwa kyabwe kye 
baatandika okuluubirira kyafuuka okufaananya embeera zaabwe 
eza Mubaka (Allah amusaasire amuwe n’emirembe) engeri 
enjuba gy’erabikira mu ndabirwamu entono. 





Ensalo z’eggwanga ly’Obusiraamu ettono eryatandikira e 
Madiina nga lizimbiddwa ku nju ng’ebikumi bina, zaagaziwa 
era mu myaka kkumi gyokka zaatuuka e Iraq ne Palestine, so 
ng’era Nnabbi (Allah amusaasire amuwe n’emirembe) we ya- 
fiira ng’eggwanga eryo liri mu biseera bya lutalo n’Abalooma 
n’Abafaarisi. Naye Basswahaba awamu n’ekyo tebaakyusaako 
ku ngeri gye baatambuzangamu obulamu bwabwe, engeri gye 

baawangaalangamu, ennyumba ze baasulangamu, era nga 
byonna byasigala nga bwe byabeeranga emyaka ekkumi ema- 
bega. Empangaala yaabwe n’esigala nga bulamu bwa bugubi 
na kusinza. Ekibiina kya Basswahaba tekyamanya ngeri ya 
bulamu obuzimbiddwa ku kwegyalabya n’okululunkana. Baabe- 
ranga bakimanyi bulijjo nti: “Entaana y’ennyumba ey’omwoyo 
guno ey’enkya”. Olw’ensonga eyo, bulijjo baali beewala nnyo 
okwefuga ebyengera by’ensi n’okubikozesa mu ngeri eyisa 
ekikomo, era ebintu ebyo baabikozesanga mu kuteeka bimngo 
mu Bukkiriza n’okubuwoomesa ng’ekkubo ery’obulunngamu 
bw’obuntu n’okwesiima kwe. 

Emu ku nsonga enkulu ezaayamba ennyo mu kusaasaanya 
Obusiraamu mu bwangu obuyitiridde, n’okusaasaana kw’eki- 
tangaala ekyo ng’emmambya y’okumakya mu buntu bw’abantu, 
obwali bukutte enzikiza, abantu abaali balinnyirirwa era nga 
bafugibwa bumbula, bwe Busiraamu okuba nga bwalabikiranga 
mu buntu bwa Basswahaba (Allah abasiime) buli kifo gye bwa- 
tuukanga. Era olw’ensonga nti Basswahaba baali banywanyi ba 
Mubaka wa Allah (Allah amusaasire amuwe n’emirembe) era 
nga baali bakkiriza ba njawulo, nga bajjudde okusinza, amazima, 
obwenkanya, obugagga bw’omutima, n’ekitangaala ky’obubaka. 
Olw’ensonga baatunuuliranga abaddu ba Allah n’eriiso ly’oku- 
saasira nga Omutonzi kw’alina eri ebitonde bye ku nsi. 

Basswahaba baakakasa Allah Oweekitiibwa ne Omubaka 
we (Allah amusaasire amuwe n’emirembe) mu mitima gyabwe. 
Eyo y’engeri Ekibiina kyabwe ekyali ku mulembe ogutaamanya 
kusoma wadde okuwandiika ne gutuuka ku ntikko y’obugunjufu. 
Emitima gyabwe gyaddinngananga okukoowoola okwawaggulu 
okwebuuzanga nti: “Kiki Allah Oweekitiibwa ky’atwagalamu? 

Ki ki kye tuyinza okukola n’atusiima? Omubaka wa Allah 
(Allah amusaasire amuwe n’emirembe) ayagala kutulabira mu 
kifaananyi ki?” 

Abantu abo baafuukamu emirembe n’ebiseera, era obuntu 
ne buweebwa ekitiibwa n’omulembe gw’okwesiima. 

Abantu abo era beetakkuluzaako obubi bw’omwoyo ogula- 
gira okukola obubi ne bagufuula emyoyo egibuuza entakera ne 
gifuukuuza era ne gyenenya, abantu abo abaalimu amaalo nga 
bawangaala ng’ensolo ne bafuuka nga Bamalayika. 

Imaamu Qaraafi, omu ku bamaanyi abakulu aba Uswulu 
(ebikolo ebikulu omusimbulwa amateeka g’eddiini y’Ekisiraamu) 
eyafa mu mwaka gwa 684 ogwa Hijra, yagamba bw’atyi: 

“Singa Omubaka wa Allah (Allah amusaasire amuwe 
n’emirembe) teyalina kyamagero kyonna okuggyako okwola 
Basswahaba ab’ebitiibwa (Allah abasiime) ekyo kyokka kyan- 
dimaze okukakasa nti Mubaka wa Allah”. 

Naye buli omu ku Basswahaba abeebitiibwa abo yali 
kyakulabirako ekiramu ng’akola ng’ekyamagero kya Kulaane 
eyeekitiibwa, era baatuuka ku ntikko mu buzira n’okukiikirira 
empisa ennungi ez’obuntu. 

Ebyetaago by’amagezi n’omwoyo baabitambuliza wamu 
mu kiseera kye kimu mu ngeri empime obulungi mu mulembe 
ogwo, ekyatuusa Omukkiriza okufuna eddaala ly’obujjuvu, era 
okulowooza kw’Omukkiriza ne kugenda wala nga kwetabise 
n’okuwulira mu nda n’obujjumbize n’omwoyo. Olubeerera 
baawangaalanga bakimanyi nti ensi eno ku bo yali nnyumba ya 

bigezo na kugezesebwa. Emitima gyabwe ne gikeesa enkya nga 
gimanyi obusobozi bwa Allah obungi era obunene. 

Olw’ensonga eyo baatindigga enngendo okutuuka e China, 
Samarakandi ne Spain basobole okubunyisa enkola eragira 
okukola obulungi era ekugira abantu okukola obubi. Abantu 
abo abaali bawangaalira mu biseera by’obutamanya ne bakeesa 
enkya nga bamanyi era bategeera ekituufu era nga bakimanyi 
mu butuufu bwakyo. Ebiro byabwe ne bifuuka misana, ebiseera 
bya ttogo ne bifuuka eby’obudde obulungi. Ne babanguka mu 
kulowooza kwabwe, ne batandika okulowooza ennyo ku buli 
kintu ekibeetoolodde, okugeza: engeri omuntu gye yatondebwamu 
mu ttondo ly’amazzi, engeri akanyonyi gye kaatondebwamu 
mu ggi ettono, omuti engeri gye gwamera ne gukula nga guva 
mu mpeke, n’ebintu ebirala ebingi ebifaanana ebyo. Obulamu 
bwabwe ne babuteekateeka era ne babutereereza ku kusiima Allah 
Oweekitiibwa. Okusaasira, okulumirwa, n’okusobola okutegeera 
amazima n’okugassa mu nkola, ne bituuka ku ntikko. 

Ebiseera Basswahaba bano abeebitiibwa we baafuniranga 
essanyu mu bulamu bye biseera bye baamalanga nga batuusa 
obubaka bwa tawuhiidi eri abantu bonna. 


Waliwo Sswahaba omu (Allah amusiime) eyeewuunyisa 
eyali asigazizzaayo eddakiika ssatu mu bulamu, naye nga te- 
bannaba kumutta yeebaza omuntu oyo eyamuwaayo eddakiika 
essatu nga bw’agamba: 


“Nsigazizza eddakiika ssatu ze njagala okukozesa okukutuu- 
saako Ekigambo kya Allah Oweekitiibwa”. Ebyo yabyogezanga 
ssanyu wadde nga yali mu kaseera kazibu. 

Okutwalira awamu, Basswahaba abeebitiibwa baawangaa- 
langa ne Kulaane era nga bagikolerako ne bawaayo obulamu 
bwabwe olwa Kulaane ne balaga obuvumu n’okwewaayo ebyali 
bitalabibwangako mu byafaayo. Baagumira okubonyaabonye- 
zebwa n’okutulugunyizibwa n’okulyazaamaanyizibwa, naye ne 
batava ku mulamwa n’empisa bye bakkiririzangamu. Baaleka 
emmaali yaabwe n’ebyamaguzi ne bawannganguka okuva mu 
nsi zaabwe basobole okuwangaala ne aya Allah ze yaweereza. 
Era baawaayo buli ke balina basobole okutuukiriza bye baali 
bakkiririzaamu. 

Baali beegomba nnyo era nga balina obuvumu okuyiga Ku- 
laane n’okussa mu nkola buli aya eri mu Kulaane. Tebaalekanga 
Kulaane ne bwe baabeeranga mu biseera ebisinga obuzibu oba 
mu katyabaga. Sswahaaba ayitibwa Abaadi bin Bishri (Allah 
amusiime) atunyumiza nti lumu baali mu lutalo ne Nnabbi (Allah 
amusaasire amuwe n’emirembe): 

Omubaka n’abaako ne we yawummula mu kiwonvu 
n’abuuza: “Muntu ki anaatukuuma ekiro kino?” Ammaam bin 
Yaasir okuva mu Bamuhaajiriina ne Abbaad bin Bishri okuva 
mu Ba-ansaari ne bavaayo ne bagamba nti: “Omubaka wa Allah! 
Ffe tujja kukuuma”. Omubaka kwe kubagamba nti: “Mubeere 
ku mumwa gw’ekiwonvu”. Abasajja bwe batuuka ku mumwa 
gw’ekiwonvu Abbaad n’agamba Ammaar: “Kitundu ki eky’ekiro 
ky’oyagala okutwala: ekisooka oba ekikomererayo?” Ammaar 
n’agamba nti: “Ekisooka”. Ammaaru ne yeebaka. Abbaadi 
n’asigala ng’akuuma. Abbaadi yayimirira ekiro n’asaala naye 
aba ayimiridde ne wabaawo omusajja eyabawondera n’amanya 
nti be baali bakuuma. Kwe kukuba Abbaadi akasaale. Abbaadi 

yakaggyamu n’akasuula wansi ne yeeyongera okusaala. Omu- 
sajja yamukuba akasaale akalala nako n’akaggyamu n’akassa 
wali ne yeeyongera okusaala. Omusajja yamukuba akasaale 
akookusatu nako n’akaggyamu n’akassa wali, oluvannyuma 
n’akutama n’avunnama. Munne yawawamuka n’agamba Ab- 
baadi nti: “Tuula bakukubye”. Yabuuka n’ayimirira. Omusajja 
n’adduka ng’ategedde nti bamulabye. Muhaajiru bwe yalaba 
omusaayi ku munne yamugamba nti: “Allah atenderezebwe! 
Lwaki tewanzuukusizza!” Munne yamuddamu nti: 

“Mbadde ndi mu makkati mu ssuula (ssuula ya Kahfi) nga 
ngisoma, ne saagala kugikutulamu nga njagala ngimaleko. Obu- 
saale bwe bweyongedde kwe kukutama ne nkweraga. Ndayira 
Allah singa sitidde kuleka kituli Omubaka wa Allah (Allah 
amusaasire amuwe n’emirembe) kye yandagidde okukuuma 
nandikkirizza ne nkutuka oba ne mmalako essuula naye nga 
sigikutuddeemu”. 41 

Basswahaba abeebitiibwa (Allah abasiime) baawangaala 
obulamu nga bwetooloolera ku Kulaane eyeekitiibwa, era 
baali bafuna obuwoomerevu obutalina bubwenkana nga bakoze 
empagi yonna ku mpagi z’Obusiraamu. Ku ludda lwabwe buli 
aya eyakkanga yabeeranga ekijjulo okuva mu ggulu. Baatwala 
omutawaana okuyiga Kulaane eyeekitiibwa ne bagifuula ekyo- 
kulabirako kye baasobola okuwangaalirako. Ekintu ekiraga 
okwagala Basswahaba kwe baalina eri Kulaane n’okugijjum- 
bira ye mukyala eyasalawo Sswahaba okumusomera ekitundu 


41 Laba: Abu Dauda, Twahaarah 78/198; Ahmada, ekitabo 3, 344; 
Baihaqi, Dalaa-ilu nnubuwwah 3, 459; Ibn Hisham, ekitabo 3, 
219; Waqidi, ekitabo 1, 397. 

- 

kye yali akutte mu Kulaane n’okukimuyigiriza nga ge mahare 
g’ayagala bamuwe bamuwase. 42 

Basswahaba baasaalanga ekiro, era nga basoma obulaadi 
ne adhkaari zaabwe ekiro eyo, era nga okusoma Kulaane kya- 
basingira okwebaka mu buliri obubuguma. Eyayitanga ekiro 
ku mayumba gaabwe ng’awulira amaloboozi amaseeneekerevu 
nga baleeta Dhikri n’okusoma Kulaane nga galinga okuyimba 
kw’enjukyi. 

Omubaka (Allah amusaasire amuwe n’emirembe) yabayi- 
girizanga Kulaane ne mu mbeera enzibu ennyo. Okugeza Anasi 
(Allah amusiime) anyumya bw’atyi: 

“Olunaku lumu Abu Twalha yajja nga Nnabbi (Allah amu- 
saasire amuwe n’emirembe) ayimiridde asomera Ba-aswhaabu 
Swuffa (abagenyi b’Obusiraamu abaasulanga mu Muzikiti gwa 
Nnabbi) Kulaane, nga ku lubuto asibyeko ejjinja olw’enjala 
asobole okwegolola. 

Okutegeera Kulaane n’okugiyiga baabiwanga ebiseera 
bingi, era nga bafuba nnyo okugitereeza obulungi, n’okugiyimba 
n’okugiddinngana. (AbuNa-iimu, Hilyat ekitabo 1, 342) 

Basswahaba abeebitiibwa era baafuula Omubaka wa Allah 
(Allah amusaasire amuwe n’emirembe) ekyokugoberera eki- 
rungi. Olw’ensonga eyo gye byaggweera nga Madiina ejjudde 
abamanyi n’abakwasi ba Kulaane. 

42 Laba: Bukhari, Nikaah, 6 32,35; Fadhwailul Qur’an, 21,22; Mu - 
lim, Nikaah, 76. 

- 

Bwe gutyo omulembe gw’okwesiima bwe gwafaanana nga 
tewali mulembe gugwenkana. 

Singa Bakagezimunnyu (Bafilosoofi), n’abamanyi b’eby’om- 
woyo, n’abamanyi b’embeera z’abantu, n’abamanyi b’ebyenji- 
giriza, n’abamanyi b’omuntu mu nsi yonna baba bakunngaanye 
ggwe olaba basobola okufuuka akabiina k’abantu akatono akalina 
empisa n’embeera ezaawaggulu zonna ng’ezo ezaakunngaanira 
mu mulembe gw’okwesiima? Ekyokuddamu awatali kuwan- 
naanya kiri nti nedda. Wabula tebasobola na kutuuka lcu ddaala 
erisembayo obutono ebantu b’omulembe ogwo lye baatuukako. 
Okugeza ekitabo kya Farraabi ekiyitibwa “al-Madiinatul Faad- 
hwilah” ekyo kye yawandiika ku ngeri gye yali alowoozaamu 
ekibiina ky’abantu ekyokulabirako kyasigala nga mmere ewoo- 
mera emimwa gy’enkuyege. 





Ebigambo ebinyuma mu kwagala 
Omubaka wa Allah (Allah amusaasire 
amuwe n’emirembe) 


Omubaka wa Allah (Allah amusaasire amuwe n’emirembe) 
yali nga ye nsibuko y’okwagala n’okusaasira era nga talina am- 
wenkana. Ensibuko eyo eyasitula omuntu eri ennyanja y’okwagala 
Allah, olw’okuba okwagala Omubaka wa Allah (Allah amusaasire 
amuwe n’emirembe) kuva mu kwagala Allah Oweekitiibwa, 
n’ okugondera Omubaka wa Allah (Allah amusaasire amuwe 
n’emirembe) kuva mu kugondera Allah Oweekitiibwa, so nga 
n’okugyemera Omubaka wa Allah (Allah amusaasire amuwe 
n’emirembe) kuva mu kugyemera Allah Oweekitiibwa. Ensonga 
eyo Allah Oweekitiibwa ajoogerako bw’atyi mu Kulaane ye 
eyeekitiibwa: 


, * o o * 


(r \ idij^ JT) (((*r^J JJ^ ^'j 


Okuvvuunula: 




“Bagambe bwe muba mwagala Allah, mungoberere, Allah 
alyoke abaagale era abasonyiwe ebyonoono byammwe. Allah 
Musonyiyi era Musaasizi nnyo”. (Aali-Imraan, 31) 

Ne mu kigambo kya Tawuhiidi (shahadu), ekigambo “Mu- 
hammadu Rasuulu Llaahi (Muhammadi Mubaka wa Allah)” 
kigoberera ekigambo “Laa ilaaha illa Llaahu (Teri asinzibwa 
mu butuufu okuggyako Allah)”. Ate nga buli kigambo kya 
tawuhiidi na buli kusaalira ku Nnabbi (Allah amusaasire amuwe 
n’emirembe), guba gwe mutwe ogw’okwagala n’okusembera 
eri Allah Oweekitiibwa. Na buli ddembe n’okwesiima ku nsi 
n’Enkomerero, na buli kuwangula kwonna okw’omwoyo, kutuu- 
kirira na mutwe ogw’okumwagala. Obulungi bw’ensi bweyo- 
leka mu kwagala Allah, n’ekitangaala kya Muhammadi (Allah 
amusaasire amuwe n’emirembe) nga lye kkula ly’okweyoleka 
kuno, so nga n’ekkubo lyokka erisobozesa omuntu okutuuka eri 
Allah liyitira mu kwagala Mubaka wa Allah (Allah amusaasire 
amuwe n’emirembe). 

N’ekiriwo kiri nti ddala obulungi bwonna, okugeza: eby’om- 
woyo mu kusinza, n’obuntubulamu mu nkolagana n’abalala, 
n’empisa ezisinga obulungi n’obukwatampola mu mutima, 
n’ekitangaala mu ggulu, n’okusengeka ebigambo mu kwogera, 
n’obugonvu mu ngeri omuntu gy’awuliramu rnu nda, n’okulowooza 
okuwanvu, ebyo byonna bubonero obulabikira ku mitima nga 
biva mu lcwagala Omubaka wa Allah (Allah amusaasire amuwe 
n’emirembe), oyo ekitangaalaky’okubeerawo. 

Wulira ebigambo ebinyuvu okuva ewa mukama waffe 
Jalaalu Ddiini ar-Ruumi bwe yagamba nti: 


“Jangu mutima ggwe, embaga ey’annamaddala kwe kutuuka 
eri Nnabbi Muhammadi (Allah amusaasire amuwe n’emirembe), 
kubanga ekitangaala ky’ensi kiva mu kitangaala ky’obulungi 
bw’okubaawo kwe okwomukisa”. 


7 

Ne mw’ekyo tusanga nti ekkubo liri limu lyokka lye tusobola 
okusaabala tulyoke tufune okusiimibwa Allah Oweekitiibwa 
n’okwagalwa okuva gy’ali, n’eklcubo eryo kwe kugoberera 
empisa za Omubaka wa Allah (Allah amusaasire amuwe n’emi- 
rembe) ez’okulabirako. Amakulu nti Omukkiriza yenna tasobola 
kubeera “muntu mujjuvu” amakulu omuntu agobererwa - ate 
ng’ekyo Obusiraamu kye bwettanira - ebbanga ly’amala nga 
tatambulidde n’okugoberera enkola ya Omubaka wa Allah 
(Allah amusaasire amuwe n’emirembe) n’okulunngamya kwe, 
mu nsinza n’enneeyisa ye era tajja kufuna kutereera na ddembe 
ebyannamaddala ey’eddiini. Kubanga Allah Oweekitiibwa yalaga 
ekyokugoberera n’okulabirako “Omuntu omujjuvu” oyo Obu- 
siraamu gwe bwettanira nga ye Mubaka Oweekitiibwa (Allah 
amusaasire amuwe n’emirembe) era n’amufuula eky’okusaasira 
eri ebitonde bye, era ekyokulabirako eri Abakkiriza bonna. 

Mu ngeri eyo, okugonda okwo kukwata ekifo kya ku mwanjo, 
okutuusa ne Allah Oweekitiibwa bwe yakufuula kalombolombo 
k’okwagala abaddu be. Olcugonda okwo kuli kutya? 

Tewali kubuusabuusa nti embeera ey’ekika ekyawaggulu 
etandika na kwagala Mubaka wa Allah okuviira ddala ku ntobo 
y’omutima n’okufuna omugabo mu nsi ye ey’omutima. Kino 
kiri kityo kubanga Katonda waffe Oweekitiibwa agamba mu 
Kulaane ye eyeekitiibwa ng’ayogera ku kugoberera Omubaka 
wa Allah (Allah amusaasire amuwe n’emirembe) oyo “ekyo- 
kukoppa ekirungi” nti: 

Okuvvuunula: 

“Kyonna Omubaka ky’aba abaleetedde (oba abawadde) mu- 
kitwale; ate ky’aba abagaanye ekyo mukireke. Mube ne taquwa 
kubanga ddala Allah Muyitirivu wa kubonereza”. (Ilashri, 7) 

Mu aya endala, Allah Oweekitiibwa agamba nti: 



Okuvvuunula: 

“Abange mmwe Abakkiriza, mugondere Allah mugondere ne 
Omubaka, era temwonoona emirimu gyammwe”. (Muhhamadi, 33) 

Era agamba nti: 



Okuvvuunula: 

“Abo abagondera Allah ne Omubaka we beebo abali awamu 
n’abo Allah be yawa ebyengera mu Bannabbi, ne mu boogezi 
b’amazima n’abaafiira mu ntalo (nga balwana mu kkubo lya 
Allah) n’abalongoofu era abo be balungi okubeera nabo”. (Ni- 
saa-i, 69) 

Mazima ddala Kulaane eyeekitiibwa nga y’ettaala, obu- 
lunngamu, era ekitabo Allah Oweekitiibwa mw’ayigiririza ebyo 
bye yassa, kiraga abantu b’ekibiina ebintu by’omu nda ebikwata 
ku Mubaka wa Allah (Allah amusaasire amuwe n’emirembe). 
Ekikakafu kiri nti ebyama bya Kulaane eyeekitiibwa byeyoleka 
ne birabika bulungi omutima bwe gujjula ebyama eby’omu nda 
ebya Omubaka wa Allah (Allah amusaasire amuwe n’emirembe). 
Singa tufuna omukisa nga Basswahaba abeebitiibwa (Allah aba- 
siime) gwe baafuna ne tuyingira mu nsi y’ebyama bya Omubaka 
(Allah amusaasire amuwe n’emirembe) twandisobodde okutuuka 
eri obulungi obuva ewa Allah, n’obulungi obuli mu kulagira 
okukola obulungi n’okuziyiza okukola obubi, n’okumanya 
n’amagezi ebyo ebiri mu byama ebyo. 

Mu bufunze, singa tusobola okusoma oba okuyiga ebigambo 
bya Allah mu bwanjulukufu n’obweyolefu bwabyo, ku bikwata 
ku nsi ya Omubaka ey’omunda, emitima gyaffe gyandisobodde 
okubuukira awali Omubaka oweekitiibwa ne tubeera ng’abo 
abaali ku mulembe gw’okwesiima, abaayagala ennyo Nnabbi. 
Mu ngeri y’emu twanditegedde buli kigambo na buli kiragiro 
ne bwe kwandibadde kukozesa bubonero obwa Omubaka wa 
Allah, era twandituuse ku ddaala ly’okumwagala n’okumwewa, 
okwo ebigambo bino kwe byogerako: 

“Mubaka wa Allah! Mpaayo taata ne maama n’emmaali 
yange nange kennyini ku lulwo.” 

Mazima ddala okubeerawo kwa Nnabbi (Allah amusaasire 
amuwe n’emirembe) y’ensibuko y’obulungi n’ekitangaala era 
y’enkomerero y’okwagala eri omuntu. Abamanyi Allah baki- 
manyi nti ensonga y’okubeerawo okw’ebitonde kwali kwagala 

kwa Allah ng’ayagala ekitangaala kya Muhammadi (Allah 
amusaasire amuwe n’emirembe). Olw’ensonga eyo ebitonde 
byonna byali mu ngeri ya kirabo eri oweekitiibwa Nnabbi Mu- 
hammadi (Allah amusaasire amuwe n’emirembe), n’ebitonde 
byonna byakolebwa lwa kitiibwa kya kitangaala kya Muhammadi 
era ebimukuuma, nga Muhammadi ggemo era luulu ate ng’ensi 
y’eribikka. Olw’ensonga eyo yasaanira Allah Oweekitiibwa 
okumwogerako ng’agamba nti: “mukwano gwange ”. 43 

Nga beesiimye Abakkiriza abo abaawaayo emitima gyabwe 
eri Allah Oweekitiibwa ne Omubaka we (Allah amusaasire amuwe 
n’emirembe) era ne bamwagala nnyo. Okwagala okwo okwaba- 
sobozesa okulinnya gye bali okusinga okwagala lcwonna. 

Mazima okusemberera ekituufu kusobola okutuukirira 
ng’omuntu akozesezza okwagala n’omukwano okusinga ama- 
gezi. 

Mazima ddala eggulu ly’omwezi gwa Rabbil Awwal (om- 
wezi ogwokusatu ku kalenda y’Obusiraamu) - eryafuna omukisa 
olw’okujja kwa Nnabbi eri ensi eno - lyaggulwawo, nga kya 
kusaasira n’okusonyiwa eri Abakkiriza. 

Okusinziira ku bitabo bye byogera, mukyala Thuwaibah 
(Allah amusiime) yali omu mu bamaama ba Omubaka wa Allah 
(Allah amusaasire amuwe n’emirembe) abaamuyonsa. Omukyala 
ono yali muzaana wa Abu Lahabi, taata omuto owa Omubaka wa 
Allah (Allah amusaasire amuwe n'emirembe), nga Abu Lahabi oyo 
y’omu ku baasinga okuwalagganya Omubaka (Allah amusaasire 





43 Laba: Tirmidhi, Manaaqib, ekitabo 1/3616; Darimi, Muqaddimah, 
8; Ahmada, ekitabo 6/241; Haithami, ekitabo 9/29. 

amuwe n’emirembe). Naye bwe baazaala Muhammadi, Thuwai- 
bah n’awa Abu Lahabi amawulire ag’essanyu ag’okuzaalibwa 
kw’omwana wa muganda we. Olw’essanyu eringi Abu Lahabi 
yasalawo okuta Thuwaiba okuva mu buddu n’afuuka mwana 
waboobwe, nga tewali kyamukozesa lcino okuggyako okwagala 
n’okwewulirira mu kika kye. (Halabi, ekitabo 1,138) 

Kyokka wadde kino Abu Lahabi yakikola lwa kwagala nnyo 
musaayi gwe, naye kyamufuukira ensonga emukendezesa ku 
bibonerezo buli lunaku lwa bbalaza mu buli wiiki. 

Abbaasi (Allah amusiime) ensonga eno aginyumyako 
bw’atyi: 

“Namala omwaka mulamba nga Abu Lahabi amaze okufa 
nga simuloota. Kyokka oluvannyuma n’amuloota ng’ali mu 
mbeera mbi nnyo n’anngamba nti: 

‘Sifunanga mirembe okuva lwe nnayawukana nammwe 
mpozzi bankendereza ku bibonerezo buli lunaku lwa bbalaza’. 
Olw’okuba nga Omubaka wa Allah (Allah amusaasire amuwe 
n’emirembe) yazaalibwa ku lunaku lwa balaza Thuwaibah 
n’amuwa amawulire ago ag’essanyu n’amugamba nti: Otegedde 
nga Amina azaalidde muganda wo Abdallah omwana owoobu- 
lenzi?! ’ Abu Lahabi kwe kumugambabw’atyi: ‘Genda. Kati oli 
mwana waabwobwe’ Ekyo ne kimuyamba ng’ali mu Muliro nga 
muganda we Abu Twalibi okulwanirira Omubaka wa Allah (Allah 
amusaasire amuwe n’emirembe) bwe kwamuyamba kubanga 
y’asinga abantu b’omu Muliro okubeera n’ekibonerezo ekitono. 
(Baihaqi, Raudhwul An’fi, 1, 273) 

Hadiisi eno era baginyumya bwe batyi: 

- 

“Oluvannyuma lw’okuva eyo sifunangayo kalungi okuggyako 
nti bampa ku k’okunywa muno olw’okuba nti nata Thuwaibah”, 
olwo n’alaza mu bbanga eriri wakati w’engalo ze kyalakisajja 
n’olunwe . 44 

Ye Ibn Juzri agamba nti: 

“Oba Abu Lahabi omulabe wa Nnabbi bamukendereza 
ku bibonerezo mu Muliro (Jahannama) olw’okusanyuka kwe 
yayolesa ku lunaku Nnabbi kwe yazaalibwa so ng’ensonga ze 
zaali za kwagala nnyo ggwanga lye, Omukkiriza anaafuna byen- 
gera ki n’okusaasirwa Allah bw’alaga okussa ekitiibwa mu kiro 
Omubaka wa Allah (Allah amusaasire amuwe n’emirembe) kye 
yazaalibwamu, n’aggulawo omutima gwe, n’olujjuliro lwe, nga 
bino byonna abikola lwa kwagala nnyo ekyokweyagaza ky’ebi- 
tonde ekyolubeerera (Allah amusaasire amuwe n’emirembe)! 
Olw’ensonga eyo kikakata okuteekawo entuula ez’omwoyo 
ennyingi ddala mu mwezi Omubaka (Allah amusaasire amuwe 
n’emirembe) mwe yazaalibwa, ng’era bwe kikakata okukolera 
Ekibiina “embaga” ennyingi abantu basobole okuganyulwa mu 
bintu by’omwoyo ebiri mu mwezi guno ogw’omukisa era bazze 
bujja obulamu obw’omwoyo. Ng’era bwe kikakata okusanyusa 
emitima eminakuwavu n’okusoma n’okusomesa Kulaane eyeeki- 
tiibwa, n’okuyisa abantu obulungi mu buli ngeri yonna esoboka, 
n’okuwayo saddaaka eri abaavu ne bamulekwa n’abatambuze, 
n’abantu abapya mu bitundu, n’abalina obwetaavu obw’engeri 
emu oba endala. 





44 Ibn Kathiiri, Bidaayah, Cairo, 1993 A.D. ekitabo 2, 277; Baihaqi, 
Assunaul Kubra, 7, 162; Ibn Saad, ekitabo 1, 108, 125. 

Okwagala Basswahaba abeebitiibwa kwe baalina 
eri Omubaka wa Allah (Allah amusaasire amuwe 
n’emirembe) 

Basswahaba (Allah abasiime) baayagala nnyo Omubaka wa 
Allah (Allah amusaasire amuwe n’emirembe) enjagala omuntu 
gy’atasobola kunnyonnyola wadde kutenda buzito na kigero. 
Okwagala okw’ekika kino kwasobola kutuukirira na kwagala kuva 
eri Allah era eno y’engeri yokka gye kusobola okubaawo. 

Buli omu ky Basswahaba yalina olujegere lw’omukwano 
olumuyunga ku Mubaka wa Allah (Allah amusaasire amuwe 
n’emirembe) nga lulinga amasannyalaze agasika mu kwagala. 
Ne bakeesa enkya nga balinga emmunyeenye ezeerippye ku 
ggulu mu ngeri gye baamwekwatako. Mu nda mwa buli omu ku 
Basswahaba bano mwalinga omuli eddoboozi lubeerera erimuyita 
nga ligamba nti: “Bw’atyo Omubaka wa Allah (Allah amusaasire 
amuwe n’emirembe) bwe yali nga akola”. Olw’okwagala okufuna 
omugabo gwabwe mu kumugoberera baalinga batambulira mu 
kkubo eryo lye yali atambuliramu, nga bawunyiriza ku kamuli 
ke yawunyangako era nga beesiiga akawoowo ke yali yeesiiga, 
nga bayimirira mu kifo kye yali ayimiriramu. 

Nekiriwo kiri nti okwagala Basswahaba kwe baali balina 
eri Omubaka wa Allah (Allah amusaasire amuwe n’emirembe) 
n’engeri gye baali bamutwalamu ng’omuganzi byali tebyoge- 
rekeka wadde okutendeka. Bino byeyolekera mu bifaananyi 
ebingi ebyayatiikirira nga mwe muli na kino Mukyala Aisha 
(Allah amusiime) mwe yatendera ekyenyi ekyakaayakana ekya 
Omubaka wa Allah (Allah amusaasire amuwe n’emirembe) nga 
yagamba bw’atyi: 





EKITUNDU EKYOKUSATU 


Singa abantu b’e Misiri baawulira ku ttama lye nga bwe 
lifaanana 

Tebandyetawaanyizza kunenya Yusufu n’akamu 

Abanenya Zulayika singa baalaba ekyenyi kye 

Ate bandyagadde kukutula mitima mu kifo ky’emikono 

Awatali kuwannaanya, Omubaka wa Allah (Allah amusaasire 
amuwe n’emirembe) ng’otutte ekifaananyi muddu era muntu ng’era 
Shahadu bw’ekikakasa. Naye bw’otunuulira empisa ze okisanga 
nga ye “Akulira Ababaka”. Wulira ebigambo by’omusomesa Aziizi 
Muhamuudu Hudayi eyalaba ku nsi y’ebyama n’agamba: 

Ensi eno ndabirwamu; buli ekigirimu kiyimiridde ku 
mazima. Ebiseera byonna Allah alabikira mu ndabirwamu 
ya Muhammadi (Allah amusaasire amuwe n’emirembe). 

Omubaka wa Allah (Allah amusaasire amuwe n’emirembe) 
kye kifo omweyolekera okwagala kwa Katonda, okwo okwadda 
waggulu ne kulinnya oluvannyuma lw’okwagala okulala okutali 
kwaddala okuli mu bubumbwa bw’omuntu n’obutonde bwe oku- 
jjula. Ekikakafu kiri nti Omukkiriza yenna bw’awulira engeri mu 
nda n’okukankanyizibwa okuva eri Katonda, era omwoyo gwe 
bwe guvaamu engeri n’obubonero obw’obwagazi bwonna, eyo 
ebeera ntandikwa y’ekkubo ly’okumwagala n’okumugoberera 
n’okwegatta naye. Ensonga eyo mukama waffe Jalaalu Ddiini 
Ar-Ruumii agyogerako bw’atyi: 

“Ensi bbiri zaatondebwa olw’omutima ogumu. Lowooza 
ku makulu agali mu kigambo ‘Singa si ggwe, singa si ggwe ensi 
teyanditondeddwa’” 

Kyeyoleka bulungi nti okwagala kwa Omubaka wa Allah 
(Allah amusaasire amuwe n’emirembe) kulina kinene kye kukola 
ku kuweesa omuntu ekitiibwa mu nsi ebbiri: edduniya n’Enko- 
merero. Era Basswahaba abeebitiibwa (Allah abasiime) baafuna 
amadaala agaawaggulu awatali muntu ayinza kugasemberera 
olw’okwagala ennyo kwe baayagalamu Omubaka wa Allah 
(Allah amusaasire amuwe n’emirembe). 

Waliwo ekyafaayo ekirala ekiraga engeri Basswahaba 
abeebitiibwa (Allah abasiime) gye baayagalamu Omubaka wa 
Allah (Allah amusaasire amuwe n’emirembe) enjagala eterina 
egifaanana: 

Mu kusenguka Omubaka wa Allah (Allah amusaasire amuwe 
n’emirembe) yafuluma ng’agenda ku mpuku ng’ali wamu ne 
Abubakari (Allah amusiime). Nga batambula, ekiseera ekimu 
Abubakari yatambuliranga mabega wa Mubaka ate ekirala 
n’amutambulira mu maaso. Ekintu kino Omubaka (Allah amu- 
saasire amuwe n’emirembe) yatuuka okukiraba kwe kubuuza 
Abubakari bw’atyi: 

“Abubakari ebiseera nkulaba ontambulira mabega ate 
bw’omala n’onkulembera. Ekyo kitegeeza ki?” 

Abubakari kwe kumuddamu nti: “Omubaka wa Allah! 
Ngenda ne nzijukira abatunoonya abatuva emabega olwo ne 
nkutambulira emabega, ate ne nzijukira abatulinze mu maaso 
olwo ne nkutambulira mu maaso”. 

Omubaka kwe kugamba: “Naye Abubakari, singa waliwo 
ekintu ky’oyagala kikutuukeko nga tekintuuseeko” 


Abubakari kwe kugamba nti: 

“Yee gye kiri. Ndayira Oyo eyakutuma n’amazima nti singa 
wabaawo eky’okukutuukako njagala kibeere ku nze ggwe kireme 
kukutuukako” (Haakimu, Mustadraku, 3, 7/4268) 

Bwe baamala ne batuuka ku mpuku eyitibwa Thauri Abu- 
bakari Swidiiqi (Allah amusiime) kwe kugamba Omubaka wa 
Allah (Allah amusaasire amuwe n’emirembe) bw’atyi: 

“Mubaka wa Allah! Ndeka nkusookeyo mu nda singa ebee- 
rayo omusota oba ekintu kyonna eky’omutawaana kisoolce nze 
nga tekinnakutuusaako bulabe”. Abubakari yayingira n’atandika 
okukwatakwata n’emikono gye. Bwe yalabanga ekituli ng’ayuza 
olugoye lwe ng’akibikka. Ekyo yakikola ku bituli bingi okutuusa 
olugoye lwe bwe lwaggwaawo nga wasigaddeyo ekituli kimu. 
Kye yakola ekituli kwe kussaawo akakongovule ke kazibe ekituli. 
Oluvannyuma yayita Omubaka wa Allah (Allah amusaasire amuwe 
n’emirembe) ayingire. Ku makya Omubaka yamubuuza: 

“Abubakari, olugoye lwo luli ludda wa?” Abubakari kwe 
kumubuulira ebyali bituuse ku lugoye. Nnabbi (Allah amusaasire 
amuwe n’emirembe) yasitula emikono gye n’agyolekeza eggulu 
n’asabira Abubakari . 45 

Waliwo n’ekyafaayo ekirala ekirungi ekyoleka omukwano 
mukyala Sumayiraa bint Qaisi (Allah amusiime) gwe yalina eri 
Omubaka wa Allah (Allah amusaasire amuwe n’emirembe). 
Omukyala oyo yaflirwa abantu be bataano balamba mu lutalo 
lw’e Uhudi, nga muno mwalimu abaana be babiri, taata we, bba 


45 Laba: Ibn Kathiiri, al-Bidaayah, ekitabo 3, 222-223; Ali al-Qaarii; 
al-Mirqaati, Beirut, 1992 A.D. ekitabo 10, 381; Abu Na-iim, al- 
Hilyat, ekitabo 1, olup. 33. 

ne mwannyina. Madiina ku lunaku lw’e Uhud yabuutikirwa 
emiranga, ebiwoobe n’okwaziirana, awo we baafunira amawu- 
lire nti Muhammadi (Allah amusaasire amuwe n’emirembe) 
bamusse. Abantu ebigambo byabaggwaako, ne baleekaana, ne 
badduka nga bagenda mu makubo bafune amawulire agava mu 
ddwaaniro. Mu bantu abaagenda okunoonya amawulire mwe 
mwali n’omukyala oli Sumayiraa. So nga bwe baamubikira 
abantu be teyalaga nnaku. Sumayiraa yatandika okubuuza abaa- 
vanga mu ddwaniro ekyali kituuse ku Mubaka wa Allah (Allah 
amusaasire amuwe n’emirembe) Basswahaba abeebitiibwa ne 
bamuddamu nti: “Tewali mutawaana. Omubaka ali bulungi 
nga bw’oyagala”. Omukyala kwe kugamba nti: “Mumale ku- 
mundaga mmulabeko”. Baamumulaga ye kwe kugamba nti: 
“Omutawaana gwomia nga tegutuuse ku ggwe guba mutono”. 
Oluvannyuma n’agenda n’anona emirambo gy’abaana be ku 
mbalaasi n’agitwala e Madiina”. (Laba: IbnHishaam, 3, 51; Waqidii, 
ekitabo 1, 292; Haythami, ekitabo 6, 115) 

Ye Anasi bin Maaliki anyumya nti: 

“Waliwo omusajja eyajja ewa Omubaka wa Allah (Allah 
amusaasire arnuwe n’emirembe) n’amubuuza nti: “Enkomerero 
etuuka ddi?” Omubaka n’amuddamu ng’aamubuuza nti: “Ggwe 
Enkomerero ogitegekedde ki?” Omusajja kwe kumuddamu nti: 
“Okwagala Allah, ne Omubaka we”. Awo Omubaka wa Allah 
(Allah amusaasire amuwe n’emirembe) we yamugambira nti: 
“Ojja kubeera n’oyo gw’oyagala”. 





Anasi agamba nti: “Tetusanyukangako, oluvannyuma 
lw’Obusiraamu okujja, nga bwe twasanyuka nga Nnabbi (Allah 
amusaasire amuwe n’emirembe) atugambye nti ‘Ojja kubeera 

wamu ne gw’oyagala’. Nze njagala Allah ne Omubaka we ne 
Abubakari ne Umaru era nneesunga okubeera nabo wadde 
ng’emirimu gye nkola tegibatuuka” (Muslim, al-Birr, 163) 

Tewali kubuusabuusa nti buli Mukkiriza, okusobola okuyingira 
mu kusanyusibwa kuno Omubaka wa Allah (Allah amusaasire 
amuwe n’emirembe) kwe yayogera n’annyonnyola, Omukkiriza 
oyo ateekeddwa okuwunda omutima gwe n’okwagala ennyo 
Omubaka wa Allah (Allah amusaasire amuwe n’emirembe) 
n’okumufuula mukwano gwe n’ekitangaala kye n’okwagala 
ennyo okumusisinkana. 

Embeera ya Basswahaba olw’ennaku gye baalimu nga 
Omubaka oweekitiibwa (Allah amusaasire amuwe n’emirembe) 
abafuddeko yali yeefaanaanyirizaako emisubbaawa gye bako- 
leezezza ne gisaanuuka. Mu lunaku olwo, emitima gyakoleera 
ne bitawuliro by’ennaku mu kiseera kimu olw’okwawukana 
ne Omubaka (Allah amusaasire amuwe n’emirembe), embeera 
ya Basswahaba (Allah abasiime) n’ekyuka okuva ku mbeera 
okudda ku ndala. Mukama waffe Umaru ye yali takyategeera, 
era Abubakari Swiddiiq yakola kyonna ekisoboka okumutereeza 
n’okukkakkanya emitima gya Basswahaba abalala (Allah aba- 
siime), kubanga emitima egyali gyagala ennyo Omubaka nga 
tegisobola kugumiikiriza kuyitawo lunaku nga tegirabye ku 
Mubaka wa Allah (Allah amusaasire amuwe n’emirembe) oba 
okufumiitiriza nti gyali tegikyaddayo kumulaba mulundi mulala 
mu bulamu buno obw’ensi obw’okuggwaawo. Ye Abudalla 
bin Zaid (Allah amusiime) kyamuyitirirako n’asitula emikono 
gye waggulu n’asaba n’omutima ogujjudde ennaku n’obulumi 
ng’agamba nti: 

“Katonda wange! Nkusaba onzibe amaaso nneme kuddayo 
kulaba kintu kyonna oluvannyuma lwa mukwano gwange oku- 
njawukanako okutuusa lwe ndimusisinkana (Allah amusaasire 
amuwe n’emirembe)”. 

Edduwa eno yagisaba ng’eva ku ntobo y’omutima gwe 
ng’eno amaaso bwe gafukumula amaziga era ne gazibirawo . 46 

Ye Abubakari (Allah amusime) buli lwe yayogeranga 
ku Mubaka wa Allah (Allah amusaasire amuwe n’emirembe) 
ng’amaze okufa oba n’ajjukira Omubaka wa Allah (Allah 
amusaasire amuwe n’emirembe) yatyetyemukanga n’akaaba 
ebigambo ne byesala era n’alekera awo okwogera. Embeera ya 
Abubakari eyo, Abuhurairah (Allah amusiime) aginyumyako 
bw’atyi: Lumu Abubakari (Allah amusiime) yalinnya ku mim- 
bari n’agamba nti: 

‘Omubaka wa Allah (Allah amusaasire amuwe n’emirembe) 
yayimirira ku mimbari omwaka ogwasooka’ olwo n’akaaba 
naddamu ekigambo ekyo era n’akaaba n’omulundi ogwokusatu, 
n’atasobola kwefuga era n’akaaba omulundi ogwokusatu”. (Laba: 
Tirmidhi, Da-awaati, 105/3558; Ahmada ekitabo 1, 3) 

Abubakari buli kiseera yabeeranga ku lusegere lwa Omubaka 
nga mulamu; awamu n’ekyo yali takoowa kwagala kumulaba. 
Okwagala okulaba Nnabbi kuno kweyongera nnyo nga Nnabbi 
amaze okufa. Mukyala Aisha (Allah amusiime) attottola omukwano 
n ’ enkolagana eno taata we bye yawuliranga ku Mubaka wa Allah 
(Allah amusaasire amuwe n’emirembe) n’agamba bw’atyi: 

“Abubakari (Allah amusiime) bwe yasemberera okufa 
yabuuza nti: ‘Lunaku ki luno?’ Baamuddamu nti: ‘Lunaku lwa 





46 Qurtubi, al-Jaami-u, Beirut, 1985 ekitabo 5, 271 






EKITUNDU EKYOKUSATU 


bbalaza’. Kwe kugamba nti: ‘Bwe mba nfudde ekiro temunsu- 
zaawo kunziika nkeera kubanga emisana n’ebiro bye nsinga 
okwagala by’ebyo ebisinga okusemberera Omubaka wa Allah’. 
(Ahmada, ekitabo 1, 8) 

Wabula teyafa kiro ekyo. Yabuwungeeza okutuusa ku lwo- 
kubiri ne bamuziilca nga tebunnakya”. (Bukhari, Janaa-izu 94,70) 

Basswahaba abeebitiibwa abamu (Allah abasiime) olw’okwa- 
gala ennyo Omubaka (Allah amusaasire amuwe n’emirembe) 
baabeeranga obulwadde obugenda okubatta nga babwesunga 
kubanga baabeeranga bagenda kusisinkana Allah ne Omubaka 
we (Allah amusaasire amuwe n’emirembe), era baatumanga 
abalwadde abasemberedde okufa okubalabira Omukama waffe 
Muhammad Kabaka w’emitima (Allah amusaasire amuwe n’emi- 
rembe). Ye Muhammadi bin Munikadri (Allah amusiime) bwe 
yagenda okulambula mukama waffe Jabbeeri bin Abdalla (Allah 
amusiime) mu bulwadde bwe obwamutta, mu kumubeesabeesa 
n’okumusanyusa, yamugamba bw’atyi: 

“Jabbeeri, tuusa Salaamu zaffe ewa Omubaka wa Allah 
(Allah amusaasire amuwe n’emirembe)”. (IbnMaajah, Janaa-iz, 4) 

Basswahaba abeebitiiwba (Allah abasiime) abaayagala en- 
nyo Omubaka wa Allah (Allah amusaasire amuwe n’emirembe) 
baawuliranga emirembe n’essanyu bwe baawuliranga ng’omuntu 
ayogera ku Mubaka wa Allah (Allah amusaasire amuwe n’emi- 
rembe). Barraa-u bin Aazibi (Allah amusiime) atunyumiza engeri 
taata we gye yayagalanga okukozesa buli kakisa ke yafunanga 
awulire ebikwata ku Mubaka wa Allah (Allah amusaasire amuwe 
n’emirembe). Yagamba bw’atyi: 





MUHAMMADI omubaka wa allah m 


“Lumu Abubakari (Allah amusiime) yagula ensolo ku 
Aazibi ku Dirihamu kkumi na ssatu (13), kwe kugamba Aa- 
zibu nti: “Tuma Baraa-u andetere ensolo yange”. Naye Aazibu 
yamuddamu nti: 

“Tekijja kusoboka okutuusa ng’otunyumizza engeri gye 
mwalimu ne Omubaka wa Allah (Allah amusaasire amuwe 
n’emirembe) bwe mwafuluma okuva e Makka nga Abashiriku 
babanoonya”. Abubakari kwe kugamba bw’atyi: 

“Twatambula okuva mu Makka ekiro n’emisana okutuusa 
mu malya g’ekyemisana ne ntunulatunula okunoonya ekisiiki- 
rize tusobole okwewogomamu akasana, okutuusa lwe nnalaba 
olwazi ne ndusemberera ne ndaba ekisiikirize ekisigaddewo. Awo 
ne njaliraawo Nnabbi (Allah amusaasire amuwe n’emirembe) 
asobole okuwummulirawo. Oluvannyuma ne mugamba nti: 
‘Weewunzikeko, Nnabbi wa Allah’. Nnabbi (Allah amusaasire 
amuwe n’emirembe) ne yeewunzikako. 

Oluvannyuma nnagenda nga bwe ntunulatunula ndabe oba 
nga waaliwo eyali atuwondera, nagenda okulaba nga ndaba 
omulunzi w’embuzi ng’agoba embuzi ze azitwala ku lwazi nga 
naye anoonyaayo kisiikirize nga ffe kye twali tunoonya. Kwe 
kumubuuza nti: ‘Oli mulenzi w’ani?’ Kwe kumbuulira mukama 
we nga musajja Mukulayishi mmumanyi. Kwe kumugamba 
nti: ‘Embuzi zo mulimu ku mata?’ Ko ye nti, ‘ye’. ‘Osobola 
okutukamirako?’ 47 Kwe kukkiriza. Namulagira asibe emu ku 


47 Yali mpisa ya Bawalabu era mu byabuwangwa bwabwe 
obutagaana mutambuze kunywa mata ga mbuzi n’ensiga 
ne nngamiya zaabwe. Ekyo baakikuutiranga abalunzi 

- 

mbuzi (endiga) oluvannyuma ne mulagira okulongoosa ekibeere 
akiggyeko enfuufu, oluvannyuma ne mmulagira ayonje ebibatu 
bye bw’atyi, olwo n’akuba ekibatu ekimu ku kirala n’ankamira 
ekikopo ky’amata. 

Nali nakolera Omubaka wa Allah (Allah amusaasire amuwe 
n’emirembe) ensawo y’amazzi nga ku mumwa gwayo kuliko 
ekiwero ekisengejja ne nfuka amata okutuusa lwe yatoba wansi, 
olwo ne nkitwala ewa Nnabbi (Allah amusaasire amuwe n’emi- 
rembe) ne musangang’azuukuse ne mmugamba nti: ‘Nywa Mu- 
baka wa Allah’, n’anywa okutuusa lwe nnamatira. Oluvannyuma 
ne mmugamba nti: ‘Mubaka waAllah! Ekiseeraky’okutambula 
kituuse’. Omubaka wa Allah kwe kugamba nti: ‘Tutambule’. 
Twatambula nga n’abantu batunoonya naye tewali yatusanga 
okuggyako Suraaqah bin Maaliki bin Ju-ushum eyali ku mba- 
laasi ye, nze kwe kugamba Omubaka wa Allah nti atuwondera 
atusanze. Omubaka wa Allah yagamba bugambi nti: 


baabwe era nga bakateekawo nga kakwakkulizo eri 
omuntu atwala obuvunaanyizibwa bw’okulunda embuzi 
n’ebisolo byabwe obutagaana mutambuze yenna kuny- 
wa mata. Ekyo Omubaka wa Allah (Allah amusaasire 
amuwe n’emirembe) akyogerako bw’atyi: “Abantu ba 
biti bisatu, Allah tagenda kwogera nabo ku Lunaku 
lw’Enkomerero: Omuntu amma omutambuze amazzi 
g’aba asigazizza, n’omusajja alayira ku kyamaguzi 
olwegulo (ng’alimba), n’omusajja awera mu maaso 
ga Imaamu (omukulembeze) naye nga bw’abaako 
ky’amuwa ng’atuukiriza obweyamu bw’aba akoze, so 
nga bw’atamuwa obweyamu bw’aba awaddeyo abume- 
nya”. (Abu Dauda, Buyuu-u, 60/3474). 

- 

Okuvvuunula: 

“Tonakuwala. Mazima Allah ali wamu naffe (Taubah, 40)”. 
(Bukhari, Aswhaabu Nnabiyy, 2 Ahmada ekitabo 1,2) 

Basswahaba abeebitiibwa (Allah abasiime) baawanga nnyo 
Nnabbi (Allah amusaasire amuwe n’emirembe) ekitiibwa, nga bamu- 
gulumiza, era nga bamwagala nnyo, okutuusa ng’abamu tebasalako 
nviiri ku mitwe gyabwe wadde okusanirira enviiri kubanga Nnabbi 
yabasiimula mu rnutwe. (Laba: Abu Dauda, Swalah 28/501) 

Waliwo ekyagwawo ekiraga engeri bakyala ba Babaswa- 
haba (Allah abasiime) nabo gye baayagalangamu Omubaka wa 
Allah (Allah amusaasire amuwe n’emirembe) n’engeri abakyala 
abo gye baali bayigirizaamu abaana baabwe okwagala Nnabbi. 
Era bakyala ba Baswahaba baagugumbulanga abaana baabwe 
abaamalanga ebbanga eggwanvu nga tebalabye Mubaka wa 
Allah (Allah amusaasire amuwe n’emirembe). Ekintu kino 
mukama waffe Huzaifah bin Yamaani (Allah amusiime) akitu- 
nyumizaako bw’atyi: 

Lumu mmange yambuuza bw’atyi: “Omaze bbanga ki 
nga tolaba Nnabbi (Allah amusaasire amuwe n’emirembe)?” 
Kwe kumuddamu nti: “Simulabanga okuva ku kiseera kino 
na kino”. Yansika okutuusa lwe nnamugamba nti: “Ndeka nja 
kugenda ewa Nnabbi (Allah amusaasire amuwe n’emirembe) 
nsaale naye Sswala ya Magharibi era mmusabe asabe Allah nze 
naawe atusonyiwe”. Nnagenda ewa Nnabbi (Allah amusaa- 
sire amuwe n’emirembe) ne nsaala naye Sswala ya Magharibi 

n’asaala okutuusa ku Sswala ya Ishah. Oluvannyuma yafuluma 
ne mugoberera n’awulira eddoboozi lyange n’agamba nti: “Ani 
ono, Huzaifah?” Ne nngamba nti” “Ye”. Kwe kunngamba nti: 
“Oyagala lci, Allah akusonyiwe ne maama wo ...” (Tirmidhi, 
Manaaqib, 30 - 3781; Ahmada ekitabo 5, 391) 


Yo embeera ya Bilaali (Allah amusiime) omwaziinyi wa 
Omubaka wa Allah (Allah amusaasire amuwe n’emirembe) era 
ennyonza y’omuzikiti gw’obwnnabbi yo ate yabeera mbi nnyo 
okusinga ey’abalala. Omubaka wa Allah (Allah amusaasire amuwe 
n’emirembe) bwe yafa, Bilaali yafuuka nga gwe basazeeko olulimi 
era teyaddayo kwasamya kamwa, ne Madiina n’emufundirira. 
Abubakari (Allah amusiime) bwe yatandika okufuga yayagala 
akomyewo okwejjukanya okwekitiibwa okw’okwaziina kwa 
Bilaali nga bwe kwabeeranga ku mulembe gwa Nnabbi (Allah 
amusaasire amuwe n’emirembe), kwe kwesiba ku Bilaali emi- 
rundi egiwera addemu ayaziine. Naye Bilaali eyali mu bulumi 
ate nga yali ayagala nnyo Omubaka wa Allah yamwetondera 
nga bw’agamba nti: 

“Abubakari! Sikyalina kaagala konna okusitula eddoboozi 
nga njaziina. Nkusaba oleme kumpaliriza ondeke mu mbeera 
yange gye ndimu”. Wabula mukama waffe Abubakari (Allah 
amusiime) yeeyongera okumuperereza olutatadde, ng’ayagala 
ajjukize ekibiina kya Nnabbi ennaku ennungi ze baalimu mu 
biseera bya Omubaka oweekitiibwa (Allah amusaasire amuwe 
n’emirembe) kwe kumugamba nti: 


“Ekibiina kya Mutume kiyinza olcufiirwa Omwaziinyi wa 
Omubaka nga bwe kyafiirwa Omubaka wa Allah (Allah amu- 
saasire amuwe n’emirembe)?” 

Bilaali (Allah amusiime) yali takyasobola kugaana nga 
Abubakari (Allah amusiime) amwesibyeko. Naye wadde yeewa- 
liriza n’alinnya omunaala ng’akotese omutwe nga n’amaziga 
gamuyitamu, ayaziine ku Sswala ya Fajri (Subhi), wabula oku- 
jjukira ennaku ennungi ze yamala ne Omubaka wa Allah (Allah 
amusaasire amuwe n’emirembe) kwamuleetera okufukumuka 
amaziga, okukaaba ne kumuziba eddoboozi era okwaziina ne 
kumulema n’adda eka. Abubakari (Allah amusiime) teyaddayo 
kumwesibako mulundi mulala. 

Bilaali yali takyasobola kuwangaalira Madiina kusukka 
awo, kubanga Madiina yali ejjudde ebintu bingi by’emujjukiza 
nga bali ne Omubaka wa Allah (Allah amusaasire amuwe n’emi- 
rembe). Olwamala Sswala ya Subuhi yafulumirawo n’agenda 
e Damascus. 

Yeetaba mu ntalo nnyingi nga ky’ayagala kwe kufiira mu 
lumu kuzo asobole okusisinkana Omubaka wa Allah (Allah 
amusaasire amuwe n’emirembe) wabula bambi buli mulundi yali 
akomawo nga mulamu ku lw’okugera kwa Allah n’okusalawo 
kwe. Waayitawo emyaka ng’ali mu mbeera eyo, okutuusa ne 
kawumpuli eyazingiza Damascus n’atta abantu emitwalo ebiri ne 
kitundu (25,000) Allah yamugerera obulwadde n’abuvvuunuka 
n’awangaala naye ng’omutima gwe guggweerera olw’okwa- 
gala ennyo okusisinkana Omubaka wa Allah (Allah amusaasire 
amuwe n’emirembe). 

Lumu yaloota Omubaka wa Allah (Allah amusaasire amuwe 
n’emirembe) Omubaka oweekitiibwa (Allah amusaasire amuwe 
n’emirembe) ng’amugamba nti: 

“Okukyawa nga kuyitiridde Bilaali? Olowooza totuuse oku- 
nkyalira?” Bilaali n’azuukuka nga munakuwavu, ne yeebagala 
ensolo ye, n’agenda e Madiina. Bwe yatuuka e Madiina yagenda 
ku ntaana ya Nnabbi (Allah amusaasire amuwe n’emirembe) 
n’abeera awo ng’akaaba nga bw’agyekuusaako ekyenyi kye. 
Hasane ne Huseyini bazzukulu ba Omubaka wa Allah (Allah 
amusaasire amuwe n’emirembe) ne batuuka. Olwabalaba n’aba- 
gwa mu kifuba n’abanywegera, bo kwe kumugamba nti: 

“Bilaali! Twegomba nnyo okuwulira okwaziina kwo” 

Bilaali n’akikola. Yalinnya waggulu w’ennyumba n’ayimi- 
rira. Olwagamba nti “Allaahu akbaru, Allaahu akbaru”, Madiina 
yaddamu obulamu. Bwe yagamba nti: “Ash-hadu an laa ilaaha 
illa Llaahu”, Madiina yeeyongera okuddamu obulamu. Bwe 
yagamba nti: “Ash-hadu anna Muhammadan rasuulu Llaahi”, 
abawala baafuluma mu bikomera. Abantu ne bagamba nti: 
“Omubaka wa Allah (Allah amusaasire amuwe n’emirembe) 
azuukidde”. Madiina teyalabako basajja na bakazi bakuba 
biwoobe oluvannyuma lw’okufa kwa Omubaka wa Allah nga 
bye baalaba ku lunaku olwo. 48 

Sswahaba oyo eyayagala ennyo Omubaka wa Allah (Allah 
amusaasire amuwe n’emirembe) yafa ng’awezezza emyaka 
nkaaga (60). Yafiira Damascus. We yafiira ng’addinngana mu 
ssanyu ekigambo: “Enkya nja kusisinkana abaagalwa Muham- 
madi n’ekibiina kye”. 

Mukyala we yakaabanga nga bw’agamba nti: “Ndabye! 
Naye ye omutima gwe ogwajjula okwagala ennyo okusisinkana 


48 Laba: Ibn Athiiri, Asadul Ghaabah, ekitabo 1, 244, 245; Dhahabi, 
Siyaru A-alaami nubalaa-i, Beirut 1986 A.D. ekitabo 1, 357, 358. 

Omubaka (Allah amusaasire amuwe n’emirembe) ne banne 
(afunye kye yali ayagala). Yali tajja ku mumwa mu masanyu 
ekigambo nti: “Nga ssanyu lyereere!” (Dhahabi, Siyaru a-alaamu 
nubalaa-i, ekitabo 1, 359) 

Okwagala kuno okungi era kweyolekera nnyo mu ngeri 
Basswahaba abeebitiibwa gye baayogerangamu hadiisi ezeeki- 
tiibwa. Basswahaba abeebitiibwa bwe baabanga boogera hadiisi 
eyeekitiibwa eya Omubaka wa Allah (Allah amusaasire amuwe 
n’emirembe) ebyenyi byabwe byamyukiriranga ne bakankana 
nga batya okwogera ku Mubaka wa Allah (Allah amusaasire 
amuwe n’emirembe) ekintu kyonna ky’ataayogera (okumuwaayi- 
riza). Okugeza Abdalla bin Masuudi buli lwe yagambanga nti: 
“Omubaka wa Allah (Allah amusaasire amuwe n’emirembe) 
yagamba ...”ng’akankanannyo. Mungeri eyo Basswahababangi 
olwamalanga okwogera hadiisi nga basembyayo ebigambo nga: 
“oba nga bwe yagamba”, “nga bwe yagamba”, “oba ekyagala 
okwefaanaanyirizaako ekyo”, “oba ekisemberera ekyo”. Kino 
baakikolanga olw’okumanya nti wayinza okubeerawo ensobi 
ez’obuntu. (Ibn Maajah, Muqaddimah, 3) 

Olw’okubanga Omubaka wa Allah (Allah amusaasire 
amuwe n’emirembe) yali Mubaka mukulu nnyo, enduli y’omu- 
tende kwe yali ayimirira okubuulirira abantu yakaaba ng’agi- 
rekawo. Amazzi gaafukumuka mu ngalo ze abantu b’ekibiina 
kye banywe. Amazzi ge yafissangawo lyabeeranga ddagala 
erivumula endwadde. Era lumu abaali balya naye baawulira 
ekitole ky’emmere kye yali akutte mu ngalo nga kitendereza. 49 

49 Okusoma ku byamagero ebyo n’ebirala laba: Bukhari, Manaa - 
ib, 25. 

Enviiri okuva ku nviiri ze ezeekitiibwa zaasigala zikuumibwa 
mu mimbari y’emizikiti nga baziyita: “Enviiri ezeekitiibwa” 
nga bazissaamu ekitiibwa n’okugulumiza nga bazinoonyaamu 
okufuna emikisa gye (Allah amusaasire amuwe n’emirembe), 
era nga kya kusaasira eri Abakkiriza. 

Ye mukulembeze w’okuzuukira ku Lunaku lwenkome- 

rero 

Ye w’okuwolereza aboonoonyi 

Ye alumwa era awulira okunyolwa olw’ekibiina kye nga 
bw’agamba nti: Kibiina kyange! Kibiina kyange .... 

Bendera y’okutendereza eri mu mikono gye, 

Bannabbi bonna bajja kuwummulira wansi w’ekisiikirize 
kye 

Omukono gwe (Allah amusaasire amuwe n’emirembe) gwe 
mukono ogulisooka okuggula emiryango gy’e Jjana. 

Wulira ebigambo ebisenekerevu Seeka Ghalib by’ayogera 
ng’atenda embeera eno. Agamba nti: 

• Ebigambo byo bye wabuuliriranga biyimbibwa era ne 
bisomebwa ku bituuti by’ensi y’okusigalawo 

• Amateeka go, okuwolereza n’ebigambo byo bijja 
kubeerawo era biteekebwe mu nkola ku Lunaku lwe 
Nkomerero. 


Okutuuka kwo okwekitiibwa kwanirizibwe abo abali ku 
Arshi n’okukunngaana n’essanyu ery’ekika kyonna. 

• Amannya go ag’ebitiibwa lubeerera bagoogera ku nsi 
ne mu ggulu 

• Ggwe Ahmada, ggwe muhaamuudu, era ggwe Mu- 
hammadi, okusaasira n’emirembe bibeere ku ggwe 
mukama wange! 

• Ggwe Kabaka, Allah gwe yatusiimira mukama wan- 
ge! 

Ensulo z’okwagala ezikulukutira Omubaka (Allah 

amusaasire amuwe n’emirembe) oluvannyuma lwa 

Basswahaba abeebitiibwa (Allah abasiime) 

Omukwano n’okwagala eri oyo eyali ekyokusaasira eri 
ebitonde Omubaka wa Allah Omulezi w’ebitonde (Allah amu- 
saasire amuwe n’emirembe) byagenderera nga bifukumuka 
bupya mu bungi kubanga omutwe gw’okwesiima n’emirembe 
ku nsi n’Enkomerero biri mu kumwagala. 

Omubaka wa Allah (Allah amusaasire amuwe n’emirembe) 
ayogera mu hadiisi ey’ekitiibwa nti abamwagala ennyo era 
ab’omukwano gy’ali baakugenderera okutuusa ku Lunaku 
lwenkomerero n’agamba nti: 

“Mu bantu abasinga okunjagala mu Kibiina kyange mu- 
limu abantu abajja okujja oluvannyuma lwange ng’omu ku bo 
yeegomba nti singa yali asobola okuwaayo abantu be n’emmaali 
ye okusobola okundaba” (Muslim, Jannah, 12; Haakimu, ekitabo 4, 
95/6991) 

Katonda waffe! Ffe abataasobola kumulaba tuteeke mu 
bantu abo aboogerwako mu hadiisi eyo. Aamiina. 

Ekifaananyi ekyo kyoleka bulungi nti okwagala Omu- 
baka wa Allah (Allah amusaasire amuwe n’emirembe), eri abo 
abamwagala era abaamufuula ow’omukwano, kubuuka ensalo 
z’obulumi, ebigezo, n’emitawaana ebiggwaawo. Abdalla bin 
Mubaarak agamba bw’atyi: 

“Nnali ewa Imaamu Maaliki ng’alina hadiisi za Omubaka wa 
Allah z’atubuulira. Naye mu kiseera ky’okusoma hadiisi nnalaba 
obubonero mu kyenyi kye obulaga nga yali tateredde ng’alabika ali 
mu bulumi. Nnalaba kkala ye ng’ekyuse nga yenna amyukiridde 
mu maaso. Naye teyalekera awo kusoma hadiisi za Omubaka 
(Allah amusaasire amuwe n’emirembe) okutuusa essomo lwe 
lyaggwa. Abantu bwe baagenda nnamubuuza bwentyi: 

“Abu Abdalla olwaleero nnyina kye nkulabyeko ne kin- 
neewuunyisa”. Ye kwe kunngamba: 

“Kituufu sigga ambozze nga nsomesa emirundi kkumu na 
mukaaga (16) naye ebyo byonna ne mbigumiikiriza olw’okuwa 
hadiisi z’omulondemu (Allah amusaasire amuwe n’emirembe) 
ekitiibwa”. 50 

Imaamu Maaliki y’omu mu Madiina eyakaayakana yali 
teyeebagaliramu nsolo ye olw’okuwa ettaka Omubaka wa Allah 
(Allah amusaasire amuwe n’emirembe) lye yatambulirangako 
ekitiibwa. Ate waliwo eyajja okumubuuza hadiisi ey’ekitiibwa 
kwe kusituka n’atawaaza ne yeesiba ekitambaala ne yeekuba 
obuwoowo n’atuula awasitufu, olwo n’alyoka amwanukula. Ebyo 
byonna yabikolanga kweteekerateekera bulamu bwa mwoyo obwa 


50 Manaawi, Faidhwul Qadiir, Beirut, 1994 A.D. ekitabo 3, 333; 
Suyuutwi, Miftaahul Jannah, olup. 52. 

Omubaka wa Allah (Allah amusaasire amuwe n’emirembe). Yali 
assaayo omwoyo mu ngeri eyeekika ekyawaggulu era nga abeera 
n’empisa empitirivu buli lwe yabanga ayogera ebigambo bya 
Omubaka wa Allah (Allah amusaasire amuwe n’emirembe). Ate 
bwe yabeeranga ku Rawudhwa eyeekitiibwa (ekifo ekiri wakati 
wa Mimbari n’entaana ya Nnabbi mu muzikiti gw’e Madiina) 
yakkakkanyanga eddoboozi ng’anyumya. Waliwo Khaliifa Abu 
Ja-afari al-Mansuuri lwe yali anyumiza mu ddoboozi eryawag- 
gulu, Imaamu Maaliki kwe kumugamba bw’atyi: 

“Khaliifa! Kkakkanya eddoboozi mu kifo kino. Allah 
Oweekitiibwa yagaana okunyumya ng’ositudde eddoboozi awali 
Omubaka wa Allah (Allah amusaasire amuwe n’emirembe), ate 
ng’okwekesa n’okugaana yali abikola ku Basswahaba abaali 
bakusinga obulungi n’ekitiibwa. 

Olulala yasonyiwa Omufuzi w’e Madiina eyali amulyazaa- 
maanyizza (amuyisizza obubi) n’amugamba nti: 

“Nkwatibwa ensonyi okuwoza n’omu ku bazzukulu ba 
Omubaka wa Allah (Allah amusaasire amuwe n’emirembe) 
mu Bbaliro” 

Ye Sayyid Ahmada Yasawi, omu ku bakulembeze abakulu 
ab’abo abaagala ennyo Omubaka wa Allah (Allah amusaasire 
amuwe n’emirembe), olwaweza emyaka enkaaga mu esatu (63) 
n’alekera awo okutambula n’okutaayaaya mu nsi ng’ekimugaana 
gwe mukwano n’okwagala bye yalina eri Omubaka wa Allah 
(Allah amusaasire amuwe n’emirembe), okuva Omubaka lwe yafa 
ng’alina emyaka nkaaga mu esatu (63). Olwo obulamu bw’oku- 
lunngamya n’asigala kubukolera mu kifo ekyefaanaanyirizaako 
entaana okumala ebbanga lya myaka kkumi we yafiira. 

Ate Imaamu Nawawi yeesonyiwa okulya woota meloni 
{water melon ) obulamu bwe bwonna ng’entabwe eva ku kuba 
nga yali tamanyi ngeri Omubaka wa Allah (Allah amusaasire 
amuwe n’emirembe) gye yagiryangamu. Ono ekyamukozesa 
ekyo kubanga yali ayagala kuwangaala bulamu nga Nnabbi 
(Allah amusaasire amuwe n’emirembe) bwe yabuwangaala ate 
ng’atya okukola ekintu Omubaka wa Allah (Allah amusaasire 
amuwe n’emirembe) ky’ataakola. 

Ye Sultaan Saliimu Owoolubereberye Omuottoman, eyafuga 
ensi eno, yeetuusa ku kumanya ekituufu ku Mubaka wa Allah 
(Allah amusaasire amuwe n’emirembe) n’akizuula nti buli 
mukwano gwa Omubaka (Allah amusaasire amuwe n’emirembe) 
ali waggulu w’ebipimo by’edduniya yagamba nti: 

Omuntu okubeera omufuzi w’ensi eno kitegeeza kukaayana 
na kulwana ebitaliimu mugaso. 

Naye omuntu okubeera omugoberezi era ayagala omu- 
lunngamya owaddala oyo abeera ku ddaala erisinga okubeera 
waggulu, era erisinga obulungi n’omuwendo okusinga ekintu 
kyonna. 

N’obunyiriri buno atutegeeza okusaalirwa kwe n’okwe- 
gomba, n’obukidu bw’okusemberera omulyango gwa Allah ne 
Omubaka we. 

Ate edda nga ku mpeta (sitampu y’obufuzi) bawandiikako 
olunyiriri olw’ebitontome oba ekigambo ky’amagezi eky’omu 
ku bagezi. Naye mukyala Bezmi Alem maama w’omu ku Ba- 
kabaka ab’olulyo lwa Ba-ottoman ku mpeta ye yawandiikako 
ebigambo ebiraga nti Allah Oweekitiibwa yatonda ensi eno 

olw’okuwa ekitiibwa ekitangaala kya Muhammadi nga bigamba 
bwe bityi: 

Muhammadi (Allah amusaasire amuwe n’emirembe) yajja 
eri ensi okuva mu kwagala kwa Katonda gy’ali, 

Tewali kalungi mu kwagala okutaliimu Muhammadi (Allah 
amusaasire amuwe n’emirembe), 

Okujja kw’omwagalwa eri ensi eno n’okumuwa ekitiibwa, 
byayamba Bezmi Alem okutuuka eri Katonda we. 

Ye Fadhuliyy al-Baghdaadi omuyimbi omwatiikirivu 
okujja kuno n’okubeerawo yabiraga bw’atyi mu luyimba lwe 
olwatiikirivu lwe yatuuma “Amazzi” n’agamba: 

• Liiso! Tosaasaanya ezziga ly’eriiso ku kitawuliro 
ky’omutima gwange. 

• Amazzi tegajja kusobola kuzikiza kitawuliro ekyo 
ekyakoleera nga kiva mu muliro gw’okwagala. 

• Simanyi langi ya ggulu, abaffe langi yaago eva mu langi 
y’amazzi oba mu maziga agaatonnya ne gafukumuka 
okuva mu liiso lyange ge galifuula eryetoolodde. 

• Omulimi amazzi gonna yandigalazizza mu nnimiro ye 
n ’ ateebonyaabonya, 

• Kubanga ne bw’afukirira ennimiro lukumi teyandig- 
gyeemu kimuli na kimu kifaanana kyenyi kyo, Omubaka 
wa Allah (Allah amusaasire amuwe n’emirembe). 

• Abaagalwa bange! Bwe mba nfudde nga sinnaba 
kunywegera mikono gye (Allah amusaasire amuwe 
n’emirembe) egyekitiibwa. 

• Ettaka ly’entaana yange mulikolemu eggiraasi mu- 
giweeremu Omwagalwa (Allah amusaasire amuwe 
n’emirembe) amazzi olwo mbe nga nnywegedde emikono 
gye egy’ekitiibwa. 

• Amazzi gakulukuta ne gatambula nga tegayimiriddeemu 
okumala emyaka n’ebisiibo gasobole okunywegera 
ebigere byo eby’omukisa, 

• Amazzi mu kufubutuka, okutabuka, okukulukuta, n ’ oku- 
miribwa ettaka, gonna gadda wuwo Omubaka wa Allah 
(Allah amusaasire amuwe n’emirembe) gakulukuta nga 
tegamanyi ng’emitwe gyago gagitomeza amayinja limu 
ku limu n’olwazi lumu ku lumu. 

Ate ye Sulaimani Celebi yagamba nti enjuba yali erenge- 
jjera waggulu wa Omubaka wa Allah (Allah amusaasire amuwe 
n’emirembe) ng’eringa ekiwojjolo bwe kibuuka okwetooloola 
ekitangaala. Yagamba bw’atyi: “Ye kye kitangaala ekyo enjuba 
kye yeetooloola”. 

Ate Sultaan wa Ba-ottoman ayitibwa Ahmada Khan yasiiga 
ekifaananyi ky’ekigere kya Omubaka wa Allah (Allah amusaasire 
amuwe n’emirembe) ekyekitiibwa ng’atambula, asobole okufuna 
ebirungi ebingi mu kumujjukiza Omubaka. Era ekikolwa ekyo 
yakitungamu obuyimba obugamba nti: 





Ndabye nze. Singa nnali plubeerera nga nsitula engule 
yange waggulu w’omutwe gwange, 

• Obuwufu bw’ekigere kya Mubaka wa Allah (Allah 
amusaasire amuwe n’emirembe) ekyomukisa, oyo 
engule za Ababaka, 

• Nannyini buwufu bw’ekigere ekyo ky’ekimuli ekiri 
mu nnimiro y’obwannabbi, 

• Ahmada! Tambula ofukirire n’ekyenyi kyo ekigere kya 
“ekimuli” (Allah amusaasire amuwe n’emirembe). 

Ate Ustaazu Aziizi Muhamuudu Hudayi ye omukwano 
ogwo yagwogerako bw’atyi: 

• Okutuuka kwo kusaasira na kuwoomerwa na kutulcula 
na bugonvu, Mubaka wa Allah, 

• Okujja kwo ddagala eri obulwadde bw’abaagala, Mu- 
baka wa Allah, 

• Hudayi muwolereze kungulu ne munda, 

• Ye musabiriza talina kantu eyeewombeese akutte ku 
mwango gw’omulyango gwo, Mubaka wa Allah. 

Ate abantu abaali bagenda okukola Hijja bwe baasemberera 
e Madiina, omuyimbi Naabi yawulira bubi kubanga yalaba eki- 
gere ky’omu ku Ba Pasha (abaami) nga yeerabidde alannamye 
ekigere ne kituuka ku Rawudhwa eyeekitiibwa. Yawandiika 
ennyirir ng’ali mu ngeri eyo ey’okwennyamira mwe yalagira 
engeri gye yawangamu Omubaka wa Allah (Allah amusaasire 
amuwe n’emirembe) ekitiibwa. Yagamba bw’atyi: 

• Weewale okukola empisa embi. Kino kifo kya Mubaka 
wa Allah, 

• Kino kifo era Allah w’atadde eriiso era Omulondemu 
we (Allah amusaasire amuwe n’emirembe) w’ali, 

• Naabi! Yingira mu Rawudhwa eyo naye na kakwakkulizo 
kamu lculongoosa mpisa, 

• Wano abatukuvu we beetooloolera era Bannabbi we 
banywegera. 

Mu kwagala ennyo kuno okutaliimu kakiki yenna aviira 
ddala ku ntobo y’emitima, abaaziinyi ba Rawudhwa baasomanga 
ebigambo ebitenda n’okuwaana Nnabbi (Allah amusaasire 
amuwe n’emirembe) buli kiseera kya Sswala ya Subuhi. Kuno 
okudda okugonvu eri Omubaka wa Buwalabu n’abantu bonna, 
Muhammadi bin Abdalla (Allah amusaasire amuwe n’emirembe) 
kwalinanga kinene kye kwakolanga ku muyimbi Naabi n’ayingira 
mu Rawudhwa n’amaaso agajjudde amaziga. 

Ye Muhammadi As-ad omu ku Bamaseeka abakulu mu 
mirembe gino yayogera bulungi ku kujja n’okulumwa olw’eki- 
tawuliro ky’okwagala kwe yali awulira eri Omubaka wa Allah 
(Allah amusaasire amuwe n’emirembe) n’agamba nti: 

• Ebiseera ebirungi olw’endabika yo ennungi mukwano 
gwange byafuuka muliro, 

• Ekimuli muliro, n’ennyonza mulito, n’ebirimba muliro 
n’ettaka n’eriggwa muliro. 

• Okumasamasa kw ’ eky enyi kyo eky akaayakana ng ’ en- 
juba kwe kwayokya abaagala bonna, 


Olulimi muliro n’ekifuba muliro okutuusa n’amaaso 
ago agakaaba olw’okukwagala nago muliro, 

• Abaffe kisoboka okusinziira ku miriro egyo gyonna 
egyetoolodde okunaaza omuzira afudde mu lutalo 
lw’omukwano? 


• Omubiri gwonna muliro n’essanda muliro okutuusa 
n’amazzi ag’okunaaza omuzira oyo nga bagataddemu 
ne kalifuuwa nago muliro. 

Waliwo n’ennyimba omuyimbi ow’oku mulembe guno Ya- 
man Dede, eyali omugoberezi wa Kristo, kyokka oluvannyuma 
n’asiramuka, mpozzi ye omukisa gwe kwe kuba nga yategeera 
ekituufu ku Muhammadi n’afuuka Omukkiriza eyakaabanga 
ennyo ate ng’aggweerera olw’okwagala Nnabbi (Allah amu- 
saasire amuwe n’emirembe). Yaamaani yawandiika ennyimba 
ennungi okuzaama n’agamba bw’atyi: 




• Singa nfunye ennyonta eyaamaanyi ennyo omwoyo 
gwange ne ntuuka okuguwaayo mu ddungu eryokya 
ennyo, sandiwulidde bulumi, 

• Ensozi z’omuliro zikoleera mu kifuba kyange okutuusa 
ne bwe bandinfukiridde amayanja g’amazzi sandiwulidde 
kutoba wadde amazzi agafukumuka, 

• Mpa emirembe n’obulungi bwo Mubaka wa Allah 
nkoleera nzigwawo, 

• Ng’okwesiima kuyitirivu omuntu okuzibiriza amaaso 
olw’okukwagala n’omwoyo n’aguwaayo mu kkubo 
lyo, 

• Sikkirizibwa okuwaayo omwoyo gwange ku mwango 
gwo, ggwe anfuga?! 

• Kijj a kumbeerera ky angu okuwaayo omwoyo gwange 
nga gusinda n’ennaku n’okukwagala gy’oli, 

• Mpa emirembe n’obulungi bwo Mubaka wa Allah nzija 
nzigwawo, 

• Nkonkonye omutwe gwange ne mpeta ku nsingo. 
Mbonaabona, ate ng’eddagala ly’endwadde yange liri 
wuwo, 

• Emimwa gyange gyakala ne gikoleera omuliro, nga 
gyasamye olw’okukwogerako wansi w’ebigere byo, 

• Wa eddembe ono atalina kantu wonna w’oba oyagalidde 
era omutima gwo we guba gwagalidde, 

• Mpa emirembe n’obulungi bwo Mubaka wa Allah 
nkoleera nzigwawo. 

Era Kamaal Adiib Kurkcuglu yawandiika obunyiriri 
bw’oluyimba obulungi ng’attottola okwagala ennyo n’oku- 
jjumbira abaali mu ggulu kwe baalaga nga Omubaka wa Allah 
(Allah amusaasire amuwe n’emirembe) alinnye mu ggulu ku 
lunaku lwa Israa ne Miraaje. Yagamba bw’atyi: 


• Olw’okuba ng’eggulu lyafuna ekitiibwa olw’okulaba 
ku kyenyi lcye ekyekitiibwa lcu lunaku lwa Miraaje, 

• Eggulu ne ligwa ku nsi ne livunnama olw’okwebaza, 


• Nga ne Jibriilu (Mwoyo Mutukuvu) abugaanye essanyu 
ng’ayambadde engoye z’emizizo buli kiro, 







MUHAMMADI OMUBAKA WA ALLAH M 


• Alyoke akke ku Haram n’ebifo ebitukuvu nga mugenyi 
mu kibuga kya Omubaka wa Allah (Allah amusaasire 
amuwe n’emirembe). 

• Yandyewuunyizza oyo alabye ekyenyi kye nga bw’agamba 
nti nga ndabye singa mulabye omulundi omulala ng’ama- 
gezi gamuweddemu olw’okwewuunya, okuwuniikirira 
n’ okusamaalirira, 

• Era yandiwuniikiridde olw’obulungi bw’ekyenyi kye 
n’awoggana .... Allah! Allah! 

Obuntu bwa Basswahaba ne bufuuka buntu obwenjawulo 
ennyo ku buntu bw’abantu abalala bonna, ne bafuuka emmu- 
nyeenye ezeeyolese mu nsi, nga kino baakituukako olw’okuba 
nga baafuula obuntu bwa Omubaka ekyokugoberera gye bali, era 
nga kye kyokugoberera kw’abo abaabagoberera mu buli kintu 
ne bafuna essanyu eryolubeerera n’okusembera. Basswahaba 
abeebitiibwa (Allah abasiime) n’abalongoofu, n’abo abanywerera 
ku mazima baafuna obulungi n’ekitiibwa mu kigero nga bwe 
baasobola okusembera eri Muhammadi (Allah amusaasire amuwe 
n’emirembe) eky’okweyagaza kw’ebitonde ekyolubeerera. 

Tulina katundu kenkana wa mu by’omwoyo abantu nga 
Abdalla bin Zaid (Allah amusiime), ne Bilaali Omuhabashi 
(Allah amusiime) ne Imaam Nawawi, ne Sayyid Ahmada Yasawi 
n’ababafaanana bye baalina! Olw’ensonga eyo, kitukakatako 
okugeraageranya we tutuuse mu kwagala Omubaka wa Allah 
(Allah amusaasire amuwe n’emirembe) ne tulaba eddaala lye 
tusaana okubeeramu mu Kibiina kya Muhammadi (Allah amu- 
saasire amuwe n’emirembe). Ng’era bwe kitukakatako emyoyo 
gyaffe okugiriisa n’obuzuukufu n’obulamu obw’omwoyo ebyo 

byonna nga biri mu mbeera z’abo abaafuna okwagala okwo 
okwafukumuka okuviira ddala ku mulembe gwa Basswahaba 
(Allah abasiime). 

N’ekiriwo kiri nti engeri z’ Abasiraamu abanene ezo ze 
twogeddeko wano, ebyo bipimo ebiwanvu okusinga ekigero 
n’obuntu obulinga emmunyeenye. N’ekibafuula emmunyeenye 
mu mitima gy’Abakkiriza abo abajja oluvannyuma lwabwe 
okutuusa ku Lunaku lwenkomerero, bwe buyitirivu bw’okwa- 
gala n’omukwano bye baalina eri Omubaka wa Allah (Allah 
amusaasire amuwe n’emirembe). 


Ffenna tumanyi nti okwagala n’omukwano biringa oluko- 
loboze oluyunga wakati w’emitima ebiri. N’akalombolombo 
akaliwo osobole okubeera Omukkiriza omulungi, gwe mutima 
gwo okufuna okweteekateeka okwo. N’ebizibu abantu bye 
bawangaaliramu olwaleero bijja lwa kubulawo kweteekateeka 
kwa mutima. Olw’ensonga eyo empisa ennyingi zaafuuka 
byoya bya nswa, ne ziyulika mu bitimba by’obwagazi bw’omu- 
tima. Ate omuntu tasobola kulaba kkubo lituuka eri okulinnya 
kw’omwoyo kasita amayengo agamusindika gabeera bwagazi 
na bintu bya nsi. 


Omuntu tasobola kulinnya kuva mu kwagala okutali 
kwaddala okudda eri okwagala okwaddala nga bwe kitasoboka 
omuyimbi gwe baayitanga Imru-ul Qayisi gwe baapaatiikako erya 
“Majnuun Layla (omulalu wa Layla)” okutuuka eri Omutonzi 
mu lugendo lwe lwe yatandikira ku muwala Layla, okuggyako 
ng’omutima gutendekeddwa mu klcubo ly’okufuna ensi y’okwa- 
gala okwannamaddala. 

Obuntu olwaleero bwetaaga nnyo okwagala okwo. Era 
ensonga evaako obumenyi bw’amateeka, ebyonoono n’ebikolwa 
ebyettima kubulawo kwagala kuno. 

Obunene n’obukulu bw’okwagala okwannamaddala bugeraa- 
geranyizibwa ku kwewaayo n’okwefiiriza omuntu kw’aba akoze 
n’obulamu bwe okubussa mu katyabaga ku lw’oyo omwagalwa 
gwe twegomba. Kubanga omuntu ayagala ennyo awaayo omwoyo 
gwe ku lw’oyo gw’ayagala, era takiteeka mu mwoyo gwe nti 
alina ky’awaddeyo, wabula muli awulira nti asasudde bbanja 
ly’alina kw’oyo gw’ayagala. Naye abantu abo abataamanya 
kwagala okwannamaddala, ng’ate tebaafuna mugabo gwonna mu 
kwagala okwo, era nga tebeetekateeka mu kifaananyi ekimala 
okutuuka eri obujjuvu, ne bafaafaaganirwa emitima gyabwe era 
ne bagizikiriza wansi w’entoli z’obwagazi. 

Okutwala obwesigwa obwo ensozi bwe zaagaana okwetikka 
ekyo kintu kya njawulo Allah kye yawa omuntu ng’ekirabo. 
Wabula ekirabo kino okusobola okukituukirira mu bwennyini 
bwakyo, omuntu ateekeddwa okutuuka eri okwagala okwan- 
namaddala. Kubanga okukoonagana n’okulwanagana ebiri mu 
mwoyo gw’omuntu bisobola okusebeengerera ne biggwaawo 
na mukwano ogwannamaddala. So nga n’omuntu omujjuvu om- 
woyo gwe agutukuza kimu ku kimu okuguggyamu okwekubiira 
okwensolo ng’ayita mu kifaananyi ekirungi ky’ajja ku bantu 
ab’okulabirako, omutima n’agufuula ennimiro ennene ebifo 
ebinyiririra amadirisa g’omutima mwe geggulira okulaba. 

Katonda waffe agamba mu kitabo Kye ekyekitiibwa: 

Okuvvuunula: 

“Ne mmufuuwamu omwoyo okuva gyendi” (Hijru, 29) 

Amakulu nti Allah Oweekitiibwa ajjukiza omuntu ekkula 
eryawaggulu lye yamuwa. Singa ekkula eryo n’obuntu obwo nga 
bisobola okutuusa omuntu eri obujjuvu okusinziira ku mukwano 
n’okwagala, awo omutima gwandisobodde okukutula olugendo 
n’ebisulo okusobola okutuuka ku byama ebya Katonda. Olwo 
ebyama by’ebintu nga bwe biri mu butuufu bwabyo, n’omuntu 
n’ensi ne byeyoleka, omuddu n’abeera nga y’alaga obutukuvu 
bw’omutima omulamu. 


Omuddu bw’atuuka ku kukula kuno n’okujjula atandika 
okunoonyereza n’okufuukuuza ensibuko y’obugayaavu wakati 
we n’okumanya Allah Oweekitiibwa era n’abeera n’omugabo 
mu kyama kya “okufa nga tonnafa” olwo ebirungi by’ensi 
n’okwagala ensi okuggwaawo, ne bimuva maaso ge n’aba 
nga takyabiraba, era nga takyalaba buli kyonna ekiyitawo nga 
kiggwaawo n’abijja ne mu mutima gwe bwe gutyo. Bw’atyo 
omwoyo gwe gufuna obuwoomerevu obutatendeka, ku lw’oku- 
beera okumpi ne Omutonzi Oweekitiibwa. 


Naye abo abataakomba ku ddekende ly’okwagala okwan- 
namaddala tebaasobola kumenya mbuga y’okwekubiira okwen- 
solo okusangibwa mu muntu - wano tugenderera obwagazi 
bw’omwoyo - era tebaasobola kusimbula kigere okukituusa ku 
ddaala lya Bamalayika. Omutima gw’omuntu oyo ataamanya 
kwagala gulinga ettaka eryafa. Okumanya kuli mu kwagala. 
So nga ensibuko y’okwagala kumanya. Kubanga okwagala ye 
nsonga y’okubeerawo. 

Okusaasira okwa Katonda okwawonya obuntu okubujja 
mu kwelckakkanya n’okunyomebwa ne kubusitula okubuwa 
essanyu n’okwesiima, yali Mubaka wa Allah (Allah amusaasire 
amuwe n’emirembe), oyo eyawa obuntu ekyokulabirako ekirungi. 
N’ekkubo ly’okwesiima okwannamaddala kutuukirira na kuyiga 
okwagala okwannamaddala Omubaka (Allah amusaasire amuwe 
n’emirembe) n’okumufiirako n’okugoberera okulunngamya kwe 
ng’otambulira ku mpenda z’okumwagala. 

Kubanga Omubaka wa Allah (Allah amusaasire amuwe 
n’emirembe) kwe kutebenkera kw’ebitonde byonna era ye nsonga 
y’okubeera n’ekkula lyakwo. Ye kwe kusaasira okwawaggulu 
okuva ewa Allah Oweekitiibwa. Era ye ye mulunngamya ayunga 
wakati w’omuddu ne Omutonzi Oweekitiibwa. Era ye, omubiri 
gwe bwe gwaggwaawo, yafuuka kyakulabirako mu kifo ky’ebyo- 
kusinza mu mbeera ze (Allah amusaasire amuwe n’emirembe) 
ez’ekika ekyawaggulu ekyo ekitasoboka kunnyonnyolekeka 
wadde okuzoogerako, ye (Allah amusaasire amuwe n’emirembe) 
yafuuka kifaananyi ekyokulabirako ekyawaggulu gye tuli mu 
ngeri y’okusinza Allah Oweekitiibwa. 

Mu bufunze, ye (Allah amusaasire amuwe n’emirembe) 
yali kya kusaasira era ayagalwa ebyabuutikira ensi zonna. Era 
emitima egyamwagala era egyo egyamwewa gijja kukoleera 
olw’okwagala ennyo okumufuula ow’omukwano ow’olubeerera 
mu nsi eno, era buli kaseera emitima giggya kumirayo akagiraasi 
k’okwegomba okutuuka gy’ali n’okumweyungako. 




Era kyaddaaki okumwagala kujja kulabika buli okukoleera 
kw’omutima lwe kweyongera mpola mpola wamu n’okuleekaana 
okwo n’okusaba nti: 

“Mpa essanyu n’okwesiima olw’endabika yo ennungi; mazima 
omwoyo gwange guggya gusaanawo Mubaka wa Allah”. 

Na bwe kityo, omukwano ogwo gwakyusa abanene nga 
Bahaa-u Ddiini an-Naqshindiyy, ne Yunusu Amrah omuyimbi 
omwatiikirivu, ne Jalaalu Ddiini ar-Ruumi ne gubafuula emmu- 
nyeenye mu ggulu ly’amazima agoomwoyo. N’omukwano ogwo 
mukama waffe Jalaalu Ddiini yalandululako ekigere okutuuka ku 
kwesiima okw’olubeerera okwannamaddala. N’okwesiima kwe 
okwo lyali kkubo erimutuusa ewa “Asobola atalina kkomo” 
Owoolubeerera Allah Oweekitiibwa, okwawulwa ku kwe. Abaami 
abo beekwakkulako enjegere ne bejja mu buwambe bw’omubiri 
ogw’okusaanawo, ne bakutula eggendo nga bagenda eri obulamu 
obutaggwaawo obw’olubeerera, ng’ekibasanyusa kyokka kwe 
kubeerawo olubeerera. 

Butya bwe kisoboka omuntu okuwulira eddembe eryanna- 
maddala n’abantu abafa ne baggwaawo! Ekkubo ly’okwesiima 
okw’olubeerera liri limu, kwe kwagala kwo n’okukola omukwano 
n’oyo asaanira okwagala okwo. Twala ebigambo bya mukama 
waffe Jalaalu Ddiini ar-Ruumi mw’alandulira ensibuko y’okwe- 
siima kwe bw’agamba nti: 

“Nze muddu wa Kulaane ebbanga ly’emala ng’enteekamu 
omwoyo, era nze ttaka ly’ebigere bya mukama waffe Muham- 
madi (Allah amusaasire amuwe n’emirembe), wadde ng’omu 
mu bigambo byange ajja kujjukiramu ekisinga obutono ekitali 
kye nngambye, nze n’oyo omuntu tetulina nkolagana wadde 
n’ebigambo bye”. 

Amakulu mu kubeera ebigere bya Omubaka wa Allah (Al- 
lah amusaasire amuwe n’emirembe) n’okwewaayo mu kkubo 

lye, bwe bulamu bwo bwonna okubumala ng’omugoberera era 
ng’ogoberera ssunna ze mu buli kintu, n’olubeerera okuwangaala 
ng’omwekutteko ng’oyita mu kumwagala. 

Okwo kw’ogatta ekkubo ery’okubiri eryo eritwongera 
okuganyulwa mu kwagala Omubaka (Allah amusaasire amuwe 
n’emirembe) n’okunyweza enkolagana ey’omutima naye, kwe 
kumusaalira n’esswala ezeekitiibwa, n’omuntu okumufuula 
ekitundu ku ye. Eryo ly’ekkubo ly’okwambalagana n’okukwa- 
tagana n’ekitangaala ky’okubeerawo okwa Muhammadi (Allah 
amusaasire amuwe n’emirembe) n’ekkubo erimusaana. 

Ekitukakatako okufuna tusobole okugoberera Muhammadi 
(Allah amusaasire amuwe n’emirembe), ekitangaala ky’okubee- 
rawo, , kwe kuwambagatira n’ebyomwoyo gwe, n’esswala ze 
ezeekitiibwa okuzifuula obulaadi obwa buli lunaku. Kubanga 
okumusaalira esswala ezo kutuwa amaanyi ne kutuyunga mu 
ngeri ey’omwoyo wamu naye, era ne kwakaayakanya emitima 
gyaffe n’okwagala Omubaka wa Allah (Allah amusaasire amuwe 
n’emirembe). 

Okusaalira ennyo Nnabbi (Allah 
amusaasire amuwe n’emirembe) 

n’okumusabira emirembe 


Allah Oweekitiibwa yalayira obulamu bwa Nnabbi (Allah 
amusaasire amuwe n’emirembe) mu Kulaane eyeekitiibwa era 
n’ayogerera wamu erinnya Lye arigulumizibwa n’erinnya lya 
Omubaka (Allah amusaasire amuwe n’emirembe). Era omuddu 
okukkiriza obwannabbi bwe yakussaawo ng’akalombolombo 
akafuula omuddu Omukkiriza Omusiraamu. Yagaana omuntu 
yenna okusitula eddoboozi lye n’ayogerera waggulu w’eddoboozi 
lya Nnabbi (Allah amusaasire amuwe n’emirembe) nga w’ali. 
Teyayagala erinnya lyaNnabbi ery’emikisa okumala galyogera 
ng’amannya amalala. Ng’oggyeeko ebyo, naye Allah Owee- 
kitiibwa yayogera ku kusaalira Nnabbi ne Bamalayika be, era 
n’alagira abantu b’e Kibiina kye okumusaalira n’okumusabira 
emirembe emingi. Yagamba mu Kulaane eyeekitiibwa: 

Okuvvuunula: 

“Allah ne Bamalayika be basaalira ku Nnabbi. Abange 
Abakkiriza mumusaalire mumusabire n’emirembe emingi” 
(Ahzaab, 56) 

Ye Sswahaba ayitibwa Ubayy bin Kaab (Allah amusiime) 
yagamba bw’atyi: 

Omubaka wa Allah (Allah amusaasire amuwe n’emirembe) 
bwe yatuusanga eyo mu bibir bya kusatu by’ekiro yayimiriranga 
n’agamba nti: 

“Abange abantu! Mwogere nnyo ku Allah, mwogere nnyo 
ku Allah. Okukankana kuzze ne kugobererwako enngombe 
eyookubiri erangirira okuzuukira. Okufa kuzze n’ebyo ebikulimu; 
okufa kuzze n’ebyo ebikulimu”. Ubayyi agamba nti: awo ne 
mmugamba nti: Mubaka wa Allah! Nze nkusaalira nnyo, nku- 
saalire emirundi emeka mu sswala yange? Omubaka yamuddamu 
nti: “Gy’oyagala”. Ubayyi agamba nti ne mmugamba nti: kimu 
kya kuna. Omubaka n’agamba nti: “Gy’oyagala naye bw’oyon- 
geramu kiba kirungi gy’oli”. Ne nngamba nti: kimu kya kubiri. 
Omubaka n’agamba nti: “Gy’oyagala naye bw’oyongeramu kiba 
kirungi gy’oli”. Ne mmugamba nti: Bibiri bya kusatu. Omubaka 
n’agamba nti: “Gy’oyagala naye bw’oyongeramu kiba kirungi 
gy’oli”. Kwe kumugamba nti: 

Esswala yange yonna ngifuule yiyo. Ye kwe kugamba nti: 

“Olwo by’owankawanka nabyo bijja kukumalirwa era 
osonyiyibwe n’ebyonoono byo”. (Tirmidhi, Qiyaamah 23/2457) 

Nga bali ku kkubo eryo, abaagala Nnabbi (Allah amusaasire 
amuwe n’emirembe) okusaalira Nnabbi n’okumusabira emirembe 
baakukolamu obulaadi obuyitira ku nnimi zaabwe. Kubanga 

okusaalira n’okusabira Nnabbi emirembe, kkubo eryongera 
okwagala Omubaka (Allah amusaasire amuwe n’emirembe) mu 
mitima gy’Abakkiriza. Ekiriwo kiri nti okugoberera Omubaka 
(Allah amusaasire amuwe n’emirembe) mu ngeri emusaanira, 
n’okuganyulwa mu kubeera ekyokugoberera ekirungi bisobola 
okutuukirira awatali kubuusabuusa okuva mu kumanya n’oku- 
tegeera Kulaane ne ssunna. Ebyo bituukirira n’okusemberera 
mu nda mu mutima n’empisa ez’okulabirako eza Mukama waffe 
Muhammadi (Allah amusaasire amuwe n’emirembe). 

Tewali n’omu ku bantu abazikirira eyasobola okutenda 
Omubaka wa Allah (Allah amusaasire amuwe n’emirembe) 
entenda eyannamaddala. Era teri n’omu yasobola kutegeera 
bubumbwa bwe na mpisa ze ezaawaggulu rnu ngeri esaana. 
Abamanyi n’abalowooza, ne bakakensa b’emitima, ne Jiburiilu 
(Emirembe gibeere kuye) baamanya ekitiibwa n’obunene bw’oku- 
goberera ekkubo lye era ne bafuna ekyengera ky’okuyimirira 
ku mulyango gwe okumusaba. 

Ku ludda olulala okusaba okusinziira ku mpisa z’ekisi- 
raamu kutandika na kutendereza Allah na kusaalira Mubaka 
(Allah amusaasire amuwe n’emirembe). Era edduwa n’eko- 
mekkereza na kutendereza na kusaalira Nnabbi. Kino kiri 
kiti kubanga waliwo okukkiriza nti Edduwa n’okuwanjagira 
Omutonzi Oweekitiibwa ng’omuntu akozesezza Nnabbi (Allah 
amusaasire amuwe n’emirembe) tebisobola kuddizibwayo nga 
tebyanukuddwa oba okubigoba. Olw’ensonga eyo okunyiriza 
entandikwa n’enkomerero y’okusaba kwaffe n’okusaalira ku 
Nnabbi (Allah amusaasire amuwe n’emirembe) n’okumusabira 
emirembe kuva mu kintu kukakasa kuno. Amakulu nti okuwani- 
rira edduwa n’esswala ezeekitiibwa zino olwo okukkirizibwa ne 

kusuubirwa ennyo. Mukama waffe Umaru bin Khattwab (Allah 
amusiime) yagamba bw’atyi: 

Edduwa eyimirizibwa wakati w’eggulu n’ensi nga tewali 
kyonna kyambuka waggulu mu dduwa eyo okutuusa lw’osaalira 
ku Nnabbi wo (Allah amusaasire amuwe n’emirembe)” (Tirmidhi, 
Witri 21/486) 

Olunaku lumu Nnabbi (Allah amusaasire amuwe n’emirembe) 
yawulira omusajja eyali asaba mu sswala ye naye n’atasaalira 
Nnabbi (Allah amusaasire amuwe n’emirembe) kwe kugamba 
nti: “oyo nno ayanguyirizza”. Oluvannyuma yamuyita n’amu- 
gamba, nga mw’agambira n’abalala, nti: 

“Omu mu mmwe bw’asaalanga atandike n’okutendereza 
Allah n’okumwebaza oluvannyuma asaalire ku Nnabbi (Allah 
amusaasire amuwe n’emirembe) n’oluvannyuma alyoke asabe 
ky’ayagala” (Tirmidhi, Da-awaati 64/3477) 

Bagamba nti Ibn Abbaas (Allah amusiime) yayogera ku 
bukulu bw’okusaba ng’oyitira mu Mubaka wa Allah (Allah 
amusaasire amuwe n’emirembe) n’agamba nti: 

Abayawudi b’e Khaibar baabeeranga mu ntalo ne Bagha- 
twfaan. Waliwo lwe baasisinkana Abayawudi ne babawangula. 
Olulala kwe kusaba edduwa eno: 

“Tukusaba ku lwa Nnabbi atamanyi kusoma oba okuwan- 
diika, oyo gwe watulagaanyisa okumututumira ku nkomerero 
y’omulembe, otutaase ku basajja”. Ibn Abbaasi agamba nti 
buli Bayawudi lwe baasisinkananga Baghatfani mu lutalo nga 
bakozesa edduwa eno ng’era olutalo balulinnyako. Wabula ate 
ekyewuunyisa, Nnabbi (Allah amusaasire amuwe n’emirembe) 

bwe yatumibwa ate Abayawudi be bamu baagaana okumukkiriza. 
Olwo Allah Oweekitiibwa n’assa aya eboogerako egamba nti: 



(At tojAdl) 


Okuvvuunula: 

“Ate nga mu kusooka baali bayita mu ggwe okusaba oku- 
bawa obuwanguzi ku Bakaafiiri”. (Baqara, 89) 

Amakulu nga bakozesa linnya lyo ggwe Muhammadi. Aya 
yeeyongerayo okutuuka awagamba nti: 



Okuvvuunula: 

“Bwe yamala okubajjira oyo gwe baamanya baamuwakanya! 
Ekikolimo kya Allah kibeere ku bakaafiiri” (Baqarah, 89; Qurtwubi, 
ekitabo 2,27; Waahidii, olup. 31) 

Allah Oweekitiibwa era ayogera ne Omubaka we (Allah 
amusaasire amuwe n’emirembe) mu Kitabo kye elcyekitiibwa 
n’agamba nti: 

Okuvvuunula: 

“Allah teyandibabonerezza nga naawe oli mu bo, era 
Allah teyandibabonerezza nga bamwegayirira abasonyiwe” 
(An’faali, 33) 

Ebigambo bino byali ku Bamushriki be baddiramu ne ba- 
tatuukibwako bibonerezo olw’okuba nga baalina akakwate mu 
mbeera ezaabulijjo ne Omubaka wa Allah (Allah amusaasire 
amuwe n’emirembe). Mu ngeri eyo ebyengera ebiva ewa Allah 
Abakkiriza bye basobola okufuna biri waggulu wa kufumiitiriza 
n’okulowooza. Ng’oggyeeko ekyo, Abakkiriza abo awamu 
n’okubeera nga bakkiririza mu kifo ekinene ekya Omubaka 
wa Allah (Allah amusaasire amuwe n’emirembe) bo era balina 
enkizo endala olw’omugabo gwe balina mu kwagala Omubaka 
wa Allah (Allah amusaasire amuwe n’emirembe) okwagala okwo 
okukiikirira ekkula ly’Obukkiriza obwo. Wano we tutayinziza 
kufuna bigambo biyinza kunnyonnyola bye bayinza okufuna. 

Kituufu nti ddala omutima gw’Omukkiriza kasita gufuna 
eddaala lyonna mu kwagala Omibaka wa Allah (Allah amusaa- 
sire amuwe n’emirembe), ekigero ekyo kirinnyisa ekifo kye ku 
Lunaku lwe nkomerero era ne kimwongera essanyu n’emirembe 
by’afuna muno mu nsi. 

Olw’ebyo byonna weewale okwerabira okusaalira Nnabbi 
(Allah amusaasire amuwe n’emirembe) n’okumusabira emirembe 
kubanga weetaaga okuwolereza kwe n’okuyita muye okuyambi- 
bwa ku lunaku lw’entiisa ennene, Olunaku lwenkomerero. 

Omuntu ky’asinga okwetaaga bwe buntu 
obuwa ekifaananyi ekisembayo 

Tukoma wa okwagala Omubaka wa Allah (Al- 
lah amusaasire amuwe n’emirembe) 



















Ekisinga okwetaagibwa mu ssomero 
ly’amagezi n’omutima bwe buntu 
obw’okulabirako 


Ekiwa omuntu obuntu bwe kwe kulabirira okwa 

Katonda 

Allah Oweekitiibwa yaddira eggulu zonna n’ensi n’abiteekawo 
biweereze omuntu . 51 Era omuntu teyamuleka ng’ataayaaya nga 
talina buvunaanyizibwa ku bintu bino ne kuye yennyini . 52 

Amakulu nti Allah Oweekitiibwa omuntu n’obutonde 
yabiranngamya n’amateeka ag’o kunsi n’aga Katonda ge ya- 
teekawo. Kino yakikola bwe yasalawo omuntu awangaalire mu 
nsi y’ebigezo wakati w’amasanyalaze ag’okubeera n’eddembe 
okukola ky’ayagala ne wakati w’obuvunanyizibwa. Aya ezo 
zinnyonyola bulungi ekintu kino ne zigamba nti 

51 Laba: Jaathiya, 13. 

52 Qiyaamah, 36. 





MUHAMMADI OMUBAKA WA ALLAH M 


Okuvvuunula: 

“N’eggulu yaliwanika (mu bbanga) n’ateekawo minzaane 
muleme kubula kuva ku minzaane”. (Rah-maan, 7,8) 

Aya eno ekikkaatiriza nti omuntu alina okukkiriziganya ne 
minzaane eyaawaggulu eyo Allah gye yateekerawo ebitonde 
byonna, mu nsi eno engazi nga terinaamu kawaatwa konna. 
Olw’ensonga eyo omuntu kimukakatako obutava ku mazima 
mu ngeri gy’akwataganamu n’olugendo lw’aba akutte okudda 
eri Allah Oweekitiibwa. Abamanyi be basinga okwesiima oku- 
singa abaddu bonna mu bitonde byonna kubanga obuwangaazi 
bwabwe bwonna babumala nga bali munda mu minzaane nga 
minzaane eno. Naye abo abawangaala nga tebagoberera bipimo, 
emitima gyabwe nga gijudde ebiwoomereze eby’okuggwaawo, 
nga baagala nnyo ebintu eby’ekiseera eby’okuvaawo, abo 
be bantu abagaayalirira ekyama ekiri mu kujja mu nsi eno 
n’okutambula okugivaamu. Era abo be batakwatagana nabintu 
Omutonzi Omunene bye yatonda wamu n’enteekateeka Ye mu 
bintu ebiriwo mu nsi, era nga tebaamanya engeri eno ey’ebintu 
buli kimu okubeera mu ngeri yaakyo. Ekyokusaalirwa kwe 
kuba ng’emyaka gyabwe bagimalira mu bugayaavu obwagenda 
ewala n’ebintu ebirabika nga ebitaggweewo ebikwenyakwenya, 
naye ng’enkomerero yaabwe egenda kubeera kufaafaaganirwa 
okutoogerekeka. 

Okunnyonyola ebintu bino kwekwese mu kituufu ku muntu. 
Ekituufu kino kwe lcuba ng’omuntu bwe baamuweereza ku nsi 
kuno akole ekigezo ekyo, yatonderwamu okusikirizibwa okukola 
ekimngi n’ekibi mu kiseera kye kimu. Kubanga ekigezo tekibeera 





EKITUNDU EKYOKUNA 


kigezo okuggyako ng’omuntu alina obusobozi okukola ekituufu 
naye ng’era asobola okukola ensobi. 

Olw’ensonga eyo, obulamu bw’omuntu abumala ng’ali mu 
kulwanagana mu nsi ye ey’omu nda ne mu nsi ye ey’ebweru, 
wakati w’ekirungi n’ekibi, kubanga buli kimu kirwana okum- 
wefuga. Kino kiri bwe kityo kubanga mu nda yaffe nga bwe 
mulimu amaanyi g’obulungi mu ngeri y’emu mu nda yaffe 
mulimu amaanyi g’obubi, amaanyi g’omwoyo ogulagira okukola 
obubi ogutaagunjulwa wadde okulabirirwa. 

Mu lutalo luno ebintu ebifuga omuntu, okugeza amagezi, 
okumanya, okugonda, okwagala, byokka tebimala kusobozesa 
kirungi kutuula kibi ku nfeete n’olcukiwangula kubanga ebintu 
bino ebifuga omuntu singa byali bimala Allah teyadiwagidde 
mukama waffe Adamu, jajja w’abantu (Emirembe gibeere ku 
ye) n’obwannabbi, era ebibi tebyandimutuseeko abantu basobole 
okufuna okweyagala n’essanyu mu nsi ne ku Lunaku lw’enko- 
merero. Naye Allah Oweeekitiibwa buli kiseera yalagiriranga 
ornwana w’omuntu eri amazima ng’ayita mu bubaka obwa 
Katonda ne Bannabbi. Allah Oweekitiibwa yaweereza Ebitabo 
ebiva mu ggulu biyambe amagezi n’omutima, era abaddu be 
n’abanyweza n’okugunjula okw’omwoyo. 

Olw’okuba ng’amagezi kitala ekirina obwogi ku buii ludda, 
gayinza okutiisa omuntu oba okumuyamba okukola emirimu 
emirungi. Omuntu amagezi gaamutuusa eri “Ekifaananyi eki- 
signa obulungi”, amakulu eri eddaala eryawaggulu erisembayo 
omuntu ly’asobola okutuukako. Naye ebiseera ebingi omuntu, 
olw’amagezi ge, yessa n’atuuka mu ddaala erya “wabula bo 
be basinga okubeera ababuze”, amakulu eddaala eryawansi 

mu kutegeera n’okusinga ebisolo. Era, mu ngeri eno, kikakata 
amagezi okugassa wansi w’enteekateeka eyenjawulo, nga kwe 
kugunjula kw’obubaka n’okulunngamya kwa Bannabbi. Amagezi 
nga galabirirwa obubaka omuntu gamutuusa eri emirembe. Naye 
amagezi singa gammibwa okulunngamya kw’obubaka yandifuuse 
ensonga etuusa omuntu ku nkomererero embi. 

Abalyazamaanyi bangi ddala baali ku ntikko y’amagezi 
naye baakola ebikolobero bingi ne basala abantu ne batasobola 
na kuwulira kwennyamira mu nda. Kubanga ebikolobero bye 
baakola bo baabirabanga nga ly’eddaala ery’amagezi erisem- 
bayo waggulu. Okugeza Hulagu bwe yayingira Baghdadi yatta 
abantu abataalina musango abawerera ddala emitwalo amakumi 
ana ng’ayita mu kubannyika mu mugga Tigirs, naye teyawulira 
kwejjusa kwonna mu mutima. Sso nga ne bataata b’e Makka, 
ng’Obusiraamu tebunnasimba makanda, baasitulanga abaana 
baabwe aboobuwala ne babatwala okubaziika nga balamu 
wakati mu kulaajana kw’abaana okwekimpowooze, okuyinza 
okukutula obusuwa bw’emitima gya bamaama. Mu bantu bano, 
okutta omuddu kyabenkaniranga n’okwasa oluku nga bagoberera 
ebipimo by’amagezi gaabwe, nga n’ekintu kino kibalabikira 
ng’eddembe lyabwe ery’obwebange. 

Abantu abo baalina amagezi nga naffe ge tulina. Naye 
amagezi gaalinga amannyo ga namuziga y’omupiira ekolera mu 
kyennyume, olwo ekivaamu ne kiba nga kyennyume ky’ekyan- 
disuubiddwa. 





Ebifaananyi bino byonna bitulaga bulungi nti omuntu yee- 
taga amulagirira n’amagunjula era n’amulungamya ku ludda 
lw’ebintu ebimusikiriza n’eby’obutonde bye yeegomba ebirungi 

n’ebibi. Wabula akakwakkulizo ku kino kali nti okulagirira kuno 
kubeere nga kutuukagana n’obubumbwa. Kino kisoboka nga 
tuyise mu kkubo ery’okugunjula kw’obubaka n’okulunngamya 
n’okukoowoola kwa Bannabbi. So ng’ate okulagirira kuno bwe 
kuba nga tekuli ku kifaananyi ekituukagana n’obubumbwa, eyo 
efuuka ensonga ereeta ebibi n’obukyamu ebitoogerekeka. 

Embeera emu bwe yeefuga omuzimbo gw’omuntu, eba ejja 
kutwala omutawaana okusangulawo embeera endala ekyennyume 
kyayo. Singa obulungi buwangudde obubi, obukyamu buba bu- 
vaawo. Obukyamu bwe buwangula buba bulwana kusaanyaawo 
bulungi. Bwe kityo olutalo olw’omu nda olwo lugenderera 
obulamu bw’omuntu bwonna. Olw’ensonga eyo Allah Oweeki- 
tiibwa yasaasira obuntu n’abuwa Bannabbi n’Abaawule be nga 
be balunngamya era abayigiriza eri obutonde. Ku lw’obulungi 
bwa Allah Oweekitiibwa, omuntu oyo eyayolebwa n’emikono 
emikugu era egijudde ekitangaala eky’omukisa, yasobola oku- 
bikkula obulungi n’ebirungi ebimuli mu nda. Bwe batyo abantu 
abaali bawangaalira mu butamanya era nga balinga ekitundu 
eky’ebisolo, abaaziikanga abaana baabwe aboobuwala nga 
balamu, baakeesa enkya nga bantu ba bitiibwa abali mu ddaala 
ery’ekika n’ekigero ebyawaggulu ng’ebyo byonna byatuu- 
kibwako na lculunngamya kwa Omubaka (Allah amusaasire 
amuwe n’emirembe). 

Kubanga abantu bwe bagoberera okulunngamya kwa Ban- 
nabbi bakeesa enkya nga baddu Allah b’asiima era ne basaanira 
okutenda. So ng’abo abagwa ebigezo bya Katonda ebijjira mu 
kulwanagana kw’omwoyo, obuddo bwabwe buli kubeera nga 
be banyoomebwa okusinga byonna ebyawansi. Obulamu buno 
obw’ensi bwateekebwawo kusobola kukakasa nti omuntu atuu- 

kiriza ekimu ku bigendererwa ebibiri. Ekiriwo kiri nti okusikiri- 
zibwa okudda eri obulungi oba obubi okuli mu muntu mu nda, 
kwe kulagirira omuntu okudda eri ekimu ku bintu bino ebibiri 
ng’akozesa okwagala kwe. Oludda lwe yeekubiirako lusinziira 
ku biva mu kulwanagana wakati w’omutima n’omwoyo, naye 
omuntu ng’ali mu kutuukiriza ekyo asigala ng’aii wansi w’ebintu 
ebingi ebimwetoolodde ebirina kye bimukolako. 

Omuntu bw’abeera mu nnimiro y’ebimuli abuutikirwa 
obuwoowo obulungi. Naye bw’abeera mu kifo elciwunya obubi 
era avaayo na lusu oluwunya obubi. Amakulu nti embeera 
eyeetoolodde abantu erina engeri gy’eyisaamu oba okukosaamu 
omuntu. Olw’ensonga eyo abantu be basinga okwetaaga oku- 
lunngamizibwa, okugunjulwa n’okutukuzibwa okusinga ebintu 
ebirala byonna. 

Mu butuufu, eddaala ly’omuntu okusereba n’adda mu 
ddaala erisinga okuberea eryawansi erizikiriza obulamu bwe 
obw’okuggwaawo, kiva ku bintu ebitakkiriziganya ebiva mu nda 
ye. Ensonga ereeta obutakkiriziganya buno kwe kuba nga mu 
muntu musangibwamu empisa ezisinga okubeera ezaawaggulu 
ezimusembeza okumpi ne Allah Oweekitiibwa, ate mu kiseera 
kye kimu n’abeeramu emize egy’ebisolo egimusika okumujja 
ku mulamwa ogwamutondesa. 

Mu ngeri eyo, ensi ey’omunda ey’abantu - abo abataayolebwa 
kwolebwa kutuufu era emitima gyabwe ne gitafuna kumanya 
makulu ga kusembera na butebenkevu - esigala ng’eringa ekibira 
ekibudamyemu ensolo ezitali zimu. Buli omu mu bantu aba mu 
buntu bwe alinamu obubumbwa bw’ensolo oba ekiramu ekirala 
bw’atuulidde okusinziira ku bintu ebimwanguyira n’embeera ze. 

Mulimu kalinkwe ng’ekibe. Mulimu omunyakuzi ng’empisi. 
Mulimu akunngaanya ng’ensanafu. Mulimu ow’obusagwa 
ng’omusota. Abamu bazannyikiriza nga tebannalya. Mulimu 
kanywamusaayi ng’ebiwuka. Mulimu akusekera mu maaso go 
naye ng’emabega akusimira lunnya ogwemu. Buli omu ku bano 
alina ekintu ekisangibwa mu biramu ebitali bimu. 

N’omuntu atasobola kwetaasa na kwewonya okufugibwa 
omwoyo n’obwagazi ng’ayita mu kugunjulwa okwamakulu, 
n’asobola okwekolamu obuntu obutuufu, asigala ng’ali munda 
mu mbuga y’ebintu ebitaliimu kantu. Obuntu bw’ekiramu ekimu 
buyinza okwefuga omuntu oba embeera ennyingi n’obubonero 
obungi eby’ebiramu ebyenjawulo ne bimwefuga. Ebiseera bingi 
embeera y’omuntu eyo munda efuluma ne ku ngulu ne yeeyo- 
leka n’emulabikako. Ebiseera ebisinga obungi, empisa z’abantu 
bwe zirabikira mu bifaananyi byabwe tekiba kizibu okumanya 
n’okutegeera obuntu bwabwe n’okubumanya ng’oyita mu mpisa 
zaabwe, kubanga, enneeyisa yaabwe ebeera ndabirwaamu 
ebooleka nga bwe bafaanana munda n’ensi yaabwe eyomunda. 
Enneeyisa yaabawe ndabirwamu eyaamazima etamanyi kulimba 
n’akatono. 

Enkola ey’ekikominisiti eyazimbibwa ku musin- 
gi gw’obuwanga bw’abantu be batta abaawera obukadde 
amakumi abiri, tetulaga omuzimbo gw’omutima ogw’enso- 
lo?! Ne wabbali w’amasiro g’emisiri (Piramidi mwe baa- 
ziika Falaawo), awaazikibwa abantu enkumi n’enkumi olwa 
Falaawo omu bw’atyi si muzimbo ogw’ekijjukizo ogulaga 
obulyazaamaanyi n’obukambwe?! Ebintu eby’ekika ekyo, mu 
bantu abagayaavu abangi, bibalabikira ng’ebintu eby’ebya- 
faayo ebikyabeewunyisa n’okutuusa kati mu magezi gaabwe. 

Naye ebintu bino bw’obyetegereza obulungi ng’obipimisa 
n’endabirwamu ey’amazima, bilcolwa bya mitima gya nsolo 
ebitiisa n’abagwagwa abasembayo ne ba kanywamusaayi ne 
bibeewunyisa era ne bibawuniikiriza?! 

Bino byonna biraga nti singa abafuzi b’abantu ab’eki- 
tundu kyonna babeeramu obubumbwa bw’ebikere ekitundu 
kino bajja kukifuula ntobazi mwe bawangaalira. Singa abantu 
abafuga abalala balina emyoyo gy’emisota egy’obusagwa 
n’emisota emirala, ekibiina kyonna kijja kufuna obusagwa 
kitandike okukola obutujju n’effujjo. Naye singa abantu aba- 
lina obubumbwa obw’ebimuli nga be bafuga ekitundu, abantu 
b’ekitundu ekyo bakyuka ne bafuuka ennimiro olwo ne bafuna 
eddembe n’obutebenkevu ebyannamaddala. 

N’olw’ensonga eyo, omuntu ateekeddwa okufuna oku- 
gunjulwa obubaka. Kubanga abantu abeesamba okugunjulwa 
kuno ne bwe baba nga tebayolesezza oba kulaga bikolwa bya 
nsolo ng’ebyo bye twogeddeko, buli kiseera bakolayo ekintu 
ekibakakasaako okubatenda n’ebitendo eby’ensolo, ne bwe 
baba nga bayolesezza empisa, enneeyisa n’enkola ebirungi 
oba ebituufu. 





Obulungi bwonna obufunibwa wabweru w’okugunjulwa 
okwa Katonda tebuwangaala era buba bwa kiseera. Kubanga 
engeri yonna ey’okusikirizibwa etali nnenkamu, n’ebibi byon- 
na mu bantu abatafuna kugunjulwa okwawaggulu, byan- 
guwa mangu okudda ku ngulu naddala mu biseera ebizibu 
ne mu biseera by’okutabuka kw’okwegomba okw’obwaga- 
zi. Omwoyo ogutaalabirirwa gufaanana kkapa erulunkanira 
okuyigga emmese. Ewamu n’okuba nga kkapa eyinza okuba 

ng’erina ebyokulya ebiwoomerera ebyenjawulo bye baba 
bagiteeredde mu maaso, eyinza okulaba akamese nga kayi- 
tawo n’esuulawo ebiwoomerera ebirungi ebigiri mu maaso 
amangu ago n’ebuuka n’etandika okugoba akamese k’erabye. 
Omuntu bw’aba tagunjuddwa n’ebipimo ebya Katonda - ne 
bw’aba alina ebirungi eby’engeri ezitali zimu - omwoyo gwe 
ogufaanana kkapa gugoba buli mmese gye gugwikirizza ne 
guzikiriza omuntu. Bwe tutunuulira obulamu bwa Falaawo 
ne Nimuroodi tubasanga nga baasanjaga abantu bangi nnyo 
abataalina musango, ng’ebyo babikola olw’okugezaako oku- 
matiza bye baali baagala ebyali bifaanana akamese. 

Obanga okugunjula kwa Katonda kutulagira okukankana 
ng’eddembe ly’omuddu erisembayo obutono lityoboolwa, nga 
kutulagira tukankane ng’olulimi lw’omusubbaawa bwe lukan- 
kana mu maaso g’empewo ekunngunta, naye butya ku bikwata 
ku kutta omuntu omulamba atazzizza musango! Omubaka wa 
Allah (Allah amusaasire amuwe n’emirembe) yatuuka n’oku- 
gaana okutema ettabi ly’omuti eryakiragala ng’era bwe yagenda 
okununula Makka yalagira eggye lye likwate ekkubo eddala 
baleme kutawaanya oba kutiisa embwa eyali etudde ng’eyonsa 
obwana bwayo. Olulala ensisi yamukwata ng’alabye ekituli 
ky’ensanafu ekyali kiyidde n’abuuza mu kunyolwa nti: 

“Ani eyayokezza ekituli ky’ensanafu kino?” 

Bwe kityo Ba-Ottoman - abaafuba ne banyiikira mu 
mwoyo ogwo - baateekawo ebintu bingi ebya waqfu (ebigasa 
abantu bonna awamu). Ebintu ebyo byatuuka ku ntikko, kye 
kimu mu kuweereza abantu oba mu kulumirwa ebitonde. Bino 
byonna baabikola nga bayita mu kusaasira kwe baayiga okuva 

mu Mubaka wa Allah (Allah amusaasire amuwe n’emirembe). 
Baatuuka n’okuteekawo waqfu ezigenderera okufa ku bulamu 
bw’ebisolo. Ekimu ku biraga okulumirwa kuno by’ebyo aba- 
gwira abajja ng’abalambuzi mu ggwanga lya ba Ottomani bye 
baayogera nti mu bitundu bya Abasiraamu kkapa n’embwa 
zeetoloolanga abantu nga tezibatya, ekintu ekitaasobokanga 
mu bitundu by’abatali Basiraamu, kubanga mu bitundu ebyo, 
bwe byalabanga omuntu yenna nga bifubutuka bidduka. 

Ebifaananyi ebiyise biraga omuntu eyagunjulwa n’omun- 
tu ataagunjulwa. Oyo attira abantu obwemage n’ayiwa emi- 
saayi gy’abwe, n’agifukiriza ettaka, oyo muntu. N’oyo agaba 
omusaayi eri omuntu agwetaaga, n’amuwa n’ekimuli, oyo 
naye muntu. 

Kyamagezi ga kika kyawaggulu abantu abagwa mu biti 
ebibiri nga baawukanira ddala, buli omu ng’ali kyennyume 
kya munne: abalina obuntu obulungi, n’abalina obuntu obubi, 
kyokka awamu n’ekyo ne bawangaalira wamu. Bwe kiba nga 
kyetaagisizza kino okukitangaaza n’ekifaananyi tugamba nti 
kino kifaananako ekibonerezo empeewo enngonvu ky’eyinza 
okugwako nga singa bagisibira mu kisibo kye kimu, nga 
teyeeyagalidde, n’ensolo ennene, enkambwe ez’omutawaana 
era embi. Ebiseera ebimu omukodo ennyo awangaalira wamu 
n’omugabi, omusiru n’awangaala n’omumanyi, omusaasizi 
n’awangaala n’omulyazaamaanyi. Ye omugabi oyo musaa- 
sizi, mwetoowaze era asaanira okuweereza abalala. Ate omu- 
siru tasobola kukwatagana na mumanyi. Omulyazaamaanyi 
alowooza nti by’akola bwe bwenkanya era n’akozesa amaa- 
nyi ku bantu abo abamwetoolodde. Amakulu nti ab’emi- 
tima emikakanyavu ng’ejjinja bawangaalira wamu kyenka- 





EKITUNDU EKYOKUNA 


nyi, mu bulamu buno obw’ensi, n’abantu abalina emitima 
emirangi ng’egya Bamalayika. Omu w’awangaalira amanye 
Allah Oweekitiibwa Owawaggulu, abeere omuddu we amu- 
gondera, era ng’afuba okunoonya ekkubo erimutuusa Allah 
Oweekitiibwa gy’ali, omulala ye aba alowooza nti eddembe 
liri mu kuwangaala ng’agoberera ekkubo ly’ebitonde ebisem- 
bayo okunyoomebwa n’eddaala eryawansi. Obulamu bwabwe 
ne bubeera nga kululunkana kufuna mmere na bimala nnyonta 
ya bwagazi, n’okufuna ebifo n’obukulu, n’ebintu by’edduniya 
eby’okusaanawo ebirala ebifaananako n’ebyo waggulu. 

Kigezo kizibu nnyo era kikalubu okutwala ewala, ffe 
okuwangaalira mu nsi emu nga mwe musula abantu abalina 
obuntu nga buli omu kyennyume kya munne, wadde ng’omun- 
tu ateekeddwa okuyita ekigezo ekyo kubanga ekigendererwa 
elcilculu eky’omuntu mu lcumutonda kwali lcuyita bigezo bya 
mu nsi, n’okufima okusembera eri Allah. N’olw’ekyo omuntu 
ateekeddwa okweggyako n’okweyambula ebitendo ebibi ne 
yeewunda n’ebitendo ebirungi ebiwaanibwa, amakulu alina 
okuwangaalira mu kitiibwa ky’obuntu. 


N’omuntu oyo, omutima gwe gwa mu Ggulu ate omu- 
biri gwe gwatondebwa mu ttaka. Olw’ensonga eyo wadde 
ng’omwoyo gwe gudda eri Allah omubiri gwe gwa kudda 
mu ttaka. Nga tutunuulidde omubiri gw’omuntu, tusanga 
ng’alina ebitendo ebiri mu bitonde ebirala. Olw’ensonga 
eyo aba ateekeddwa buteekwa okulaba ng’agunjula omwoyo 
gwe okugunjula okw’amakulu, n’atukuza omwoyo, n’afuga 
okwagala kwe, omwoyo gwe n’aguliisa era n’aguwa amaanyi. 
Bw’akola ekyennyume ky’ebyo aba tajja kusobola kuwona 
Sitaane kumuwangula okuva wabwera w’omubiri, n’obwa- 

gazi bw’omwoyo nga bumufubutuka mu nda. Bino bireetera 
amaanyi g’omwoyo okunafuwa mu kiseera ekyo. Ebyo aya 
ez’ekitiibwa zibyogerako bwe zityi: 

Okuvvuunula: 


“Ndayidde omwoyo ne Oyo eyagwenkanyankanya. 
N’aguyigiriza obwonoonefu bwagwo n’okutya kwagwo. 
Yeesiimye oyo agutukuza ate afiiriiddwa oyo agunnyise mu 
bibi”. (Shamsu, 7-10) 

Mukama waffe Jalaaluddiini al-Rruumi annyonnyola ebi- 
gambo obwonoonefu n’okutya ebiri mu nsi y’omuntu ey’omu 
nda era aya bye zaayogerako n’agamba: 

“Owange ggwe ayolekedde okugenda eri Omutonzi 
Oweekitiibwa Owaawaggulu, singa oyagadde okumanya eki- 
tuufu manya nti Musa ne Falaawo tebaafa. Bombi balamu 
era, n’okutuusa kati, bawangaalira mu nda yo naye beekwese 
era bali mu mutima gwo nga bombi bali mu ntalo ezitakoma. 
N’olw’ensonga eyo kikukakatako okunoonya abantu abo aba- 
biri abatasiba kambugu mu mwoyo gwo”. 

Awalala mukama waffe oyo agamba: 

“Tonoonya kukuza mubiri na kuguliisa mu ngeri ey’okwo- 
noona kubanga gye biriggweera gujja kuleetebwa nga sad- 
daaka esalibwa okuweebwayo eri ettaka. Wabula genderera 
okugunjula omutima gwo kubanga gujja kufuna ekitiibwa 

- 

era gujja kugenda mu nsi eyaawaggulu. Omubiri guliise aka- 
bisi k’enjuki (k’asaali) n’akazigo bitono kubanga oyo aliisa 
omubiri gwe waggulu w’ekyetaagisa gye biggweera agwa mu 
byegombebwa eby’obwagazi n’akeesa enkya nga munafu, 
owaawansi era anyoomebwa. Omwoyo gwo guliikirize ebintu 
ebyamakulu, olowooze kw’ekyo ekisaanira omwoyo gusobole 
okutambula n’amaanyi amangi mu lugendo lwa gwo eri ebifo 
gye gujja okugenda”. 

Omwoyo ogutaayolebwa gufaanana omuti ogulina emi- 
randira eminafu egivunze. Obubonero bw’obunafu bw’omuti 
ogwo bweyoleka ku matabi n’ebikoola, n’ebibala. Singa mu 
mutima nga mulimu obulwadde, obulwadde buba bulabikira 
mu bintu omubiri bye gukola era ne buguleetera obuzibu. 
N’ebitendo eby’obwagazi bino okugeza ensaalwa, ettima, 
okwekuza n’okwematira, biba byetaaga kuvumulwa. Naye 
okutereeza ebitendo ebikyamu ebyo kisoboka kutuukirizi- 
bwa na kuyingira mu nsalo za Allah Oweekitiibwa oku- 
sooka, n’okusiimisa Allah mu nneeyisa yo, n’okutereera nga 
bw’oteekeddwa. Kino okukituukiriza, omuntu yeetaaga ebintu 
bibiri alyoke azimbire obuntu bwe ku musingi ogusiimisa 
Allah Oweekitiibwa. Ebintu bino ebibiri bye: obwetaavu 
bw’okufuna ky’ogoberera n’okulabirako, n’okufuna okwan- 
guyirwa okugoberera n’okugondera ekyokulabirako. 

Omuntu okwanguyirwa ekyokugoberera 

n’ekyokulabirako 

Omuntu yenna yeetaaga ekyokugoberera mu buli ngeri 
yonna okuviira ddala lwe bamuzaala. Kino kiri kityo kubanga 

ebirowoozo byonna ebitambuza obulamu bw’omuntu oku- 
geza olulimi, eddiini, embeera, empisa n’ennono, n’ebitendo 
eby’empisa byonna, bisangibwa mu bifaananyi ebirumbagana 
ebirowoozo ebyo, ebintu bye bikola ne mu bubumbwa, nga 
byonna biva mu bifaananyi bino. Wadde nga mu bino tuyinza 
okuggyamu ebitonotono naye okutwalira awamu bwe bityo 
bwe biri. 

Okugeza singa taata ne maama boogera olulimi lwonna 
omwana aba ajja kuyiga olulimi olwo lwokka. Bw’afuna ekyo- 
kulabirako ekirala eky’omuntu ayogera olulimi olulala olwo 
nalwo asobola okuluyiga, n’olwokusatu n’olwokuna bw’atyo. 
Mu ngeri eyo omuntu okumugunjula n’okumuyigiriza biva 
mu kugoberera bintu by’aba akoppye kye kimu birungi oba 
bibi, ebyo ebisimba amakanda mu butonde bwe, okwo nga 
kw’ogatta ebintu ebirala ebimukyamya oba okumutereeza. 
Mu ngeri eno, omuntu by’akola abijja ku taata ne maama we 
eyamwola, ne mu bantu aboowaka, n’oluvannyuma okuva mu 
bintu ebimwetoolodde mu mbeera mw’awangaalira. Olwo ne 
yeeyunga mu bantu b’ekitundu ng’omuntu alina obuntu obu- 
lungi oba obubi okusinziira ku nneetegeka gy’aggye mu bintu 
by’azze akoppa. 

Naye wadde nga kiyinza okubeera ekyangu omuntu 
okuyiga olulimi n’ebifaanana olulimi mu bintu bye tulabako, 
kirabika kiyinza okubeeramu obuzibu obwamaanyi era obu- 
nene okuzimba omusingi gw’eddiini ye n’empisa ze n’ensi 
ye ey’omwoyo. Kino kiri kityo kubanga enkonge n’ebirala 
ebiyinza okwekiika mu kkubo ly’okutuukiriza kino tebiyinza 
kumukkiriza kubituukiriza. Okugeza ebintu Allah bye yaya- 
gala n’abissaawo okugezesa omuntu n’okumupima, okugeza 

Sitaane, omwoyo, n’obwagazi, tebiyinza kulekera ddala muntu 
oyo wabula bigezaako okumwesambisa okukoppa ebintu ebi- 
rungi bye yandifunye. 

Olw’ensonga eyo, abantu basikirizibwa n’abantu be bala- 
ba ng’ababalunngamya - mu bubi ne mu bulungi - olw’en- 
songa y’okwanguyirwa okukoppa n’okweteerawo ekyokula- 
birako ebyasimba amakanda mu butonde bwabwe. Mu ngeri 
y’emu bafuba okulaba nga bagoberera abantu abo buli omu 
okusinziira ku busobozi bwe ne w’akoma. Olw’ensonga eyo, 
abantu ebbanga lye bamala ng’eddiini yaabwe n’empisa zaa- 
bwe, n’ensi yaabwe ey’omu nda nga tebinnafuna kifaananyi 
kituufu nga bikijja ku Bannabbi n’abantu ba Allah (abaa- 
galwa), tebayinza kuwona kugwa mu bugayaavu, obubuze, 
n’obugyemu. Bwe tutyo essanyu n’eddembe eby’olubeere- 
ra bye bandibadde nabyo ne bibafuukira okufaafaaganirwa 
okweyolefu. 

Olwaleero embeera y’abo abaafuula abantu abaatiiki- 
rivu ekyokulabirako kyokka ng’abaatiikirivu abo batambulira 
mu bugwenyufu n’okwekkakkanya, ne basuulawo essanyu 
lyabwe ery’olubeerera eri okuzilcirira basobole okutuuka aba- 
gwenyufu abo gye bali, okwo teri kirala wabula kudiibuuda 
okw’obuntu era kuggwaamu bugunjufu okutalabwangako. 
Okukwata nnamulondo y’omutima n’ogibunduggulira abantu 
abatalina mugaso batuuleko, eba ngeri ya kufaafaaganirwa na 
kubula eby’ekyewuunyo. 


Mukadde waffe Jalaalu Ddiini ar-Ruumi, enkwe z’omu- 
tima yazoogerako mu bufunze mu bigambo ebirungi, bwe 
yakuba ekifaananyi ky’omwoyo engeri eyeewuunyisa era 

- 

enngenyi gye gukwenyakwenya omuntu. Ng’ayisa mu lugero 
yagamba bw’atyi: 

“Endiga bwe zidduka omusege ekyo tekyewuunyisa 
kubanga omulabe w’endiga gwe musege. Naye omutima 
gw’endiga okuba nga gwagala era nga gufiira ku musege ekyo 
kye kiwuniikiriza. 

“Ebyennyanja bimeka ebiwangaalira mu mirembe na buli 
kintu kyonna ekiri mu mazzi naye olw’okululunkana n’omu- 
lulu ne kyetunga ku ddobo”. 

Olw’ensonga eyo, lubeerera obuntu bwetaaga abalunn- 
gamya abalina emyoyo emigezi n’emitima emigonvu babu- 
lagirire era babulunngamye eri enkwe z’emyoyo n’obwagazi 
n’emitego gyabyo. 

Obuntu bw’ababaka (okusaasira kwa Allah 

n’emirembe bibeere ku bo) obwokulabirako 

n’okugoberera 

Waliwo ekintu ekikulu ennyo eri omuntu nga kiri mu 
kubeerawo bifaananyi ebijjuvu by’alina okugoberera n’oku- 
tambulira mu buufii bwabyo. Omuntu okwagala obuntu obwen- 
jawulo n’okubumatira n’okugezaako okubugoberera, kintu 
kya mu butonde; n’olw’ekyo ekimukakatako kwe kunoonya 
ekyokulabirako ekijjuvu asobole okugoberera obuufu bwakyo. 
Olw’ensonga eyo kwali kulumirwa kwa Mutonzi na kisa kye 
okuba ng’abantu teyakoma ku kubawa Bitabo bitukuvu byo- 
kka, wabula n’okubatumira n’abatumira Abatume okubeera 
nga kye kinnyonnyola ekyatula ekiramu eky’ebitabo ebyo. 

Ababaka abo bwe buntu obwokulabirako kubanga obu- 
jjuvu bubalabikiramu mu ngeri gye beeyisaamu n’empisa 
zaabwe, mu by’eddiini, okumanya, n’empisa. So nga buli 
Nnabbi mu Bannabbi abo empisa ze n’enneeyisa ebiwa ekyo- 
kulabirako ekimanyiddwa, byatuuka ku ntikko mu byafaayo 
by’obuntu, era ne biwa obuweereza obwenjawulo eri abantu 
bonna. 

N’abantu ba Allah Oweekitiibwa abalondemu era aba- 
sika ba Bannabbi be, baali Abamanyi Allah, Abalongoofu era 
Abakkiriza kubanga bo: 

• Baatabula, mu ngeri esaanira, eddiini ey’okungulu ne 
mu nda era ne bagiyingiza mu buntu bwabwe. 

• Ne bakutulawo amasa g’emitima mu kkubo lya zuhud 
ne taquwa, era ne batuuka ku bujjuvu bw’enneeyisa. 

• Ne bagaziya bye bamanyi ne bye bawulira mu nda 
eri empuuyi z’ensi n’eggulu, ne bamanya obuwoo- 
merevu bw’Obukkiriza ne batuuka eri obuwanvu 
bw’okuwulira eri mu nda. 

• Emirimu gyabwe n’okufuba kwabwe ne biwonya 
obuntu bwonna embeera n’ebitendo byonna ebibi 
n’obubuze bw’omwoyo obujjudde ekizikiza, ne 
balinnya okutuuka ku mpisa ezisembayo obulungi, 
amakulu eri eggulu ly’obujjuvu ery’omwoyo. 

Abantu abo baatuuka ku ntikko mu bulunngamu n’em- 
pisa ez’obwannabbi ne basaasaana okuyita mu biseera byon- 
na. Amakulu nti obuntu bwabwe obwawaggulu buteekwa 
okufuulibwa ekyokulabirako eri oyo asobola okufuna ekitii- 

bwa ky’okulaba Bannabbi. Kubanga okubuulirira kwabwe 
n’okulunngamya - ebyo ebyazza obuggya emitima nga bako- 
zesa olulimi lw’okusaasira - matondo ag’omwoyo agaatonnya 
okuva mu nsulo z’obwannabbi. 

Singa obwenkanya nga bwe bubuutikidde abantu bonna, 
nga tetufudde ku kifo kye balimu, nga bwe bubalamula era 
nga bwe bubafuga, singa abantu ekisa n’okusaasira nga bye 
bigatta emitima gyabwe, singa abagagga mu buli lcibiina 
ky’abantu nga bettanira okuyamba abaavu era ne balongoosa 
enkolagana yaabwe nabo ne babalumirwa era ne babasaasira, 
singa abaamaanyi balwanirira abalyazaamaanyiziddwa, singa 
abalamu bayamba bamulekwa ne bannamwandu, singa ebyo 
byonna bibituukirira, twandigambye nga tetukirumyemu nti: 
obulungi buno bwonna bwava mu Bannabbi n’abo abaabad- 
dira mu bigere ne batambulira ku kkubo lyabwe. 

Olulyo olw’obuntu olwatandilca ne mukama waffe Adamu 
ne maama waffe Haawa (emirembe gibeere ku bo) olw’okwa- 
gala okuwangaalira mu ssanyu n’okuusembeza eddiini mu 
mitima, baafuula Kaaba nga kye kifo n’ennyumba omwo- 
kusinziza Allah. Oluvannyuma okulunngamya n’okuyigiriza 
Abaanaadaamu abaasaasaanira munsi olw’ebyetaago eby’obu- 
lamu n’empangaala y’obuntu byayitanga mu Bannabbi, 
Abaanaadaamu abo basobole okugenderera n’olcutuukiriza 
obulamu bwabwe obw’eddiini. Bwe waabangawo okuva ku 
mulamwa ku bikwata ku bintu bya Allah nga kuva ku bantu 
aboonoonyi b’eddiini n’abasiru, Allah Oweekitiibwa yatandi- 
ka okubaweereza Bannabbi baggyewo okwanguyirwa okwo, 
bazze buto abantu ku mulamwa gw’eddiini. Mu kkubo eryo, 
ensi y’obuntu yasigala nga yeewonya obuyinike obw’abantu 

kinnoomu n’obwabantu bonna awamu, okuyita mu byafaayo, 
olw’obulungi bwa Allah Oweekitiibwa n’okusaasira okuva 
gy’ali, okutuusa ku mulembe gwa Nnabbi (Allah amusaasire 
amuwe n’emirembe). 

Ku nkomerero “Omulembe gw’okwesiima”, ogufaanana 
ebiseera by’omulembe gw’ensi yaffe gwatuuka. Obulamu 
bw’eddiini ne butuuka ku ntikko y’obujjuvu bwabwo omu- 
lundi omulala era ogukomererayo ng’era butandikira mu kifo 
mwe bwali bwatandikira. Entikko eno n’akasolya ne byeyubu- 
lira mu mukama waffe mukama wa Bannabbi, Muhammadi 
(Allah amusaasire amuwe n’emirembe). N’oluvannyuma 
lwa “Obujjuvu obwa Muhammadi” obwali ku ntikko, 
tekikyasoboka kufumiitirizaayo bujjuvu bupya. N’olw’ekyo 
okuzza obuggya eddiini n’okugizuukusa nga biyita mu 
kutuma Ababaka byatuuka ku ntikko yaabyo. Eddiini Allah 
Oweekitiibwa gye yasiimira abantu n’ebeera Eddiini y’Obu- 
siraamu. 

Mu ngeri eno, tusobola okugamba nti: omubaka waffe 
oweekitiibwa (Allah amusaasire amuwe n’emirembe) yali eki- 
faananyi ekijjuvu mu kuyigiriza n’okulagirira ornuntu n’ebi- 
faananyi ebitasoboka kumalikayo ebyo ebyalabibwako ne 
biragibwa mu bulamu bwe. Ekituufu kiri nti okwanguyirwa 
okugoberera Nnabbi (Allah amusaasire amuwe n’emirembe) 
kya mu butonde naye okusobola okuyitamu mu kugoberera 
n’okufuula Nnabbi (Allah amusaasire amuwe n’emirembe) 
ekyokulabirako awatali kubuusabuusa kyegatta n’okusikiri- 
zibwa ne Nnabbi (Allah amusaasire amuwe n’emirembe) 
n’obuntu bwe, n’okumuteeka mu mitima gyaffe n’awangaa- 
liramu. 





Omubaka wa Allah (Allah amusaasire 
amuwe n’emirembe) tumwagala kukoma 
wa? 


Okukozesa omutima n’amagezi 

Allah Oweekitiibwa Owaawaggulu yatonda omuntu mu 
kifaananyi ekisinga obulungi era n’amugonnomolako ekitii- 
bwa bwe yamufuula ali waggulu w’ebitonde byonna. Okwo 
kw’ogatta okuba nga yannyonnyola nti ebintu byonna ebiri 
mu ggulu zonna ne mu nsi, nti byonna yabigondeza omuntu 
bimuweereze. Kya mu butonde nti ebyo byonna bigasa bantu 
abalowooza. 

Tusobola okugamba nti omulimu gwaffe ogusinga obune- 
ne kwe kulowooza ku byengera bya Omutonzi Oweekitiibwa 
Owaawaggulu gye tuli, n’okubikozesa nga tugoberera era 
nga tusinziira ku kigendererwa kya Omutonzi okubituwa. Mu 
ngeri eyo, twawalirizibwa ne tulagirwa okukozesa emitima 
gyaffe n’amagezi gaffe gonna ku kifaananyi ekisinga obulungi 
n’okunyirira. 

Kitukakatako kitya okukozesa amagezi? 

Kikakata ku magezi obutagondera na kumala geewaayo 
eri okwagala n’okuduumirwa omwoyo. Mpozzi ate ekyennyu- 

me ky’ekyo kye kituufu amagezi gateekeddwa okuzuukuka 
ne gamanya nti galiwo mu nsi eno ejjudde ebigezo gasobole 
okumanya ebya Katonda era gabitegeerere. 

Omutima gwo gwandikozeseddwa gutya? 

Omutima kye kifo ky’okwagala okwannamaddala eri 
Omutonzi Oweekitiibwa Owaawaggulu era kye kifo ky’oku- 
laba Omutonzi. N’olw’ekyo kikakata okugutukuza okugug- 
gyamu engeri z’ebyonoono n’ebibi byonna, n’okugujjuzaamu 
okutendereza ne tawuhiidi (okwawula Allah). Ku nkomerero 
y’ebyo byonna gusobola okujjulukuka ne gubeera awali Allah 
Oweekitiibwa ne gumusisinkana nga mutima mulamu. 

Ekyokulabirako ekyeyawudde ekimu nga ye 

Muhammadi Omubaka wa Allah 

(Allah amusaasire amuwe n’emirembe) 

Allah Oweekitiibwa Owaawaggulu yatuma Ababaka 
ng’ekigendererwa kwe kutulunngamya n’okutuwabula. Era 
mu kusaasira n’okulumirwa ebitonde bye ebitoogerekeka, we 
yatumira Omubaka Muhammadi (Allah amusaasire amuwe 
n’emirembe), yali yaakatuma Bannabbi n’Ababaka abakunuu- 
kiriza mu 124,000. Allah Oweekitiibwa yatuma Nnabbi waffe 
Muhamadi (Allah amusaasire amuwe n’emirembe), Omubaka 
gw’asinga okwagala era asinga okuba owenjawulo, era asinga 
okubeera okumpi gy’ali, ku nkomerero ya byonna, nga ye 
Mubaka akomererayo. Buli mubaka yatumwa eri abantu aben- 
jawulo era Omubaka oyo ng’ayigiriza abantu b’ekibiina kye 
n’okubalunngamya ng’agoberera embeera abantu abo gye 

baabeerangamu n’engeri abantu b’ekitundu gye baafaananan- 
gamu. 

Naye Omubaka wa Allah Muhammadi (Allah amusaasire 
amuwe n’emirembe) yatumwa eri abantu bonna era obubaka 
bwe n’okukoowoola nga bigaziwa ne bituuka ku Lunaku lwe 
nkomerero. Allah Oweekitiibwa yamuwaayo ng’ekyengera 
mu biseeraby’ensi ebisinga obuzibu, ekizikiza, n’obutamanya, 
abeere ng’enjuba esaasaanya ekitangaala kyayo eri obuntu, 
n’atuwa obulungi n’ekkula lino erya Muhammadi, Omubaka 
wa Allah (Allah amusaasire amuwe n’emirembe). 

Kulaane eyeekitiibwa kye kyamagero ekisinga obunene 

Allah Oweekitiibwa yagabira Omubaka we (Allah amu- 
saasire amuwe n’emirembe) ekyamagero ekisinga obunene 
nakyo ye Kulaane eyeekitiibwa. Kulaane eno ejja kukikakasa 
okutuuka ku Lunaku lwe nkomerero nti bigambo bya Allah 
Oweekitiibwa era nti Muhammadi (Allah amusaasire amuwe 
n’emirembe) Mubaka wa Allah era obuntu bwonna bujja 
kulaba ekyamagero ekyo ekyaweebwa Omubaka wa Allah 
okutuuka ku Lunaku lwe nkomerero era bujja kukimanya nga 
bukirabira kumpi. 

Mukama w’ababaka (Allah amusaasire amuwe n’emi- 
rembe) yakola ng’ayita mu Kulaane ekibiina ky’abantu abaa- 
manyibwa nga “Abantu b’omulembe gw’okwesiima” 53 , ensi 




53 Abaturuuki bakozesa ekigambo “Omulembe gw’okwesiima” 
nga bategeeza omulembe gw’omwagalwa (Allah amusaasire 
amuwe n’emirembe) Kino bakikola okulaga empisa nga baawula 
omulembe gwa Nnabbi (Allah amusaasire amuwe n’emirembe) ku 
mirembe emirala nga baguyita ogw’okwesiima. 






EKITUNDU EKYOKUNA 


teyamanyako bantu ba kibiina nga kibiina ekyo, kubanga 
ebiseera ebyo byalaba abantu abaatuuka ku ntikko y’obugagga 
(bw’empisa). Abantu abo abaali bawangaala obulamu obwe- 
faanaanyirizaako obw’ensolo nga baziika abaana baabwe nga 
balamu, naye oluvannyuma lw’okutendekebwa Nnabbi (Allah 
amusaasire amuwe n’emirembe) n’okugunjula okw’ekitan- 
gaala eky’omwoyo, baafuuka abantu abajjudde okusaasira 
okw’o munda, okulumirwa, n’okuwulira obuvunaanyizibwa, 
okutuuka ku ddaala nti ekiseera kyatuuka nga tekisuubirwa nti 
omusege gusobola okulya endiga ennafu gye gusanze ku luba- 
lama lw’omugga Tigris. Okuwangula kuno kwokka kumala 
okulaga engeri Omubaka wa Allah (Allah amusaasire amuwe 
n’emirembe) gye yalina mu buntu bwe, nga kye kifaananyi 
ekisinga obulungi omuntu ky’asobola okugoberera n’amakulu 
agasinga obujjuvu nga “ekyokulabirako ekirungi” obuntu gwe 
bwali bulabye. 

Abeera muzibe ageya enjuba n’agikwatirwa 

ensaalwa 

Singa amaaso g’emitima tegaaziba, tewali kubuusabuusa, 
gyandisobodde okulaba Omubaka wa Allah (Allah amusaasire 
amuwe n’emirembe). Era singa amaaso tegaalwala ne gafuna 
ekizibu ky’okulaba okumpi tegandisobodde kulaba bunafu 
bwonna mu Mubaka wa Allah (Allah amusaasire amuwe 
n’emirembe). Amakulu nti oyo yenna afuba alabe ng’abem- 
beka obunafu obwekika kyonna eri Nnabbi talina ky’ajja 
kusobola okuggyako okulaga obunafu obubwe n’okulemwa 
kwe, oba obukendeevu bwe n’ensobi z’oyo omuntu kennyini. a 

Ebyafaayo bijjudde obulyazaamaanyi n’okuwaayiriza 
okubi ennyo abantu b’emirembe egitali gimu bye baatuusa ku 
Bannabbi baabwe. Kubanga Ababaka abo ebintu ebikwata ku 
Allah bye baatuusanga ku bantu, ebiseera ebimu byabaleete- 
ranga okweraliikirira n’okukankana. Ebirungi ebyo byali tebi- 
tuukagana wadde okukwatagana n’okusikirizibwa kwabwe, 
obwagazi bw’emitima gyabwe, ne bye beegomba. 

Era emirimu gyabwe emibi gye baakolanga n’amayisa 
gaabwe amasiiwuufu agavumirirwa baabissanga ku Bannabbi 
ne Ababaka basobole okubinyiriza n’okubifuula ebirungi era 
ebyakkirizibwa. 

N’olwaleero entalo z’ebirimbo ebibi ezo ze baggula ku 
Mubaka wa Allah (Allah amusaasire amuwe n’emirembe) mu 
mazima teziraga kirala wabula zooleka bubi bwa busiiwuufu 
bwa mpisa na bubi bwa mitima gy’abo abaaziggulawo. 

Buli kintu ekiriwo, nga n’omuntu mw’omutwalidde, kiso- 
bola okuwangaalira n’okukuumira obulamu bwakyo mu kifo 
ekituukana n’obubumbwa bwakyo. Ng’ekyokulya ky’enjukyi 
bwe kiri asaali (omubisi gw’enjukyi), ng’okussa kwayo n’ensi 
mw’ewangaalira kye kimuli, tesobola kuwangaalira mu nsi 
etali eyo gye yamanyiira; so ng’emmese eyamanyiira okuwan- 
gaalira mu kazambi n’ebikyafu era n’ebimanyiira, tesobola 
kusula mu nnimiro ya bimuli. Na bwe kityo, ng’emyoyo 
egyawaggulu bwe giriikirizibwa ebintu ebirangi eby’omwoyo 
ebiva mu nsi eya Muhammadi, emyoyo emibi emyonoonyi 
emirembe gigiwulirira mu bukyafu n’obukyamu. 

Abubakari Swiddiqu (Allah amusiime) yatunulanga mu 
kyenyi kya Omubaka wa Allah (Allah amusaasire amuwe 

n’emirembe) n’empunda y’ebikiriko n’awuniikirira nga 
bw’agamba nti: “Katonda wange! Kino ekyenyi nga kyayiti- 
rira obulungi!” Ekyo, mu butuufu, kwabeeranga kulaba nsi ye 
ey’omu nda mu ndabirwamu ye. Olw’ensonga eyo, Omubaka 
wa Allah (Allah amusaasire amuwe n’emirembe) lwe yagam- 
ba nti: “Emmaali yange teyangasaako n’akamu ng’emmaali ya 
Abubakari bwe yangasa”. 

Abubakari (Allah amusiime) yakaaba n’agamba nti: 

“Nze n’emmaali yange okuggyako bibyo Omubaka wa 
Allah” (IbnMaajah, Muqaddimah, 11) 

N’ekigambo ekyo Abubakari (Allah amusiime) yalaga nga 
bwe yali yeeyamye, ye na byonna bye yalina, okufuulca ebya 
Omubaka wa Allah (Allah amusaasire amuwe n’emirembe) 
era nti yali aggweerera mu kwagala Omubaka wa Allah (Allah 
amusaasire amuwe n’emirembe) kubanga ensi ye ey’omu nda 
yali efuuse ndabirwamu eraga empisa za Omubaka oweekitii- 
bwa (Allah amusaasire amuwe n’emirembe). 

Ku ludda olulalaye Abujahali, omulabe asooka owa Allah 
ne Omubaka wa Allah (Allah amusaasire amuwe n’emirembe) 
olwalabanga ku kyenyi kya Omubaka wa Allah (Allah amu- 
saasire amuwe n’emirembe) ekyomukisa yakyukangako mu 
ngeri embi, olwo n’ammibwa okulaba obulungi n’obutukuvu 
ebyali byetondeka mu kyenyi kya Omubaka wa Allah (Allah 
amusaasire amuwe n’emirembe). Enjawulo eyo yajjangawo 
olw’okuba nga buli omu ku bano ababiri buli lwe yatunulanga 
ku Nnabbi (Allah amusaasire amuwe n’emirembe) nga yen- 
nyini ye yeeraba mu “ndabirwamu ya Muhammadi”. 

Kubanga Bannabbi ne Ababaka ndabirwamu eraba obu- 
lungi, buli muntu alabamu ensi ye ey’omu nda. Ng’ate teri 
ndabirwamu egenda kulimba n’eddira omubi n’emulaga nga 
omulungi oba omulungi n’emulaga nga omubi esobole oku- 
sanyusa agyekebereramu. Endabirwamu atunulamu emulaga 
ekigikubiddwaamu. 

Ekituufu kiri nti omuntu eyettanira okunyigiriza n’ okukola 
obulabe ku Busiraamu ne Kulaane eyeekitiibwa ne Omubaka 
(Allah amusaasire amuwe n’emirembe), awatali kubuusabuu- 
sa ajja kufuna okwesasuza (okuwolera) okuva ewa Allah kati 
oba gye bujjako, kubanga Allah Oweekitiibwa y’asasula era 
n’akuuma Obusiraamu n’okusobola kwe, n’ekitiibwa kye. 

N’ekimanyiddwa kiri nti, Abasiraamu abeenywereza ku 
misingi egy’eddiini yaabwe era abo emitima gyabwe egya- 
jjula okwagala Omubaka wa Allah (Allah amusaasire amuwe 
n’emirembe) bawulira ennaku, okulumwa, n’okunyolwa ennyo 
ebireetebwa ekkalaamu ez’obutwa ezirumbagana Obusiraamu 
era ezo ezikendeeza abazikozesa ne balema okwetegeera. 
Ekkalaamu zino ziringa emisota egy’obusagwa egiwangaalira 
mu bizikiza, egitambula olcuva wano na wali nga ginoonya 
okukosa abantu n’okuwolera eggwanga. 

Tuteekeddwa okumanya obulungi nti ky’ava ku Allah 
Oweekitiibwa kukwata bulungi omuntu okubanga tewali 
n’omu asobola kusagulawo mu bubumbwa bwe, eky’okudda 
eri amazima n’ebintu ebituufu. Ky’ova olaba nga wadde 
okuwakanya eddiini kwagezaako okusaasaanya engeri zonna 
ez’obulyazaamaanyi, wabula tekwasobola kuziyiza obulamu 
bw’emirandira gy’eddiini egyawaggulu egyo egyasimba ama- 

kanda mu nda mu mwoyo n’omutima. Bwa’tyo omuddu 
tasobola kuziyiza bwetaavu bwe obuli mu kusemberera Allah 
Oweekitiibwa era tekisoboka kulinnyirira ssanyu eryawaggulu 
erisangibwa mu bubumbwa bwe. Kubanga Allah Omusobozi 
yasalawo nti obwetaavu bw’eddiini n’okusemberera Omutonzi 
kimu ku nteekateeka za Allah Oweekitiibwa ezitakyuka era 
ezitafuuka. 

Tunuulira obulungi bw’engeri mukama waffe Jalaalu 
Ddiini ar-Ruumi eyawa ekifaananyi eri abantu abawaayo 
amaanyi gaabwe okuzikiza ekitangaala ekya Katonda nga 
bazibye amaaso tebasobola kulaba mazima n’agamba nti: 

“Mazima omuntu anenya enjuba ewa ensi yaffe ekitan- 
gaala n’anoonya bigikendeeramu, y’oyo nga mu maaso ge 
mulimu obuzibe. Kimusaanidde adde ku mwoyo gwe agu- 
nenye, aguvume era agugumbule nga bw’agugamba nti: ‘Ye 
ggwe alina ekifu ku maaso’ 

“Singa Allah Oweekitiibwa yayagala okuweebuula omu 
ku bantu abo n’okumuggyako ekibikka, omutima gw’omuntu 
oyo yandiguwadde okusikirizibwa okuvuma abantu abatuku- 
vu n’okubajeeja”. 

Olw’ensonga eyo kikakata ku buntu okulowooza ku ngeri 
y’okukyusaamu ensobi ku bikwata ku Nnabbi (Allah amusaa- 
sire amuwe n’emirembe) ne babiwaanyisaamu okumwebaza 
ne bakumuwa. Kubanga omutima ogutajjula muli ngeri gye 
guwuliramu okwagala okwebaza n’okufumiitiriza n’okusiima 
engeri Omubaka (Allah amusaasire amuwe n’emirembe) gye 
yalulunkaniramu ne gye yatawaanamu mu kkubo ly’okulunn- a 

gamya abantu okuva lwe yazaalibwa okutuusa okufa kwe, 
ogwo si mutima. 

Olw’ensonga nti okwagala Omubaka wa Allah (Allah 
amusaasire amuwe n’ emirembe) kwe yatwagala ffe Abasiraamu 
kwali kungi era nga kunene okusinga okwagala n’omukwano 
n’okulabirira taata ne maama bye balina eri abaana baabwe. 
Ensonga eno Omubaka oweekitiibwa agyogerako bw’atyi: 

“Natiisibwa mu bya Allah nga tewali atiisibwa, ne bampi- 
sa bubi mu bya Allah nga tewali ayisibwa bubi. Twawangaala 
ennaku amakuni asatu ekiro n’emisana nga tetulina mmere 
esaanira muntu assa okuggyako ebyo ebyavanga mu nkwawa 
za Bilaali (entuuyo za Bilaali)” (Tirmidhi, Qiyaamah, 34/2472) 

Naye omwoyo gwe n’omutima gwe tebyemulugunya 
wadde okwekubagiza ku nsonga eno n’akatono. Mpozzi oku- 
lumwa n’okuyisibwa obubi ebituuka ku bantu be bisiriiza 
omutima gwe. Ate nga ye Omubaka ajjudde okutulumirwa 
n’okutusaasira okutuuka ku ddaala nti yatawaananga n’afu- 
ba nnyo asobole okututaasa mu bulamu buno mu ngeri 
y’emu nga bw’alyeyala wansi wa Arshi ya Allah omusaasizi 
ng’avunnamye amusaba akkirize okuwolereza kwe okutuusa 
Allah lw’alikkiriza okusaba kwe n’okutuwolereza. 54 

Ng’ekkubo ly’okusasula Omubaka oyo atawaana n’afu- 
ba era n’akola ebingi okusobola okututaasa n’okutuwonya, 
tolaba nga kitukakato, olw’okumwebaza n’okusiima by’akola 
n’okumutendereza, okugoberera by’ayigiriza n’okubeera mu 





54 Laba: Bukhari, An-biyaa, 3, 9; Muslim, Imaani, 327, 328; Tirm - 
dhi, Qiyaamah, 10. 






EKITUNDU EKYOKUNA 


bakkiriza abo Omubaka wa Allah (Allah amusaasire amuwe 
n’emirembe) basiima, na buli omu okubeera n’omutima ogu- 
mwagala ne gumufuula omuganzi ne gumufuula nga y’asinga 
ekitiibwa n’obukulu okusinga omwoyo gwe ogumuli mu 
kifuba! 

Omwoyo gwa Omubaka gwali guggweerera asobole oku- 
tuwolereza ku nsi ne ku Lunaku lwenkomerero. Lwaki buli 
omu muffe tabeera Omukkiriza oyo Omubaka wa Allah (Allah 
amusaasire amuwe n’emirembe) gwe yayagala?! Lwaki buli 
omu muffe tafuna mutima ogumufuula omuganzi era ogum- 
wagala (Allah amusaasire amuwe n’emirembe)! Era lwaki 
omubaka (Allah amusaasire amuwe n’emirembe) tabeera gye 
tuli nga y’asinga ekitiibwa okusinga emyoyo gyaffe egituli 
mu bifuba?! 


Omwagalwa agondera omuntu gw’ayagala 


“Omuntu abeera bumu ne gw’ayagala” (Bukhari, Adab, 96) 

Omubaka wa Allah (Allah amusaasire amuwe n’emi- 
rembe) tumwagala kukoma wa? 


Kya mu butonde okutegeera era ne tuwangaalira mu 
kwagala nga tukitegedde nti okwagala kuno lukoba olusiba 
era nkolagana, ebigabanyizibwa wakati w’ayagala ne gwe 
baagala. Omuntu ali bumu n’oyo gw’ayagala mu bigambo, 
omwoyo, n’ekkula. Ali bumu n’oyo gw’ayagala mu nneeyisa 
n’empisa; ali bumu naye mu ngeri gy’awuliramu mu nda 
n’engeri gy’alowoozaamu; ali bumu naye mu mpangaala 
n’obulamu. 

Kino kitegeeza nti singa tewaali kukkiriziganya ng’okwo 
okuli mu kwagalana, era singa buli mwagalwa yakwata ekku- 
bo eryikontana ne munne ly’akutte teyandisobodde kubee- 
ra bumu n’oyo gw’ayagala buli kiseera, kubanga nga bwe 
bagamba aba tayagala munne mu makulu agannamaddala 
agali mu kigambo kwagala. 

Nga tuzimbira kw’ebyo ka twebuuze, Omubaka wa Allah 
tumwagala kukoma wa? Ssunna ze ezeekitiibwa tuzeekutteko 
kukoma wa? Abaana baffe n’abantu abatwetoolodde tuba- 
gamba ki ku bikwata ku Mubaka wa Allah (Allah amusaasire 
amuwe n’emirembe)? Ebintu ebibiri bye yaleka, Kulaane eyee- 
kitiibwa n’abantu be, tubyekwatako kukoma wa? Ennyumba 
zaffe zirina mugabo ki mu nnyumba z’abantu ba Nnabbi ezaali 
zijjudde omwoyo gwa Kulaane ne Ssunna entukuvu? 

Okugoberera Omubaka (Allah amusaasire amuwe 
n’emirembe) kwetaaga kutendekebwa na kugunjula 
okw’omutima 

Tuteekeddwa okufuula Omubaka wa Allah (Allah amu- 
saasire amuwe n’emirembe) ekyokugoberera era ekyokula- 
birako mu buli mitendero na buli kintu mu bulamu bwaffe 
bwonna, olw’okufuna essanyu lyaffe mu nsi eno entabangufu 
ne ku Lunaku lw’okukunngaanyizibwa okunene (Olunaku 
lw’enkomerero). 

Era tuteekeddwa okumufuula ekyokugoberera mu bulamu 
obw’empangaala yaffe n’abantu ne mu bulamu obwawaka ne 
mu bulamu obw’okukola. Ye kye ky’okulabirako ekyenjawulo 

eri abantu bonna okuviira ddala kw’asembayo wansi okutuuka 
kw’asembayo waggulu. 

Butya bwe tujja okumufuula eky’okugoberera? Abaffe 
ekyo tugenda kusoma kisome ku lupappula oluwandiike? 
Nedda, okuyiga ekyokulabirako ekyo n’okukisomako kubeera 
mu mitima gyaffe. 

Allah Oweekitiibwa alambika ekkubo ly’okuyigamu 
ekintu kino mu Kulaane eyeekitiibwa n’agamba bw’atyi: 


jl5 4^ I <d)l J ^ 'AaJ)) 

(T t u_ ((I4l)l rfAll 

Okuvvuunula: 


“Mazima ddala Omubaka wa Allah mwamulinamu 
eky’okugoberera ekirungi eri oyo aba asuubira (okusisinkana) 
Allah n’Olunaku lwe nkomerero n’ayogera nnyo ku Allah” 
(Ahzaabu, 21) 


Amakulu nti akakwakkulizo akasooka omuntu asobo- 
la okuyiga n’okusoma kwe kwesunga okusisinkana Allah 
Oweekitiibwa. Tuteekeddwa okuwangaala n’essuubi ery’olu- 
beerera era ne tuteerabira n’akaseera n’akamu nti tugenda 
kubalibwa mu maaso ga Allah. 


Akakwakkulizo akookubiri ak’okuyiga n’okusoma kuno 
kwe kwesunga okuhiuka ku Lunaku lwenkomerero, n’okuk- 
kiriza nti lujja kubaawo awatali kubuusabuusaamu n’aka- 
mu. Era kitukwatako okumanya amakulu agagamba nti tuli 






MUHAMMADI OMUBAKA WA ALLAH H 


mu nsi ey’okusaanawo era n’okubuuka ensalo zaayo. Ekyo 
Mukama waffe Jallalu Ddiini yakyogerako mu bigambo ebi- 
rungi n’agamba nti: 

“Obulamu bw’ensi kirooto bulooto. N’omuntu alina 
ebyobugagga mu nsi afaananako n’omuntu afuna obwesedde 
bw’ebintu mu kirooto. Ebyobugagga by’omu nsi bya kusi- 
gala mu nsi nga bijjulukuka okuva ku mulembe okudda ku 
mulala”. 

Ku ludda luno tuteekeddwa okuzuukuka ne tumanya 
nti tuli mu nnyumba ya kigezo. Mu ngeri eyo emitima gyaf- 
fe tuteekeddwa okugitambuliza n’okugifuula egiwuga mu 
nsi y’obwakabaka bwa Allah nga tugyesambisizza okwagala 
n’okwegomba kw’obwagazi. 

Nga gitambulira mu bwakabalca nga gyeggyeeko okwe- 
gomba okw’obwagazi. 

Embeera bw’etyo bwe tusobola okugifuula enkomerero 
gye tuli, eba efuuse kifo kya kusisinkana. Okuyiga ekyo tutee- 
keddwa ng’akalombolombo okufuna ekigero mu buntu bwa 
Omubaka wa Allah obw’okugoberera obulungi. 

Mu kiseera ekyo Allah Oweekitiibwa atulagaanyisa 
Ejjana era n’akitulambikira bulungi nga bw’agenda okutuga- 
bira okutunula eri Ekyenyi kye ekyekitiibwa. 

Akakwakkulizo akookusatu okusobola okuyiga kuno, 
kwe kwogera ennyo ku Allah Oweekitiibwa. Kitukakatako mu 
ngeri eno lubeerera okusembeza omutima mu bumu ne Allah 
Oweekitiibwa Owaawaggulu. Okubeera obumu buno bwen- 
kana wa? Ekyokwanukula kiri mu aya eno eyeekitiibwa: 

Okuvvuunula: 


“Abo aboogera ku Allah nga batudde, nga bayimiridde ne 
bwe baba bagalamidde ku mbiriizi zaabwe era ne balowooza 
ku ngeri eggulu zonna n’ensi bwe byatondebwamu (nga bwe 
bagamba nti): Katonda waffe bino tewabikola awatali nsonga, 
okwawulwa kukwo, tuwonye ebibonyoobonyo by’Omuliro”. 
(Aali Imraani, 191) 

N’obumu obw’olubeerera butegeeza okuwulira nti tuwan- 
gaalira wansi w’obulabirizi bwa Katonda obwo obulonda ne 
bulabirira ebifaananyi byaffe mu ngeri ey’olubeerera ... Allah 
Oweekitiibwa Owaawaggulu atuli kumpi okusinga omusuwa 
gw’obulamu. Naye ffe Allah okusobola okutuukiriza eky’oku- 
beera okumpi naye tuteekeddwa okufuula Omubaka (Allah 
amusaasire amuwe n’emirembe) eky’okugoberera. 


Tutuuse wa mu kutegeera ekigero kya Nnabbi 

(Allah amusaasire amuwe n’emirembe)? 

Kiri mu bitasoboka okukwata ekkubo ettuufu erituuka 
ewa Allah Oweekitiibwa nga tetuyize na kumanya ekitiibwa 
kya Omubaka wa Allah (Allah amusaasire amuwe n’emi- 
rembe) we kikoma. Allah Owekitiibwa yatunnyonnola obuzito 

bw’ekitiibwa kye yawa Omubaka we Oweekitiibwa (Allah 
amusaasire amuwe n’emirembe) n’agamba nti: 

Okuvvuunula: 

‘Mazima ddala Allah ne Bamalayika be basaalira ku 
Nnabbi. Abange Abakkiriza mumusaalire era mumusabire 
emirembe olusabira olwamaanyi”. (Ahzaab, 56) 

Allah Oweekitiibwa asaalira ku Mubaka we oweekitii- 
bwa ne Bamalayika be nabo bwe batyo bwe bakola, era tekiri 
mu busobozi bwaffe okutegeera n’emitima gyaffe n’okuwu- 
lira kaffe (okw’omu nda) n’okumanya kwaffe engeri Allah 
gy’asaaliramu Omubaka. Allah Oweekitiibwa Omutonzi asaa- 
lira atya ekimu ku bitonde bye? 

Wadde nga waliwo entaputa nnyingi ku nsonga eno wabu- 
la kino kisigala nga “Kyama kya Allah”. Wabula ekyeyolefu 
wano kwe kuba nga waliwo okwagala okwenjawulo okuva eri 
Omutonzi Oweekitiibwa eri Omubaka we Oweekitiibwa (Allah 
amusaasire amuwe n’emirembe) era nga Allah Oweekitiibwa 
atulagira tumanye era kino tukitegeere. Olw’ensonga eyo 
yatulagira n’agamba nti: 

Okuvvuunula: 

Abange Abakkiriza kale mumusaalire era mumusabire 
n’emirembe olusabira olwamaanyi”. (Ahzaab, 56) 

Wabula okusaala n’okusaba emirembe kuteekeddwa 
obutakoma ku lulimi lwokka, wabula embeera yaffe yonna 
eteekeddwa okubeera okumusaalira n’okumusabira emirembe 
(Allah amusaasire amuwe n’emirembe). Engeri yonna gye 
tweyisaamu n’empisa ezaawaka n’empangaala yaffe endala, 
ne nkolagana gye tubeeramu n’abantu, biteekeddwa oku- 
laga mu ngeri esaanira era etuukana n’okusaalira n’okusabira 
Nnabbi emirembe. 

Okugeza, tuteekeddwa okufumiitiriza olubeerera nti: 
singa Omubaka wa Allah (Allah amusaasire amuwe n’emi- 
rembe) alabye engeri gye nneeyisaamu mu bulamu obwawaka 
(mu maka gange), mu kusuubula, ne mu nkolagana yange 
n’abantu abalala abaffe yandimwenyezza (ng’alaga okusii- 
ma)? Yandimwenyezza ng’alaba engeri gye ndabiriramu abaa- 
na bange? Yandimwenyezza ng’alaba engeri gye nsinzaamu 
Omutonzi? 


Ebibuuzo ebyo ne bwe tutabyebuuza olwaleero, ne bwe 
tutabala mitima gyaffe n’emyoyo gyaffe olwaleero, ne bwe 
tutabipimisa minzaane ey’amazima, enkya okubalibwa ne 
minzaane y’Olunaku lw’okukunngaanyizibwa ejja kuba nga 
y’esinga entiisa n’okukanga. 


Awatali kubuusabuusa omulamwa gw’okubalibwa ku 
Lunaku lwe nkomerero gujja kuba: 

- 

Okuvvuunula: 

“Soma Ekitabo kyo ojja kwemalirira olwaleero okuba 
nga weebalirira”. (Israa, 14) 

Mu kiseera ekyo tuliraba embeera zaffe ze tubikkirira 
ne tukweka mu Bitabo by’emirimu gyaffe. Tuliraba obulamu 
bwaffe nga tulinga abalaba filimu ya sineema: Esswala zaffe 
twazisaalanga tutya? Twasiibanga tutya? Ibaada zaffe twa- 
zikolanga tutya? Twazikolanga na bifaananyi byokka oba twa- 
ziyimirizangawo n’emyoyo n’emitima gyaffe? Twalcola ki mu 
nsi okusobola okwebaza ebyengera ebingi ebitabalika Allah 
bye yatuwa? Bye twawaayo mu myoyo, amagezi n’ebyobu- 
gagga byenkana wa (ne bye twali tulina)? Bye twayonoona 
byenkana wa? Allah Oweekitiibwa ne Omubaka we (Allah 
amusaasire amuwe n’emirembe) tubaagala kwenkana wa era 
tukoma wa mu kwekwata ku Allah Oweekitiibwa n’empisa za 
Omubaka (Allah amusaasire amuwe n’emirembe). 

Ebyo byonna biritwanjulibwa mu Bitabo by’emirimu 
gyaffe, era ebyo byonna tulibiraba mu Jjanjuliro ly’Olunaku 
lwe nkomerero. Kino aya eyeekitiibwa ekyogerako bw’etyi: 

Okuvvuunula: 

“Okutuusa bwe balituuka (mu Bbaliro) amatu gaabwe 
n’amaaso gaabwe n’ensusu zaabwe bijja kubawaako obujulizi 
ku ebyo bye baali nga bakola” (Fusswilat, 20) 

Olw’ensonga eyo, tuteekwa okwebala olubeerera ng’eno 
bwe twebuuza bino: 

Kiki amaaso gaffe kye galaba? 

Amatu gaffe emirundi emeka gye gawulira obubaka 
okuva eri Allah n’obubaka obwannabbi? 

Emirundi emeka gye tusobola okufuga emibiri gyaffe 
n’obusobozi bwaffe mu kkubo ly’amazima? 

Okutwalira awamu, ekigambo ekisinga obukulu kye 
kino: kwe kutwala buli mukisa ne tukola buli ekyetaagisa 
olw’okufumiitiriza embeera zaffe n’okuzisoma n’okuzeetege- 
reza ng’obudde tebunnayita. 

Ekigezo ky’okwagala n’empisa 

Abantu bonna bawangaalira mu nsi ya kugezesebwa. 
Amakulu nti ensi eno nsi ya bigezo ebya Katonda, nga 
n’ekimu ku bigezo ebikulu mu nsi eyo kikwata ku kwagala, 
okugonda n’empisa eri Omubaka wa Allah (Allah amusaasire 
amuwe n’emirembe). Ku kino Allah agamba nti: 

Okuvvuunula: 

“Abange Abakkiriza mugondere Allah, mugondere ne 
Omubaka. Era temwonoona emirimo gyammwe”. (Muhammadi, 33 ) 

Era Allah Oweekitiibwa agamba nti: 

Okuvvuunula: 





“Abange Abakkiriza! Temusitula maloboozi gammwe (ne 
mwogerera waggulu) kusukka ddoboozi lya Nnabbi era temu- 
mwatuliranga kigambo nga bwe mwatuliragana ebigambo nga 
muli mwekka, olwo emirimu gyammwe ne gyonooneka nga 
temumanyi. Mazima abo abakkakkanya amaloboozi gaabwe 
awali Omubaka wa Allah abo b’ebo Allah be yagezesa emi- 
tima gyabwe ne taquwa abo balina okusonyiyibwa n’empeera 
ennyingi. Abo abakukoowoolera emabega w’ebisenge aba- 
singa tebategeera” (Hujuraati, 2 - 4 ) 

Tusobola okugamba nti empisa zaffe ne Omubaka wa 
Allah n’okugondera kwaffe Ssunna ze entukuvu n’okumanya 
Omubaka (Allah amusaasire amuwe n’emirembe) okumanya 
okwannamaddala ebyo ky’ekigezo kya taquwa eri emitima 
gyaffe, era lye kkubo ly’okufuula Nnabbi omuganzi gye tuli 
wamu n’okumwagala, era mu kiseera kye kimu lye kkubo 
ly’okusembera okumpi ne Allah. 

Era tusobola okugamba nti omuntu ayisa Omubaka wa 
Allah obubi n’amukowoola n’eddoboozi eryawaggulu ng’ali 
wala, n’abo abamuyisaamu amaaso, ne batamuwa kitiibwa, 
abo be bantu abasiru abatategeera. 

N’ekirala kye tujja mu bino kye: butya bwe kifuuka 
eky’obuwaze okufuula Omubaka wa Allah ekyokulabirako 
era ekyokugoberera? Butya obulamu bwaffe bwe tuteekeddwa 
okubupima nga tubupimira ku bulamu bwa Omubaka wa Allah 
(Allah amusaasire amuwe n’emirembe). Mu kino, ekintu eki- 
rambuluddwa mu Kulaane eyeekitiibwa kye kino: 




Okuvvuunula: 

“Omuntu oyo agondera Omubaka mazima ddala aba 
agondedde Allah ate akyuka n’amukuba omugongo Ffe 
tetwakutuma kubeera mukuumi ku bo”. (Nisaa-i, 80) 

Ekipimo mu kwagala Omubaka 

(Allah amusaasire amuwe n’emirembe) 

Ekimu ku bintu ebikulu ebiyinza okutubuulira eddaala 
okwagala Omubaka wa Allah lye kuteekwa okutuukako bye 
bigambo Sswahaba omukulu Abdalla bin Hisham bye yanyu- 
mya bw’atyi: 

“Twali ne Nnabbi (Allah amusaasire amuwe n’emirembe) 
ng’akutte ku mukono gwa Umar bin Khattaab, Umar kwe 
kugamba nti: ‘Mubaka wa Allah! Ggwe muntu gwe nsinga 
okwagala okusinga buli kintu okuggyako nze’. Nnabbi (Allah 
amusaasire amuwe n’emirembe) kwe kugamba bw’atyi: 

‘Nedda! Ndayira Oyo afuga omwoyo gwange nti oku- 
tuusa lwe mba nga nze gw’oyagala n’okusinga omwoyo gwo 
(ggwe wennyini)’. Umar (Allah amusiime) kwe kugamba 
bw’atyi: ‘Kati ndayira Allah nti ggwe asinga okubeera omwa- 
galwa gyendi n’okusinga omwoyo gwange’. Nnabbi (Allah 
amusaasire amuwe n’emirembe) wano we yamugambira nti: 
‘Kati nno Umar’” (Bukhari, Imaan, 3) 

Bwe kityo tuteekwa okugoberera Omubaka wa Allah 
Muhammadi (Allah amusaasire amuwe n’emirembe) n’oku- 
mwagala, n’okumufuula omuganzi nga Umaru (Allah amu- 
siime) bwe yamwagala, Omubaka okumufuula nga ye Kabaka 
atudde ku nnamulondo y’emitima gyaffe era nga mulunnga- 
mya w’obulamu bwaffe. Kubanga okwagala Omubaka (Allah 
amusaasire amuwe n’emirembe) tteeka gye tuli (Tawubah, 34) 

Allah Oweekitiibwa atubuulira mu Kitabo kye eky’eki- 
tiibwa, obukulu bwa Omubaka okubeera nga y’asinga okwa- 

galwa n’okubeera nga y’asinga okuweebwa ekitiibwa eri 
Abakkiriza n’okusinga bo bennyini, n’agamba nti: 

“Nnabbi y’asinga Abakkiriza okubabeera okumpi oku- 
singa bo bennyini” (Ahzaab, 6) 

Ku mulamwa guno hadiisi eyeekitiibwa egamba nti: 
Okwagala Omubaka wa Allah (Allah amusaasire amuwe 
n’emirembe) kakwakkulizo ak’obukkiriza obwannamaddala 
n’agamba nti: 

“Omu mu mmwe tagenda kubeera Mukkiriza (owanna- 
maddala) okutuusa lwe mbeera nga nze gw’asinga okwagala 
okusinga bakadde be, n’abaana be, n’abantu bonna” (Bukhari, 
Imaan, 8) 


Olw’ensonga eno, Basswahaba abeebitiibwa (Allah amu- 
siime) baabanga beetegefu okussa mu nkola akantu konna ne 
bwe kaabanga katono katya era nga bakoowoola n’emitima 
egijjudde okwagala nti: 

“Taata ne maama wamu n’omwoyo gange na buli kintu 
mbiwaayo ku lulwo Mubaka wa Allah” 


Ekikulu kiri nti okwagala kuno okukwolekeza obutafaayo 
n’obutawa kitiibwa kabonero akalaga obutamanya. So nga 
okwekwata ku mukwano ogwo n’okukwenywezaako ly’edda- 
gala ly’okuwona. 

Akabonero akalaga okwagala Nnabbi 

(Allah amusaasire amuwe n’emirembe) 

Omuntu oba ekintu oli by’ayagala tebimuva ku mumwa. 
Buli w’afunira akakisa atandika kwogera ku gw’ayagala era 
n’ayogera ku bintu ebyetoolodde gw’ayagala. 

Omusuubuzi abbidde mu bizinesi abeera ayogera ku 
mirimu gye nga bw’agamba wano nnafuna bw’entyi wano 
nafiirwa bw’entyi, kino kifuna bwe kityi, ate kiri kifuna bwe 
kityi... omuntu ayagala ennyo abaana be okugenda ewala, buli 
w’abeera omusanga ayogera ku baana abo. 

Wabula Basswahaba ab’ebitiibwa n’abantu ba Allah, bo 
baayogeranga nnyo ku Mubaka wa Allah oyo gwe baayagala 
ennyo ne bamumatira. Baabeeranga kino bakyenyumiririzaa- 
mu engeri gy’otayinza kuttottola. 

Kuno kwe kumanya n’okugoberera Omubaka (Allah 
amusaasire amuwe n’emirembe) n’okumwagala ebijjudde 
okwegomba okubeera naye era ebiritusobozesa okubeera naye 
ku Lunaku lwenkomerero. 

Allah! Tukusaba otugabire olcumanya Nnabbi (Allah 
amusaasire amuwe n’emirembe) nga tumusembezza, oku- 
manya okwo okugenda ewala, era otugabire n’okumwagala. 
Aamiina. 

Okukola omuntu gw’oyagala by’akola n’okufuba okukwa- 
ta ekkubo lye kye kimu ku byama ebikusike ebiri mu kigambo 
“kwagala” ekyo eyali ensonga y’ensi okubeerawo. Omuntu 
ayagala ne bw’abeera rnunatu atya, ne bw’aba nga talina buso- 
bozi, afuna omukisa eddaala lye okusituka olw’oyo gw’ayagala 
okusinziira ku ddaala ly’omwagalwa n’obuzito bwe. 

Ekizibu ennyo kwe kutenda Nnabbi (Allah amusaasire 

amuwe n’emirembe) nga bwe kyetaagisa 

Mu byafaayo mulimu kye bagamba nti lumu Khalid bin 
Walid (Allah amusiime) yatwala eggye okulwana mu kafo 
akamu. Eyali alamula akafo ako kwe kumugamba bw’atyi: 
“Tutendere Muhammadi”. Khalid yamuddamu nti: 

“Nze okumubatendera! Ekyo si kisobola”. 

Oli kwe kumugamba nti: “Tuweeko kifaananyi bufaananyi”. 

Khalid kwe kugamba nti: 

“Bw’omanya atumye ofuna obuzito bwa gwe batumye ”. 55 

Okuva Omutonzi eyatonda ensi eno era eyagibeezaawo 
era nga ye nnannyini busobozi obunene lw’ali nga ye yatuma 
Nnabbi waffe Muhammadi (Allah amusaasire amuwe n’emi- 
rembe), kati lowooza ku ddaala n’obuzito bw’oyo gwe baatu- 
ma. Okusaasira n’emirembe ebisinga obulungi bibeere ku ye. 

Allah! Tukusaba oteeke mu mitima gyaffe omugabo 
okuva mu Basswahaba abeebitiibwa nga enjagala gye baaya- 
galamu Omubaka wa Allah (Allah amusaasire amuwe n’emi- 
rembe) era obulamu bwaffe obuwunde n’okwagala Omubaka 
wa Allah (Allah amusaasire amuwe n’emirembe) ... 

Aamiina. 





55 Manaawi, Fatihul Qadiir, ekitabo 5, 921/6478; Qastalaani, Tarj - 
matul Mawaahibu Alladuniyya, Istanbul, 1984 A.D., olup. 417. 






Ebikomererayo 


Okusobola okufuna okuwolerezebwa Omubaka wa Allah 
(Allah amusaasire amuwe n’emirembe), obulamu bwaffe 
tuteekeddwa okubupima nga tukozesa minzaane eyannabbi 
eyo gye tulambuludde wano, n’okuddamu okupima obupya 
ekigero kye tutuseeko era ne we tuba tuyimiridde mu bigambo 
by’okuyingira mu mbeera ey’okufumiitiriza n’olcujjumbira. 





Tuteekwa okufuna ne tufuba n’obujjumbize n’essanyu 
ery’omu nda, okuwangaala obulamu obuja mu Kibiina kya 
Muhammadi (Allah amusaasire amuwe n’emirembe), obuwa 
ekifaananyi eky’obulungi bwa Omubaka wa Allah (Allah 
amusaasire amuwe n’emirembe) n’obuwanvu bw’embeera ze 
ezitalina kizenkana. Ekifaananyi tukirage mu kusinza kwaffe, 
mu mpisa n’enneeyisa yaffe, mu mpulira gye tuwuliramu 
mu nda, n’ebirowoozo byaffe, ne mu lunaku n’enkya. Mu 
bufunze, mu nsi yaffe n’enkomerero. Omuntu abeera muwam- 
be w’omuntu gw’ayagala era n’amugoberera mu by’akola 
okusinziira ku ngeri gy’amwagalamu. Okusobola okukoppa 
n’okugoberra Omubaka wa Allah (Allah amusaasire amuwe 
n’emirembe) mu ngeri emusaanira, kitukakatako okufuba 
okumanya emmanya eyannamaddala empisa ze n’embeera 
ze zonna, n’okugeraageranya obuzito bw’obuntu bwe n’ekyo 
ekibusaanira. 

Ettaka lyonna, ne bwe liba jjimu litya, teriyinza kuleeta 
bimera bya kiragala nga tebifunye nkuba, ne bifuuyibwako 
empewo eza ttoggo ezirimu ne ku kasana. Bwe kityo, omuti- 
ma gwonna gye gufa gwenkana tusobola okugukyusa ne guba 
ng’ettaka ejjimu, nga tuyita mu kugoberera oyo ekyokwewu- 
lira kw’ebitonde, era ekyokulabirako ekirungi eri obuntu 
bwonna, okusaasira n’emirembe ebisinga obulungi bibeere 
kuye. 

Kubanga Muhammadi (Allah amusaasire amuwe n’emi- 
rembe) y’asinga obuzito abo abaamusookawo n’abalijja 
oluvannyuma lwe, kubanga ye nsulo y’ebirungi n’empisa 
ezisinga obulungi etekalira, era y’ensonga y’emikisa n’oku- 
saasira kwonna mu nsi eno. Ku ye Kulaane eyeekitiibwa 
- ejjudde ebintu ebituufu ebyaliwo ng’ensi tennabaawo era 
eby’okubaawo olubeerera - nga kye ky’okulunngamya eri 
ensi y’Obukkiriza ne Aqiidah (enzikiriza). 

N’ekiva mu bino bye twogedde ekyenkomeredde era 
ekikunngaanya byonna kiri nti: okuwa ekitiibwa Omubaka 
wa Allah (Allah amusaasire amuwe n’emirembe) oba ekin- 
tu kyonna ky’aba atujjukizza wadde tukoze tutya - wadde 
mu kantu akatono katya - tetusobola kutuukiriza kimugwa- 
nira kumukolera. Kubanga Omubaka waffe, ow’ekitiibwa 
ekyawaggulu (Allah amusaasire amuwe n’emirembe) kyamu- 
gwanira Allah Oweekitiibwa okwogera naye n’amugamba nti: 
“Omwagalwa wange”. Naye ffe n’ebigambo byaffe ebitono 
ebikoma, tetusobola na kusemberera ku bulungi bwa Mubaka 
waffe oweekitiibwa (Allah amusaasire amuwe n’emirembe) 
na bujjuvu bwe, n’okumumanya, n’okumanya bw’afaanana. 
Omubaka (Allah amusaasire amuwe n’emirembe), Allah eya- 

tonda ebitonde byonna yamusaalira ne Bamalayika be abata- 
balika era abatamanyiddwa muwendo. 

Okugonda, okukkiriza ekitiibwa kya Nnabbi (Allah amu- 
saasire amuwe n’emirembe) n’okukkiriza obuzito bwe, bye 
bintu byokka ebiraga nti omuntu akkiririza mu mulamwa era 
n’alangirira eddaala lya Nnabbi (Allah amusaasire amuwe 
n’emirembe) okuba eryawaggulu, era ekiva ku lcino kwe 
kusirika okwolubeerera. Ennimi zaffe bwe zimala okuleme- 
rerwa ddala okutuwa ekifaananyi kye, ebyo byonna bye two- 
gedde ku lulimi lwaffe liringa ettondo obutondo mu guyanja 
semayanja, kalinnganga ettondo ly’enkuba eryatonnya mu 
kumanya kwaffe n’okutegeera. 

Eddembe ly’Abakkiriza n’essanyu byewuunyisa! Abo 
okwagala kwabwe kwonna nga kuli eri Omubaka wa Allah 
yekka (Allah amusaasire amuwe n’emirembe) nga tebakwe- 
nyezebwa na bimuli ebiginge mu nnimiro ez’olukalu ezijjudde 
ebisolo. 

Tudde eri Katonda waffe nga tussa omukka gw’omwoyo 
gwe na buli kaweke akatulimu nga tutendereza n’okukuba 
kw’omutima gwaffe ... 

Tugonde eri Katonda waffe nga tunoonya okutuuka gy’ali 
nga tukulembeza okwagala kwaffe eri Nnabbi (Allah amusaa- 
sire amuwe n’emirembe): 

Okusaasira kubeere ku mukama w’ensi ebbiri (eggulu 
n’ensi), Muhammadi Omulondemu. 

Okusaasira kubeere ku Mukama w’ebizito ebibiri 
Muhammadi Omulondemu. 

Okusaasira kubeere ku Mukulembeze w’ebibuga eby’emi- 
zizo ebibiri, Muhammadi Omulondemu. 

Okusaasira kubeere ku jajja wa Hasane ne Huseyini 
Muhammadi Omulondemu. 

Allah! Nkusaba osse okusaasira ku Muhammadi ne ku 
bantu be ne Basswahaba be, era omuwe emikisa n’emirembe. 

Allah! Nkusaba otufuule ab’omu abo abakwata ekku- 
bo ly’omulunngami waffe, era essanyu lyaffe ery’olubee- 
rera, Muhammadi Omulondemu (Allah amusaasire amuwe 
n’emirembe) otuwe omugabo mu mbeera ze ez’okulabirako 
ezeewuunyisa nga kyakugoberera ekirungi gye tuli nga kyaku- 
labirako nga bwe kimusaanira mu ngeri gy’osiima. 

Ensi yaffe n’enkomerero yaffe obitikkire engule tusobole 
okumufuula n’okukolerera n’okwefunira omugga ogukuluku- 
ta mu bulungi bwe. 

Emitima gyaffe ogigabire amatondo g’enkuba agatonnya 
okuva mu nsi y’omwoyo gwe ekulukuta. 

Emitima gyaffe ogitufuulire ekifo ekyolubeerera omuli 
okwagala Allah Oweekitiibwa ne Omubaka we (Allah amu- 
saasire amuwe n’emirembe) 

Allah! Tukusaba otugabire ffenna okubeera mw’abo aba- 
liganyulwa mu kuwolereza okunene. 


Aamiina. 





GLkilubwa kpe tulina n<ja kpamaanpi 

Obulungi bwonna yonna gye bubeera, bulaga kifaana- 
nyi kye (Allah amusaasire amuwe n’emirembe). 

Era teri kimuli kyeyanjuluza mu nsi eno okuggyako 
ng’ekitangaala kikijja mu kitangaala kye! 

Tetwabeerawo era tetwatondebwa ouggyako lwa nson- 
ga ya kubeerawo kwe (Allah amusaasire amuwe n’emi- 
rembe). 

Ye kimuli ekimulisizza ekyanjulukuse era ekijjudde 
obulamu nga buli lunaku oluyita kyeyongera kunyirira na 
kulabika bulungi. Ye kitangaala okuva waggulu mu mutwe 
gwe okutuukira ddala mu nda w’ebigere bye. 

Mazima ddala okusemberera ku Muhammadi kisobola 
okutuukirira nga tuyita mu kwagala n’okumufuula omu- 
ganzi okusinga okukozesa amagezi. Kino kintu kya mutima 
na kwewaayo. Okutegeera kwaffe ekituufu ku Muhammadi 
kiringa abaana abato okutegeera ebiri emabega w’ebitonde. 

Mazima ddala Allah Oweekitiibwa yalaga ekifaana- 
nyi kya “Omuntu Omujjuvu” oyo gwe yayagala, nga 
ye Nnabbi (Allah amusaasire amuwe n’emirembe), era 








n’amufuula obuntu obwenjawulo obutalina kibufaanana mu 
bantu bonna. 

Mazima ddala omuntu yekka gwe baawandiika kalonda 
yenna akwata ku bulamu bwe mu byafaayo by’obuntu, ye 
Mukama waffe Nnabbi (Allah amusaasire amuwe n’emi- 
rembe). Ebitabo byomia ebimanyiddwa mu byokuyiga 
eby’Obusiraamu byava mu kunyiikira n’okufuba ebikole- 
bwa okunnyonnyola ekitabo kimu n’obuntu bumu. 

Obulamu bwa Nnabbi, ekyokweyagala ky’ebitonde, 
(Allah amusaasire amuwe n’emirembe) butujjukiza enimiro 
z’omu Jjana, ezirina langi ezenjawulo, eziwundiddwa n’ebi- 
muli ebisinga obulungi ebitalabikalabika ebyekutte awamu 
obulungi. Okutuusa n'abo abanoonya ebimuli, ekimuli eki- 
singa obulungi bajja kukisanga mu nnimiro eyo. 

Omubaka wa Allah (Allah amusaasire amuwe n’emi- 
rembe) yagamba nti: “Tewali kintu wakati w’e Ggulu n’ensi 
okuggyako nga kimanyi nti ndi Mubaka wa Allah, okug- 
gyako abagyemu mu bantu n’amajinni. (Ahmada, 3,310) 

Olusozi lw’e Uhudi lwamumanya, n’enduli y’omutende 
era ne binoonya okusaasira okuva gy’ali, okutuusa n’ebiramu 
ne bimufuula ow’okunoonyako obubudamo nga gye biddu- 
kira. Wabula Abujahali n’abamufaanana bo tebaamumanya 
era tebaamanya kifo kye ekyawaggulu, ssi ggulo ssi leero. 








Obulamu bwa Nnabbi waffe n’empisa ze biringa enda- 
birwamu eraba obulungi, omuntu mw’asobola okwerabira 
ku bikwata ku mbeera ye ey’omu mwoyo, enneeyisa ye, 
ebigambo bye, emirimo gye, n’empisa ze, olwo n’asobola 
okwepima n’alaba w’ayimiridde. 

«■ 

Abo abawakanya Obubaka ob wava ewa Katonda n’ okulunn- 
gamya kwa Omubaka we, n’abo abalyazaamaanya Abakkiriza, 
baakusisinkana ebibonerezo bya Allah mu ngeri etabangawo. 
Ago ge mateeka ga Allah agatakyuka wadde okufiiuka. 

Ensibuko y’okusaasira n’omukwano yokka etuu- 
sa omuddu eri ennyanja y’okwagala Allah, ye Nnabbi 
Muhammadi (Allah amusaasire amuwe n’emirembe). 

Empeke y’okwagala tesobola kweyanjuluza wadde 
kumerera mu ttaka ddala okuggyako mu ttaka lyokwagala 
Omubaka wa Allah (Allah amusaasire amuwe n’emirembe). 
Ye y’ensibuko y’okwagala okwa Allah eri omwoyo n’omu- 
tima gw’Omukkiriza. 

Ettaka ly’okwagala Omubaka likyusa emitima mingi 
egikaluba ng’ejjinja era emigumu, ne ligifuula ekkula eri- 
tukula eritaliimu bbala lyonna. 

Tuteekwa obuteerabira okufuba okwamaanyi Omubaka 
(Allah amusaasire amuwe n’emirembe) kwe yakola obw’omu 
bw’atyi ku lw’okutuusa n’okubunyisa amawulire (Da’awa) 









ag’okuwona n’okwesiima okw’olubeerera eri obuntu bwonna, 
mu kiseera ensi we yawugiranga mu kazigizigi w’ekizikiza 
ky’obutamanya. Olw’ekyo kitusaanidde okunyweza ennyi- 
mirira yaffe n’ekifo mwe tuli mu kulunngamya kwa Nnabbi 
(Allah amusaasire amuwe n’emirembe) n’okulowooza wa we 
tutuuse mu kaweefube omunene gwe yakola. 

Nga beesiimye nnyo era balina omukisa omunene 
Abakkiriza abo abaafuna omugabo gwabwe mu kwagala 
Omubaka wa Allah (Allah amusaasire amuwe n’emirembe) 
ne Basswahaba be abeebitiibwa. Abakkiriza abo abaawunda 
Imaani zaabwe n’okwagala, n’emitima gyabwe, n’obulamu 
n’omwoyo gwa Kulaane. Era abaawunda emyoyo gyabwe 
n’essanyu n’omukisa gw’okuweereza n’okukola, n’enda 
yaabwe ne bagiwunda n’obulungi, n’okutukula kw’empisa, 
era abo abawangaala n’obulamu bwabwe ne babumalira mu 
mukisa gw’eddembe ery’olubeerera. 

Katonda wange! Nkusaba onteeke mu abo abaagala era 
abafuula Nnabbi (Allah amusaasire amuwe n’emirembe) 
omuganzi gye bali, abo abawangaalira mu Busiraamu ne 
babufuula ettaala emulisa obulamu bwabwe, ne bagoberera 
Kulaane ne bagissa mu nkola mu buli kantu mu bulamu 
bwabwe bwonna! 

Allah! Tukusaba otufuulire okukwagala n’okwagala 
Omubaka wo nga z’ensigo ze tusiga okufuna eddembe n’es- 
sanyu eby’olubeerera. 


Aamiina 

